
Apolis, glasul 1 


Să-l cinstim cu bucurie pe de Dumnezeu luminatul teolog, înțeleptul sârb Iustin, 
care cu sabia Sfântului Duh a lovit greşeala necredincioşilor şi rătăcirea latinilor, fiind 
un trăitor al Dumnezeu-omului şi un iubitor al cucerniciei, strigând cu toţii: Slavă lui 
Hristos Care te-a preaslăvit, slavă Celui Ce te-a încununat, slavă Celui Care te-a făcut 
stâlp de lumină pentru cei ce se află în întuneric. 


Condac 1, glas 1 
Te lăudăm toți credincioşii, pe tine, izvor nesecat, purtător al dogmelor ortodoxe şi 
om îngeresc plin de dumnezeiască râvnă, pe tine, îndumnezeitule Iustin, lauda sârbilor, 
care prin prea puternicele tale învățături şi scrieri ai întărit credinţa tuturor în Domnul! 
Icos 
Bucură-te, o, dumnezeiescule Iustin, luceafăr nou al tuturor ortodocșilor, care în 


vremea noastră ai luminat întreaga lume cu razele dumnezeieştilor tale cuvinte şi ai 
luptat împotriva ereziilor! 


În loc de prefaţă 

Un urmaş al Sfântului Maxim Mărturisitorul 

Sfântul David din Eubeea a rămas în inimile creştinilor cu numele de “copilul 
Înaintemergătorului”. S-ar putea ca părintele Iustin Popovici să rămână în istorie drept 
urmaşul Sfântului Maxim Mărturisitorul. 

Despre Sfântul David se ştie că, fiind în vârstă de trei ani, a fost luat de Sfântul 
loan Botezătorul din casa sa şi dus într-o biserică unde a fost găsit după câteva zile de 
căutare. “Nu l-ai văzut pe Sfântul loan cât de mult mă iubeşte şi cât de mult îl iubesc şi 
eu?”, l-a întrebat Sfântul David pe tatăl său, rămas mut de uimire la aflarea fiului său în 
biserica pe care o lăsase închisă. 

Pe cât de uşor le este unora să înțeleagă legătura dintre Sfântul David şi Sfântul 
loan, pe atât de greu le este altora să înțeleagă legătura dintre părintele Iustin Popovici şi 
Sfântul Maxim Mărturisitorul... 

Pentru Biserică, Dumnezeu totdeauna e pe primul loc, iar omul, lumea, totdeauna 
pe locul doi. Trebuie să ascultăm de oameni cât timp nu sunt împotriva lui Dumnezeu şi 
a poruncilor Lui. Dar când oamenii se ridică împotriva lui Dumnezeu şi a poruncilor 
dumnezeieşti, Biserica trebuie să se împotrivească. Dacă ea nu procedează astfel, ce 
Biserică mai e şi asta? Oare reprezentanţii Bisericii, dacă nu procedează astfel, oare 
mai sunt ei reprezentanţii apostoliceşti ai Bisericii? A se îndreptăți în acest caz cu aşa- 
zisa iconomie bisericească înseamnă nu altceva decât a-L trăda în ascuns pe Dumnezeu 
şi Biserica Sa. O astfel de iconomie este pur şi simplu o trădare a Bisericii lui Hristos. 

Biserica reprezintă o veşnicie în timp, în această lume vremelnică. Lumea se 
schimbă, dar Biserica nu se schimbă, nu se schimbă veşnicul ei adevăr dumnezeiesc, 
dreptatea ei dumnezeiască, Evanghelia ei dumnezeiască, veşnicele ei unelte 
dumnezeieşti. Nu se schimbă, fiindcă nu se schimbă Domnul Hristos, Carele aşa este şi 
aşa lucrează...) 

Stăpânirea vine de la Dumnezeu, şi până când ea rămâne în Dumnezeu şi sub 
Dumnezeu şi cu Dumnezeu - este binecuvântată. Părăsindu-L pe Dumnezeu, ea se 
transformă în violenţă — prin aceasta supunându-se pe sine puterii antidumnezeieşti — 
diavolului. 

Aceasta este învățătura dreptmăritoare şi apostolică, patristică, evanghelică 
despre natura şi valoarea stăpânirii. Aceasta este sfânta şi infailibila învățătură 
ortodoxă a Bisericii lui Hristos, aşa a fost de la început şi până acum, şi de acum în 
vecii vecilor. Şi cine sunt martorii ei? Toţi Sfinții Apostoli, toţi Sfinţii Părinţi, toți Sfinţii 
Mucenici. În mod deosebit Sfinții Mucenici, începând cu Sfântul şi întâiul Mucenic 
Ștefan, şi până la noii noştri mucenici şi câţi alți sfinți mucenici ai vremurilor noastre. 
Ei toți au pătimit pentru Domnul Hristos, toţi laolaltă, de la împărați, regi şi cneji; într- 
un cuvânt, de la stăpânirile acestei lumi, luptătoare contra lui Dumnezeu. Și aceşti 
sfinți mărturisitori nu se numără cu miile, ci cu milioanele. Ei toţi sunt sfinţi şi 
nemuritori, ca martori ai adevărului divino-uman: creştinii trebuie să se împotrivească 
poruncilor nelegiuite şi necredincioase ale împăraţilor, domnitorilor, stăpânitorilor 
acestei lumi, oriunde s-ar afla ei, şi oricine ar fi ei. 

Fiecare sfânt mucenic, fiecare sfânt mărturisitor al credinței lui Hristos 
reprezintă o întruchipare vie şi o personificare nemuritoare a preasfintei Atot- 
Evanghelii a Bisericii Ortodoxe: «Trebuie să ascultăm de Dumnezeu mai mult decât de 
oameni». Fiecare dintre ei s-a ținut de această Atot-Evanghelie dumnezeiască cu tot 
sufletul, cu toată inima, cu tot cugetul. De aceea au şi fost supuşi la chinuri, la răutăți, 
de aceea au fost omorâţi de către stăpânitorii apostați din veac în veac.(...) 


“Trebuie să ascultăm de Dumnezeu mai mult decât de oameni” (Fapte 5, 23). 
Aceasta este rânduiala, aceasta este calea, acesta este adevărul Bisericii Ortodoxe a lui 
Hristos, începând cu Sfinții Apostoli până în zilele noastre, şi de azi înainte până la 
sfârşitul acestei lumi pământeşti. Privitor la această rânduială, la această cale, la acest 
adevăr, nu sunt cu putinţă nici concesiile, nici compromisurile, nici retragerile. Nimeni 
nu ne poate sili, nici chiar un Sinod Ecumenic, dacă s-ar întâmpla ca acesta să aibă 
loc. 

“Daţi Cezarului cele ce sunt ale Cezarului şi lui Dumnezeu cele ce sunt ale lui 
Dumnezeu” — acesta este principiul coexistenței dintre Biserică şi stat. Nu colaborare, 
ci coexistenţă între Biserică şi stat. Nu colaborare, cu atât mai mult atunci când 
“Cezarul” prigoneşte toate cele ce sunt ale lui Dumnezeu şi nu vrea să ştie nimic din 
cele ce sunt ale lui Dumnezeu, ci ținteşte doar să nimicească tot ce este al lui 
Dumnezeu. Aici lipsesc condiţiile principale pentru colaborare. Sau coexistența egală 
în drepturi a aşezămintelor, şi a persoanelor umane, sau calvarul Bisericii cauzat de 
către prigonitorii, chinuitorii, cotropitorii care tăgăduiesc şi prigonesc pe Dumnezeu şi 
cele ale lui Dumnezeu. lar prin dictatură impun pe potrivnicul lui Dumnezeu şi cele 
potrivnice lui Dumnezeu. În acest caz, Biserica şi statul se despart, se separă, fiecare cu 
ale sale. 

A fost inventat un nou Zeu suprem, un nou idol suprem — statul (comunist). Acestui 
idol, dictatura ateistă cere să i se aducă ca jertfă totul: conştiinţa, credința, memoria, 
trupul, cele văzute şi nevăzute. Noul idol suprem, noul zeu suprem, noul Zeus s-a 
înconjurat imediat de noi zei, de noi idoli. 

Aceştia sunt “ştiinţa ” pozitivistă, filosofia materialistă, etica comunistă, estetica 
anarhistă, literatura social-realistă şi celelalte. Toţi trebuie să se închine acestor idoli 
şi să se aducă ca jertfă pe sine şi tot ce le aparţine. 

Ce înseamnă asta? Aceasta este pur şi simplu idolatrie vampirică, politeism 
păgânesc vampiric, fetişism vampiric. În locul Unicului şi Singurului Dumnezeu şi 
Domn lisus Hristos cel Adevărat, o masă de idoli, zeități şi zeişori impostori. În 
aparenţă se forțează să pară atei, iar în realitate sunt nişte închinători la idoli, nişte 
politeişti. Ei îşi meşteresc într-una noi idoli, incluzându-i în noul lor panteon, în 
sălbaticul lor ceremonial. Dictatura ateistă, la rândul ei, se străduieşte din răsputeri 
să-l convingă şi să-l silească pe fiecare să se închine noilor zei, să le aducă jertfe, să 
menţină “cultul personalităţii”. În acest fel, ce se întâmplă? Se instalează vampirismul 
modului de viață păgânesc, a cunoștinței păgâneşti, a modului de viaţă păgânesc. Și 
astfel se petrece viața însăşi în “neiertate slujiri idoleşti” potrivnice lui Dumnezeu (I 
Petru 4, 3). (...) 

Faptul că mai suntem în viaţă ține doar de milostivirea lui Dumnezeu şi de 
puterea lui Dumnezeu. lar de jur împrejur se învârteşte cea mai ticăloasă minciună 
universală legiferată în educaţia ateistă: “Hristos este un mort”, “Hristos este o 
înşelăciune”. lată programul de educaţie. Oare aşa ceva poate fi acceptat, oare cu aşa 
ceva se poate colabora? Şi după aceea să te mai consideri creştin? Nu! Noi anunțăm şi 
declarăm cu tărie: aceasta este cea mai groaznică, cea mai neruşinată şi cea mai 
mârşavă hulă pe care mintea omenească a formulat-o vreodată împotriva celei mai 
perfecte, mai minunate, mai încântătoare Fiinţe omeneşti de sub Cer care a păşit pe 
pământ. Vom sta lângă El cu toată inima, cu tot sufletul, cu tot cugetul, cu toată puterea 
noastră, şi aceasta cu prețul oricăror pedepse cu moartea îndreptate asupra noastră de 
către toți luptătorii contra lui Hristos din întreaga lume... i 

Cuvintele de mai sus constituie una dintre cele mai neconvenționale minuni din 
veacul trecut: pentru un creştin adevărat faptul că, în vremuri ca ale noastre, părintele 
Iustin Popovici L-a mărturisit pe Hristos fără a-i fi frică de moarte, că părintele Iustin L- 


“ extrase din volumul “Biserica şi statul”, Editura...# 

a mărturisit pe Hristos asemenea marilor mucenici ai Bisericii, că părintele Iustin L-a 
iubit pe Hristos asemenea marilor sfinți ai Bisericii, e o minune. Prin puterea lui Hristos, 
părintele Iustin a biruit veacul trecut. A dovedit prin aceasta că Evanghelia nu minte: că, 
oricât de mare ar fi desfrâul sau apostazia, nimic nu îi poate împiedica pe creştini să 
dobândească sfinţenia. 

Şi, prin această minune, Dumnezeu îi hrăneşte pe creştini aşa cum îi hrăneşte prin 
citirea minunilor sfântului David din Eubeea, sau ale celorlalți sfinţi care au trăit în 
vremuri de mult apuse. 

Părintele Iustin Popovici a fost o minune vie, o icoană vie. Cine compară chipul 
său cu icoana sa îşi dă seama de cât de adevărată este această afirmaţie. lar cine citeşte 
scrierile sale are o dovadă sigură că această asemănare nu a fost întâmplătoare. 

Cine a fost părintele Iustin Popovici? 

În câteva cuvinte, Asterios Gerostergios” rezuma viața cuviosului astfel: “Părintele 
Iustin Popovici s-a născut în ziua praznicului Buneivestiri, în anul 1894, în Vranie, 
Serbia. A primit la botez numele de Blagoie din partea părinţilor săi, Spiridon şi 
Anastasia. El provenea dintr-o familie preoțească, iar cucernicii săi părinţi l-au crescut 
în credinţa cea adevărată a poporului sârb ortodox. El a fost, aşa cum afirmă episcopul 
Amfilohie Radovici, «ultima verigă a unui lanț care a cuprins atâția preoți pe parcursul 
unor generații succesive, rodul sfințit al unei rădăcini sfinte; fericite sunt generaţiile, 
fericită este rădăcina care a zămislit un astfel de rod precum părintele Iustin». 

De pe vremea când era copil se obişnuise să viziteze mănăstirea din apropiere a 
iubitului sfânt Prohor Pciniski, din secolul al XI-lea. Între anii 1905 - 1914 el a studiat 
la Şcoala Teologică Sfântul Sava din Belgrad. Acolo a avut marea binecuvântare de a-l 
avea ca dascăl pe binecunoscutul episcop de Ohrida, Nicolae Velimirovici, noul 
Hrisostom al Bisericii Sârbe. În anul 1916 şi-a închinat viaţa lui Dumnezeu, intrând în 
monahism. Curând după aceea patriarhul Dimitrie al Serbiei l-a trimis pe tânărul monah 
Iustin în Rusia, la Sankt Petersburg, pentru a căpăta o educaţie teologică superioară. În 
Rusia, părintele Iustin a cunoscut cucernicia poporului rus, revoluţia bolşevică, precum 
şi persecuțiile religioase care au dat nenumărați martiri ai Bisericii Ortodoxe. Mai apoi, 
părintele Iustin a părăsit Rusia ducându-se în Anglia pentru a-şi continua studiile 
teologice. Din Anglia a ajuns în cele din urmă în Grecia, unde a rămas vreme de câțiva 
ani, pentru a învăţa bine limba greacă şi pentru a-i studia pe Sfinţii Părinți ai Bisericii 
Ortodoxe. Părintele Iustin a aprofundat studiul scrierilor părinților pustiei, al 
spiritualității Bisericii şi al monumentelor simbolice şi dogmatice ale Bisericii 
Ortodoxe, şi a continuat să îl aprofundeze până la sfârşitul vieţii sale”. În anul 1926, 
părintele Iustin şi-a susținut teza de doctorat în teologie la Universitatea din Atena, cu 
titlul Problema personalităţii şi cunoaşterii după Sfântul Macarie Egipteanul. La scurt 
timp după aceea, el a început să predea în cadrul seminariilor din Karlovitz, Prizren şi 
Monastir. În anul 1927, aflându-se la seminarul din Karlovitz, părintele Iustin a publicat 
importantul său studiu intitulat Teoria cunoaşterii la Sfântul Isaac Sirul. 

Pe parcursul acestei perioade, el a publicat revista religioasă Viaţa creștină, 
precum şi primele două volume ale Dogmaticii Bisericii Ortodoxe (1932). În anul 1935, 
a fost chemat să predea Dogmatica la Facultatea de Teologie din Belgrad. În anul 1938, 
împreună cu câţiva intelectuali sârbi, a fondat Societatea Filosofică Sârbă. În anul 1945, 
odată cu venirea la putere a comuniştilor, părintele Iustin a fost obligat să părăsească 


” editorul acestei cărţi în limba engleză; citatul este luat din introducerea ediției americane, pp 13-14 
(n.red.) 

“părintele Iustin Popovici a trecut la Domnul de Praznicul Buneivestiri, pe 25 martie 1979 (după vechiul 
calendar) 


universitatea şi să vieţuiască în diferite mănăstiri. Din anul 1948, el a rămas la 
mănăstirea de maici «Sfinţii Arhangheli» din Chelie, Valievo, în afara Belgradului...”. 

Datele biografice nu sunt în măsură să prezinte personalitatea părintelui Iustin 
Popovici aşa de bine cum o fac cuvintele sale. 

Vom sta lângă El cu toată inima, cu tot sufletul, cu tot cugetul, cu toată puterea 
noastră, şi aceasta cu preţul oricăror pedepse cu moartea îndreptate asupra noastră de 
toți luptătorii contra lui Hristos din întreaga lume... 

Acesta este părintele Iustin Noul Mărturisitor. Acesta este părintele Iustin Noul 
Filosof. Acesta este părintele Iustin Noul Teolog. 

Părintele lustin a fost considerat de către heterodocşi un fundamentalist, un 
luptător fanatic care, sub pretextul luptei împotriva ecumenismului, şi-a întreținut 
patima mâniei. Ei nu au vrut să vadă în el decât un filosof care, în numele adevărului lui 
Hristos, a dat cu piatra în catolici şi în protestanți. Aceştia fac abstracție de faptul că, 
într-o perioadă în care mulți clerici sârbi deveniseră unelte ale securității (securitatea 
determinând instalarea necanonică a unui al doilea patriarh), părintele Iustin lovea în 
rătăcirile Cezarilor atei. Fac abstracție de faptul că, în timp ce alți clerici se desfătau cu 
avantajele materiale pe care le primeau din partea regimului ateu, părintele Iustin trăia o 
viaţă de nevoinţă, aşa cum au trăit marii săi înaintaşi. Fac abstracţie de faptul că 
părintele Iustin ducea o viaţă de sfinţenie şi că, după moarte, Dumnezeu a dat mărturie 
despre aceasta în chip minunat: vreme de patruzeci de zile după îngroparea sa, deasupra 
mormântului părintelui s-au văzut flăcări minunate care dovedeau faptul că părintele a 
fost o făclie a Bisericii. 

Nu numai heterodocşii s-au ridicat împotriva Cuviosului părinte Iustin. Au existat 
şi mai există încă anumite curente aşa-zis “ortodoxe” care îl defăimează . O astfel de 
atitudine, potrivnică mărturisitorilor adevărului, nu este însă nouă. Împotriva Sfântului 
loan Damaschin, numit Mansur după numele arab al bunicului, ierarhii prigonitori ai 
icoanelor care s-au adunat la Sinodul tâlhăresc din 754 au decis: “Anatema lui Mansur, 
cel cu nume rău şi cu gând saracinesc. Anatema lui Mansur, închinătorul icoanelor şi 
scriitorul de lucruri false. Anatema lui Mansur, insultătorul lui Hristos şi duşmanul 
imperiului. Anatema lui Mansur, învățătorul nelegiuirii şi falsul tălmăcitor al Sfintelor 
Scripturi” . Faţă de astfel de “aprecieri” binevoitoare, criticile făcute părintelui Iustin 
pălesc. 

E adevărat că părintele Iustin a fost considerat de către comunişti “duşman al 
imperiului”, aşa cum unii ecumenişti îl consideră “fals tălmăcitor al Sfintelor Scripturi” 
sau fals tâlcuitor al Sfintei Tradiţii. Dar istoria, care i-a dat dreptate Sfântului loan 
Damaschin, îi va da dreptate şi părintelui Iustin. Mai devreme sau mai târziu. 

Să ne aducem aminte că la întrebarea pusă de către ereticul Pyrhus, fost patriarh 
al Constantinopolului: “Ce rău ţi-am făcut, avva Maxim, eu şi cel dinainte de mine, că 
ne bârfeşti peste tot, învinuindu-ne către toți de erezie? Cine te-a cinstit şi te-a respectat 
aşa de mult ca noi, deşi nu te-am cunoscut faţă către față, din vedere?”, Sfântul Maxim 
Mărturisitorul a răspuns: “Fiindcă, precum spui (şi Dumnezeu aude), ca să folosesc cu- 
vintele tale, nimeni nu m-a cinstit şi respectat ca voi, disprețuind voi acum dogma 
creştină, am socotit că e un lucru îngrozitor să prefer cinstirea mea cinstirii adevăru- 
lui”. 

Această atitudine a avut-o în întreaga sa viaţă vrednicul urmaş al Sfântului Maxim, 
părintele Iustin, care a intrat în Sinaxarul ceresc al Bisericii drepislăvitoare. El a iubit 
Adevărul, pentru că Adevărul este Hristos. Şi învățăturile sale sunt adevărate, pentru că 
nu a căutat să mărturisească nimic străin Tradiţiei Sfinților Părinţi. 


" Sfântul Ioan Damaschin, Dogmatica, p.12, Editura Scripta, Bucureşti, 1993 
** Sfântul Maxim Mărturisitorul, Scrieri, partea a doua, p. 320, Editura Institutului Biblic şi de Misiune al 
Bisericii Ortodoxe Române, Bucureşti, 1990 


Cuvintele părintelui Iustin Pârvu, stareţul Mănăstirii Petru-Vodă, sunt cea mai 
potrivită judecată a învăţăturii părintelui sârb: “Dacă nu vom mărturisi Adevărul şi 
3 GATAS, i DAAN ? ia A! ; E 

Ortodoxia după învăţătura Cuviosului Părinte Iustin Popovici, nu ne mântuim” . 


” Sfântul Iustin Popovici, Biserica Ortodoxă şi ecumenismul., p. 138, Editura Mănăstirea Sfinţii 
Arhangheli — Petru Vodă, 2002 


Introducere 


“Această sfântă carte e plină de mare înţelepciune. Ea este o tainică vistierie de 
înţelegere ascunsă a înțelepciunii lui Dumnezeu. Nu oriunde, nu oricine o poate pricepe. 
Totuşi, pe măsura fiecăruia dintre cei ce caută să o înțeleagă, conține toate cele 
potrivite: pentru cei înţelepţi învățături înțelepte, pentru cei simpli, învățături simple. De 
aceea, voi, cei simpli, trebuie s-o citiți nu în ordinea în care sunt aşezate în ea cărțile 
Sfinților Părinți, una după alta. Acolo, această ordine este o ordine teologică, dar cineva 
care vrea să înveţe rugăciunea lăuntrică, din Filocalie, trebuie să citească în ordinea 
următoare: ...”. 

Cuvintele de mai sus i-au fost spuse renumitului “pelerin rus” de către răposatul 
său duhovnic, într-o vedenie; atât de mare a fost importanța acestor cuvinte încât, 
deoarece nu a apucat să i le spună pe când trăia, preacuviosul bătrân i le-a spus după ce 
a trecut la Domnul. Dacă nu ar fi ţinut cont de rânduiala citirii primită de la părintele 
său, pelerinul rus s-ar fi poticnit în urcuşul duhovnicesc: citirea Filocaliei ar fi putut 
deveni greoaie sau plictisitoare. 

Într-un fel, se poate spune că multe dintre cărţile care conţin texte aparţinând mai 
multor autori, sau care conţin studii pe diferite teme ale aceluiaşi autor, ar avea nevoie 
de o anumită rânduială a citirii. 

Scopul creştinilor nu este de a avea în casă toate volumele din Filocalie; ei trebuie 
să citească din Filocalii cât mai mult din ceeea ce le este accesibil. Acelaşi lucru se 
întâmplă şi cu Vieţile Sfinţilor. Dacă zac pline de praf în bibliotecile credincioşilor, 
folosul lor se pierde. 

Volumul de față conţine şapte studii reprezentative pentru gândirea părintelui 
Iustin Popovici, în ordinea fixată de editorul american, Asterios Gerostergios. 
Considerăm că acesta a încercat să țină cont de un public ţintă cât mai numeros, şi de 
aceea a încercat să aşeze textele într-o ordine cât mai potrivită. 

Am avea totuşi câteva sugestii pentru cei care vor parcurge această carte. Asterios 
Gerostergios a aşezat studiul despre “Ecumenismul umanist” ca al şaptelea text al 
volumului, cel puţin din două motive: în partea a doua a studiului, părintele Iustin nu 
face altceva decât să prezinte fragmente din mărturia despre apostazia Europei scrisă de 
dascălul său, Vlădica Nicolae Velimirovici, în lagărul de la Dachau. Şi atunci studiul 
respectiv, aparținând în egală măsură dascălului şi ucenicului, a fost aşezat după cele 
care îi aparțin în întregime părintelui Iustin. Al doilea motiv este că pe piaţa de carte 
americană au apărut foarte multe cărți pe tema ecumenismului, o temă destul de 
controversată. 

Datorită faptului că în România s-au tipărit puține texte pe această temă, 
considerăm că ar fi bine ca acesta să fie citit printre primele studii din carte (nu puţine 
sunt cazurile în care cititorii, nefiind interesaţi de unul dintre articole, preferă să lase 
cartea din mână în loc să treacă la următorul articol). 

Dar principala sugestie pentru cei care vor parcurge acest volum este de a porni la 
drum cu “Introducerea la Vieţile Sfinţilor”, poate cel mai renumit text al părintelui sârb. 
Cuvintele sale, izvorâte dintr-o înaltă trăire filocalică, trezesc în inimă dorinţa de a 
merge pe drumul pe care ne povăţuieşte Biserica, pe drumul sfinţeniei. 


“ Pelerinul rus, p. 39, Editura Sophia, 1998 


Pentru a da posibilitatea cititorilor să aleagă în cunoştinţă de cauză ordinea în care 

vor parcurge articolele cuprinse în acest volum, vom face un mic rezumat al fiecărui 
A x 
text în parte : 


1. Misiunea lăuntrică a Bisericii 

Care este misiunea Bisericii? lată o întrebare pe care ar trebui să şi-o pună fiecare 
creştin, gândindu-se la faptul că şi el este parte a Bisericii, mădular al Trupului lui 
Hristos. Câtă vreme creştinii se vor gândi numai la “ce face Biserica?”, fără a se gândi 
la ceea ce ar trebui să facă ei înşişi, se îndepărtează de chemarea lor. 

Biserica este şcoala mântuirii, şcoala sfințeniei, şcoala care creşte sufletele 
doritoare de adevăr, de cunoaştere, de dragoste. Biserica nu este şi nu se poate 
transforma într-o instituţie a acestei lumi. 

Privitor la credinţa căldicică a celor care cred că pot rezuma trăirea creştină la 
ceva superficial, părintele Iustin observa: 

Ortodoxia va genera întotdeauna renașterea ascetică. Ea nu recunoaşte nimic 
altceva. Asceţii sunt singurii misionari ai Ortodoxiei. Nevoinţa este singura ei şcoală 
misionară. Ortodoxia înseamnă efort ascetic şi viaţă şi doar prin acestea două misiunea 
ei este transmisă mai departe şi împlinită. Trăirea nevoinţei ar trebui să fie misiunea 
lăuntrică a Bisericii noastre printre oameni. Parohia trebuie să devină un focar de 
nevoinţă. Dar acest lucru poate fi împlinit doar de către un preot ascet. (...) Există o 
cerință absolut necesară: ca toți episcopii, preoții şi monahii noştri să devină ei înşişi 
asceți. 

Misiunea Bisericii este mărturisirea lui Hristos. Care nu poate fi făcută prin vorbe 
goale, prin refrene moraliste sau prin învățături savante. Numai când cuvintele vor fi 
acoperite de trăire, vor fi susținute de trăire, numai atunci vor da roade. 


2. Introducere la “Vieţile Sfinţilor” 

Unul dintre cele mai importante daruri pe care părintele Iustin le-a făcut Bisericii 
Sârbe a fost colecţia de Vieţi ale Sfinților. Ostenindu-se la această lucrare, el a 
încununat-o cu o prefață care explică legătura dintre creştinii care merg pe calea 
mântuirii şi cei care au intrat deja în Sinaxare. 

Mulţi citesc Viețile Sfinților ca pe nişte poveşti, ca pe nişte lecturi uneori 
palpitante, alteori relaxante. Dar Viețile Sfinţilor sunt cu totul altceva: sunt hrana de care 
avem nevoie pentru a ne orienta în războiul duhovnicesc. Nu există creştini care să nu 
aibă nevoie de modele. Numai creştinii care se lasă biruiți de duhul acestei lumi nu vor 
să prindă putere citind Vieţile Sfinților. 

“Introducerea” părintelui Iustin ar putea figura ca “prefață” a fiecărei cărți despre 
sfinții şi cuvioşii Bisericii noastre. Ea nu poate plictisi. Aşa cum rugăciunile începătoare 
se rostesc la începutul fiecărui canon, fie că este acatist, paraclis sau altceva, tot aşa 
textul părintelui Iustin ar putea fi citit înaintea oricărei vieţi de sfânt: pentru că oferă 
repere obiective şi o orientare de mare valoare. 

Într-un fel, părintele Iustin încearcă să ne convingă că ar trebui să citim Vieţile 
Sfinților numai pentru a împlini porunca Sfintei Scripturi de a deveni sfinți, poruncă de 
care mulți oameni nu vor să îşi aducă aminte. 


“ Eventualele neclarităţi ale textelor se datorează în exclusivitate traducerilor succesive (din sârbă în 
greacă, din greacă în engleză, din engleză în română). Cu toată bunăvoința traducătorilor, neclaritățile 
sunt inerente unui asemenea demers. Sperăm că, pe viitor, scrierile părintelui Iustin vor fi traduse direct 
din limba sârbă. Ne-am asumat totuşi editarea prezentei traduceri numai din dorința de a facilita accesul 
cititorilor la comoara pe care ne-a lăsat-o moştenire părintele Iustin (n.red.). 

3. Educaţia teandrică şi umanistă 

Nimeni nu poate contesta faptul că idolul umanismului are un soclu pe care, de 
câteva decenii, înțelepții acestei lumi îşi aduc ofrandele. “Omul este măsura tuturor 
lucrurilor...”. 

“E de ajuns să îi învăţăm pe copii să fie buni, să nu fure, să nu mintă. E de ajuns să 
îi învăţăm să nu fie golani, să nu ne facă de ruşine...”, se gândesc părinţii care nu sunt 
conştienţi de faptul că educaţia din care lipseşte Hristos este o educaţie stearpă. 

Oamenii caută modele, caută repere. Unii sunt admiratori ai lui Platon, alţii ai lui 
Budha, alţii ai lui Mahomed, alţii ai lui Shakespeare şi alții ai lui Kant sau ai lui 
Nietzche. Ce le oferă aceştia? 

În puţine cuvinte, cu o claritate extraordinară, părintele Iustin răstoarnă ierarhia 
valorilor convenţionale. Cu obiectivitatea unui doctor, el pune diagnosticul acestor “zei” 
artificiali. Îi compară cu Fiul Omului, cu Dumnezeu-Omul, cu Fiul lui Dumnezeu. Şi 
această comparaţie le pune în evidenţă neajunsurile, greşelile, urâţenia. 

Numai educația în care omul este modelat de Hristos are valoare. Numai atunci 
când omul este îndumnezeit, când se sfințeşte, educaţia şi-a atins rostul. Roadele 
educației umaniste sunt fictive, deviază omul de la chemarea sa care este aceea de a 
dobândi asemănarea cu Dumnezeu, de a dobândi Împărăţia Cerurilor. 


4. Valoarea supremă şi ultimul criteriu în Ortodoxie 

Care este valoarea supremă pentru credinţa creştină? 

Unii spun: “Dumnezeu”. Alții: “raiul”. Alţii: “bucuria veşnică”. Alţii: “Adevărul”. 
Răspunsul la această întrebare este extraordinar de important, pentru că are implicaţii în 
viaţa fiecărui creştin. 

Părintele Iustin vine şi mărturiseşte: Valoarea supremă este Hristos, Dumnezeu- 
omul. Poziţia sa nu pare şi nu este originală, şi răspunsul său este la fel de firesc precum 
răspunsul afirmativ pe care îl dă un om flămând atunci când este întrebat dacă vrea să 
mănânce ceva. 

Totuşi, răspunsul său lămureşte de fapt rostul întrebării: care este valoarea 
supremă? Unora le este uşor să spună că pentru ei valoarea supremă este Dumnezeu. 
Acest răspuns, dacă rămâne pur teoretic, este gol. Oamenii afirmă cu gura că valoarea 
supremă pe care o recunosc este Dumnezeu, dar prin viaţa lor demonstrează contrariul. 
Pentru mulți, valoarea supremă sunt plăcerile trupeşti. Şi afirmă că valoarea lor supremă 
este Dumnezeu numai pentru a nu fi judecaţi de către ceilalți. 

În Ortodoxie, valoarea supremă este Hristos, Dumnezeu-omul, care modelează 
vieţile celor care cred în El. Acest lucru se oglindeşte în fiecare aspect al vieții lor. 
Credincios este numai cel care îşi mărturiseşte credinţa prin viața de zi cu zi, cel a cărui 
tăcere e mai grăitoare decât vorbele deşarte ale celor care poartă în chip mincinos 
numele de “creştini”. 

În Occident, creştinismul s-a transformat treptat în umanism. Afirmația părintelui 
Iustin este un semnal de alarmă: dacă ortodocşii se vor lăsa biruiți de duhul lumii 
acesteia, dacă vor refuza să îşi modeleze viețile după Hristos, şi vor căuta alte repere, 
iubind ““predaniile” omeneşti mai mult decât cele dumnezeieşti, vor ajunge în prăpastie. 
Iar dacă vor mărturisi prin faptele lor că ÎL recunosc pe Hristos drept Valoare supremă, 
se vor împărtăşi la rândul lor de razele acestei Valori. 


5. Cugetări despre infailibilitatea europeanului 

Ispita infailibilității este unul dintre cele mai fine atacuri ale vrăjmaşului diavol 
împotriva omului. Omul are de ales între mai multe alternative: între a trăi după voia lui 
Dumnezeu, sau a trăi după voia sa proprie, fiind conştient de faptul că a ales păcatul, 

sau a trăi după voia proprie sub acoperământul fictiv al unor justificări de natură 
filosofico-religioasă. 

Creştinii ortodocşi înțeleg că dogma infailibilității papale este o mare erezie. Dar 
puţini sunt conştienţi de faptul că “dogma” infailibilității umane este la fel de eretică. 

Omul se vrea măsură a tuturor lucrurilor. “Europeanul” părintelui Iustin se 
identifică destul de uşor cu omul secolului XXI, cu omul viitorului, indiferent dacă 
trăieşte sau nu pe continentul european. 

Câtă vreme omul primeşte învățătura curată a Bisericii lui Hristos, el poate birui 
ispita infailibilității. Dar când omul primeşte o învățătura în care adevărul s-a împletit cu 
minciuna, cum este cazul catolicilor, îi este cu neputinţă să rămână nevătămat. Cei care 
cred în infailibilitatea papală cred, mai mult sau mai puțin, în propria lor infailibilitate. 

Părintele Iustin analizează legătura strânsă dintre catolicism şi protestantism, 
întărind afirmația lui Homiakov conform căreia papalitatea este cea dintâi formă de 
protestantism. 

Negând infailibilitatea europeanului, care nu a reuşit să dea răspuns marilor 
întrebări care îl chinuie, ci doar le-a ascuns sub o mască apăsătoare, părintele Iustin 
propune o alternativă simplă şi clară: aceea ca omul să renunțe la fantoma propriei 
infailibilități pentru a cunoaşte infailibilitatea Adevărului, infailibilitatea lui Hristos. Să 
renunțe la moarte pentru a gusta Viaţa. 

Acest articol se completează foarte bine cu fragmentele scrise de Vlădica Nicolae 
Velimirovici despre Ce este Europa? şi incluse de părintele Iustin la sfârşitul studiului 
său, Ecumenismul umanist. Părintele Iustin considera că Vlădica Nicolae, cel “întocmai 
cu apostolii”, este Noul loan Gură de Aur al Bisericii Sârbe. Critica pe care a făcut-o 
Europei este valoroasă nu numai prin faptul că este făcută după principii creştine; este 
valoroasă mai ales pentru că izvorăşte dintr-o minte creştină, dintr-un suflet care a mers 
pe calea sfinţeniei. 

Citind cuvintele Preasfințitului episcop Nicolae, ne putem da seama cât de 
superficial este modul în care judecăm Europa contemporană. Trăind cu câteva decenii 
înaintea noastră, într-o Europă mult mai curată decât cea de astăzi, el a observat rănile 
care sunt trecute cu vederea de către analiştii convenţionali. 

Europa pe care o descrie Vlădica Nicolae nu pare a avea nimic în comun cu 
Europa în care trăim noi, cu Europa pe care mass-media, oamenii politici şi intelectualii 
o prezintă ca fiind o floare de mult preţ. Şi totuşi este una şi aceeaşi Europă, văzută cu 
ochi curaţi sau cu ochelari de cal. 

Europa este un bolnav care, în loc să se vindece, încearcă să îi molipsească şi pe 
alții de boala sa. Acesta este verdictul Preasfințitului episcop Nicolae. Care, dacă ar trăi 
astăzi, ar fi pus la zidul infamiei, ar fi considerat fanatic şi fundamentalist. Aşa cum este 
considerată critica pe care a făcut-o Europei. Numai că, trecând pragul morții, el a ajuns 
acolo unde lucrurile se văd aşa cum sunt. Când vor trece acest prag, cei care s-au grăbit 
să îl judece pe Noul Hrisostom îşi vor da seama că acesta a avut dreptate. Spre 
dezamăgirea lor... 


6. Teoria cunoaşterii la Sfântul Isaac Sirul 

Studiul filosofiei nu a fost pentru părintele Iustin decât un prilej de a observa 
roadele unei gândiri bolnave, şi modul în care aceasta ar putea fi vindecată. Secolul XX 
a cunoscut o mare varietate de teorii ale cunoaşterii, care de care mai interesantă, care 
de care mai fascinantă. 

Părintele Iustin a conştientizat cât de importantă este problema cunoaşterii pentru 
omul modern, şi şi-a dat seama cât de mult suferă acesta pentru că s-a îndepărtat de 
bunăvoie de filosofia, de “iubirea de înţelepciune” a Sfinților Părinți. 

În momentul în care, fără a avea pregătirea necesară, intră pe teritoriul 
înţelepciunii lumii acesteia, creştinul riscă să se rupă de adevăr. Pentru că labirintul 

curentelor filosofice captează atenția şi exercită o presiune a alegerii binelui şi 
adevărului dintr-un şir de variante greşite. 

Omul simte dorința de a cunoaşte adevărul. Tocmai această dorință o speculează 
diavolul, ispitindu-l pe om cu mărul cunoaşterii. Toate curentele filosofice nu sunt 
altceva decât curse întinse de vrăjmaş pentru a-i îndepărta pe oameni de adevăr. 

Părintele Iustin nu se osteneşte să le combată pe fiecare în parte. Nu consideră că 
polemica este calea care rezolvă totul. El răstoarnă întreaga filosofie a acestei lumi într- 
un mod extrem de simplu: negând capacitatea de cunoaştere a omului care are sufletul 
bolnav de păcat. 

Poziţia părintelui lustin nu este originală: este poziția Sfinților Părinți. Original 
este însă faptul că, în vremuri în care rațiunea era idolatrizată, având o înaltă pregătire 
intelectuală, a avut smerenia să renunțe la o poziție proprie. Părintele Iustin analizează 
teoria cunoaşterii aşa cum apare în scrierile Sfântului Isaac fără a avea nici cea mai mică 
obiecție. 

Acest studiu apare la prima vedere ca o lucrare de seminar scrisă de un student al 
Facultăţii de Teologie: abundența citatelor din Sfântul Isaac pare exagerată; părintele 
tace, lăsându-l pe Sfântul Isaac să vorbească. Iar prin tăcerea sa, el îşi atinge scopul: îl 
aduce pe Sfântul Isaac înaintea cititorilor care, altfel, poate că nu s-ar fi ostenit să 
citească un text patristic. 

Prin studiul respectiv părintele se adresează în mod special celor care iubesc 
filosofia acestui veac. Îi ajută să îşi dea seama că, fără a avea mintea curată, nu pot 
cunoaşte Adevărul. Că, fără a avea inima curată, nu pot iubi ceea ce este curat. Că, 
iubind ceea ce nu este curat, nu pot cunoaşte Adevărul. 


7. Ecumenismul umanist 

Ecumenismul este numele comun pentru pseudo-creştinismul pseudo-bisericilor 
din Europa Occidentală. Tot acel pseudo-creştinism, toate acele false biserici nu sunt 
nimic altceva decât o erezie după alta. (...) În această privinţă nu există nici o diferenţă 
esenţială între catolicism, protestantism, ecumenism şi alte erezii ale căror nume este 
«legiune». Prin aceste cuvinte introductive părintele Iustin a făcut rezumatul articolului 
său despre ecumenismul umanist. 

Considerând ecumenismul un “dialog al falsității”, părintele Iustin Popovici a 
contestat orice tentativă de a-l prezenta drept o lucrare a Duhului Sfânt. El a 
propovăduit “dialogul dragostei”, prin care catolicii, protestanții şi toţi cei care însetează 
după cunoaşterea lui Dumnezeu să fie chemaţi în Biserica Ortodoxă, singurul Trup al lui 
Hristos. În afara căreia nu există adevăr, deoarece adevărul este Însuşi Hristos. 

Cuvintele sale par dure, şi de aceea este mai potrivit ca cititorii să îşi dea singuri 
seama în ce măsură părintele a fost extremist având această poziţie. În ce măsură 
părintele a fost sau nu urmaş vrednic al Sfinților Părinţi. 

KKK 

Fie ca Hristos, Lumina lumii, să lumineze mințile celor care vor citi această carte, 
pentru a înțelege aşa cum trebuie învățătura cuviosului părinte Iustin, şi pentru a 
respinge înțelepciunea cea deşartă a acestui veac. 

MISIUNEA LĂUNTRICĂ A BISERICII NOASTRE 
Propovăduirea credinţei ortodoxe 


Este într-adevăr foarte greu ca viața veşnică să-şi croiască drum în sufletul 
omenesc — atât de strâmt — şi încă şi în mai îngustul trup omenesc. Aflaţi în spatele 
gratiilor, locuitorii acestui pământ se împotrivesc cu tenacitate împotriva a tot ceea ce 
vine din afară. Prinşi în temniţa timpului şi a spaţiului ei sunt incapabili — din pricina 
atavismului sau poate a inerției — să primească ceva ce vine de dincolo de timp şi de 
spațiu, ceva care este veşnic. O astfel de invazie este socotită a fi o agresiune la adresa 
lor şi ei răspund prin război. 

Omului, dat fiind faptul că el este atacat de “molia” timpului, nu-i place amestecul 
veşniciei în viaţa sa şi nu se poate adapta cu uşurinţă la o astfel de situaţie. El socoteşte 
adesea acest amestec a fi o insolență pur şi simplu de neiertat. Uneori ar putea deveni un 
rebel înrăit împotriva veşniciei, fiindcă aflat în faţa ei, el îşi observă propria sa micime; 
alteori, el simte chiar o ură cruntă față de ea fiindcă o priveşte printr-o prismă 
omenească, mult prea legată de pământ, mult prea lumească. 

Cufundat trupeşte în materie, legat prin forța gravitațională de timp şi spaţiu şi cu 
duhul desprins de veşnicie, omul plictisit de lume nu-şi află plăcerea în acele călătorii 
trudnice către veşnicie, către ceea ce se află în lumea de dincolo. Prăpastia care există 
între timp şi veşnicie este de netrecut pentru acesta fiindcă îi lipseşte forţa şi capacitatea 
necesară de a o trece. Cu totul asaltat de moarte, el îi priveşte cu dispreţ pe toţi cei care-i 
spun: “Omul este nemuritor, este veşnic”. Nemuritor din ce punct de vedere? În ceea ce 
priveşte trupul său cel muritor? Din ce punct de vedere veşnic? În ceea ce priveşte 
plăpândul său suflet? Pentru ca omul să fie cu adevărat nemuritor, el trebuie să se simtă 
nemuritor chiar în miezul cel mai adânc al fiinţei sale. 

Spre a fi veşnic în chiar miezul conştiinţei de sine el trebuie să se ştie pe sine că 
este veşnic. Fără a ajunge aici, pentru el atât nemurirea cât şi veşnicia vor reprezenta 
doar nişte situații impuse din afară. Şi dacă odinioară Omul a avut cu adevărat acest 
simţ al nemuririi şi conştiinţa veşniciei, el le-a avut atât de demult încât acestea s-au 
risipit sub povara morții. Şi cu adevărat s-au risipit; aflăm acest lucru din întreaga 
alcătuire tainică a fiinţelor omeneşti. 

Întreaga noastră problemă rezidă în felul în care am putea reaprinde acel sentiment 
adormit sau am putea reînvia acea conştiinţă pierdută. Nici ființele umane şi nici 
“dumnezeii transcedentali” ai filosofiei nu sunt capabili de a face acest lucru. Este un 
lucru ce poate fi realizat doar de Dumnezeu, care a întrupat nemuritorul Său Eu 
înlăuntrul eului omenesc şi a întrupat Eul Său veşnic înlăuntrul conştiinţei de sine a 
omului. 

Hristos a făcut cu adevărat acest lucru atunci când S-a făcut om şi a devenit 
Dumnezeu-om. Doar în Hristos şi numai în El s-a simţit omul cu adevărat nemuritor şi 
s-a cunoscut pe sine a fi veşnic. Hristos Dumnezeu-omul în Persoana Sa a aruncat o 
punte peste prăpastia dintre timp şi veşnicie şi a restabilit relaţiile dintre ele. De aceea, 
doar cel ce se uneşte în chip organic cu Hristos Dumnezeu-omul, cu trupul Său, 
Biserica, se poate simţi cu adevărat nemuritor şi se poate cunoaşte pe sine în adevăr a fi 
veşnic. În acest fel, pentru om şi umanitate, Hristos reprezintă singura trecere de la timp 
la veşnicie: iată de ce în Biserică, în Biserica Ortodoxă, Hristos a devenit şi a rămas 
unica cale şi singura călăuză care ne poate trece din vremelnicie spre veşnicie, de la 
sentimentul faptului că suntem muritori la cel al propriei noastre nemuriri, de la 
conştiinţa de sine a ceea ce este trecător la conştiinţa de sine a ceea ce este veşnic şi fără 

dimensiune. Personalitatea pururea vie a Dumnezeu-omului Hristos este cu adevărat 
Biserica. Biserica este întotdeauna personalitate, trup şi duh divino-uman. 

Definiţia Bisericii, viaţa ei, scopul ei, duhul ei, iconomia sa, căile sale, toate 
acestea ne sunt oferite în minunata Persoană a Dumnezeu-omului Hristos. De aceea, 
misiunea Bisericii este de a-l face pe fiecare credincios al ei, în chip organic, una cu 
Persoana lui Hristos, de a transforma simţul propriului eu într-o adevărată trăire întru 
Hristos şi propria cunoaştere de sine (conştiinţa de sine) în cunoaştere hristică 
(conştiinţă hrisuică); pentru ca viața credincioşilor să devină viaţă în Hristos şi pentru 
Hristos; pentru ca personalitatea lor să devină o personalitate în Hristos şi pentru 
Hristos; pentru ca înlăuntrul lor să nu mai trăiască pentru ei înşişi, ci Hristos să trăiască 
în ei (Gal. 2, 20). 

Misiunea Bisericii este şi de a le oferi membrilor săi convingerea că starea 
adevărată a personalității umane este aceea alcătuită din nemurire şi veşnicie şi nu din 
vremelnicie şi moarte, precum şi convingerea că omul este un călător care se îndreaptă 
din împărăția timpului şi a morții spre nemurire şi veşnicie. Biserica este o instituție 
divino-umană, veşnicie întrupată înlăuntrul hotarelor timpului şi spaţiului. Ea se află 
aici, în această lume, dar nu este din această lume (loan 18, 36). Ea se află în lume 
pentru a o înălța sus, la ceruri, acolo unde ea îşi are originea, izvorul. Biserica este 
apostolică, sobornicească, divino-umană, atemporală şi de aceea este o blasfemie — o 
blasfemie de neiertat împotriva lui Hristos şi împotriva Sfântului Duh — a considera 
Biserica o instituţie naţională, de a-i atribui aspirații mărunte, trecătoare, legate de 
factorul timp. Scopul ei este dincolo de hotarele naţiunilor, este apostolic, 
atotcuprinzător: este acela de a-i uni pe toți oamenii, în Hristos, indiferent de 
naționalitatea, rasa sau mediul social din care provin. “Nu mai este iudeu, nici elin; nu 
mai este nici rob, nici liber; nu mai este parte bărbătească şi parte femeiască, pentru că 
voi toţi una sunteţi în Hristos lisus” (Gal. 3, 28), fiindcă “Hristos este totul şi în toți”. 

Mijloacele şi metodele acestei unități, comuniuni a tuturor în Hristos, au fost 
asigurate de către Biserică prin Sfintele Taine şi prin lucrările sale divino-umane 
(practici ascetice, virtuţi). În taina Sfintei Euharistii toţi ne unim întru Hristos. Prin 
intermediul acestei taine, omul se uneşte cu Hristos în chip organic şi, în acelaşi timp, 
cu toți credincioşii. De asemenea, practicând virtuțile divino-umane: credinţa, 
rugăciunea, postul, dragostea, umilinţa, smerenia, deplina compasiune şi dăruire de sine, 
milostenia şi celelalte, omul se întăreşte în această unitate, comuniune, păstrând-o cu 
sfinţenie, trăindu-L personal pe Hristos, atât ca unitate a propriei sale personalități, cât şi 
ca esenţă a unităţii sale cu ceilalți membri ai trupului lui Hristos, Biserica. 

Biserica este întruparea persoanei Dumnezeu-omului Hristos, un organism divino- 
uman şi nu o organizație omenească. Biserica este indivizibilă, aşa cum este persoana 
Dumnezeului-om, aşa cum este trupul Dumnezeului-om. Din această pricină este o 
eroare fundamentală de a împărți organismul divino-uman al Bisericii în mici 
organizații naționale. 

Pe parcursul trecerii lor prin istorie, numeroase biserici locale s-au limitat la 
naționalism, la metode şi aspirații naţionale, biserica noastră sârbă aflându-se printre 
ele. 

Biserica s-a adaptat la oameni, când de fapt ar fi trebuit să fie exact invers, 
oamenii să se adapteze la Biserică. Această greşeală a fost comisă de multe ori de către 
Biserica noastră de aici. Dar noi ştim foarte bine că acestea au fost “neghinele” vieții 
noastre bisericeşti, neghine pe care Domnul nu le va stârpi, lăsându-le să crească 
împreună cu grâul până la vremea secerişului (Mt. 13, 29-30). Noi ştim bine, de 
asemenea (Domnul ne-a învăţat astfel) că aceste neghine îşi au originea la vrăjmaşul 
nostru dintotdeauna şi vrăjmaşul lui Hristos: diavolul (Mt. 13, 25-28). 

Dar noi posedăm această cunoaştere în deşert dacă aceasta nu este transformată în 
rugăciune, rugăciune prin care Hristos ne va păzi pe viitor de a deveni noi înşine 

semănătorii şi cultivatorii unor astfel de neghine. Este acum vremea potrivită — ceasul al 
doisprezecelea — pentru ca reprezentanții Bisericii noastre să înceteze de a mai fi nimic 
altceva decât slujitori ai naționalismului, şi să devină episcopi şi preoți ai uneia sfinte, 
soborniceşti şi apostolice Biserici. 

Misiunea Bisericii, dată de Hristos şi pusă în practică de Sfinţii Părinți, este 
aceasta: ca în sufletul oamenilor noştri să fie sădită şi cultivată conştiinţa că fiecare 
membru al Bisericii Ortodoxe este o persoană sobornicească, o persoană care există 
pentru veşnicie şi este divino-umană ; că fiecare persoană este a lui Hristos şi este, prin 
urmare, frate cu orice ființă umană, un slujitor al tuturor oamenilor şi al tuturor 
lucrurilor create. Acesta este obiectivul oferit Bisericii de către Hristos. Oricare altul nu 
aparține lui Hristos, ci lui Antihrist. 

Pentru ca Biserica noastră să fie cu adevărat Biserică a lui Hristos, Biserică 
sobornicească, trebuie cu adevărat să-şi împlinească acest obiectiv major în rândul 
oamenilor. Şi totuşi, care sunt mijloacele de împlinire a acestui obiectiv divino-uman? 
Încă o dată, mijloacele sunt ele însele divino-umane fiindcă un obiectiv divino-uman 
poate fi împlinit doar prin mijloace divino-umane, niciodată prin mijloace omeneşti sau 
prin oricare altele. Tocmai din acest punct de vedere Biserica se diferențiază radical de 
orice este omenesc sau lumesc. Aceste mijloace nu sunt nimic altceva decât practici 
ascetice şi virtuţi divino-umane. Iar acestea pot fi practicate cum se cuvine doar de către 
asceţii divino-umani, purtători de Hristos. Virtuţile divino-umane există într-o înrudire 
organică. Fiecare îşi are izvorul în cealaltă, completându-se una pe alta. 

Prima dintre virtuțile ascetice este efortul credinței: sufletele oamenilor trebuie să 
se străduiască neîncetat întru această virtute capitală; aceasta înseamnă că sufletele 
credincioase trebuie să se dăruiască lui Hristos fără rezerve şi fără compromisuri, după 
ce vor fi coborât până în adâncurile fiinţelor lor şi se vor fi ridicat spre înălțimile divino- 
umane. Este un lucru esențial de a înrădăcina în oameni faptul că credinţa în Hristos este 
o virtute ce depăşeşte hotarele strâmte ale ideii de naționalism, fiind ecumenică şi 
sobornicească, treimică; şi că pentru cel ce crede în Hristos este necesară aşteptarea lui 
Hristos şi doar a lui Hristos, în fiecare moment al vieţii sale. 

Cea de-a doua virtute ascetică este virtutea divino-umană a rugăciunii şi a 
postului. Aceasta este o virtute care trebuie să devină o permanenţă, un mod de viaţă al 
ortodocşilor, devenind suflet din sufletele lor, fiindcă rugăciunea şi postul sunt 
atotputernice mijloace oferite de Hristos spre a curăţi nu numai persoana umană, dar şi 
societatea, oamenii, neamul omenesc, în general vorbind, de orice necurăţie. 

Postul şi rugăciunea pot cu adevărat să curețe sufletele oamenilor noştri de orice 
fel de necurăţii şi de păcate (Mt. 17, 19-21; Luca 9, 17-29). Sufletele oamenilor trebuie 
hrănite permanent printr-o viaţă ortodoxă de rugăciune. Postul şi rugăciunea nu trebuie 
folosite doar pentru individ, sau pentru un popor, ci pentru toți şi pentru toate; pentru 
prieteni şi pentru vrăjmaşi, pentru cei ce ne persecută şi ne dau la moarte, fiindcă în 
felul acesta creştinii se deosebesc de neamuri (Mt. 5, 44-45). 

Cea de-a treia virtute divino-umană este cea a dragostei: e vorba de dragostea care 
nu cunoaşte limite, care nu se întreabă cine e vrednic şi cine nu, ci îi cuprinde pe toți; 
trebuie să-i iubim pe prieteni şi pe vrăjmaşi, pe păcătoşi şi pe răufăcători, fără să le 
iubeşti păcatele şi crimele acestora. Ea îi binecuvântează pe cei blestemaţi şi, precum 
soarele, ea străluceşte şi peste cei răi şi peste cei buni (Mt. 4, 45-46). Această dragoste 
divino-umană trebuie cultivată în inimile oamenilor fiindcă tocmai acest caracter 
sobornicesc al ei o diferenţiază de alte forme de iubire relative şi egoiste: de cea de tip 
fariseic, de cea umanistă, de cea altruistă, de cea naționalistă, precum şi de cea 
animalică. Dragostea lui Hristos este pururea atotcuprinzătoare. Ea este dobândită prin 
rugăciune fiindcă e un dar al lui Hristos. Acum, inima ortodoxă se roagă cu intensitate: 
“Doamne al iubirii, dăruieşte-mi mie această dragoste a Ta pentru toți şi pentru toate!” 

Cea de-a patra virtute este cea a umilinței şi smereniei. Doar cel ce este blând şi 
smerit cu inima poate linişti inimile crude, pline de tulburare: numai cel bând cu inima 
poate smeri sufletele mândre şi trufaşe. A arăta “blândeţe față de toți oamenii este 
obligaţia fiecărui creştin adevărat” (Tit. 3, 2). Dar omul devine cu adevărat blând şi 
smerit atunci când el îşi îndreaptă adâncul inimii către Domnul lisus Hristos, El fiind 
singurul cu adevărat “blând şi smerit cu inima” (Mt. 11, 29). Sufletul oamenilor trebuie 
îmblânzit cu blândeţea lui Hristos. Orice om trebuie să înveţe să se roage aşa: “Blândule 
şi bunule Doamne, linişteşte-mi sufletul meu tulburat!” Domnul S-a smerit pe sine cu 
cea mai mare umilinţă. El S-a întrupat şi S-a făcut om. 

Ca să fii al lui Hristos atunci smereşte-te precum un vierme: pune-te în situația 
celor ce sunt îndureraţi, plini de tristeţe şi de necazuri, a celor ce se află în tulburări şi 
sminteli. Smereşte-te mai tare decât toți; fă-te tuturor toate, dar după Hristos şi întru 
Hristos. Atunci când nu ai smerenia Lui, roagă-te: “O, Dumnezeule Cel plin de 
smerenie, învață-mă şi pe mine smerenia Ta!” 

Cea de-a cincea virtute ascetică este virtutea răbdării şi a umilinţei. Cu alte 
cuvinte, să pătimeşti toate răutăţile, să nu răsplăteşti rău cu rău, să ierți cu absolută 
compătimire orice atac, defăimare şi răutate. lată ce înseamnă să fii al lui Hristos: să te 
simţi mereu răstignit lumii, persecutat de ea, agresat, scuipat, desconsiderat. Lumea nu-i 
va accepta pe cei ce sunt purtători de Hristos, la fel precum nu L-ar accepta nici pe 
Hristos Însuşi. Mucenicia este starea în care creştinul aduce roade. Acest lucru trebuie 
împărtăşit oamenilor. Pentru ortodocşi, mucenicia înseamnă purificare, curăție. A fi 
creştin nu înseamnă doar a răbda suferinţa cu bucurie, ci a-i ierta plini de compătimire 
pe cei ce sunt cauza ei, a te ruga lui Dumnezeu pentru ei aşa cum au procedat Domnul şi 
arhidiaconul Ştefan. Şi roagă-te aşa: “Îndelung răbdătorule Doamne, dăruieşte-mi 
puterea de a răbda şi ierta; fă-mă generos şi smerit”. 

Misiunea Bisericii noastre este de a insufla aceste virtuţi divino-umane şi practici 
ascetice în modul de viață al oamenilor, de a le uni viaţa şi sufletul statornic cu aceste 
virtuți divino-umane, hristice. Fiindcă în acestea aflăm mântuirea sufletului de relele 
lumii şi de acele organizații lumeşti pierzătoare de suflet. Drept răspuns la ateismul 
“erudit” şi la canibalismul rafinat al civilizaţiei contemporane, noi trebuie să promovăm 
acele personalități purtătoare de Hristos, care cu blândeţea oilor vor risipi răutatea 
lupilor şi cu puritatea porumbeilor vor salva sufletul oamenilor de la putreziciunea şi 
moartea culturală şi politică. Trebuie să facem un efort ascetic în numele lui Hristos ca 
răspuns la actul de cultură realizat în numele fiinţei europene dezintegrate şi decăzute, 
în numele ateismului, civilizaţiei sau al lui antihrist. 

lată de ce sarcina majoră a Bisericii noastre este aceea de a crea astfel de asceți 
purtători de Hristos. Cuvântul de ordine care ar trebui auzit astăzi în cadrul Bisericii este 
acesta: să revenim la asceţii hristofori şi la Sfinții Părinți! Să practicăm şi noi nevoința 
şi virtuțile Sfinților Părinți! Să practicăm virtuțile Sfântului Antonie, ale Sfinţilor 
Atanasie, Vasilie şi Grigorie, ale Sfinţilor Serghie şi Serafim ai ruşilor, ai Sfinţilor Sava, 
Prohie şi Gavriil ai sârbilor şi ale altora asemenea lor, fiindcă tocmai aceste virtuţi ne-au 
dăruit aceşti sfinți, exemple demne de urmat. Astăzi numai eforturile ascetice ortodoxe 
şi virtuțile pot insufla sfinţenia în orice suflet, în sufletul tuturor oamenilor noştri — 
văzând că obiectivul divino-uman al Bisericii este neschimbat, iar mijloacele sale sunt 
şi ele aceleaşi, fiindcă Hristos este Acelaşi, ieri şi azi şi în vecii vecilor (Evrei 13, 8). 
Aici rezidă diferența dintre lumea obişnuită şi cea care trăieşte întru Hristos: lumea este 
trecătoare şi temporală, în timp ce lumea lui Hristos este pururea împlinită, deschisă 
veşniciei. 

Ortodoxia, ca unic vas şi deplină păstrătoare a Persoanei desăvârşite, strălucitoare 
a Dumnezeu-omului Hristos, este împlinită în mod exclusiv prin această lucrare a 
virtuților cu ajutorul harului, prin mijloace ortodoxe în întregime divino-umane şi nu 
prin împrumuturi de la romano-catolicism sau protestantism, întrucât acestea din urmă 

sunt forme ale creştinismului după modelul mândrei ființei europene şi nu a smeritei 
fiinţei divino-umane. Această misiune a Bisericii este uşurată de Dumnezeu Însuşi, 
fiindcă printre oamenii noştri există un duh de nevoinţă, aşa cum este el lucrător în 
ogorul Ortodoxiei de-a lungul secolelor. Sufletul ortodox al oamenilor noştri se sprijină 
pe Sfinţii Părinţi şi pe asceţii ortodocşi. Practicile ascetice, la nivel personal, familial şi 
la nivel de parohie, mai ales rugăciunea şi postul, reprezintă trăsătura fundamentală a 
Ortodoxiei. Poporul nostru este un popor al lui Hristos, un popor ortodox, fiindcă — aşa 
cum a făcut-o şi Hristos — el rezumă Evanghelia în aceste două virtuți: postul şi 
rugăciunea. Şi mai este un popor convins de faptul că orice necurăţie, orice fel de 
gânduri murdare pot fi alungate din oameni doar prin acestea singure (Mt. 17, 21). În 
adâncul inimii sale, poporul nostru ÎL cunoaşte pe Hristos şi Ortodoxia, ştie exact ceea 
ce face ca o persoană ortodoxă să fie ortodoxă. 

Ortodoxia va genera întotdeauna renaşterea ascetică. Ea nu recunoaşte nimic 
altceva. Asceţii sunt singurii misionari ai Ortodoxiei. Nevoinţa este singura ei şcoală 
misionară. Ortodoxia înseamnă efort ascetic şi viață, şi doar prin acestea două misiunea 
ei este transmisă mai departe şi împlinită. Trăirea nevoinţei ar trebui să fie misiunea 
lăuntrică a Bisericii noastre printre oameni. Parohia trebuie să devină un focar de 
nevoinţă. Dar acest lucru poate fi împlinit doar de către un preot ascet. 

Rugăciunea şi postul, viața orientată spre Biserică a parohiei, o viață liturgică: 
Ortodoxia deţine toate aceste mijloace drept căi fundamentale de lucrare a renaşterii în 
rândul poporului său. Parohia, comunitatea parohială, are nevoie de regenerare, şi prin 
dragoste hristică şi frățească trebuie îndreptată smerită spre El şi spre toţi oamenii, 
umilă şi modestă, într-un duh de jertfă şi lepădare de sine. Iar o astfel de slujire trebuie 
întărită şi hrănită prin rugăciune şi viaţă liturgică. Aceasta este lucrarea fundamentală şi 
indispensabilă. Dar pentru a atinge acest ţel există o cerință absolut necesară: ca toți 
episcopii, preoţii şi monahii noştri să devină ei înşişi asceţi. Să Îl rugăm fierbinte pe 
Domnul Dumnezeul nostru să împlinească aceasta. 

INTRODUCERE 
LA “VIEȚILE SFINȚILOR” 


Până la venirea Domnului nostru lisus Hristos în lumea noastră pământească, noi, 
oamenii, nu ştiam cu adevărat decât despre moarte şi moartea ştia despre noi. Tot ceea 
ce era omenesc era pătruns, acaparat şi cucerit de către moarte. Moartea era mai 
apropiată de noi decât noi înşine, şi mai reală şi mai puternică decât noi înşine, 
incomparabil mai puternică decât fiecare om în parte şi decât toţi oamenii la un loc. 
Pământul era o cumplită temniță a morții, iar noi, oamenii, eram robii neajutoraţi ai 
morţii”. Doar o dată cu Dumnezeu-omul Hristos “s-a arătat viaţa”; “viaţa veşnică” ni s-a 
arătat nouă, muritorilor celor fără de nădejde, robi ticăloşi ai morții”. Şi acea “viață 

veşnică”, noi, oamenii, “am văzut-o cu ochii noştri şi am pipăit-o cu mâinile noastre”, 


iar noi, creştinii, “mărturisim viaţa veşnică” tuturor . 

Fiindcă a trăi în unire cu Domnul Hristos înseamnă a trăi viața veşnică chiar aici 
pe pământ’. Noi ştim din experiența proprie că Iisus Hristos este adevăratul Dumnezeu 
şi viața cea veşnică“. Şi pentru aceasta a venit El în lume: să ni-L arate pe adevăratul 
Dumnezeu şi viaţa cea veşnică întru El’. Adevărata şi preacurata dragoste față de om 
constă întru aceasta şi numai întru aceasta: faptul că Dumnezeu L-a trimis pe Unicul 
Său Fiu născut în lume ca noi să putem avea viaţă prin EI, şi prin El să viețuim veşnic. 
De aceea, cel ce Îl are pe Fiul lui Dumnezeu, are viaţă; cel ce nu Îl are pe Fiul lui 
Dumnezeu nu are viaţă (1 loan 5-12) — unul ca acesta se află cu totul întru moarte. 

Viaţa în unicul, adevăratul Dumnezeu şi Domn lisus Hristos este cu adevărat 
singura noastră viață adevărată, fiindcă ea este cu totul veşnică şi în mod absolut mai 
puternică decât moartea. Poate o viaţă care este infestată de microbul morții şi care 
sfârşeşte în moarte să fie numită cu adevărat viață? Aşa precum mierea nu este miere 
atunci când este amestecată cu otravă, care treptat transformă toată mierea în otravă, la 
fel şi o viaţă care sfârşeşte în moarte nu este viaţă. Nu există capăt sau limită a iubirii 
Domnului Hristos față de om: fiindcă pentru ca noi, oamenii, să dobândim viaţa veşnică, 
viața care este întru El, şi pentru a vieţui alături de El, nu ni se cere nimic — nici 
învățătură înaltă, nici slavă, nici bogăţie, nici altceva pe care noi să nu-l avem, ci mai 
degrabă numai ceea ce fiecare dintre noi poate avea. Şi ce este aceasta? Credinţa în 
Domnul nostru lisus Hristos. Pentru acest motiv a oferit El neamului omenesc, EI, 
Singurul Prieten al omului, această minunată veste: Dumnezeu atât de mult a iubit 
lumea, încât L-a dat pe unicul Său Fiu, astfel încât tot cel ce crede în El să nu piară, ci 
să aibă viață veşnică. Cel ce crede în Fiul are viață veşnică (loan 3, 16-36). Ca unicul 
Dumnezeu adevărat Care poate dărui oamenilor ceea ce nici un înger sau om nu poate 
dărui, numai Domnul Hristos a avut curajul şi dreptul să le spună tuturor oamenilor: 
“adevărat, adevărat vă spun vouă: cel ce crede în Mine are viaţă veşnică” (loan 6, 47) şi 
“unul ca acesta a trecut deja de la moarte la viaţă” (loan 5, 24). Credinţa în Domnul 
nostru lisus Hristos îl uneşte pe om cu Domnul Cel Veşnic Care, după măsura credinţei 
omului, picură în sufletul acestuia viața veşnică, aşa încât acesta simte şi înțelege că este 
veşnic. 

Şi acest lucru îl simte într-o măsură cu atât mai mare cu cât el vieţuieşte conform 
cu credința care îi sfințește treptat sufletul, inima, conştiinţa şi întreaga ființă prin 


! Cf. Evrei 2, 14 — 15. 
? Cf. 1 Ioan 1,2. 

3 Cf. 1 Ioan 1, 1 

4 Cf. 1 Ioan, 1,2. 

5 Cf. 1 Ioan 1,3. 

é Cf. 1 Ioan 5, 20. 

7 Cf. 1 Ioan 5, 11. 

dumnezeieştile energii ale harului. După măsura credinței omului creşte şi sfinţirea 
propriei sale firi. Şi cu cât este un om mai sfânt, cu atât mai puternic şi mai viu este 
sentimentul propriei sale nemuriri, precum şi conştiinţa nu numai a propriei sale 
Veşnicii, ci şi a oricărei alte ființe. De fapt, viaţa adevărată a omului începe odată cu 
credinţa sa în Domnul nostru lisus Hristos, care îşi încredințează tot sufletul, inima, 
toate puterile Domnului Hristos Care treptat îl sfințeşte, îl transfigurează şi-l 
îndumnezeieşte. Şi prin sfințire, transfigurare şi îndumnezeire sunt revărsate asupra sa 
dumnezeieştile energii ale harului care-i conferă atotputernicul sentiment, dar şi 
conştiinţa nemuririi şi veşniciei personale. În realitate, viaţa noastră este viaţă atât cât 
este trăită întru Hristos. Şi cu cât este viețuită mai mult întru Hristos, cu atât îşi 
manifestă sfinţenia; cu cât este mai sfântă o viaţă, cu atât mai nemuritoare şi mai 
veşnică este aceasta. Cu totul opus acestui proces este moartea. Ce este moartea? 
Moartea este păcatul copt; iar păcatul copt este despărțirea de Dumnezeu, întru Carele 
singur se află viaţa şi izvorul vieții. Acest adevăr este evanghelic şi dumnezeiesc: 
sfințenia înseamnă viață, păcătoşenia înseamnă moarte; cucernicia înseamnă viaţă; 
ateismul înseamnă moarte; credința e viaţă, necredinţa este moarte; Dumnezeu este 
viață, diavolul este moarte. Moartea este despărțirea de Dumnezeu, iar viața este 
revenirea la Dumnezeu şi vieţuirea întru Dumnezeu. Credinţa este cu adevărat 
renaşterea sufletului din letargie, din moarte: “mort era şi a înviat” (Luca 15, 24). Omul 
a experiat această înviere a sufletului din moarte pentru prima oară cu Dumnezeu-omul 
Hristos şi o experiază permanent în Sfânta Sa Biserică, întrucât toţi cei ce sunt ai Lui se 
află în ea. lar El se dăruieşte pe Sine tuturor credincioşilor prin Sfintele Taine şi sfintele 
virtuţi. Acolo unde se află El, nu mai există moarte: omul acela deja a trecut de la 
moarte la viață. Odată cu Învierea lui Hristos, noi prăznuim dispariţia morţii şi începutul 
unei vieţi noi, veşnices. Adevărata viaţă pe pământ începe într-adevăr de la Învierea 
Mântuitorului, căci nu se sfârşeşte în moarte. Fără Învierea lui Hristos viaţa omenească 
nu este nimic altceva decât o lentă decădere care în cele din urmă se sfârşeşte în chip 
inevitabil cu moartea. Adevărata viață este cea care nu se sfârşeşte cu moartea. lar o 
astfel de viaţă a devenit cu putinţă pe pământ doar odată cu Învierea Domnului Hristos, 
Dumnezeu-omul. Viaţa este cu adevărat reală doar în Dumnezeu, fiindcă este o viață 
sfântă, şi datorită acestui lucru este o viaţă nemuritoare. Doar prin credința în Domnul 
Hristos Cel Înviat, omul experiază miracolul cel mai uimitor al existenţei sale: trecerea 
de la moarte la nemurire, de la relativ şi trecător la veşnicie, de la iad la cer. Doar atunci 
se găseşte omul pe sine, îşi află adevăratul eu, eul său cel veşnic: “Căci mort era şi a 
înviat, pierdut era şi s-a aflat” (Luca 15, 24). Ce sunt creştinii? Creştinii sunt purtători 
de Hristos şi datorită acestui fapt sunt purtători şi posesori ai vieţii celei veşnice, iar 
aceasta după măsura credinţei şi a sfințeniei care vine din credință. Sfinţii sunt creştini 
desăvârşiți fiindcă ei au fost sfințiți în cel mai înalt grad prin nevoinţele sfintei credințe 
în Domnul Hristos Cel înviat şi pururea fiitor, iar moartea nu are nici o putere asupra 
lor. Viaţa lor este cu totul ascunsă în Domnul Hristos, iar pentru acest motiv, viaţa lor 
este întru totul viaţa lui Hristos; gândirea lor este în întregime gândirea lui Hristos, iar 
modul lor de percepere este cel al lui Hristos. Tot ceea ce au ei este mai întâi al lui 
Hristos şi după aceea este al lor. Dacă e vorba de suflet, acesta este mai întâi al lui 
Hristos şi mai apoi al lor; dacă e vorba de viaţă, aceasta este mai întâi a lui Hristos şi 
mai apoi a lor. În ei nimic nu este al lor, ci în toate şi cu totul ei sunt ai lui Hristos. De 
aceea vieţile sfinților nu reprezintă nimic altceva decât viața Domnului nostru lisus 
Hristos, repetată în cazul fiecărui sfânt într-un grad mai mare sau mai mic, sub o formă 
sau alta. Mai exact, este viaţa Domnului Hristos continuată prin sfinți, viaţa Logosului, 
a Dumnezeului nostru întrupat, a Dumnezeu-omului lisus Hristos care S-a făcut om. Ca 
om, El ne-a putut dărui şi transmite viaţa Sa dumnezeiască; ca Dumnezeu, prin viaţa Sa, 


8 Cf. Canonul pascal, cântul 7, cf. Evrei 2, 14, 15, 18. 

El ne-a putut sfinți şi ne-a putut face nemuritoare şi veşnică viaţa noastră omenească pe 
pământ. “Pentru că şi Cel ce sfințește şi cei ce se sfințesc, dintr-Unul sunt toţi” (Evrei 2, 
11). Domnul nostru lisus Hristos a făcut acest lucru posibil şi realizabil în lumea noastră 
din momentul în care El S-a făcut om, a luat trup şi sânge, şi în acest fel El a devenit 
Frate al omului, un Frate după trup şi sânge”. După ce S-a făcut om, rămânând 
Dumnezeu, Dumnezeu-omul lisus Hristos a dus pe pământ o viaţă sfântă, fără de păcat, 
divino-umană, iar prin această viaţă, prin moarte şi Înviere a nimicit pe diavolul şi 
domnia sa asupra morții, şi, prin acest fapt, El a dăruit şi Îşi dăruieşte permanent 
energiile Sale pline de har celor ce cred în EI, aşa încât aceştia să-l poată birui pe diavol, 
moartea şi orice ispită!0. 

Această viață divino-umană poate fi aflată în plinătatea ei în Trupul divino-uman 
al lui Hristos — Biserica — şi este permanent experiată în Biserică de întreaga comunitate 
creştină şi de fiecare credincios în parte după măsura credinţei fiecăruia. 

Vieţile sfinților sunt de fapt viaţa Dumnezeu-omului Hristos care este revărsată în 
cei ce îi urmează Lui şi este experiată de către aceştia în Biserica Lui. Cea mai măruntă 
parte a unei astfel de vieţi vine întotdeauna direct de la El, fiindcă El este viaţa!!, viața 
infinită, nesfârşită şi veşnică, care cu puterea Sa dumnezeiască a biruit toate morțile şi 
înviază din toate morțile. 

După învăţătura Celui Ce este Adevărul Însuşi: “Eu sunt învierea şi viaţa” (loan 
11, 25), minunatul nostru Domn şi Stăpân care este întru totul “învierea şi viața” se află 
în Biserica Sa cu întreaga Sa ființă ca realitate divino-umană, şi de aceea această 
realitate nu are sfârşit. 

Viaţa Sa continuă în veci de veci; fiecare creştin face parte din acelaşi trup cu 
Hristos!?, fiind creştin, fiindcă el trăieşte viața divino-umană a acestui Trup al lui 
Hristos ca celulă organică a Sa. Cine este creştinul? Creştinul este un om care viețuieşte 
prin Hristos şi întru Hristos. 

Porunca Sfintei Scripturi este dumnezeiască: “voi să umblaţi cu vrednicie întru 
Domnul” (Col. 1, 10), Cel Care S-a întrupat şi Carele ca Dumnezeu-om a rămas cu totul 
în Biserica Sa care vieţuieşte veşnic cu El. lar “a umbla cu vrednicie întru Domnul” 
înseamnă a viețui după cuvântul Evangheliei lui Hristos. De aceea, această poruncă a 
Sfintei Scripturi este şi firească: “Să vă purtaţi numai în chip vrednic de Evanghelia lui 
Hristos” (Filip 1, 27). Viaţa trăită după învăţăturile Evangheliei, viața sfântă, 
dumnezeiască, reprezintă viaţa normală şi firească pentru creştini, fiindcă creştinii, după 
chemarea şi vocaţia lor, sunt sfinți: această veste bună o aflăm în Sfintele Scripturi, pe 
tot parcursul Noului Testament”. A ne sfinți cu totul, atât sufleteşte cât şi trupeşte, iată 
chemarea noastră. Acest lucru nu este o misiune, ci mai degrabă o regulă a credinţei. 
Porunca Sfintei Scripturi este limpede şi chiar cu totul limpede: aşa cum Cel Prea Sfânt 
Care v-a chemat la credinţă este Atotsfânt, aşa şi voi fiți sfinți întru toate (1 Petru 1, 15). 

Iar aceasta înseamnă că, după Hristos Cel atotsfânt, Carele după ce S-a întrupat şi 
S-a făcut om, a arătat prin viața Sa sfinţenia întrupată, şi noi trebuie să arătăm o viață 
sfântă: “Fiţi sfinți pentru că Eu sunt Sfânt” (1 Petru 1, 16). El are dreptul să poruncească 
acest lucru deoarece, după ce S-a făcut om, El Se dăruieşte pe Sine Însuşi tuturor, El, 
Cel Sfânt, prin dumnezeieştile energii care sunt necesare unei vieţi sfinte şi cucernice în 
această lume”. 


? Cf. Evrei 2, 14 — 17. 

10 Cf. Evrei 2: 14,15,18 

1! Cf. Ioan 14,6; 1,4. 

12 Cf. Efes. 3, 6. 

13 Cf, 1 Tes. 4: 3, 7; Rom. 1,7; 1 Cor. 1, 2; Efes. 1, 1 — 18; 2, 19; 5, 3; 6, 18; Filip. 1,1; 4: 21 — 22; Col. 1: 
2 — 4, 12, 22, 26; 1 Tes. 3, 13; 5, 27; 2 Tim. 1, 9; Filimon 5, 7; Evrei 3, 1; 6, 10; 13, 24; Iuda 3. 

14 Cf. 1 Tes. 5, 22 — 23. 

După ce s-au unit ei înşişi duhovniceşte şi prin har cu Cel Sfânt — Domnul nostru 
Isus Hristos — cu ajutorul credinţei, creştinii înşişi primesc de la El sfintele energii 
pentru ca ei să poată duce o viaţă sfântă. Vieţuind lângă Hristos, sfinții pot face lucrările 
lui Hristos, fiindcă, alături de EI, ei devin nu numai puternici, ci chiar atotputernici. 
“Toate le pot întru Hristos, Cel ce mă întăreşte” (Filip 4, 13). Şi întru aceştia se 
împlineşte cu adevărat cuvântul că cei ce cred în El vor face lucrările Sale şi chiar 
lucruri mai mari decât acestea: “Adevărat, adevărat zic vouă: cel ce crede în Mine va 
face şi el lucrările pe care le fac Eu şi mai mari decât acestea va face” (loan 14, 12). Şi, 
într-adevăr, umbra Sfântului Apostol Petru a vindecat; printr-un cuvânt, Sfântul Marcu 
de la Muntele Francia a mişcat şi a oprit un munte... Atunci când Dumnezeu S-a făcut 
om, atunci viața dumnezeiască a devenit viață omenească, puterea dumnezeiască a 
devenit putere omenească, adevărul dumnezeiesc a devenit adevăr omenesc, iar 
credincioşia divină a devenit credincioşie omenească: tot ceea ce este al lui Dumnezeu a 
devenit al omului. Ce sunt “Faptele Sfinților Apostoli”? Ele sunt fapte ale lui Hristos 
sau şi mai bine spus apostolii lucrează aceste fapte prin Hristos Care se află în ei şi 
lucrează prin ei. Şi ce sunt viețile tuturor credincioşilor următori ai lui Hristos şi care se 
perpetuează prin ei cu ajutorul Sfintelor Taine şi ale sfintelor virtuţi? Şi ce sunt Vieţile 
Sfinţilor? Ele nu sunt nimic altceva decât un anume fel de continuare a Faptelor 
Apostolilor. În ei se află aceeaşi Evanghelie, aceeaşi viaţă, aceeaşi credinţă, aceeaşi 
veşnicie, aceeaşi “putere de Sus”, Acelaşi Dumnezeu şi Domn. Fiindcă “lisus Hristos, 
ieri şi azi şi în veci, este acelaşi” (Evrei 13, 8). Acelaşi pentru toți oamenii din toate 
timpurile, împărtăşind aceleaşi daruri şi aceleaşi energii dumnezeieşti tuturor celor ce 
cred în El. Această perpetuare a tuturor energiilor divine, de viață dătătoare, în Biserica 
lui Hristos, din veac în veac şi din generație în generaţie, constituie într-adevăr Sfânta 
Tradiţie vie. Această Sfântă Tradiţie este perpetuată fără întrerupere ca viaţă a harului în 
toţi creştinii, întru care, prin Sfintele Taine şi sfintele virtuți, lisus Hristos vieţuieşte prin 
Harul Său. El este cu totul prezent în Biserica Sa fiindcă ea reprezintă plinătatea Sa: 
“plinirea Celui ce plineşte toate întru toți” (Efes. 1, 23). lar Dumnezeu-omul Hristos 
este plinătatea atotdesăvârşită a Dumnezeirii: “căci întru El sălăşluieşte toată plinătatea 
Dumnezeirii în trup” (Col. 2, 9). Iar creştinii trebuie, cu ajutorul Sfintelor Taine şi al 
sfintelor virtuţi, să se umple cu “toată plinătatea lui Dumnezeu” (Efes. 3, 19). Vieţile 
Sfinților ne înfăţişează acele persoane pline de Hristos Dumnezeu, acele persoane 
purtătoare de Hristos, acele persoane sfinte întru care este păstrată şi prin care se 
transmite sfânta tradiţie a acelei vieți pline de har dumnezeiesc. Ea se păstrează şi se 
transmite cu ajutorul sfintei viețuiri evanghelice. Fiindcă viețile sfinților sunt sfinte 
adevăruri evanghelice care sunt traduse în viața noastră omenească prin har şi nevoinţe 
ascetice. 

Nu există nici un adevăr evanghelic care să nu poată fi tradus în viaţa omului. 
Toate au fost rostite de către Hristos Domnul cu un scop: pentru a deveni viața noastră, 
realitatea noastră, bucuria noastră. lar sfinții, toți, fără excepție, experiază aceste 
adevăruri dumnezeieşti drept punct central al vieților lor şi ca esenţă a ființei lor. Pentru 
acest motiv “Vieţile sfinților” sunt o dovadă şi o mărturie a faptului că originea noastră 
se află în cer, că noi nu suntem din această lume, ci din aceea, că omul este cu adevărat 
om doar în Dumnezeu, că pe pământ omul trăieşte aproape de ceruri, că “pentru noi 
cetatea noastră este în ceruri, de unde şi aşteptăm Mântuitor, pe Domnul lisus Hristos” 
(Filipeni 3, 20), că sarcina noastră este de a ne face oameni cereşti, hrănindu-ne cu 
“pâinea cea cerească” care s-a pogorât pe pământ!?. Iar El a pogorât spre a ne hrăni cu 
veşnicul adevăr divin, cu veşnicul bine dumnezeiesc, cu veşnica credincioşie divină, cu 
veşnica iubire dumnezeiască, cu veşnica viaţă dumnezeiască prin Sfânta Împărtășanie, 
prin vieţuirea într-Unul adevărat Dumnezeu şi Domn lisus Hristos!€. Cu alte cuvinte, 


15 Cf. 2 Petru 1, 3. 
16 Cf. Ioan 6: 33, 35, 51. 

chemarea noastră este aceea de a ne umple de Domnul nostru lisus Hristos, de 
dumnezeieştile Sale energii de viață dătătoare, de a trăi întru Hristos şi de a ne face pe 
noi înşine hristoşi. 

Dacă vei începe această lucrare eşti deja în ceruri, deşi umbli pe pământ; eşti deja 
în întregime în Dumnezeu deşi fiinţa ta a rămas în cadrul limitelor firii omeneşti. Omul 
care se hristifică se depăşeşte pe sine ca om, prin Dumnezeu, prin Dumnezeu-omul, 
întru care se află chipul desăvârşit al omului adevărat, real, deplin după chipul lui 
Dumnezeu; şi întru El ne sunt oferite energiile divine atotbiruitoare, cu ajutorul cărora 
omul se înalță deasupra oricărui păcat, a morții, a iadului şi acest lucru are loc prin 
intermediul Bisericii şi în Biserică, pe care toate puterile iadului nu o pot birui, fiindcă 
în ea se află minunatul Dumnezeu-om, Domnul nostru lisus Hristos, cu toate 
dumnezeieştile Sale energii, cu adevărurile, realitățile, desăvârşirile, viețile şi veşniciile 
Sale. Vieţile sfinților sunt sfinte mărturii ale minunatei puteri a Domnului nostru lisus 
Hristos. În realitate ele sunt mărturii ale faptelor Apostolilor, doar perpetuate de-a 
lungul veacurilor. Sfinţii nu sunt decât sfinți martori, precum Sfinţii Apostoli care au 
fost cei dintâi martori a ce? A Dumnezeu-omului lisus Hristos; ai lui Hristos răstignit, 
înviat, înălțat la ceruri şi veşnic viu; ai atotmântuitoarei Sale Evanghelii care este 
neîncetat scrisă în sfinte fapte evanghelice din generație în generație, fiindcă Domnul 
Hristos, Carele este pururea acelaşi, lucrează permanent minuni cu sfânta Sa putere întru 
sfinții Săi martori. Sfinţii Apostoli sunt cei dintâi sfinți martori ai Domnului Hristos şi ai 
iconomiei Sale divino-umane a mântuirii lumii, iar vieţile lor sunt mărturii vii şi 
nemuritoare ale Evangheliei Mântuitorului ca viață nouă, viața harului, sfântă, 
dumnezeiască, divino-umană şi de aceea pururea minunată şi adevărată, precum şi viaţa 
Mântuitorului este minunată şi adevărată. Şi cine sunt creştinii? Creştinii sunt aceia prin 
care sfânta viaţă divino-umană a lui Hristos se continuă din generaţie în generație până 
la sfârşitul lumii şi al vremii, iar ei toți formează un trup, Trupul lui Hristos — Biserica: 
ei sunt mădulare ale Trupului lui Hristos şi mădulare fiecare în parte unul către altul”. 
Izvorul dumnezeieştii vieți nemuritoare a început să curgă şi curge încă neîncetat din 
Domnul Hristos şi prin el creştinii curg în viaţa veşnică. Creştinii sunt Evanghelia lui 
Hristos perpetuată de-a lungul veacurilor în cadrul neamului omenesc. În Vieţile 
Sfinţilor totul este obişnuit ca în Sfânta Evanghelie, dar totul este extraordinar ca în 
Sfânta Evanghelie — atât una cât şi cealaltă, întru totul adevărate şi reale. Şi totul este 
adevărat şi real prin aceeaşi realitate divino-umană ; şi aceeaşi sfântă putere — divină şi 
umană — depune mărturie față de acest lucru, divină într-un chip atotdesăvârşit şi 
umană, de asemenea, într-un chip atotdesăvârşit. 

Ce sunt viețile sfinților? Iată, noi suntem în ceruri fiindcă pământul se face cer 
prin sfinţii lui Dumnezeu. lată, noi suntem printre îngerii în trup, printre purtătorii de 
Hristos. Şi oricine sunt ei, Domnul este cu totul în ei şi cu ei şi printre ei; şi există 
întregul adevăr divin veşnic, şi întreaga credincioşie divină veşnică; şi întreaga dragoste 
divină veşnică şi întreaga viaţă divină veşnică. Ce sunt viețile sfinților? Iată, noi suntem 
în rai, în care tot ceea ce este dumnezeiesc, sfânt, nemuritor, veşnic, drept, adevărat şi 
evanghelic, creşte şi se înmulţeşte. Fiindcă, prin Cruce, în fiecare dintre sfinți pomul 
vieţii nemuritoare, dumnezeieşti, veşnice a înflorit şi a adus multă roadă. 

lar Crucea ne duce la cer; ne conduce chiar şi pe noi după tâlharul care, spre 
încurajarea noastră, a intrat cel dintâi în rai după Atotsfântul şi dumnezeiescul purtător 
al Crucii — Domnul nostru lisus Hristos — intrând acolo prin crucea pocăinţei. 

Ce sunt vieţile sfinților? Iată, noi ne aflăm în veşnicie: nu mai există timp, fiindcă 
în sfinţii lui Dumnezeu domneşte veşnicul adevăr divin, veşnica credincioşie divină, 
veşnica iubire divină, veşnica viață divină. Şi întru ei nu mai există moarte, fiindcă 
întreaga lor fiinţă este plină de învietoarele energii divine ale Domnului Hristos Cel 


11 Cf. Ioan 6: 50, 51, 53 — 57. 
23 


înviat, Singurul Biruitor al morţii. Nu mai există moarte în ei, în oamenii sfinţi. Întreaga 
lor ființă este plină de Cel Singur Nemuritor — Cel Atotveşnic: Domnul şi Dumnezeul 
nostru lisus Hristos. Noi ne aflăm pe pământ printre singurii nemuritori adevărați: ei au 
biruit moartea, păcatele, patimile, demonii, iadul. Atunci când ne aflăm cu ei, moartea 
nu ne poate vătăma, fiindcă ei au biruit-o. Sfinții sunt oameni care viețuiesc pe pământ 
prin sfintele, veşnicele, dumnezeieştile adevăruri. De aceea viețile sfinților reprezintă, 
de fapt, dogmatica aplicată, fiindcă în ei toate sfintele şi veşnicele adevăruri dogmatice 
sunt experiate prin toate energiile lor creatoare şi de viață dătătoare. În vieţile sfinţilor 
se arată cât se poate de limpede faptul că dogmele nu sunt numai adevăruri ontologice 
în ele însele şi pentru ele însele, ci că fiecare dintre ele reprezintă un izvor de viaţă 
veşnică şi sfântă spiritualitate. După atotadevărata şi Sfânta Evanghelie a unicului şi de 
neînlocuitului nostru Domn şi Mântuitor: “Cuvintele pe care vi le-am spus sunt duh şi 
sunt viață” (loan 6, 63), căci fiecare dintre ele revarsă din sine o putere mântuitoare, 
sfințitoare, plină de har, de viaţă dătătoare şi transfiguratoare. Fără adevărul sfânt al 
Sfintei Treimi, noi nu ne împărtăşim din acea putere ce se revarsă din Sfânta Treime şi 
pe care noi o dobândim prin credință, putere care ne dă viaţă, ne sfințește, ne 
îndumnezeieşte şi ne mântuieşte. Fără sfântul adevăr cu privire la Dumnezeu-omul 
Hristos, nu există mântuire pentru om, fiindcă din acesta, atunci când el este experiat de 
către om, izvorăşte acea putere mântuitoare care ne scapă de păcat, de moarte, de diavol. 
Iar pentru acest sfânt adevăr cu privire la Dumnezeul-om — nu dau, oare, mărturie viețile 
a nenumărați sfinți cât se poate de limpede şi de evident? Fiindcă sfinții sunt sfinți prin 
însuşi faptul că ei ÎL experiază în întregime pe Domnul Iisus Hristos drept suflet al 
sufletului lor, drept conştiinţă a conştiinţei lor, drept minte a minții lor, fiinţă a fiinţei 
lor, drept viaţă a vieţii lor. Şi fiecare dintre ei, laolaltă cu Sfântul Apostol Pavel, rosteşte 
cu tărie adevărul: “Nu eu mai trăiesc, ci Hristos trăieşte în mine” (Gal. 2, 20). Cercetaţi 
cu atenție vieţile sfinților, fiindcă din toate acestea izvorăşte puterea mântuitoare, de 
viață dătătoare şi plină de har a Prea Sfintei Născătoare de Dumnezeu, care îi călăuzeşte 
şi îi conduce dintr-o nevoință într-alta, dintr-o virtute în alta, de la biruința asupra 
păcatului la biruinţa asupra morţii, de la biruința asupra morții la biruinţa asupra 
diavolului, aducându-i la bucuria duhovnicească, dincolo de care nu mai există nici 
întristare, nici suspin', ci mai degrabă totul este doar “bucurie şi pace în Duhul Sfânt” 
(Rom. 14, 17), bucurie şi pace ce provin din biruinţa dobândită asupra tuturor păcatelor, 
patimilor, morții şi asupra tuturor duhurilor rele. Şi toate acestea, fără îndoială, 
reprezintă o mărturie vie şi practică a sfintei dogme referitoare la Prea Sfânta 
Născătoare de Dumnezeu cu adevărat “mai cinstită decât heruvimii şi mai mărită fără de 
asemănare decât serafimii”, sfântă dogmă pe care sfinţii, prin credinţă, o poartă în 
inimile lor şi prin care ei viețuiesc cu o dragoste fierbinte. Şi iarăşi, dacă doreşti una, 
două sau mii de dovezi incontestabile ale naturii celei de viaţă dătătoare a Atotcinstitei 
Cruci a Domnului, şi odată cu ea o confirmare experimentală a prea adevăratei sfinte 
dogme a mântuitoarei morți a Mântuitorului pe Cruce, atunci porneşte la drum cu 
credință, precum toți sfinții laolaltă; puterea Crucii este arma atotbiruitoare cu care ei îi 
înving pe toți vrăjmaşii văzuţi şi nevăzuţi ai mântuirii lor. Mai mult, vei vedea Crucea în 
întreaga lor ființă: în sufletul lor, în inima lor, în conştiinţa, mintea, voinţa şi trupul lor 
ŞI, în fiecare dintre ei, vei afla un izvor nesecat de putere mântuitoare şi atotsfințitoare 
care negreşit îi conduce din desăvârşire în desăvârşire şi din bucurie în bucurie, până 
când, în cele din urmă, aceasta îi conduce în veşnica Împărăţie a Cerurilor, acolo unde 
se află neîncetata bucurie a celor ce prăznuiesc, în infinita desfătare a celor ce văd 
frumuseţea de negrăit a chipului Celui Atotsfânt al Domnului nostru lisus Hristos”. Dar 
nu numai dogmele mai sus pomenite sunt experiate de Vieţile Sfinţilor, ci toate celelalte 
sfinte dogme: ale Bisericii, ale harului, ale Sfintelor Taine, ale sfintelor virtuţi, a omului, 


'5 1, Cor. 12: 27, 12-14; 10, 17; Rom. 12, 5; Efes. 3, 6. 
1 Cf. Condacului pentru sufletele celor adormiti întru dreapta credință (n. tr. ed. în 1b. engl.) 

păcatului, a sfintelor moaşte, a sfintelor icoane, a vieții de dincolo de mormânt şi 
oricărui alt lucru ce constituie iconomia divino-umană a mântuirii. Da, Vieţile Sfinților 
reprezintă dogmatica experimentală, experiată prin viaţa sfântă a sfinților lui Dumnezeu. 
În plus, Vieţile Sfinţilor cuprind în ele însele etica ortodoxă în deplinătatea sa, 
moralitatea ortodoxă în deplina strălucire a sublimității sale divino-umane şi a naturii 
sale nemuritoare, de viaţă dătătoare. În ele este arătat şi dovedit, într-un mod absolut 
convingător, faptul că Sfintele Taine reprezintă izvorul sfintelor virtuți; faptul că sfintele 
virtuți sunt rodul Sfintelor Taine, fiind născute din ele; acestea se dezvoltă cu ajutorul 
lor, sunt hrănite de ele, devin nemuritoare prin ele, viețuiesc veşnic prin ele. Toate legile 
morale divine îşi au izvorul în Sfintele Taine şi sunt împlinite prin sfintele virtuți. Din 
acest motiv, vieţile sfinților sunt într-adevăr etică aplicată, trăită. De fapt, viețile 
sfinților dovedesc fără tăgadă faptul că etica nu este altceva decât Dogmatică aplicată. 
Întreaga viaţă a sfinţilor constă din Sfintele Taine şi sfintele virtuţi, iar acestea sunt 
daruri ale Sfântului Duh care plineşte toate în toți (1 Cor. 12, 4-6-11). Şi ce altceva sunt 
viețile sfinților decât singura ştiinţă pedagogică ortodoxă, fiindcă în ele, într-un număr 
nesfârşit de căi evanghelice, care sunt pe deplin folosite prin experienţa multor secole de 
creştinism, se arată felul în care personalitatea umană desăvârşită, omul complet, ideal, 
este format şi modelat, şi se arată de asemenea modul în care, cu ajutorul Sfintelor 
Taine şi al sfintelor virtuți în cadrul Bisericii lui Hristos, el creşte până la “starea 
bărbatului desăvârşit, la măsura vârstei deplinătății lui Hristos”%. Iar aceasta este cu 
adevărat idealul pedagogic al Evangheliei, singurul ideal pedagogic demn de o ființă 
făcută după chipul lui Dumnezeu, aşa cum este omul, şi care este afirmat de Evanghelia 
Domnului nostru lisus Hristos, iar mai apoi împlinit în Sfinţi Apostoli şi în ceilalți 
sfinţi ai lui Dumnezeu. În acelaşi timp, fără Dumnezeu-omul Hristos şi în afara Sa, cu 
orice alt ideal pedagogic, omul rămâne pentru totdeauna o ființă incompletă, o biată 
ființă nenorocită care merită toate lacrimile din lume. Dacă vreţi, Vieţile Sfinţilor sunt 
un fel de Enciclopedie Ortodoxă. În ele poate fi aflat tot ceea ce este necesar pentru 
sufletul care înfometează şi însetează după credincioşia veşnică şi adevărul veşnic în 
această viață, şi care înfometează şi însetează după nemurirea divină şi viaţa veşnică. 
Dacă credinţa este cea de care ai nevoie, acolo o vei afla din abundență, iar tu îți vei 
hrăni sufletul cu hrană care nu-l va mai înfometa niciodată. Dacă ai nevoie de dragoste, 
adevăr, credincioşie, nădejde, umilință, smerenie, pocăință, rugăciune sau oricare altă 
virtute sau nevoinţă, în ele, în Vieţile Sfinţilor, vei afla un număr infinit de sfinți dascăli 
pentru orice fel de nevoință ascetică şi vei dobândi ajutor haric pentru orice fel de 
virtute. 

Dacă pătimeşti pentru credinţa ta în Hristos, Vieţile Sfinţilor te vor mângâia şi te 
vor încuraja, făcându-te îndrăzneţ şi dându-i aripi, iar necazurile ţi se vor preschimba în 
bucurie. Dacă te afli cumva în vreo ispită, Vieţile Sfinţilor te vor ajuta s-o birui şi acum 
şi totdeauna. 

Dacă eşti primejduit de vrăjmaşii nevăzuţi ai mântuirii, Vieţile Sfinţilor te vor 
înarma cu “toate armele lui Dumnezeu”!, iar tu îi vei zdrobi pe toți acum şi pururea şi pe 
tot parcursul vieţii tale. Dacă te afli în mijlocul vrăjmaşilor şi persecutorilor văzuți ai 
Bisericii lui Hristos, Vieţile Sfinților îţi vor oferi curajul şi tăria de mărturisitor, şi atunci 
ÎL vei mărturisi fără teamă pe Unul adevărat Dumnezeu şi Domn lisus Hristos, 
pretutindeni, şi cu îndrăzneală vei rămâne neclintit pe meterezele adevărului 
Evangheliilor Sale până la moarte, şi te vei simţi mai tare ca moartea şi decât toți 
vrăjmaşii cei văzuţi ai lui Hristos; şi, fiind torturat pentru Hristos, vei striga cu bucurie 


2 Cf. celei dintâi rugăciuni de dimineață a Sfântului Vasile cel Mare şi celei dintâi rugăciuni de 
mulțumire de după Sfânta Impărtăşanie(n. tr. ed. în lb. engl.) 
1 Cf. Efes. 6, 11, 13. 

numele Său Cel Atotsfânt, simțind din toată inima că viaţa ta este în ceruri, ascunsă cu 
Hristos în Dumnezeu, cu totul deasupra morţii "22. 

În Vieţile Sfinţilor sunt arătate numeroase, dar, întotdeauna, sigure căi de 
mântuire, iluminare, sfințire, transfigurare, “hristificare”, îndumnezeire; sunt arătate 
toate căile prin care omul biruie păcatul, orice păcat, orice patimă, moartea, diavolul. 
Există acolo un remediu pentru orice păcat: vindecare pentru orice patimă, înviere din 
orice fel de moarte, eliberare de tirania oricărui demon, mântuire din toate relele. Nu 
există nici o patimă, nici un păcat pentru care Vieţile Sfinţilor să nu arate felul în care 
patima sau păcatul respectiv pot fi biruite, mortificate, dezrădăcinate. În ele se 
demonstrează limpede şi clar că nu există nici un fel de moarte spirituală din care omul 
să nu poată fi înviat prin dumnezeiasca putere a Domnului Hristos Cel înviat şi înălțat la 
ceruri; nu există tulburare, nenorocire sau suferință pe care Domnul să nu o schimbe, fie 
treptat, fie deodată într-o bucurie liniştită, plină de căință, datorită credinței în El. Şi 
există iarăşi, în Vieţile Sfinţilor, nenumărate exemple de întărire sufletească despre felul 
în care un păcătos devine drept: felul în care un hoţ, un escroc, un beţiv, un desfrânat, 
un ucigaş, un preadesfrânat devine un sfânt — sunt multe, multe exemple de acest fel în 
Vieţile Sfinților; despre felul în care un om egoist, necredincios, ateu, mândru, zgârcit, 
pătimaş, rău, viclean, depravat, mânios, zavistnic, certăreț, răutăcios, invidios, 
răufăcător, lăudăros, plin de slavă deşartă, nemilos, lacom, devine om al lui Dumnezeu 
— sunt multe, multe exemple de acest fel în Vieţile Sfinţilor. 

Tot astfel, în Vieţile Sfinților sunt foarte multe exemple minunate despre felul în 
care un tânăr devine un tânăr sfânt, o fecioară se sfințește, un bătrân sau o bătrână se 
sfințesc, un copil devine un copil sfânt, părinții devin sfinți, fiii şi fiicele se sfinţesc, o 
familie se sfințește, o comunitate devine sfântă, un preot sau un episcop devin sfinți, un 
cioban devine sfânt, un ţăran devine sfânt, un împărat se sfinţeşte, un văcar devine sfânt, 
un muncitor sau un judecător, un profesor sau un educator, un soldat sau un ofițer, un 
conducător sau un scriitor, un negustor sau un monah, un arhitect sau un medic, un 
perceptor sau un elev, un meşteşugar sau un filosof, un cercetător sau un om de stat, un 
ministru sau un om sărman, un bogătaş sau un sclav, un moşier, un om de litere, un 
artist, doi oameni căsătoriţi, se sfinţesc cu toții... 


22 21, Cf. Col. 3, 3. 

EDUCAȚIA TEANDRICĂ ȘI UMANISTĂ 


Existența educaţiei ne descoperă faptul că omul este o ființă incompletă şi 
nedesăvârşită, aşa cum s-a observat şi continuă să se observe din experienţa neamului 
omenesc. Toate filosofiile, toate religiile, ştiinţele şi multele civilizaţii dau mărturie 
asupra acestui lucru. 

Omul este o fiinţă care trebuie desăvârşită şi împlinită. De aceea, scopul principal 
al educaţiei este acela de a-l desăvârşi şi împlini pe om. De îndată, însă, se ridică 
următoarea întrebare inevitabilă: cu ce anume poate fi desăvârşit şi împlinit omul? 

Observat din orice latură, omul este, după esenţa sa, “deschis” altor fiinţe şi altor 
lumi. El nu este în nici un fel acea monadă închisă a lui Leibniz. Cu întreaga sa fiinţă, 
atât cu eul său natural, cât şi cu cel psihic, omul împlineşte, conştient sau subconştient, 
voit sau instinctiv, imensa şi neînțeleasa reţea de viaţă ce înconjoară întreaga lume. 
Educaţia, dacă se doreşte a fi cu adevărat umană, trebuie să înceapă de la faptele 
observabile, precum şi de la principiile logice fundamentale. Existenţa, în decursul 
istoriei umanităţii, a căutării a ceea ce este desăvârşit şi împlinit dă naştere în conştiinţa 
noastră la întrebarea: cine este acea ființă umană desăvârşită şi împlinită? Nu cumva 
Platon? Dar el, cu adevărat, din pricina profundei cunoaşteri a propriilor sale neîmpliniri 
şi slăbiciuni, nu a avut decât o sete neostoită față de lumile de sus, lumile ideilor şi 
idealurilor veşnice. Aceasta înseamnă că el nu este un om desăvârşit şi împlinit. Nu 
cumva Buddha este desăvârşit? Dar Buddha, fiind persecutat de cumplitele şi 
nemiloasele sentimente ale nedesăvârşirii omeneşti, şi-a transferat toate dorinţele sale de 
desăvârşire ale fiinţei umane către lumea transcendentă — către o lume a apatiei şi 
insensibilității, adică spre Nirvana. Deci, nici el nu este un om desăvârşit şi împlinit. Nu 
cumva Moise? Totuşi, chiar şi Moise, apăsat de teribilele nenorociri ale poporului său şi 
de propria sa slăbiciune, a continuat să ceară ajutor de la cer. Într-adevăr, amărăciunea 
din adâncul fiinţei sale este îndulcită de viziuni profetice cu privire la venirea Mesiei şi 
Mântuitorului. Acest lucru înseamnă că nici el nu este om desăvârşit şi împlinit. Nu 
cumva Mahomed? Dar Mahomed, fiind torturat de iadul său însetat de sânge şi de 
paradisul său senzorial, străbate această planetă împlinindu-şi prin foc şi sabie visele 
sale profetice, călcând în picioare cu un entuziasm fanatic peste cadavrele 
“necredincioşilor”. Aşadar, nici el nu este omul desăvârşit şi împlinit. 

Nu cumva Kant? Dar Kant, chinuit şi el de nedesăvârşirea şi neîmplinirea fiinţei 
umane, a transferat tot ceea ce este uman din hotarele strâmte ale raționalismului în 
abisul supraraționalismului. “Das Ding an Sich”, lăsându-se pradă neprevăzutului, 
necunoscutului şi înfiorătorului. Deci (“Lucrul în sine”) nu este un om desăvârşit şi 
împlinit. 

Nu cumva Shakespeare? El, în setea sa de nepotolit față de desăvârşire şi 
împlinire, a dus o viaţă cu totul nedesăvârşită şi neîmplinită, de o covârşitoare tragedie. 
EI l-a călăuzit pe om către lumile de sus şi totuşi l-a lăsat în drum, uimit şi consternat. 
Prin urmare, nici el nu e un om desăvârşit şi împlinit. Nu cumva Goethe? Experiind 
drama fiinţei umane în toată profunzimea ei, în care Mefistofel joacă rolul de căpetenie, 
Goethe, cu strigătul său de muribund, “Lumină, mai multă lumină”, ne-a arătat limpede 
cât de nefericită i-a fost plecarea din această lume către lumea cealaltă. Aşadar, nici el 
nu a fost un om desăvârşit şi împlinit. 

Nu cumva Tolstoi? Totuşi, în permanenta şi neînduplecata sa luptă cu 
nedesăvârşirea şi neîmplinirea, el a ajuns la o asemenea agitație spirituală, încât, cu 
puţin timp înaintea morții sale, într-o stare de nesuportată agonie a sufletului, el a fugit 
din casă, voind parcă să scape de sine, de trista nedesăvârşire şi de tragica neîmplinire a 
propriei sale fiinţe. Deci, nici el nu este un om desăvârşit şi împlinit. Nu cumva 
Nietzsche? Dar din pricina sentimentului vulcanic al tragicei nedesăvârşiri şi a 

insuportabilei neîmpliniri a ființei umane în toate dimensiunile şi realitățile acestei lumi, 
precum şi din pricina nepotolitei sale doriri a unui om mai înalt şi mai desăvârşit, 
Nietzsche a înnebunit! Prin urmare, nici Nietzsche nu este un om desăvârşit şi împlinit. 

Şi aşa mai departe, de la primul şi până la ultimul om: o întristătoare paradă de 
oameni nedesăvârşiți şi neîmpliniți. Totuşi, în mijlocul lor stă Cel Care avea plinătatea 
tainei, minunatul Dumnezeu-om: dumnezeieşte desăvârşit şi cu adevărat om. Bunătatea 
Sa omenească este dumnezeieşte desăvârşită şi împlinită; dragostea Sa omenească este 
dumnezeieşte desăvârşită şi împlinită; la fel este şi credincioşia Sa şi mila Sa, 
compasiunea Sa şi nemurirea Sa, veşnicia şi frumuseţea Sa: toate sunt omeneşte reale, 
dar şi dumnezeieşte desăvârşite şi împlinite. Nimic nu este de domeniul miracolului, 
fiindcă El a transformat tot omenescul în dumnezeiesc; El a completat şi a desăvârşit 
totul prin intermediul divinului. Într-un cuvânt, întru El, întregul om este dumnezeieşte 
desăvârşit şi mai împlinit. 

Nu credeţi acest lucru? Încercaţi să vă imaginaţi un Dumnezeu mai desăvârşit 
decât Hristos sau un om mai desăvârşit decât El. 

Acest lucru nu-l veţi putea face întrucât nici mintea individuală şi nici cea 
obştească a omului nu-şi pot imagina un Dumnezeu mai desăvârşit decât Hristos, şi nici 
un om mai desăvârşit decât El. Un lucru şi mai important este acela că întreaga 
desăvârşire dumnezeiască este din punct de vedere omenesc reală şi concretă întru 
Hristos. Nu există un singur bine desăvârşit sau un adevăr desăvârşit, ori o frumuseţe 
desăvârşită care să nu fie întrupată în Persoana Sa sau împlinită în viaţa Sa. Datorită 
tuturor acestor lucruri, El este cu adevărat omul desăvârşit şi împlinit, Cel pe care 
neamul omenesc, mintea omenească, inima omului, L-au căutat printre atâtea 
nenumărate religii şi filosofii, printre ştiinţe, arte şi civilizații. 

Dacă aplicăm această concluzie la domeniul educaţiei am putea spune: Hristos 
este omul ideal pe Care educaţia omenească ÎL caută ca pe un adevărat ţel, sens şi ideal 
al său. Cu El şi din El noi ştim ceea ce formează omul adevărat. În El avem prototipul 
după care fiecare ființă umană se poate transforma într-un om cu adevărat bun, drept, 
desăvârşit şi împlinit. Acest lucru este posibil fără greutăţi mari şi de nebiruit, fiindcă, în 
fiecare nevoinţă, El Îşi oferă dumnezeieştile Sale puteri pentru ca omul să poată dobândi 
toată bunătatea Sa. 

Ai sentimentul că noi ne aflăm deja pe calea principală a filosofiei divino-umane a 
educaţiei. Daţi atenţie cu seriozitate şi obiectivitate structurii interne a acestei educații. 
Planul, materialele, programa, sufletul şi duhul sunt toate după Evanghelie — ele sunt 
toate divino-umane. Valorile sunt dumnezeieşti şi metodele sunt focalizate pe 
Evanghelii. Dumnezeu ocupă întotdeauna locul cel dintâi, omul pe cel de-al doilea. 
Omul trăieşte şi gândeşte, simte şi lucrează pentru Dumnezeu. Aceasta înseamnă că 
omul este iluminat de către Dumnezeu. Aici, într-adevăr, nu se pune problema vreunui 
anume Dumnezeu abstract, supraceresc, al lui Platon sau Kant, ci a unui Dumnezeu de o 
realitate pământească concretă, a unui Dumnezeu care S-a făcut om şi insuflă în toate 
categoriile omeneşti tot ceea ce este dumnezeiesc, nemuritor şi veşnic. Prin urmare, 
doar El între oameni, şi anume Dumnezeu-omul Hristos, a avut dreptul de a fi căutat 
drept model al desăvârşirii dumnezeieşti (“Fiţi, dar, voi desăvârşiți, precum Tatăl vostru 
Cel ceresc desăvârşit este.” - Mt. 5, 48) şi a aşeza dumnezeiasca desăvârşire drept ţel al 
vieţii şi al tuturor strădaniilor omeneşti. Făcând acest lucru, El le oferă oamenilor în 
acelaşi timp toate mijloacele necesare şi întreaga putere necesară cu care să poată 
realiza acest ţel al dobândirii dumnezeieştii desăvârşiri. 

Care sunt aceste mijloace? Sfintele virtuţi îndreptate către Evanghelii: credinţa şi 
dragostea, postul şi rugăciunea, smerenia şi umilința, compasiunea şi bunătatea, 
nădejdea şi răbdarea, adevărul şi dreptatea. Punerea în practică a acestor virtuţi creează 
un om sfânt, adică un om desăvârşit şi împlinit. Un astfel de om cunoaşte sensul 
adevărat al lumii şi al vieții, iar el trăieşte cu întreaga sa fiinţă îndreptat spre realizarea 

scopului său dat în câmpul activității omeneşti. Format prin sfintele virtuți, un astfel de 
om dobândeşte neîncetat în existența sa toate puterile nemuritoare ale veşnicului 
Dumnezeu-om. Astfel, deja din această viaţă se simte nemuritor şi veşnic; de aceea el 
vede în orice om o ființă nemuritoare şi veşnică. 

Virtuţile evanghelice sunt purtătoarele luminii dumnezeieşti; fiecare dintre ele 
insuflă în om o rază de lumină. Drept consecinţă a acestui lucru, sfântul iradiază, 
iluminează şi îndreptează. El poartă în sine “Lumina lumii”; această lumină iluminează 
întreaga lume aşa încât şi el să-i poată vedea sensul şi valoarea sa veşnică. Lumina lumii 
este în acelaşi timp “lumina vieții”. Ea iluminează calea ce conduce la nemurire şi la 
viaţa veşnică. În lumea noastră omenească, lumina şi viaţa sunt sinonime, aşa cum sunt 
întunericul şi moartea. Sfinţii Bisericii Ortodoxe a lui Dumnezeu sunt o dovadă a ceea 
ce s-a spus mai înainte. 

Educaţia şi practica vieţii nu reprezintă nimic altceva decât prelungirea şi iradierea 
sfințenie. Sfântul emite lumină şi datorită acestui lucru el iluminează şi educă. Educaţia 
presupune sfințenia în întreaga sa fiinţă. Adevărata educaţie ne-o oferă, de fapt, sfântul. 
Fără sfinți nu există adevăraţi dascăli şi educatori. Nici nu există adevărată educație fără 
sfințenie. Fără de lumină nu există iluminare. Sfinţenia este sfințenie prin intermediul 
dumnezeieştii lumini. 

Adevărata educaţie şi adevărata iluminare nu sunt nimic altceva decât o iradiere a 
sfințeniei; doar sfinții sunt cu adevărat iluminați. Sfinţenia trăieşte şi respiră prin 
lumină, strălucind şi învățând în acelaşi timp. Există, prin urmare, o identitate comună 
sfințeniei şi iluminării. Cu adevărat, deci, educaţia înseamnă iluminare — prin sfințirea în 
Duhul Sfânt care este vehicolul şi creatorul sfinţeniei şi al luminii cunoștinței. Sfinţii, 
întrucât ei sunt sfințiți şi iluminaţi de Duhul Sfânt, sunt şi adevăraţi dascăli şi educatori. 

Educaţia fără sfinţenie, şi anume educația fără sfinţirea de către Duhul Sfânt, şi 
fără desăvârşirea şi împlinirea omului prin Dumnezeu-omul Hristos, adică educaţia 
ateistă, a influenţat Europa, ducând la idolatria umanistă. Nu este important dacă această 
idolatrie se manifestă prin divinizarea papei sau a culturii, ştiinţei, civilizaţiei, artelor, 
politicii, modei. 

Pretutindeni obiectivul principal este acela de a structura omul, societatea şi lumea 
fără Dumnezeu, fără Hristos. Acest lucru este valabil şi în ceea ce priveşte educaţia. În 
acest caz, principalul obiectiv este acela de a ilumina omul şi umanitatea fără Hristos, 
fără Dumnezeu. În această direcţie, educaţia umanistă se ocupă de crearea omului nou. 
Planul în ceea ce priveşte acest om nou este simplu: Hristos nu poate exista în omul cel 
nou. Europa s-a dedicat cu totul acestei preocupări şi a început să creeze noul om fără 
Dumnezeu, societatea fără Dumnezeu, umanitatea fără Dumnezeu. 

Renaşterea umpluse multe inimi cu nădejde. Acesta era un lucru firesc întrucât 
europeanul se ofilise la umbra Vaticanului. Prin filosofia sa scolastică, iluzorie, şi prin 
jezuitismul lui sălbatic în etică, Vaticanul secase forțele vitale, creatoare ale 
europeanului. Prin urmare, reînnoirea europeanului cu duhul umanist al Greciei antice a 
fost socotit ca fiind de o importanţă vitală pentru a împiedica moartea sa iminentă. 
Pentru a se putea realiza acest lucru era necesar ca europeanul să fie îndepărtat de 
Hristos şi să fie ruptă orice legătură a sa cu lumea nevăzută. Rousseau a luat multe 
lucruri din natură şi le-a aplicat omului. De îndată se naşte următoarea întrebare: ce 
anume formează natura umană? Simţurile - răspunde filosofia empirică a lui Locke şi 
Hume. Întreaga natură umană se rezumă la simţuri. 

Omul, care este în chip esențial definit prin simţuri, este foarte primitiv şi 
grosolan. Din această pricină, filosofia raționalistă a lui Descartes şi Kant propune un 
nou tip uman: omul ca intelect. Omul este, mai presus de orice, o fiinţă rațională. Orice 
altceva din el este fără importanţă, în afara raţiunii care deţine supremaţia în cadrul 
fiinţei sale. Totuşi, voliționiştii, în frunte cu Schopenhauer şi Styerner susțin că a fost 
omis elementul cel mai important din om. Esenţa umană nu poate fi rezumată nici la 

simțuri ŞI nici la rațiune, întrucât el nu poate fi definit de către acestea. Mai degrabă, 
voinţa este cea care îl defineşte în chip esenţial. Într-adevăr, susțin ei, omul definit de 
către voinţă este omul adevărat; el este omul cel nou. 

După aceea, Europa a fost îndreptată spre căutarea omului celui nou printre 
creaturile inferioare pentru ca, bazându-se pe filiația cu regnul animal, să creeze omul 
fără de Dumnezeu. S-au auzit multe strigăte de bucurie atunci când a fost pronunțată 
ipoteza originii omului din maimuţă şi alte mamifere. Nietzsche, cu furtunile şi 
cutremurele sale, a năvălit în universul gândirii distructive a Europei. Cu patimă 
profetică şi cu ardoare poetică, el a avansat lumii evanghelia sa cu privire la om. Mai 
înflăcărat în gânduri decât în simţurile sale, el a extrapolat din voliționismul lui Darwin 
concluzia îndrăzneață, dar logică: dacă maimuța reprezintă legătura de tranziție către 
om, de ce oare nu poate fi omul legătura de tranziţie către supraom? Într-adevăr, omul 
este o fiinţă care stă între victorie şi păcat. “Ce reprezintă maimuța faţă de om? Este un 
obiect de ruşine şi de ocară. Acelaşi lucru este valabil în ceea ce priveşte relaţia dintre 
om Şi supraom: ruşine şi ocară”. Supraomul este rațiunea pământului şi scopul istoriei. 

Din ce oare este constituit supraomul? El este format din patru elemente şi 
principii. Cel dintâi este nevoia sa de a-L ucide pe Dumnezeu. “O, tu, supraomule”, 
spune Zarathustra adresându-se ucenicilor săi, “Dumnezeu a însemnat cel mai mare 
pericol pentru voi”. Dar nu vă temeți, Dumnezeu a murit, afirmă Zarathustra şi nu mai 
există nici un pericol pentru voi şi nici un fel de obstacole în calea supraomului. Cel de- 
al doilea element şi principiu este acela că nu trebuie să existe milă față de aproapele; 
orice s-ar întâmpla trebuie să ne comportăm ca nişte simpli spectatori. Al treilea, şi cel 
mai important, îl reprezintă dorinţa iresponsabilă şi neîndurătoare pentru putere. În fine, 
pentru supraom totul este îngăduit. Pentru el nu există nici bine, nici rău; el trăieşte 
dincolo de bine şi de rău, dincolo de adevăr şi eroare, dincolo de conştiinţă şi 
responsabilitate. Aici sfârşeşte drama umanismului: ea a creat omul nou, supraomul! 

De la embrionul lui Rousseau, umanismul a evoluat până la supraom. Dar care 
este esenţa supraomului? Din ce material este el creat? Doar dintr-un instinct; din 
instinctul de autoconservare. Dacă nu este cu putinţă ca nici măcar cea mai neînsemnată 
insectă să posede doar un singur instinct, cum este oare cu putință acest lucru în cazul 
celei mai complexe fiinţe de pe faţa pământului, adică omul? Aici, în întreg regnul 
animal, unde există peste 600.000 de specii, nu există nici măcar un țânţar care să 
posede doar un singur instinct, chiar dacă acesta ar fi instinctul autoconservării. 

În ciuda tuturor evidenţelor, Nietzsche afirmă că supraomul are un singur instinct. 
lată că, de fapt, supraomul său este în realitate un subom, adică o fiinţă non umană. 
Dacă vreţi, supraomul reprezintă cea mai teribilă caricatură a omului de pe această 
întunecată planetă. Tot ceea ce este valabil pentru supraom este valabil şi pentru toți 
strămoşii şi descendenţii săi umanişti. Astfel, omul natural al lui Rouseau nu este 
altceva decât un semiom, fiindcă tot ceea ce este supranatural i-a fost luat. Acest om 
este identic cu subomul, întrucât în el toate relele anormale care au fost susținute şi 
alimentate de către educaţia şi pregătirea umanistă s-au rezolvat fără vreun obstacol în 
el. 

Cât despre Locke, omul este format din simțurile sale. O singură latură a omului a 
fost luată drept element constituent al omului întreg. Şi aici avem de-a face cu un subom 
şi un nou monstru omenesc. Ce reprezintă simțurile fără suflet decât o vioară cu cinci 
corzi fără violonist? Cine este omul rațiunii pentru Kant? Încă o dată, un fragment din 
om este socotit drept omul total. Unde este lumea, infinitul univers al simțurilor şi 
sentimentelor omeneşti, acolo unde se află atât paradisul, cât şi iadul nostru? 

Este cu putință ca omul să fie om fără ele? Nu, desigur că nu. Prin urmare, omul 
lui Kant este doar o caricatură de om. Cât despre omul voinţei conceput de 
Schopenhauer şi Nietzsche, ce asemănare are acesta cu omul? Unde este sufletul cu 
nemărginirea lui, cu conştiinţa lui şi cu compasiunile lui? Fără toate acestea poate omul 

să fie om? O, şi acesta este o caricatură de om, o nouă caricatură! lată, deci, înfăţişarea 
umanistă a omului nou: semi-uman lângă semi-uman, subuman lângă subuman, non 
omenesc lângă non omenesc — adică o caricatură lângă o altă caricatură, oameni 
nesemnificativi alături de oameni nesemnificativi. Nu observați oare faptul că educația 
umanistă europeană a creat doar oameni caricaturali şi cu ei a populat întreaga Europă? 

Un biet omuleţ este omul natural al lui Rousseau, un om neîmplinit este cel al 
logicii şi cu totul de ocară este supraomul. Pretutindeni afli un om subdezvoltat, 
fragmente şi părticele de om. Ceea ce nu găseşti nicăieri este un om întreg şi complet! 
Ne aflăm în faţa unui obstacol tragic: omul european este fără de Dumnezeu; el a 
degenerat din pricina educaţiei sale umaniste şi a devenit un om josnic şi 
nesemnificativ! Avem nevoie de un nou prooroc leremia, şi de o nouă plângere: omul 
european şi-a încheiat misiunea şi a creat un om nou fără de Dumnezeu şi fără suflet. 
Dar poate fi găsit acest om nou, acest supraom? lată, el nu există ca individ, ci mai 
degrabă ca o putere colectivă care devastează Europa (şi nu numai Europa) prin 
educaţia umanistă şi cultura umanistă, prin arta umanistă şi civilizația umanistă. Astfel a 
fost creat un anume tip de om european, şi anume “omul maşină”, “omul constructor”, 
“omul tehnic”. 

Acest om este fără Dumnezeu şi fără suflet. Cu alte cuvinte, el este un om-robot 
despiritualizat şi lipsit de Creatorul său. Robotul este robot tocmai fiindcă el nu ÎL 
recunoaşte pe Dumnezeu şi cunoaşte sufletul. Ştiţi ce anume îl poate ajuta cu adevărat? 
Doar aşa numita psihologie fără suflet, adică ştiinţa europeană despre suflet, care nu 
recunoaşte sufletul! Există oare ceva mai paradoxal? De fapt, acest paradox se întâmplă 
să fie palatul cel mai inaccesibil unde vieţuieşte majestarea sa divină: psihologia 
umanistă europeană (Psychologie ohne seele). Aceasta este zeitatea infailibilă pe care 
nenumărați roboți o venerează astăzi. lată, deci, cum s-a transformat Europa într-un 
laborator de roboţi din vremea Renaşterii şi până în ziua de azi. 

Cu adevărat robotul este tipul de om cel mai nenorocit. Cine are ochi de văzut, să 
vadă; un om mai nenorocit, mai urât şi mai inuman decât robotul european nu există pe 
această planetă. Ruşinea şi ocara, veşnica ruşine şi ocară să cadă asupra Europei pentru 
“noul om” pe care l-a creat, un om fără Dumnezeu şi fără suflet, omul-robot. Întrucât 
acest om L-a ucis atât pe Dumnezeu, cât şi sufletul din el, tipul de om european comite 
un adevărat suicid. Suicidul este, de fapt, rezultatul inevitabil al uciderii lui Dumnezeu. 
Educaţia fără Dumnezeu a dus Europa şi întreaga lume într-un asemenea întuneric 
desăvârşit, întuneric pe care umanitatea nu l-a mai cunoscut vreodată. În acest întuneric 
nimeni nu recunoaşte pe cineva drept fratele său! 

Ce alt ţel are educaţia în afara celui de a-l ilumina pe om, de a-i ilumina toate 
abisurile şi toate prăpăstiile din el şi de a alunga tot întunericul din el. Dacă omul este 
fără Hristos, fără Dumnezeu, adică fără această unică lumină nepieritoare, cum va 
împrăştia el oare întunericul universului care-l atacă din toate părțile şi cum va alunga 
întunericul dinlăuntrul său? Cu toate luminile sale, dar fără Dumnezeu, omul nu este 
altceva decât un licurici în întunericul infinit al universului. Ştiinţa şi filosofia sa, 
educația şi cultura sa, arta şi civilizaţia sa, nu sunt decât nişte lumânărele pe care el le 
aprinde în întunericul evenimentelor lumeşti şi pământeşti. Ce pot face toate aceste 
lumânări în nesfârşita noapte a profundului întuneric al încercărilor şi evenimentelor 
internaționale, naţionale, sociale sau individuale? Probabil că ele s-au stins deja, cu 
consecința dezastruoasă a faptului că un întuneric gros şi profund a căzut peste Europa 
ŞI întreaga lume. 

O nechibzuită încredere în omnipotenţa ştiinţei şi educaţiei umaniste, a culturii şi 
artelor aplicate, precum şi în omnipotenţa civilizaţiei umaniste se învecinează cu 
nebunia. Din pricina tragicei influenţe a acestei încrederi nechibzuite, educaţia 
europeană a creat, de asemenea, printre noi, confruntarea dintre Biserică şi şcoală, sau, 

mai degrabă, ea şi-a aplicat principiile în numeroase ţări ortodoxe care L-au alungat în 
mod oficial pe Dumnezeu din şcoală. 

Acest lucru a reprezentat un dezastru pentru poporul nostru ortodox. Intelectualii 
noştri, care au fost dezrădăcinați duhovniceşte, poartă deja cu ei “luminile” acestui 
umanism şi sunt dornici de a “reabilita” poporul ortodox. Consecința acestui lucru a fost 
faptul că ţările ortodoxe s-au transformat în abatoare de suflete. Pe altarele noii idolatrii, 
monştrii apocaliptici ai civilizației europene îndeplinesc un masacru fără precedent în 
istorie, ucigând nenumărate suflete omeneşti prin educaţia lor umanistă. A. Zint a 
afirmat pe bună dreptate faptul că Dachau şi alte lagăre de concentrare sunt altarele pe 
care intelectualii Europei le-au înălțat şi pe care ei slujesc mult discutatul lor umanism. 

Există doar o singură cale de a scăpa de distrugerea finală. Care este aceasta? Este 
vorba de a accepta educația teandrică şi de a o pune în practică în totalitatea ei în toate 
şcolile, de la cea mai mare până la cea mai mică, şi în toate instituţiile educaționale 
naționale. Educaţia teandrică radiază şi iluminează cu singura Lumină adevărată în 
întreaga lume, şi anume cu Dumnezeu-omul Hristos. Întunericul nu poate stinge sau 
ascunde această Lumină, nici măcar întunericul Europei. Doar această lumină poate 
alunga tot întunericul din om, societate, din oameni şi din stat. Aceasta, singura Lumină 
adevărată, luminează pe orice om în adâncul fiinţei sale şi îi descoperă fiecăruia dintre 
noi propria sa nemurire, propriul său frate veşnic şi dumnezeiesc. Ea ne învaţă că numai 
atunci pot fi rezolvate şi înţelese uşor problemele omului, ale societăţii, ale naţiunii şi 
ale umanității, când ele sunt cercetate prin Dumnezeu-omul Hristos. Principalele 
trăsături şi caracteristici ale educației teandrice pot fi formulate astfel: 

1. Omul este o ființă care poate fi desăvârşită şi împlinită în chipul cel mai înalt şi 
real prin Dumnezeu-omul Hristos şi întru El. 

2. Desăvârşirea omului prin Hristos se face cu ajutorul faptelor bune evanghelice. 

3. Omul educat şi iluminat vede în orice om pe fratele său nemuritor şi veşnic. 

4. Orice lucrare şi acțiune umană - filosofie, ştiinţă, geografie, artă, educație, 
cultură, arte aplicate şi altele — îşi dobândeşte veşnica sa valoare atunci când este sfințită 
ŞI îşi primeşte adevăratul sens de la Dumnezeu-omul Hristos. 

5. Adevărata iluminare şi educaţie este realizată printr-o viaţă sfântă după 
Evanghelia lui Hristos. 

6. Sfinţii sunt luminătorii şi educatorii desăvârşiţi; cu cât un om este mai sfânt, cu 
atât devine un educator şi luminător mai bun. 

7. Şcoala este cea de-a doua jumătate a inimii Dumnezeu-omului Hristos; cea 
dintâi este Biserica. 

8. În centrul tuturor centrelor şi al tuturor ideilor şi ostenelilor stă Dumnezeu-omul 
Hristos şi obştea sa teandrică, Biserica. 

VALOAREA SUPREMĂ 
ȘI ULTIMUL CRITERIU ÎN ORTODOXIE 


Atunci când omul este trezit din preocupările sale materiale şi recunoaşte 
realitățile spirituale, el înțelege că lucrurile ce sunt de natură materială trebuie cu 
adevărat să fie reale întrucât intelectul său este capabil să le perceapă ca atare. De aici 
omul ajunge la următoarea observaţie paradoxală: în calitate de creatură mică, omul 
cunoaşte realitatea lumii materiale prin intelectul său, care în sine nu împărtăşeşte 
atributele lumii materiale, nici nu poate deveni un obiect material, nici nu poate fi pipăit 
prin intermediul simţurilor. Chiar dacă intelectul uman este de neînțeles prin formele 
realităţii materiale, totuşi, esenţa invizibilă a intelectului constituie criteriul pentru toate 
realitățile vizibile din cadrul universului material. 

Într-adevăr, omul simte şi înțelege adeseori că intelectul, chiar dacă este 
nepalpabil, invizibil şi imaterial, este totuşi mai real decât orice altă realitate supra- 
subiectivă ce există în lumea materială. În plus, toate realităţile îşi au propriul 
fundament în intelect care este în sine nematerial. Tocmai aici se află supremaţia, taina 
şi măreția minţii omeneşti. Omul trezit, călăuzit de mintea lui nematerială prin taina 
lumii materiale, naturale, înţelege mai limpede faptul că mintea sa este realitatea sa cea 
mai mare şi mai apropiată şi, în acelaşi timp, este cea care are cea mai mare importanță 
pentru el. Aflându-se într-o astfel de situaţie, omul înțelege adevărul de necontestat al 
cuvintelor Mântuitorului, şi anume faptul că sufletul omului reprezintă cea mai măreață 
realitate şi posedă cea mai mare valoare — o realitate mai reală decât întreaga lume 
vizibilă şi o valoare mai mare decât cea a întregului univers: “Pentru că ce-i va folosi 
omului, dacă va câştiga lumea întreagă, iar sufletul său îl va pierde? Sau ce va da omul 
în schimb pentru sufletul său?” (Mt. 16, 26; Mc. 8, 36-37) 

Cu alte cuvinte, în lumea materială nu există nimic care să aibă o valoare egală cu 
cea a sufletului omenesc, nici nu există ceva prin care sufletul să fie apreciat sau 
răscumpărat. Sufletul este mai valoros decât întregul univers. Omul îşi fixează 
fundamentul pentru viaţa sa vizibilă, pentru viaţa sa în timp şi spațiu, cât şi pentru cea 
invizibilă, suflet, gânduri şi conştiinţă. În lumea realităţilor şi întâmplărilor vizibile, 
omul este orientat de către intelectul său şi, cu ajutorul lui, el măsoară şi evaluează totul, 
deşi acest lucru rămâne invizibil. Totuşi, este mai firesc şi mai rezonabil pentru el a se 
orienta cu ajutorul acestuia în universul realităților şi valorilor spirituale. Omul este 
conectat prin intelectul său nu numai la universul realităților materiale, vizibile, ci şi la 
cel al realităților spirituale. Chiar şi cei mai înverşunați senzorialişti nu pot nega acest 
lucru. 

Trebuie să mărturisim că mintea omenească este un imens atelier unde impresiile 
simțurilor sunt transformate în gânduri într-o manieră uimitoare. Orice observator serios 
al lumii, din orice parte ar cerceta realitățile materiale sau spirituale, este obligat să 
recunoască taina infinită cuprinsă în toate fenomenele. Acesta este tributul pe care orice 
gânditor îl datorează tainei ascunse a lumii. Fără îndoială, orientarea potrivită spre 
lumea noastră enigmatică depinde de spiritul uman, sau mai exact, de natura spiritului 
prin care omul este orientat. Spiritul uman îşi exprimă şi revelează natura proprie pe 
baza experienţei pe care o primeşte prin intermediul activităților sale. Din toată această 
experiență, spiritul uman capătă dorinţa de cercetare a infinitului în toate manifestările 
sale: în cunoaştere, în viaţă şi în existență. Spiritul uman tânjeşte după o infinită 
cunoaştere, după o viaţă şi o existenţă infinită. Totuşi, prin toate acestea, omul caută 
doar un lucru: biruinţa asupra temporalului, finitului, limitatului, precum şi posibilitatea 
de a-şi asigura veşnicul, infinitul şi nelimitatul. În toate culturile şi civilizațiile, 
ostenelile spiritului uman sunt în cele din urmă consolidate într-o singură sforţare 
uriaşă: biruinţa asupra morții şi asigurarea nemuririi şi a vieţii celei veşnice în orice mod 

cu putință. Nu cumva toate acestea ne fac să punem întrebarea: de unde vine oare 
această dorință a minţii umane precum şi orientarea sa către infinit? Ce îndeamnă 
gândirea umană să treacă de la o întrebare la alta şi de la o infinitate la alta? Dacă 
această dorință, dragoste față de infinit este exercitată asupra omului neputincios din 
afară, cum se întâmplă că ea există şi în cel mai liber cugetător dintre filosofi? Acest 
lucru se întâmplă deoarece în cazul lor această dorire a infinitului se amplifică în 
filosofii complicate. Toate acestea sunt mărturie a faptului că acest dor de infinit se află 
în însăşi natura minții umane. 

Natura cunoaşterii tinde spre cunoaşterea infinită; natura simţurilor tinde spre o 
senzualitate infinită; natura vieţii înseşi tinde spre o viaţă infinită. Întregul spirit uman, 
prin cunoaşterea sa, simţurile, voinţa şi viața, doreşte să fie infinit, adică să fie 
nemuritor. Setea pentru infinit, setea pentru nemurire este, de fapt, străvechea sete 
metafizică a spiritului omenesc. Aceasta a condus spiritul uman spre infinit prin 
numeroasele religii, filosofii, ştiinţe, lupte şi osteneli nenumărate. Într-un cuvânt, 
spiritul omenesc tinde spre nemurire, dorind-o în orice chip şi formă. Este clar că acest 
dor de infinit nu-şi poate avea rădăcina în natura omului, întrucât natura sa este ea însăşi 
finită şi limitată şi nu cuprinde în sine această dorire. În acelaşi mod, este limpede faptul 
că timpul omenesc nu a sădit în om această dorire, chemare, întrucât şi el este finit. 
Singura explicație posibilă este aceea că dorul omului faţă de infinit, faţă de nemurire, 
se află în însăşi esența spiritului omenesc. Fiind creat după chipul lui Dumnezeu, 
această dorire se află cu totul în om. Chipul lui Dumnezeu în om este exact cel care 
tânjeşte după adevărurile infinite ale lui Dumnezeu din întregul univers. Aflându-se în 
spiritul uman, chipul dumnezeiesc îl propulsează spre infinitatea lui Dumnezeu şi-l face 
să tânjească după ea. Este absolut firesc ca sufletul asemănător Dumnezeirii, creat după 
dumnezeiescul chip, să tânjească după Dumnezeu ca după prototipul său. Această 
descoperire nu este “a priori”, ci fără îndoială, “a posteriori” întrucât întreaga experiență 
a neamului omenesc stă mărturie în ceea ce priveşte puternica şi mistica nostalgie a 
spiritului uman față de infinit, nemuritor, veşnic, fie în această lume, fie în cealaltă. 
Dacă ne bazăm pe experiența comună a neamului omenesc şi privim omul în 
componentele sale fundamentale vom descoperi acest dor de nemurire ca fiind 
elementul fundamental al ființei umane prin care omul îşi împlineşte existența sa 
ontologică. Creându-l pe om după chipul Său, Dumnezeu a sădit în adâncul fiinţei 
umane dorirea după dumnezeiasca infinitate a vieţii, a cunoaşterii şi a desăvârşirii. 

Tocmai din acest motiv, imensa dorire şi sete a umanităţii nu poate fi pe deplin 
satisfăcută de ceva sau cineva anume în afara lui Dumnezeu. Afirmând desăvârşirea 
dumnezeiască drept scopul principal al existenței umanităţii în lume — “Fiţi, dar, voi 
desăvârşiți, precum Tatăl vostru Cel ceresc desăvârşit este” (Mt. 5, 48) — Hristos, 
Mântuitorul a răspuns celei mai intime dorinţe şi nevoi ale umanității noastre asemenea 
lui Dumnezeu şi de Dumnezeu doritoare. 

Natura umanității cea asemenea dumnezeirii îşi are propria sa semnificație 
teologică şi ontologică: ontologică fiindcă esenţa fiinţei umane se află în constituția sa 
asemănătoare dumnezeirii ca ceva ce este un fapt de necontestat; teologică, întrucât prin 
această natură, Dumnezeu, cu toată dumnezeiasca Sa desăvârşire, a fost definit drept ţel 
al vieţii omului. Această dumnezeiască asemănare reprezintă esenţa fiinţei umane. 

Omul îşi conturează şi îşi construieşte viaţa în această lume conform cu această 
asemănare. Într-adevăr, esența omului este mai întâi constituită de Dumnezeu şi mai 
apoi este călăuzită de sufletul său cel asemenea lui Dumnezeu, şi anume aceea de a 
asimila tot ceea ce este lucrul lui Dumnezeu întru sine şi în acest fel putând să devină o 
ființă umană asemenea dumnezeirii, adică o ființă unită în chip desăvârşit cu Dumnezeu 
ŞI vieţuind în cadrul hotarelor desăvârşirii infinite şi divine a dumnezeirii. De fapt, în loc 
de a-şi umple viața sa empirică de sufletul său cel asemenea lui Dumnezeu, el şi-a 
despărțit spiritul de tot ceea ce este divin înăuntrul său şi purcede, fără Dumnezeu, adică 

fără călăuza sa firească, în tainele acestei lumi. Astfel, aflându-se singur în această 
lume, el înfruntă abisuri de netrecut şi prăpăstii înspăimântătoare. Căderea omului 
constă în chip fundamental în revolta sa împotriva constituției celei asemănătoare lui 
Dumnezeu dinlăuntrul fiinţei sale. L-a abandonat pe Dumnezeu şi lucrurile lui 
Dumnezeu şi s-a limitat la lumea materială — la un om cu totul gol şi fără sens. Cu 
această primă revoltă împotriva lui Dumnezeu, omul a reuşit să-L alunge pe Dumnezeu 
din sine, din conştiinţa şi din voinţa sa, şi a rămas în natura sa pur omenească, în pura sa 
umanitate (homo, hominis) şi în acest mod, într-o stare de umanism pur — horribile dictu 
— şi iată, deci, că umanismul reprezintă răul originar şi fundamental al omului. În 
numele umanismului autonom, omul L-a alungat pe Dumnezeu şi a devenit o ființă 
supraumană din punct de vedere metafizic, rămânând cu totul singur în sine. În ciuda 
acestui lucru, totuşi, omul nu a putut să se disocieze pe sine de atributele dumnezeieşti 
ale spiritului său; ele au rămas acolo doar pentru a lua înfăţişarea doririi sale față de un 
progres infinit, de o infinită cunoaştere, de o infinită desăvârşire şi de o infinită 
existenţă. În mod conştient ori inconştient, ostenindu-se în umanismul său, el tinde să 
reîmproprieze asemănarea cea pierdută cu Dumnezeu. În parte reuşeşte, căci, din 
necesitate, el înțelege că, doar cu pura sa umanitate cea lipsită de Dumnezeu, el este 
neputincios de a-şi înălța spiritul şi de a-şi reface fiinţa sa cea după chipul lui 
Dumnezeu. În toate strădaniile sale umaniste, omul strigă de fapt după Dumnezeu-omul 
Hristos. Apariţia în această lume, a Dumnezeu-omului Hristos a fost naturală, rațională 
şi necesară. Fiindcă numai Hristos poate să elibereze cu totul spiritul uman chinuit care 
s-a îmbolnăvit din pricina umanismului celui fără de Dumnezeu. Numai El poate 
împlini orice dorire a esenței noastre omeneşti celei după chipul lui Dumnezeu: setea 
noastră după viaţa infinită, dreptatea infinită, adevărul şi binele infinit, cât şi după 
infinitatea dumnezeirii. Cele mai importante nevoi şi cerințe ontologice ale umanității 
au fost împlinite o dată pentru totdeauna în persoana Dumnezeu-omului Hristos. În toate 
cerințele şi nevoile spiritului omenesc legate de această lume şi care sunt dincolo de 
înțelegerea omenească, Hristos oferă răspunsuri ca Dumnezeu într-un fel omenesc, în 
timp ce în toate cererile şi nevoile spiritului omenesc legate de această lume care-l 
privesc pe om şi sunt la nivelul înţelegerii sale, Hristos răspunde ca om într-un mod 
dumnezeiesc. Posibilităţile dumnezeieşti care există în fiinţa umană şi care au fost 
înrobite de tirania umanismului sunt eliberate şi revitalizate de către Hristos pentru ca 
acestea să-şi redobândească plinătatea lor nemuritoare. Omul care este condus de 
Dumnezeu-omul Hristos îşi reglementează tot ceea ce se află înlăuntrul său după 
Dumnezeu şi viețuieşte în această lume tainică după poruncile lui Dumnezeu. Astfel, el 
ajunge la desăvârşirea ideală, el însuşi constituind cel mai desăvârşit amestec între divin 
şi uman, spiritual şi material, între cele de față şi cele de dincolo. Apariţia Dumnezeu- 
omului Hristos în lumea realităților omeneşti nu constituie ceva neaşteptat pentru natura 
umană, nici din punct de vedere ontologic, psihologic şi nici istoric. Dimpotrivă, această 
apariţie a satisfăcut dorințele fundamentale şi nevoile esenţiale ale existenţei umane — 
setea şi dorința față de desăvârşirea dumnezeiască şi viaţa veşnică. Dumnezeu-omul 
Hristos nu este ceva care să fie nefiresc şi neesenţial pentru persoana umană, ci mai 
degrabă, El este Cel mai important dintre toate lucrurile, atât de important încât El 
Însuşi, Atotadevăratul Dumnezeu şi Domn lisus Hristos afirmă că El este “partea cea 
bună” (Luca 10, 42). De ce? Aceasta întrucât El a desființat despărțirea dintre 
Dumnezeu şi umanitate într-un chip desăvârşit, natural, rațional şi teleologic. Cum? El 
face acest lucru prin a ne descoperi în sine pe Dumnezeu într-un chip real şi fizic, în 
adevărul Său absolut, în absoluta Sa bunătate, dreptate, dragoste şi înțelepciune, Carele 
se află într-o desăvârşită unitate cu omul; şi El ne revelează în acelaşi timp omul în 
curăţia, nemurirea şi desăvârşirea sa. Dumnezeu-omul Îl revelează în mod egal pe 
Dumnezeu în desăvârşirea Sa şi pe om în desăvârşirea sa. Atunci când în mod imparțial 
examinăm istoria neamului omenesc, trebuie să mărturisim că nu există vreun om mai 

mare decât lisus. Aceasta înseamnă în mod egal că nu există nici Dumnezeu mai mare 
decât lisus. Doar lisus ca Dumnezeu-om a fost şi este cel mai mare om, adică un om 
fără de păcat şi răutate. Ca singurul fără de păcat, Hristos îi putea întreba pe cei mai 
mari vrăjmaşi ai săi fără teamă: “Cine dintre voi Mă vădeşte de păcat?” (loan 8, 46). 
Nici unul dintre acuzatorii Săi nu-l puteau atribui vreun păcat. Prin urmare, omul care 
este fără de păcat este omul ideal şi cel mai real, întrucât numai unul ca acesta este cu 
adevărat desăvârşit, nemuritor şi veşnic. Inteligența, logica şi înţelepciunea divină 
desăvârşite au pătruns în natura umană prin întruparea dumnezeiescului Logos. Prin 
întruparea Logosului (loan 1, 14), este evident faptul că toate valorile dumnezeieşti 
transcendente au pătruns şi s-au unit în chip lăuntric în natura umană, întrucât ele sunt 
legate de sufletul omenesc cel după chipul lui Dumnezeu. Toate aceste valori divine 
întrupate în om sunt în cele din urmă unite într-o singură valoare incomparabilă şi 
nemăsurată: în Dumnezeu-omul Hristos. lată de ce Hristos are cea dintâi, cea mai înaltă 
şi cea mai profundă valoare pentru umanitate. Nimic nu e mai omenesc decât Iisus 
Hristos Care personifică în Sine desăvârşirea cea mai ideală a orice este omenesc. Mai 
departe, în calitate de Dumnezeu-om, El Însuşi este cea mai desăvârşită unitate a 
divinului şi umanului, a celor prezente şi a celor viitoare, a celor naturale şi 
supranaturale, a celor materiale şi metafizice, a celor practice şi ideale. 

În El, ca într-un Dumnezeu-om, echilibrul dintre divin şi uman este realizat şi 
păzit, în timp ce în chip simultan se păstrează autonomia umanului şi a divinului. Acolo 
este realizată cea mai radicală, rațională şi desăvârşită unitate a vieţii prezente cu viața 
ce se află dincolo, în persoana divino-umană a lui Hristos. De asemenea, se poate afla în 
persoana lui Hristos unitatea cunoaşterii prezente şi a cunoaşterii de dincolo, precum şi 
unitatea sentimentelor divine şi umane. Aceasta înseamnă că viața, gândirea şi 
sentimentele omului au aruncat o punte peste prăpastia care-l desparte pe om de 
Dumnezeu, peste prăpastia dintre această lume şi cealaltă. Tocmai din acest motiv un 
om care viețuieşte în Hristos experiază viu unitatea acestei lumi cu cealaltă, unitatea lui 
Dumnezeu cu omul, a lumescului cu transcedentul, a naturalului cu supranaturalul. 
Omul simte cu tărie şi percepe limpede faptul că în el tranziția de la muritor la 
nemuritor, de la temporal la veşnic, este realizată. Această percepție a vieții veşnice 
asigură veşnicia gândurilor şi nemurirea sentimentelor pentru omul care trăieşte o viață 
în Hristos. Deşi omul care vieţuieşte în Hristos este ancorat în infinitatea divină, el nu-şi 
pierde, totuşi, identitatea sa umană, personalitatea, şi nici caracterul, ci rămâne om: un 
om desăvârşit, uman şi divin. Întru Dumnezeu-omul Hristos umanitatea s-a înălțat 
pentru prima oară pe piscul desăvârşirii, pe piscul de deasupra tuturor piscurilor. Fiindcă 
nimeni nu slăveşte natura umană sau persoana umană aşa cum o face Hristos. Cea mai 
mare credincioşie cu putință i-a fost oferită umanității în persoana lui Hristos. 
Umanitatea nu a fost subevaluată în relația cu Dumnezeu, nici Dumnezeu în relația cu 
omul. Ci mai degrabă, omul a fost în chip infinit înălțat şi slăvit în legătura sa cu 
Dumnezeu. Fără îndoială, problema binelui şi răului este una dintre cele mai dificile şi 
tulburătoare probleme cu care se confruntă conştiinţa umană. Totuşi, chiar şi această 
problemă a fost, în cele din urmă, cu adevărat rezolvată în persoana Dumnezeu-omului 
Hristos. A fost rezolvată nu prin cuvinte, nici teoretic sau dialectic, ci mai degrabă 
esențialmente într-un chip divino-uman. În orice latură a vieţii Sale, Dumnezeu-omul 
Iisus S-a revelat pe Sine Cel întrupat drept întruparea binelui absolut, desăvârşit, infinit. 
Ochiul cel mai pătrunzător nu ar putea găsi nici răul cel mai mărunt în EI: “Cel Care n-a 
săvârşit nici un păcat, nici s-a aflat vicleşug în gura Lui” (1 Petru 2, 22). În persoana 
Dumnezeu-omului Hristos, cunoaşterea umană se confruntă cu binele dumnezeiesc 
absolut şi ia cunoştinţă prin EI, chiar în limitele existenţei umane, de ceea ce este bine şi 
de ceea ce este rău, aşa precum inima omenească, prin El, este în stare să simtă binele şi 
răul într-un chip concret. Binele, binele veşnic, este tot ceea ce este Hristos în realitatea 
Sa divino-umană, adică omul cu totul divin. Fiind fără de păcat şi atotputernic, Domnul 

nostru lisus Hristos a oferit firii omeneşti energiile dumnezeieşti ale harului pentru ca 
natura umană să înainteze spre desăvârşire în binele dumnezeiesc şi pentru a birui cu 
totul păcatul şi răul. Tocmai din acest motiv Dumnezeu-omul lisus este persoana cea 
mai sfântă şi cu cea mai mare valoare din întregul univers în care operează gândirea şi 
simțirea omenească. De-a lungul întregii sale istorii, omul apare drept unicul tip de 
creatură care a căutat cu îndârjire adevărul esențial şi fundamental pe care se întemeiază 
existența întregului univers. Omul a încercat să răspundă la această cercetare a 
adevărului în felurite moduri — mitologic, filosofic, ateist, spiritual şi materialist. 
Oricum, el nu a putut rezolva problema întrucât el a încercat s-o rezolve prin categoriile 
umanismului ateist, autonom şi pur. 

Doar în persoana sfântă a Dumnezeu-omului Hristos s-a revelat întregul Adevăr 
etern, fără vreo fisură. Mai departe, căutarea adevărului veşnic este contemplată prin 
revelarea Adevărului dumnezeiesc absolut în cadrul limitelor naturii umane. Astfel din 
gura Dumnezeu-omului Hristos a fost rostită cea mai îndrăzneață afirmație făcută 
vreodată de o ființă umană: “Eu sunt Adevărul” (loan 14, 6). Aceasta înseamnă că 
Dumnezeu-omul Hristos, ca persoană, este adevărul în toată realitatea şi desăvârşirea Sa 
teandrică. Singurul fapt care-L face pe Dumnezeu-omul Hristos cea mai importantă şi 
mai plină de valoare dintre toate fiinţele este acela că El este primul şi singurul care a 
rezolvat complet şi integral dilema eternă a vieții şi a morţii. El a făcut acest lucru prin 
revelarea nemuririi şi vieţii veşnice prin întrupare, în persoana Sa divino-umană. Acest 
lucru este demonstrat mai ales prin Învierea şi Înălțarea Sa la viaţa veşnică a 
dumnezeirii. Întreaga viață teandrică a lui Hristos, atât cea de dinainte, cât şi cea de 
după Învierea Sa reprezintă o dovadă evidentă că Fl este personificarea nemuririi şi a 
vieţii veşnice şi, deci, stăpân asupra morţii. Prin Învierea Sa EI i-a asigurat naturii 
umane biruința asupra morţii, iar prin Înălțarea Sa, viaţa veşnică întru eternitatea 
Dumnezeului 'Treimic. Din această pricină, din rândurile neamului omenesc, El singur 
este îndreptăţit să spună: “Eu sunt Învierea şi viaţa” (loan 11, 25). El este învierea şi 
viaţa în ființa Sa divino-umană datorită nepăcătuirii Sale. Acolo unde nu există păcat, 
nu există nici moarte, întrucât numai păcatul produce moartea. Întrucât păcatul este 
singura pricină a morţii, la fel nepăcătuirea, şi anume desăvârşita sfinţenie, este singura 
pricină a nemuririi. Taina lumii şi cea a omului se întrepătrund în conştiinţa umană. 
Întreaga creaţie este acoperită de către un întuneric profund pe care raţiunea umană este 
incapabilă să-l străpungă până la sensul său fundamental pentru a înţelege de ce lumea 
există în forma şi starea sa actuală. 

Doar când este luminată cu lumina Dumnezeu-omului Hristos îşi deschide lumea 
floarea existenţei sale şi în felul acesta îşi revelează adevăratul ei sens şi valoarea sa. 
Iată de ce Mântuitorul a spus: “Eu sunt lumina lumii” (loan 8, 12; 9, 5). În Dumnezeu- 
omul Hristos, şi întru lumina Sa, omul şi-a deschis ochii pentru prima oară şi a văzut 
lumina, înțelegând în acelaşi timp adevăratul sens al luminii. Există o anumită măsură a 
înțelepciunii dumnezeieşti şi o anumită rațiune ce pătrunde în întreaga creație. Ea este 
răspândită de către Hristos Însuşi, de către veşnicul Logos al lui Dumnezeu, şi tocmai 
din această pricină se spune în Sfânta Evanghelie: “Toate prin El s-au făcut” (loan 1, 3). 
Rațiunea şi înţelepciunea din această lume şi din întreaga creaţie sunt evidențiate în 
lumina Logosului întrupat al lui Dumnezeu. 

Mintea umană (logos), doar atunci când este luminată de lumina Dumnezeului 
întrupat, este capabilă să înţeleagă sensul rațiunilor dumnezeieşti ale creației, adică 
sensul Logosului divin în creație, aşa cum este îndemnat în acest sens prin adevărul 
cuvintelor Apostolului: “Toate s-au făcut prin El şi pentru EI” (Col. 1, 16). Astfel, în 
chip individual, fiecare ființă creată şi, în chip colectiv, întreaga lume creată ar trebui să 
împlinească în sine adevărul şi dreptatea Dumnezeu-omului Hristos la potenţialul lor de 
vârf. Cerul şi pământul nu vor trece până ce legea dumnezeiescului Logos nu va fi 
împlinită întru toate lucrurile (cf. Matei 5, 18). Doar prin Dumnezeu-omul Hristos a 

început curățirea, reînnoirea şi restaurarea creației — întrucât creația fusese supusă 
căderii din pricina prezenţei şi puterii păcatului omenesc şi a răului (cf. Rom. 8, 19 — 
23). 

Hristos, ca Persoană divino-umană, este cea mai valoroasă şi sfântă dintre toate 
ființele şi, ca atare, El reprezintă, în acelaşi timp, criteriul de vârf al tuturor valorilor 
adevărate. În această lume, orice ființă inferioară Dumnezeu-omului Hristos nu poate 
deveni criteriul tuturor valorilor, fiindcă Cel Ce reprezintă valoarea de vârf nu este 
altcineva decât Persoana Dumnezeu-omului Hristos Însuşi. Omul nu poate reprezenta 
criteriul suprem, întrucât valoarea sa este mult inferioară celei a Dumnezeu-omului 
Hristos Însuşi. Dumnezeu-omul Hristos reprezintă criteriul cel mai înalt a tot ceea ce 
este divin sau uman, atât în această lume, cât şi în cealaltă, doar pentru faptul că El 
reprezintă fiinţa cea mai valoroasă şi mai sfântă dintre toate. Istoria nu cunoaşte un 
Dumnezeu mai mare decât Hristos şi nici un om mai mare decât El. Dumnezeu-omul 
Hristos a revelat în Sine, atât simultan, cât şi complet, pe Dumnezeu şi omul. De aceea 
nu există Dumnezeu fără Dumnezeu-omul Hristos şi nu există nici om fără El. “Ce este 
adevărul?” L-a întrebat Pilat pe Adevărul întrupat, voind să audă cu propriile sale urechi 
ceea ce el nu observa cu ochii, ca şi cum nu ar fi fost acelaşi suflet care auzea cu 
urechile sale şi vedea cu ochii săi. Dumnezeu-omul Hristos este Adevărul, nu în calitate 
de cuvânt, nici ca învăţătură sau ca o energie concretă, ci ca cel mai desăvârşit şi veşnic 
viu lIpostas divino-uman. Doar ca Personalitate teandrică Hristos este criteriul 
adevărului. Tocmai din această pricină Hristos a spus nu numai că “Eu sunt Adevărul”, 
ci şi “Eu sunt Calea” (loan 14, 6), adică El este calea către Adevărul însuşi iar Adevărul 
este Dumnezeu-omul Hristos. Astfel tot ceea ce nu vine din El nu este din Adevăr. 
Adevărul nu poate exista din punct de vedere ontologic în afara persoanei Sale divino- 
umane. În creştinism adevărul nu este un concept filosofic, nici o teorie, o învăţătură sau 
un sistem, ci mai degrabă este ipostasul teandric viu — lisus Hristos Cel istoric (loan 14, 
6). Înainte de Hristos, oamenii nu puteau să facă decât presupuneri cu privire la Adevăr 
întrucât ei nu îl aveau. Odată cu Hristos, ca Logos divin întrupat, Adevărul veşnic 
dumnezeiesc şi deplin intră în lume. Din această pricină, Sfânta Evanghelie spune: 
“Harul şi adevărul au venit prin lisus Hristos” (loan 1: 17). Care este viața, adevărata 
viaţă reală, şi care este criteriul vieţii? Nu este altul decât Persoana Dumnezeu-omului 
Hristos. El este Persoana, şi nu doar învăţăturile Sale separate de Persoana Dumnezeu- 
omului Hristos. El este Persoana, şi nu doar învățăturile Sale separate de Persoana Sa 
Sfântă şi de viaţă dătătoare. Din pricina faptului că omul este o ființă supusă morții, 
nimeni dintre oameni nu a îndrăznit vreodată să spună: eu sunt viața. Dumnezeu-omul 
Hristos a spus însă: “Eu sunt Viaţa” (loan 14, 6). El a spus pe bună dreptate acest lucru 
întrucât El a biruit moartea prin Învierea Sa şi S-a dovedit a fi veşnic viu prin Înălțarea 
Sa şi prin şederea Lui de-a dreapta Tatălui ceresc. Din această pricină Hristos este, de 
asemenea, Viaţa şi criteriul Vieţii. Tot ceea ce nu vine din El este mort. În El viaţa îşi 
află rațiunea, fiindcă în El se află şi veşnicia dumnezeiască. 

În calitate de Logos dumnezeiesc veşnic, El este atât viaţa, cât şi viaţa întregii 
lumi (loan 1, 4), întrucât viaţa este viaţă numai prin El. Acolo unde nu se află El, acolo 
se află viaţa transformată în moarte, fiindcă numai El singur este Cel ce face ca viaţa să 
fie cu adevărat viaţă. Îndepărtarea de El, Carele este Viaţa, sfârşeşte pururea în moarte. 
Din această pricină, doar în El, în calitate de Logos şi Raţiune a vieții, îşi poate afla 
omul singura justificare rațională posibilă în ceea ce priveşte existenţa vieții în timp şi 
spaţiu. Viaţa veşnică este hrănită şi păstrată prin binele, dreptatea, adevărul, 
înţelepciunea şi lumina veşnică. Atunci când Mântuitorul a afirmat: “Eu sunt viaţa”, El 
afirma şi alte lucruri: “Eu sunt Binele, Eu sunt Dreptatea, Eu sunt Adevărul, Eu sunt 

Înţelepciunea, Eu sunt Lumina”. De atunci, El reprezintă toate aceste lucruri în chip 
simultan; El este, de asemenea, criteriul de vârf al tuturor acestor lucruri. Prin 
atotdesăvârşita Sa persoană, Dumnezeu-omul Hristos Cel fără de păcat reprezintă pentru 
neamul omenesc singurul criteriu infailibil al vieții, binelui, dreptății, adevărului, 
înţelepciunii şi luminii. Dumnezeu-omul Hristos este fiinţa cu totul desăvârşită şi deci şi 
criteriul atotdesăvârşit, singurul criteriu veşnic al adevărului, vieții, dreptăţii, luminii, 
binelui şi înţelepciunii. 

Hristos rezumă întreaga Sa învățătură şi lucrare în persoana Sa teandrică şi o 
interpretează prin Sine. Datorită acestui lucru, Biserica Ortodoxă Apostolicească a lui 
Hristos rezumă întregul creştinism în persoana de viață dătătoare a Dumnezeu-omului 
Hristos: educație, adevăr, dreptate, bunătate şi viață. Persoana Dumnezeu-omului 
Hristos reprezintă comoara cea mai de preț a Bisericii. Toate celelalte comori, Biserica 
Ortodoxă le primeşte ca raze ale soarelui, raze ce izvorăsc din soarele unic, Hristos. Nu 
trebuie să ne înşelăm: creştinismul este creştinism doar datorită Dumnezeu-omului 
Hristos; în acest lucru rezidă sensul, valoarea şi puterea sa extraordinară. Dumnezeu- 
omul Hristos, personalitatea Sa teandrică, rămâne cu noi prin Biserică. 

Biserica este Biserică doar prin Hristos şi în Hristos. Noul Testament poate fi 
rezumat într-un singur adevăr esențial: Dumnezeu-omul Hristos este esența, scopul, 
sensul şi valoarea esențială a Bisericii. El este sufletul, inima şi viața ei. El reprezintă 
Biserica în întreaga sa plinătate teandrică. Biserica nu este nimic altceva decât 
Dumnezeu-omul Hristos proiectat de-a lungul tuturor secolelor: “Şi iată Eu cu voi sunt 
în toate zilele, până la sfârşitul veacului” (Matei 28, 20; cf. Efes. 1, 21-23). Dumnezeu- 
omul Hristos este capul Bisericii, aceasta fiind trupul Său (Col. 1, 18; Efes. 1, 22; 5, 23). 
Ca atare El este şi Mântuitorul trupului Bisericii (Efes. 5, 23). Doar prin El, unicul şi 
nedespărțitul Dumnezeu-om, Biserica rămâne unică şi nedespărțită. Ca Dumnezeu-om, 
El uneşte laolaltă întregul trup al Bisericii într-o nedespărțită unitate de har, adevăr şi 
viață. Prin El, trupul Bisericii creşte şi dobândeşte toate aspectele vieții duhovniceşti. 
Trupul Bisericii creşte după măsura staturii plinătății teandrice a lui Hristos întrucât 
toate au fost făcute prin El şi în El (Efes. 4, 13-15-16; Col. 1, 10-16). Cu puterea harului 
Său, El îi conduce în chip mistic (“sacramental”) pe toți membrii Bisericii către 
Creatorul teandric, întrucât sensul şi țelul Bisericii este acela ca toți să fie conduşi prin 
credința divino-umană la măsura plinătății lui Hristos, şi anume să fie transformați în 
chip teandric. Biserica, prin apostolii, mucenicii, mărturisitorii, Sfinții Părinți şi 
membrii săi credincioşi, a mărturisit şi apărat fără ezitare, mai mult decât oricare alt 
lucru, pe Ipostasul divino-uman. Biserica, arătând mare milă faţă de păcătoşi, a 
condamnat şi respins fără ezitare pe toţi cei care, în vreun fel anume, au negat, respins 
sau mutilat divinitatea sau umanitatea lui Hristos. Biserica este întotdeauna dornică să 
păşească plină de bucurie către mucenicia apocaliptică pentru a apăra şi păstra Persoana 
teandrică a lui Hristos. 

Care este esența Ortodoxiei? Aceasta este Dumnezeu-omul Hristos. Tot ceea ce 
este ortodox are un caracter divino-uman: cunoaşterea, simțurile, voința, mintea, 
moralitatea, dogmele, filosofia şi viața. Umanitatea divină este singura categorie în care 
toate manifestările Ortodoxiei sunt acceptate şi funcţionează pe deplin. În întreaga 
creație, Dumnezeu ocupă cel dintâi loc, omul pe cel de-al doilea. Dumnezeu conduce, în 
vreme ce omul este condus, Dumnezeu acționează şi omul cooperează. Dumnezeu nu 
acționează în chip transcedental. El nu este Dumnezeul abstract al deismului, ci, mai 
degrabă, Dumnezeul celei mai imediate realități istorice, Dumnezeul revelației, 
Dumnezeul Care S-a făcut om şi a viețuit în cadrul categoriilor existenţei noastre 

omeneşti, apărând pretutindeni ca absoluta sfințenie, bunătatea, înţelepciunea, dreptatea 
şi adevărul absolut. 

Ca Dumnezeu-om desăvârşit, nici unul dintre aspectele vieții omeneşti nu-l sunt 
necunoscute (cf. loan 2, 25; Evrei 2, 14-17-18). Mai ales din această pricină El S-a 
făcut om, rămânând totuşi Dumnezeu, pentru a-i oferi naturii omeneşti puterea 
dumnezeiască care să conducă umanitatea la o comuniune strânsă, divino-umană, cu 
Dumnezeu. Această putere divină acționează permanent în cadrul trupului Său divino- 
uman, care este Biserica, prin a-i uni pe oameni cu Dumnezeu printr-o viață sfântă, în 
har. Biserica nu este altceva decât minunatul organism divino-uman unde, prin 
participarea harului divin şi libera activitate a omului, întregul om şi tot ceea ce este 
omenesc, în afară de păcat, este înveşnicit şi remodelat într-un chip divino-uman. În 
organismul divino-uman al Bisericii, fiecare credincios constituie o celulă constitutivă 
dinamică a organismului şi vieţuieşte prin puterea divino-umană (Efes. 5, 30; 1 Cor. 12, 
12-13). Într-un cuvânt, membrul Bisericii devine divino-uman în plinătatea 
personalităţii sale umane. Atunci când el a reuşit acest lucru, omul ajunge la unitatea 
divino-umană a vieţii şi are sentimentul veşnic şi viu că a trecut de la moarte la viață 
(loan 5, 24; 3, 36; 11, 25-26). El experiază permanent în întreaga sa fiinţă faptul că 
Biserica, organism divino-uman, este Dumnezeu-omul Hristos extins de-a lungul 
veacurilor. 

Hristos, ca persoană divino-umană, este fără pereche, dar ca viață şi putere 
teandrică El reapare în fiecare creştin, întrucât orice creştin este un membru organic al 
trupului Său divino-uman, Biserica. Recunoscând Biserica drept trup al lui Hristos 
(Efes. 1, 23; Col. 1, 24), Sfântul Apostol Pavel leagă existenţa Bisericii de taina 
întrupării dumnezeiescului Logos şi demonstrează că fiinţa şi temelia neschimbătoare a 
naturii istorice a Bisericii rezidă tocmai în realitatea faptului că Logosul S-a întrupat!. În 
plus, Apostolul demonstrează faptul că Biserica, întrucât este trupul lui Hristos, depinde 
permanent de Logosul întrupat în ceea ce priveşte existența ei esențială. Biserica 
primeşte plinătatea nemăsurată a harului divino-uman şi puterea de la Hristos Care 
împlineşte toate lucrurile ce aparțin Bisericii, prin El (cf. Efes. 1, 23; Col. 2, 9). Atât 
existența ontologică a Bisericii, cât şi întreaga sa activitate depinde cu totul de 
Dumnezeul Cel Întrupat, întrucât Biserica, ca un întreg, se întemeiază pe realitatea 
Evangheliei: “Logosul S-a întrupat”, adică a devenit Dumnezeu-om. Acesta este 
adevărul fundamental al Bisericii, temelia Bisericii. Biserica, fiind pentru toți şi în toți, 
este mai presus de orice, un organism divino-uman şi mai apoi o instituție divino- 
umană. Întreaga natură a Bisericii, în toate manifestările Sale, are un caracter divino- 
uman. Tocmai din această natură a sa, Biserica îşi poate desfăşura în lume, într-un chip 
rațional, activitatea sa divino-umană prin care împărtăşeşte lumii toate lucrurile legate 
de Dumnezeu. Misiunea Bisericii se află tocmai în natura Bisericii şi tocmai aici 
umanitatea participă şi se împărtăşeşte din toate valorile şi energiile divino-umane. 
Întruparea lui Dumnezeu este revelarea desăvârşită şi ultimă a lui Dumnezeu către fiinţa 
umană. După ce a creat omul şi nu o altă ființă, Dumnezeu a demonstrat faptul că 
Hristos reprezintă natura naturii umane, logica logicii umane, bunătatea bunătății 
umane, adevărul adevărului uman, într-un cuvânt El este esența, sensul şi scopul 
sufletului omenesc cel făcut după chipul dumnezeirii. De aceea, aşa precum Biserica ÎL 
mărturiseşte pe Dumnezeu-omul Hristos, ea îl mărturiseşte în acelaşi timp pe omul cel 
curat, adevărat şi întru totul asemănător dumnezeirii. În afara Dumnezeu-omului 
Hristos, nu există nici un om adevărat, cu totul desăvârşit. Cum îşi păstrează Biserica 
Ortodoxă marea sa comoară, adică atotsfânta Persoană a Dumnezeu-omului Hristos? Ea 
ÎI apără prin credinţa sa unică, “sfântă, sobornicească şi apostolească” Prin unicitatea 
credinţei sale, Biserica Ortodoxă păstrează de-a lungul secolelor unitatea şi unicitatea 

vieții şi adevărului divino-uman; prin sfinţenia ei, ea păstrează sfinţenia unică a vieţii şi 
adevărului în trupul ei divino-uman; prin sobornicitatea ei, ea conservă sobornicitatea şi 
integralitatea vieții şi adevărului divino-uman; prin apostolicitatea ei, ea păstrează 
realitatea istorică continuă şi neschimbată, precum şi viaţa trupului divino-uman şi a 
lucrării lui Hristos. 

După Sfântul Apostol Pavel, doar împreună “cu toţi sfinții” (Efes. 3, 18) poate fi 
înțeleasă taina Persoanei lui Hristos şi se poate cu adevărat şi corect crede în 
Dumnezeu-omul Hristos. 

Doar vieţuind “cu toți sfinţii” în unitatea sobornicească a credinţei poate fi cineva 
un creştin adevărat, un ucenic al Dumnezeu-omului Hristos. Într-adevăr, viaţa Bisericii 
este întotdeauna sobornicească şi se realizează împreună “cu toți sfinții”. Adevăratul 
mădular al Bisericii experiază pe deplin înțelegerea faptului că el este de aceeaşi 
credinţă cu cea a apostolilor, mucenicilor şi a tuturor sfinților de-a lungul veacurilor. El 
simte că aceştia sunt veşnic prezenţi şi că toți aceştia sunt pătrunşi de unul şi acelaşi 
adevăr teandric. Nu există sobornicitate în afara Bisericii. Dar viaţa adevărată şi curată a 
Bisericii creează în om sentimentul integralității, credinţei, adevărului şi vieții, adică 
“împreună-vieţuirea cu toţi sfinții”, cu toți membrii Bisericii de-a lungul secolelor. Este 
cu neputinţă ca cineva să dobândească o cunoaştere sobornicească a Duhului dacă nu 
face parte integrantă din viaţa Bisericii. Întreaga semnificaţie a statorniciei Ortodoxiei 
de-a lungul secolelor rezistă tocmai în identitatea numerică a Bisericii, în existența sa 
sobornicească, universală şi perpetuă, cu o neîntreruptă şi continuă succesiune ierarhică, 
cu săvârşirea Sfintelor Taine, cu comuniunea de credinţă şi prin lucrarea Duhului şi a 
harului în toţi aceştia. Aceasta nu este nimic altceva decât unitatea trupului lui Hristos, 
unitatea casei lui Dumnezeu, în care toţi cei care au adormit întru credinţă şi cuvioşie, 
viețuiesc laolaltă împreună cu toți sfinții şi Sfinții Părinţi. Fiecare preot, atunci când 
slujeşte dumnezeiasca Liturghie, nu numai că repetă cuvintele pe care cândva Sfântul 
Vasile cel Mare sau Sfântul loan Gură de Aur le-au pronunţat dinaintea Sfântului Altar, 
ci într-o comuniune reală, deşi de nepătruns, el conglăsuieşte cu aceştia înaintea lui 
Dumnezeu. 

În fiecare dumnezeiască slujbă, întreaga Biserică este în chip nevăzut prezentă 
drept adevărata “unică turmă ce rosteşte într-un glas rugăciuni şi mulțumiri comune 
Domnului nostru lisus Hristos şi Părintelui Său ceresc. Aceasta nu este o legătură 
subiectivă sau psihologică cu trecutul, ci este unitatea ontologică a vieții. În Biserică, 
timpul este suspendat, fiindcă aici nu mai există moarte, iar întreruperea vieții 
pământeşti suspendă legătura vie a generaţiilor”. În Biserică, trecutul este contemporan; 
iar ceea ce este prezent rămâne ca atare datorită trecutului viu, întrucât Dumnezeu-omul 
Hristos Carele este “acelaşi ieri şi azi şi în veci” (Evrei 13, 8), viețuieşte permanent în 
trupul Său divino-uman, cu ajutorul aceluiaşi adevăr, aceleiaşi sfințenii, aceleiaşi 
bunătăți, aceleiaşi vieţi şi instaurează trecutul în prezent. Astfel, spre a avea o vie 
înţelegere şi conştiinţă ortodoxă, trebuie să înțelegem că toți membrii Bisericii, de la 
Sfinții Apostoli până la cei ce au adormit de curând întru Domnul, sunt contemporani, 
întrucât ei viețuiesc pururea în Hristos. Mai mult, astăzi, în fiecare membru al Bisericii 
Ortodoxe, se pot întâlni toţi apostolii, mucenicii şi Sfinții Părinți. 

Pentru creştinul ortodox, aceştia sunt mult mai reali decât mulți dintre 
contemporanii săi. Acest înţeles al unităţii soborniceşti de credinţă, viață şi cunoaştere 
constituie esenţa realității eclesiale a Bisericii. Tocmai această înțelegere ne descoperă 
adevărul puterii de viață dătătoare şi nesfârşite a Dumnezeu-omului Hristos care se 
descoperă permanent în viaţa divino-umană a Bisericii prin unitatea, sfințenia, 
sobornicitatea şi apostolicitatea adevărului, vieții şi credinței Bisericii. Căci ce înseamnă 
oare ca cineva să spună că este ortodox? Înseamnă acest lucru: să ia parte la lupta 

continuă care ne conduce de la starea de om la cea de Dumnezeu-om, adică să fie 
implicat în procesul nesfârşit de îmbunătăţire a propriei fiinţe cu ajutorul virtuţilor, 
luptelor şi tainelor teandrice. În acest proces, creştinul ortodox nu este niciodată singur. 
Orice sentiment, faptă şi gând este atât individual, cât şi universal, nu numai personal şi 
sobornicesc, dar şi teandric. Atunci când un creştin ortodox cugetă la ceva anume, el 
face acest lucru împreună cu rugăciunea, cu teamă şi cutremur, întrucât el ştie că ceata 
îngerilor şi întreaga biserică participă împreună cu el în chip mistic la lupta sa. Creştinul 
ortodox nu-şi aparţine doar sieşi, ci şi tuturor sfinților şi, prin ei, Sfântului nostru Domn, 
Iisus Hristos. 

Atunci când se cercetează pe sine, creştinul ortodox cugetă: duhul meu nu este 
nimic dacă nu este pătruns şi desăvârşit de către Duhul Sfântă. În viaţa şi sufletul unui 
creştin ortodox nimic nu are loc după voia omului sau după dorinţa sa, ci totul se 
întâmplă după voia Dumnezeu-omului Hristos. Prin practicarea virtuților evanghelice, 
creştinul ortodox îşi îndreaptă întreaga atenţie spre Dumnezeu; duhul, sufletul şi voința 
sa se concentrează asupra lui Dumnezeu cu ajutorul Duhului Sfânt. Tot ceea ce îi 
aparține este adunat şi universalizat întru Dumnezeu-omul Hristos. Cu întreaga sa ființă 
el înțelege că Biserica Ortodoxă este pururea sfântă şi sobornicească şi că atributul 
umanității îndumnezeite reprezintă trăsătura fundamentală a Bisericii Ortodoxe. 
Creştinii ortodocşi sunt ortodocşi fiindcă ei păstrează un sentiment permanent al 
sobornicității divino-umane pe care ei îl menţin şi-l întrețin prin rugăciune şi smerenie. 
Ei nu vorbesc niciodată despre ei înşişi; nu se laudă niciodată; ei nu rămân niciodată la 
stadiul naturii lor umane inferioare; ei nu idealizează niciodată umanismul. Sfinții şi de 
Dumnezeu purtătorii Apostoli au dat odată pentru totdeauna definiția dimensiunii 
eclesiale a umanităţii îndumnezeite: “Părutu-s-a Duhului Sfânt şi nouă” (Fapte 15, 28). 
Mai întâi Duhul Sfânt şi mai apoi noi; “noi” în măsura în care noi îi îngăduim Duhului 
Sfânt să acţioneze prin noi. Întreaga metodă prin care Biserica îşi împlineşte activitatea 
sa divino-umană în lume este inclusă în această definiție apostolică teandrică. Sfinţii 
mucenici şi mărturisitori, Sfinţii Părinţi şi sinoadele ecumenice au primit şi au păstrat 
această metodă. Dacă cineva părăseşte această metodă, el se desparte de Duhul Sfânt, 
precum şi de Sfinţii Apostoli, Mucenici, Părinţi şi de Sinoadele Ecumenice. Mai 
departe, unul ca acesta deviază de la unitatea, sfințenia, sobornicitatea şi apostolicitatea 
credinţei teandrice a lui Hristos, cu alte cuvinte el este despărțit de Domnul nostru lisus 
Hristos. Biserica Ortodoxă este una, sfântă, sobornicească şi apostolicească, fiindcă ea 
nu deviază de la această sfântă metodă. Biserica este ortodoxă fiindcă ea permanent 
mărturiseşte, păstrează şi apără nu numai adevărul ecumenic, apostolic-sobornicesc, 
teandric al creştinismului, ci şi metodologia ecumenică, apostolic-sobornicească, 
teandrică a creştinismului. Domnul lisus Hristos este atât Adevărul, cât şi Calea. Dacă 
cineva se îndepărtează de metodologia teandrică, unul ca acesta nu poate evita devierea 
de la adevărul teandric şi de la Dumnezeu-omul Hristos. 

Biserica Ortodoxă posedă întreaga învățătură completă a Dumnezeu-omului 
Hristos, mai ales fiindcă ea nu deviază de la metodologia teandrică a Sfinţilor Apostoli 
şi a Sinoadelor Ecumenice. 

Aceasta are loc prin asumarea personală a Ortodoxiei, a credinței apostolice şi 
patristice, atât în sensul că ei sunt împreună-lucrători cu Duhul Sfânt, cât şi prin faptul 
că ei ascultă permanent prin rugăciune la ceea ce spune Duhul, fac ceea ce le cere Duhul 
Sfânt şi permanent îşi examinează propriile lor gânduri şi cuvinte prin Duhul. Întrucât 


* Într-una din epistolele sale, datată 21 ianuarie 1965, părintele Iustin scrie: “Sfânta taină a zilei 
Cincizecimii trebuie înțeleasă astfel: duhul omului trebuie împlinit şi desăvârşit de către Sfântul Duh, 
adică acesta trebuie sfințit, luminat şi îndumnezeit de către Sfântul Duh. Această sfântă taină se realizează 
permanent în Biserica lui Hristos şi datorită acetui lucru Biserica este cu adevărat o permanentă 
Cincizecime... Din ziua Pogorârii Sfântului Duh, orice suflet creştin din Biserica lui Hristos este un rug 
aprins care arde în continuu şi este aprins de Dumnezeu, având o limbă de foc în el”. 

unitatea sobornicească a Adevărului teandric este pururea prezentă în conştiinţa 
sobornicească a Bisericii Ortodoxe, Sfinții Părinţi şi dascăli ai Bisericii participă 
permanent la viaţa teandrică a Bisericii prin acţiunea harismatică a Duhului Sfânt. Acest 
lucru este reflectat într-o enciclică formulată de către patriarhii ortodocşi, cu câteva 
secole în urmă: “Noi credem că Duhul Sfânt îndrumă Biserica sobornicească... Biserica 
este absolut sigur îndrumată de către Duhul de viață dătătorul prin Sfinţii Părinți şi 
dascăli ai Bisericii... Noi mărturisim că este cu neputinţă ca Biserica sobornicească să 
greşească sau să facă erori, ori să aleagă minciuna în locul adevărului. Atotsfântul Duh, 
lucrând prin slujitorii Săi credincioşi, Sfinții Părinți şi călăuzitorii duhovniceşti, fereşte 
Biserica de orice fel de rătăciri”* 

În occidentul european, creştinismul s-a transformat treptat în umanism. Timp de 
câteva secole Dumnezeu-omul a devenit din ce în ce mai limitat şi restrâns la 
umanitatea Sa, devenind în cele din urmă omul infailibil al Romei şi al Berlinului. 

Astfel, pe de o parte, a apărut un maximalism umanist creştin occidental 
(papalitatea), care a luat totul de la Hristos, iar pe de altă parte, un minimalism umanist 
creştin occidental (protestantismul) care a căutat foarte puține lucruri de la Hristos sau 
aproape nimic. În ambele cazuri, omul Îi ia locul lui Hristos, ca având cea mai mare 
valoare şi fiind măsura tuturor lucrurilor. Astfel, s-a realizat o extrem de dureroasă 
deformare a Dumnezeu-omului Hristos, a lucrării Sale şi a Învăţăturilor Sale! 
Papalitatea, în mod persistent şi permanent, a încercat să-L înlocuiască pe Hristos cu 
omul, până când, în cele din urmă, dogma infailibilității omului L-a înlocuit pe 
Dumnezeu-omul Hristos cu un om infailibil. Prin această dogmă, omul (Papa) a fost 
proclamat definitiv şi limpede a fi nu numai mai mare decât omul, ci chiar mai mare 
decât Sfinţii Apostoli, Sfinții Părinţi şi Sinoadele Ecumenice. Prin această răzvrătire 
împotriva  Dumnezeu-omului Hristos şi a Bisericii  ecumenico-soborniceşti, 
maximalismul papal l-a întrecut chiar şi pe Luther însuşi, fondatorul minimalismului 
protestant. 

Într-adevăr, cel dintâi protest fundamental împotriva Bisericii una, sfântă, 
sobornicească şi apostolească, se află în cadrul papalității, nu în luteranism. Totuşi, 
tocmai în acest protest se află originile protestantismului. Nu trebuie să ne înşelăm. 
Maximalismul umanist creştin occidental, adică papalitatea, este în chip fundamental 
protestantism, întrucât aceasta a îndepărtat temelia creştinismului de la veşnicul 
Dumnezeu-om Hristos şi a aşezat-o în omul mărginit, pretinzând că aceasta este măsura 
şi criteriul tuturor lucrurilor. Protestantismul nu a făcut nimic altceva decât doar să 
accepte această dogmă şi s-o dezvolte până la proporţii şi particularități monstruoase. 
Cu adevărat, deci, protestantismul nu este nimic altceva decât un papism abstract, 
aplicat la absolut orice, adică principiul fundamental al infailibilității unui om a fost 
aplicat la orice ființă umană. După exemplul omului infailibil de la Roma, orice 
protestant devine infailibil dacă el se pretinde a fi infailibil în probleme de credință. Din 
toate acestea se poate spune că protestantismul este un papism populist, lipsindu-i însă 
dimensiunea mistică, autoritatea şi puterea. Creştinismul, cu toate adevărurile sale 
teandrice infinite, a fost limitat în occident la ființa umană individuală, având drept 
consecință faptul că creştinismul occidental s-a transformat în umanism. Acest lucru 
poate părea paradoxal, dar este adevărat. Realitatea istorică a acestui lucru este înfăţişată 
într-un mod indiscutabil. În esenţa sa, creştinismul occidental este în mod fundamental 
umanist întrucât l-a declarat pe om infailibil, transformând astfel religia teandrică într- 
una umanistă. Dovada acestui lucru poate fi aflată în faptul că Biserica romano-catolică 


4 Dositei, Patriarhul Ierusalimului, Mărturisirea credinței, Articolul 12, în Ioan Karmiris, “Texte 
dogmatice şi simbolice ale credinței soborniceşti”, vol.2, p.755, Atena, 1953 

L-a transportat pe Dumnezeu-omul Hristos înapoi în ceruri iar în locul Său a aşezat un 
înlocuitor: Vicarius Christi... Ce absurditate tragică! Să numeşti un înlocuitor şi un 
reprezentant pentru atotprezentul Domn şi Dumnezeu! Este, desigur, un fapt că această 
absurditate s-a înfăptuit în creştinismul occidental. Astfel, dezîntruparea Dumnezeului 
întrupat, dezîntruparea Dumnezeu-omului Hristos s-a realizat. 

Umanismul creştin occidental a proclamat faptul că atotputernicul Dumnezeu- 
omul Hristos nu s-a aflat la Roma şi astfel I-a proclamat un înlocuitor în persoana unui 
om infailibil. 

Este ca şi cum acest umanism l-ar fi spus Dumnezeu-omului: pleacă din această 
lume şi du-Te în cealaltă întrucât noi îl avem pe reprezentantul Tău care Te reprezintă în 
chip infailibil în orice lucru. Înlocuirea Dumnezeu-omului Hristos cu o persoană umană 
se reflectă în înlocuirea unei metodologii teandrice creştine cu una omenească. Odată cu 
această înlocuire a apărut primatul filosofiei aristoteliene în scolastică, cazuistica şi 
sfânta inchiziție în moralitate, diplomaţia papală în arena internaţională. Statul papal, 
iertarea păcatelor atât prin indulgenţe, cât şi prin radio, şi în cele din urmă, mişcarea 
jezuită sub diferitele sale forme. 

Toate acestea conduc la următoarea concluzie: creştinismul umanist constituie 
protestul cel mai hotărât împotriva Dumnezeu-omului Hristos şi a rolului Său de criteriu 
al tuturor lucrurilor. Desigur, se poate afla aici apariţia tendinței europeanului de a 
considera umanitatea drept suma tuturor lucrurilor, precum şi valoarea esențială şi 
măsura fundamentală a tuturor lucrurilor. În spatele acestui lucru se află un idol: 
umanul, foarte umanul. 

Prin faptul reducerii creştinismului la umanism, însuşi creştinismul s-a simplificat. 
În acelaşi timp, totuşi, el a fost şi distrus. Astăzi, întrucât există o reapariție a 
creştinismului împreună cu umanismul, oamenii discută înlocuirea creştinismului 
umanist cu o religie politeistă antică. Glasurile câtorva persoane din lumea protestantă 
care strigă: “Înapoi la lisus!” sunt strigăte slabe în noaptea fără lună a creştinismului 
umanist. Tocmai acest creştinism a abandonat valorile şi criteriile teandrice şi 
actualmente se cufundă în deznădejde, în vreme ce din adâncul secolelor se aud 
cuvintele aspre ale proorocului Ieremia: “Blestemat este cel ce se încrede în om” (Ier. 
17, 5). Privită într-o amplă perspectivă istorică, dogma occidentală referitoare la 
infailibilitatea umanității nu este nimic altceva decât un efort de a revitaliza şi perpetua 
un umanism european muribund. Aceasta este cea din urmă transformare 
(transformatio) şi proslăvirea finală (glorificatio) a umanismului. După iluminarea 
raționalistă a secolului al XVIII-lea şi pozitivismul celui de-al XIX-lea, nu mai rămâne 
nimic altceva în cadrul umanismului european în afară de descompunerea sa într-o stare 
de contradicție şi de pasivitate. 

În acest moment tragic, umanismul religios şi-a făcut apariţia cu dogma 
infailibilității omului şi a salvat umanismul european de la o moarte iminentă. Totuşi, 
chiar cu tendinţele sale dogmatice extreme, umanismul creştin occidental nu ar putea 
cuprinde în sine toate contradicţiile mortale ale umanismului european care converg 
într-o singură dorință: aceea de a-L îndepărta pe Dumnezeu-omul Hristos de pe pământ 
la cer. Acest lucru este valabil întrucât țelul fundamental al umanismului este acela de a- 
l face pe om să ajungă fiinţa cea mai valoroasă şi măsura tuturor lucrurilor. 

In cele din urmă, creştinismul este creştinism tocmai datorită Dumnezeu-omului 
Hristos, a adevărului său divino-uman şi a modului de viaţă teandric pe care-l oferă 
creştinismul. 

Acesta este adevărul fundamental față de care nu se pot face compromisuri. 
Întreaga înţelegere creştină a ceea ce este cu adevărat valoros se defineşte şi se bazează 
pe acest lucru. 

Hristos, ca Dumnezeu-om, este cea mai sfântă şi prețioasă ființă şi măsura 
infailibilă a tuturor lucrurilor. Deci noi trebuie să fim sinceri şi consecvenţi până la 
sfârşit. Dacă Hristos nu este atât Dumnezeu, cât şi om, atunci El devine cea mai 
îndrăzneață ființă autoproclamată, întrucât El se numeşte pe Sine a fi Dumnezeu şi 
Domn. Totuşi, realitatea istorică evanghelică demonstrează şi dovedeşte în chip 
necondiționat faptul că lisus Hristos este pe deplin şi cu totul Dumnezeu-omul 
desăvârşit. Nimeni nu poate fi creştin fără a crede în Dumnezeu-omul Hristos şi în 
trupul său teandric, Biserica, în care Hristos Şi-a depus în întregime minunata Sa 
personalitate. Puterea de viaţă dătătoare şi mântuitoare a Bisericii lui Hristos stă în 
Persoana veşnic vie şi pururea prezentă a Dumnezeu-omului Hristos. El este singura 
ființă nouă, pururea nouă”. Acest lucru face ca Noul Testament să fie nou, iar adevărul 
Evangheliilor să fie pururea nou şi veşnic. Întrucât personalitatea Dumnezeu-omului 
Hristos este pururea nouă şi plină de tinereţe în desăvârşirea sa teandrică, aceasta nu 
poate fi schimbată sau înlocuită; ea este mereu şi în mod consecvent aceeaşi. De aceea, 
Evanghelia este întotdeauna şi pretutindeni aceeaşi: pentru cei ce viețuiesc pe pământ, 
ca şi pentru îngerii din ceruri. Dumnezeu-omul Hristos este unicul Logos, unica minte, 
unicul sens al omului, cât şi al întregii creaţii. Fără El este cu neputinţă să fie primită 
cea mai mică încercare în lume sau într-o ființă umană cum suntem noi. Dintr-un punct 
de vedere pur ontologic, Dumnezeu omul Hristos nu este un miracol, ci mai degrabă o 
necesitate pentru o lume şi o umanitate ca a noastră. Din această pricină, Sfânta 
Evanghelie spune că dumnezeiescul Logos, întrupându-Se, “a venit întru ale Sale” (loan 
1, 11). De ce oare ar fi umanitatea dintru ale “Sale” dacă ființa umană n-ar fi fost făcută 
după chipul Său? Şi din nou se spune: “Căci al Lui neam şi suntem” (Fapte 17, 28). Încă 
o dată suntem identificați cu El datorită sufletului nostru cel după chipul lui Dumnezeu. 
În altă parte a Evangheliei ni se spune că dumnezeiescul Logos este “Lumina cea 
adevărată care luminează pe tot omul care vine în lume” (loan 1, 9). Prin urmare, atunci 
când El S-a întrupat, El nu a venit printre străini, ci la ai săi. Mărturisindu-L pe 
Dumnezeu-omul Hristos, noi mărturisim umanitatea noastră hristică, originea divină a 
omului, măreţia dumnezeiască a omului, precum şi valoarea divină şi sacralitatea 
persoanei umane. Dacă lucrurile nu ar sta aşa, atunci pentru care pricină suntem noi 
“asemănători” dumnezeiescului Logos şi “neam” al lui Dumnezeu? 

În esenţă, lupta pentru Dumnezeu-omul Hristos este lupta pentru umanitate. Nu 
umanistul este cel care luptă pentru omul cel adevărat, omul hristic şi după chipul 
dumnezeirii, ci mai degrabă oamenii cu o credinţă şi o viaţă hristocentrică (teandrică). 
Importanţa excepţională a creştinismului pentru neamul omenesc rezidă în neschimbata 
divinitate şi umanitate de viață dătătoare a lui Hristos. Tocmai acest Hristos divino- 
uman este Cel Care dă sens la ceea ce este omenesc şi transformă nevrednicia nefiinţei 
în lumina atotființei. Doar prin puterea sa divino-umană, creştinismul este “sarea” 
pământului, o sare care face ca umanitatea să nu se descompună în păcat şi rău. Dacă, 
însă, creştinismul se descompune în felurite elemente umaniste, atunci acesta devine 
neviabil, se transformă într-o sare “nesărată” care, după cuvântul cel pururea plin de 
adevăr al Mântuitorului, “de nimic nu mai e bună decât să fie aruncată afară şi călcată în 
picioare de oameni” (Matei 5, 13). Orice efort sau încercare de a armoniza creştinismul 
cu duhul epocii, cu mişcările trecătoare ale feluritelor epoci istorice sau cu regimurile 
politice, nu face decât să elimine acea trăsătură aparte a creştinismului care face din el 
unica religie hristocentrică din lume. Neadaptarea Dumnezeu-omului Hristos la spiritul 


5 Cf. loan Damaschin, Expunerea credinței ortodoxe, III, 1, PG 94, 984 B: “Şi fiind Dumnezeu desăvârşit, 
El devine om desăvârşit; şi astfel are loc evenimentul cel mai nou din tot ceea ce este nou, singurul lucru 
nou de sub soare”. 

epocii, ci mai degrabă adaptarea spiritului epocii la duhul veşniciei lui Hristos, la 
dumnezeiasca umanitate a lui Hristos — aceasta este unica şi adevărata misiune a 
Bisericii lui Hristos în lume, a Bisericii Ortodoxe şi apostolice. Doar în acest mod va 
putea Biserica să păstreze Personalitatea de viață dătătoare şi de neînlocuit a Dumnezeu- 
omului Hristos, care este în sine fiinţa cea mai de preţ din întregul univers, dintre 
lucrurile văzute şi nevăzute, precum şi din lumea ce va să fie. El posedă gradul cel mai 
înalt de sfinţenie şi de valoare, fiind măsura infailibilă a tuturor lucrurilor. 
Părintele lustin admirând câmpurile şi poienile din preajma mănăstirii Chelie; 
Imagine de ansamblu a mănăstirii Chelie pe vremea părintelui lustin. 

CUGETĂRI DESPRE INFAILIBILITATEA EUROPEANULUI 


1. După Dumnezeu, omul este, fără îndoială, cea mai tainică şi enigmatică entitate 
din toate zonele gândirii umane. În adâncul fără fund al existenţei umane se învârt 
contradicții care sfidează împăcarea: viaţa şi moartea, virtutea şi păcatul, Dumnezeu şi 
diavolul, şi tot ceea ce există înlăuntrul şi în jurul lor. Prin intermediul tuturor religiilor, 
filosofulor, ştiinţelor, civilizațiilor materiale şi spirituale, neamul omenesc a tot încercat 
să rezolve în mod fundamental o problemă de o importanţă covârşitoare: problema 
omului. 

Şi din toate aceste străduințe şi lupte şi-a confecționat sieşi o zeitate supremă spre 
a fi idolatrizată drept valoare de vârf şi criteriu suprem. Acest ultim idol este: “Omul 
este măsura tuturor lucrurilor”. Cu alte cuvinte, omul este măsura tuturor ființelor şi a 
tuturor lucrurilor. 

Oricum, prin această metodă, omul nu a reuşit să rezolve propria sa problemă. 
Măsurându-se pe sine prin sine, el nu a reuşit să se înțeleagă nici pe sine, şi nici lumea 
înconjurătoare (cf. 2 Cor. 10, 12). A trudit în van. A rezumat totul într-un strigăt 
disperat şi într-o cutremurătoare mărturisire: “De la mine însumi nu ştiu nimic” (1 Cor. 
4, 4). “Nu ştiu nimic de la mine însumi. Nu ştiu ce este omul, nici ce este Dumnezeu, 
nici ce este moartea, nici ce este viața. Şi simt din toată ființa mea că sunt rob al morții, 
rob al răului şi, prin păcatele mele, rob al diavolului”. Rezultatul tuturor acestor eforturi 
umane a fost acela de a ţese un trup din întregul neam omenesc: “trupul morţii” din care 
tot omul s-a făcut părtaş. Şi ce este ascuns înlăuntrul acestui trup al morţii? — duhoare, 
putreziciune, viermi. “Om nenorocit ce sunt! Cine mă va izbăvi de trupul morții 
acesteia?” (Rom. 7, 24). Nimeni, nimeni altul în afară de Dumnezeu-omul Hristos, 
fiindcă El a biruit moartea prin Învierea Sa. El a distrus “trupul morții” ca realitate 
ontologică (cf. Apoc. 20, 14, 10). El a răscumpărat neamul omenesc din moarte şi a 
oferit darul Vieţii veşnice, al Adevărului veşnic, al veşnicei Iubiri, al veşnicei Dreptăţi, 
al veşnicei Bucurii şi toate celelalte Virtuţi dumnezeieşti veşnice care pot fi oferite doar 
de către Dumnezeul Iubirii, de Cel ce iubeşte cu adevărat întreaga omenire. Şi, astfel, El 
a rezolvat problema omului, întreaga problemă a omenirii. 

Când Dumnezeu S-a făcut om, El a apărut ca Dumnezeu-om, iar prin trupul Său — 
Biserica — el a rămas ca Dumnezeu-om în această lume terestră. El a devenit valoarea de 
vârf şi criteriul suprem al neamului omenesc pentru totdeauna — singurul Dumnezeu 
adevărat şi singurul Om adevărat, singurul Dumnezeu desăvârşit şi singurul Om 
desăvârşit. Ca atare, El este singura valoare supremă şi singurul criteriu ultim al ființei 
fizice şi spirituale, al potențialismului său teandric şi a tot ceea ce este uman şi al 
omului. Doar în Dumnezeu-omul Hristos s-a văzut omul pe sine împlinit şi veşnic 
pentru prima oară. El s-a recunoscut pe sine în toate dimensiunile sale. Drept urmare, un 
nou principiu general al valorii şi al cunoaşterii se aplică neamului omenesc: 
“Dumnezeu-omul Hristos este măsura tuturor lucrurilor şi fiinţelor”. Totuşi, principiul 
“omul este măsura a orice”, continuă să domine în cea mai mare măsură în lumea 
idolatră şi politeistă necreştină “ferro ignique”. Aceasta l-a făcut pe Sfântul Apostol 
Pavel să rezume toate filosofiile neamului omenesc la două: filosofia cea după om şi cea 
după Hristos (Col. 2, 8). 

2. Numai Dumnezeu-omul Hristos este desăvârşit, Om cu adevărat desăvârşit şi în 
chip simultan, Dumnezeu desăvârşit şi Om desăvârşit. Aici Ipostasul Logosului lui 
Dumnezeu poate fi supus unor considerații de ordin critic. El a fost limpede interpretat 
şi rostit de către de Dumnezeu purtătorii Sfinţii Părinţi de la cel de-al patrulea sinod 
ecumenic de la Calcedon. În Dumnezeu-omul Hristos, omul a atins ultima treaptă de 
desăvârşire. Prin Dumnezeu, sufletul său a fost desăvârşit şi împlinit, împreună cu 

conştiinţa sa, voinţa, mintea, inima şi trupul său; într-un cuvânt, întreaga sa ființă s-a 
unit cu Hristos şi astfel cel mai important miracol cu putinţă, cu adevărat vrednic de 
dragostea noastră, a avut loc. 

Dumnezeu-omul Hristos a rămas în această lume a noastră, ca şi în întregul 
univers prin Biserica Sa, prin Trupul Său, aşa încât orice om să se poată alătura trupului 
Dumnezeu-omului Hristos şi în acest mod să realizeze deplina şi completa sa 
desăvârşire (cf. Efes. 3, 6). Doar în Dumnezeu-omul Hristos şi prin El poate fiecare 
persoană omenească să devină cu adevărat şi cu totul umană. Doar cu Dumnezeu-omul 
Hristos şi Biserica Sa şi prin Biserica Sa “dimpreună cu toți sfinții” este cu putinţă să 
ajungi la “starea bărbatului desăvârşit, la măsura vârstei plinătăţii lui Hristos” (Efes. 4, 
13). În Dumnezeu-omul Hristos, “locuieşte trupeşte toată plinătatea Dumnezeirii”, astfel 
încât, în Biserică şi prin Biserică, plinătatea Dumnezeirii poate fi acordată fiecăruia 
dintre noi (Col. 2, 9-10). Acest lucru poate fi împlinit în fiecare dintre noi doar 
“împreună cu toți sfinții”, prin Sfintele Taine şi Sfintele Virtuţi, şi întemeindu-ne pe 
Sfânta Credinţă şi Sfânta Iubire (Efes. 3, 17-20). 

Fără Dumnezeu-omul Hristos, omul este de fapt fără cap, cu adevărat fără eu, fără 
eul cel veşnic, fără un eu nemuritor asemănător lui Dumnezeu. Fără Dumnezeu-omul 
Hristos, omul nu există; el este ceva mai puţin decât un om, pe jumătate om sau nu este 
om deloc. lar odată ajunşi în acest punct, trebuie să adăugăm următorul adevăr: fără 
Dumnezeu-omul Hristos omul este pururea rob al morţii, al păcatului şi al diavolului. 

Doar prin Dumnezeu-omul Hristos, îşi dă seama omul de potenţialul său hărăzit 
lui de către Dumnezeu. El devine “dumnezeu prin har” şi în acest fel el îşi realiza 
potenţialul deplin al existenţei şi personalităţii sale. El ajunge la veşnicia sa veşnică prin 
omenitatea dumnezeirii. Vieţuind în timpul hristocentric al Bisericii “dimpreună cu toți 
sfinții”, omul ajunge la unirea cu Dumnezeu treptat, prin Sfintele Taine şi Sfintele 
Virtuţi. lar el este plin de bucuria sfântului mesaj şi a cereştii porunci a Sfântului Vasile 
cel Mare: “O creatură a lui Dumnezeu vine la viaţă şi dumnezeu este chemat”!. Creat cu 
potenţialul de a deveni dumnezeu-om, omul se străduie, în cadrul trupului hristocentric 
al Bisericii, să-şi facă mintea asemenea celei a lui Dumnezeu, să ajungă la 
transfigurarea minţii sale proprii prin Hristos. “Noi avem mintea lui Hristos” (1 Cor. 2, 
16). El se străduieşte chiar să se asemene voii lui Dumnezeu, să-şi transfigureze propria 
voință întru cea a lui Dumnezeu şi să-şi facă trupul asemănător celui al lui Hristos, 
transfigurându-l întru Domnul: “Trupul însă nu este pentru desfrânare, ci pentru 
Domnul, şi Domnul este pentru trup” (1 Cor. 6, 13). 

Unit cu Hristos prin Biserică şi în Biserică, omul ajunge din nou la starea sa 
originară, asemenea lui Dumnezeu, împlinind acest lucru într-o manieră pururea 
ascendentă prin dumnezeiasca virtute a cugetării celei asemănătoare cugetelor lui 
Hristos (Gal. 4, 19; 3, 27; Rom. 8, 29). 

Dar fără Dumnezeu-omul Hristos şi independent de El, omul riscă pururea să 
ajungă asemenea celui rău, întrucât păcatul este în acelaşi timp puterea şi icoana 
diavolului. Acţionând independent de Dumnezeu-omul Hristos, omul se reduce pe sine 
în mod voit la o stare demonică a păcatului. El devine rudă a diavolului. “Cine 
săvârşeşte păcatul este de la diavolul” (1 loan 3, 8). Noi nu trebuie să uităm că 
principalul obiectiv al diavolului este de a-l lipsi pe om de potenţialul său dumnezeiesc, 
de a-l îndepărta de Dumnezeu, de a-i şterge asemănarea sa cu Dumnezeu şi de a-l 
transforma astfel într-o fiinţă asemănătoare lui. Antropocentrismul umanist este în 
esență demonocentrism. Ele amândouă nu doresc decât un singur lucru: să-şi aparțină 
doar lor înşile, să fie doar în ele însele şi pentru ele însele. În acest fel, ele ajung la 
împărăția “celei de a doua morți” unde nu există nici Dumnezeu şi nici altceva dintre 
cele ale lui Dumnezeu (Apoc. 21, 8; 20, 14). 


l Patrologia Graeca, Vol. 35, Col. 506. 

Ceea ce s-a prezentat până aici nu este nimic altceva decât umanismul evanghelic, 
apostolic, patristic, ortodox al dumnezeirii (Teoumanism, Teohominism). 

3. Toate formele de umanism europene, de la cel mai primitiv până la cel mai 
sofisticat, de la cel fetişist la cel papal, se întemeiază pe credința în om, aflat el însuşi 
într-un context spiritual dat, într-o situație empirică materială, precum şi într-un context 
istoric anumit. Întreaga esență a oricărui tip de umanism este omul (homo), iar 
încapsulat în ontologia oricărui tip de umanism nu se află altceva decât umanismul 
(homo hominis). Omul reprezintă cea mai înaltă valoare, suprema valoare. Omul este 
criteriul principal, ultimul criteriu. “Omul este măsura tuturor lucrurilor”. Acesta este în 
esenţă, în miezul său, orice tip de umanism. Prin urmare, toate formele de umanism 
sunt, la o analiză finală, idolatre sau politeiste la origine. Perioadele prerenascentistă, 
renascentistă şi postrenascentistă — de sorginte protestantă, filosofică, religioasă, socială, 
ştunțifică, culturală sau politică — toate tipurile de umanism european, se străduie 
conştient sau inconştient, ele luptă neîncetat pentru a ajunge la un singur rezultat: să 
înlocuiască credinţa în Dumnezeu-omul Hristos cu o credință în om, să înlocuiască 
Evanghelia lui Hristos cu una omenească, să înlocuiască filosofia Dumnezeu-omului 
Hristos cu una omenească, să înlocuiască cultura hristocentrică cu una omenească. Pe 
scurt, ele caută să înlocuiască viaţa cea după Hristos şi întru Hristos cu una făcută după 
tipare omeneşti. 

Toate acestea s-au dezvoltat timp de mai multe secole până când, în secolul al 
XIX-lea, în anul 1870, la primul Conciliu al Vaticanului, toate aceste eforturi au ajuns la 
apogeul lor prin elaborarea dogmei cu privire la infailibilitatea papei. Această dogmă a 
devenit ulterior dogma centrală a papalității. În vremurile noastre, în timpul celui de-al 
doilea Conciliu al Vaticanului, această doctrină a fost discutată atât de insistent şi cu 
atâta dibăcie încât noţiunea inviolabilității şi neschimbabilității ei a fost cu tărie 
consolidată. Această doctrină are o semnificaţie covârşitoare pentru soarta civilizației 
europene şi pentru vremurile apocaliptice în care aceasta a apărut. Prin această dogmă, 
toate tipurile de umanism european şi-au construit idealurile şi idolul lor propriu: omul 
s-a autodeclarat suprema şi ultima dumnezeire. 

Panteonul umanist european şi-a stabilit propriul său Zeus. Sinceritatea este 
limbajul adevărului, dogma cu privire la infailibilitatea papei secolului al XX-lea nu 
este altceva decât renaşterea idolatriei şi politeismului, renaşterea criteriilor şi a 
judecăților de valoare idolatre. Trebuie spus şi acest lucru: dogma cu privire la 
infailibitatea papei a fost introdusă între dogmele umanismului idolatru care, în prima 
instanță, a fost umanism elenic. Valoarea oricărui lucru a fost introdusă ca dogmă. Toate 
trăsăturile culturii şi civilizaţiei elenice, valorile lor, filosofiile, meşteşugurile, politicile, 
ştiinţa lor, au fost toate introduse ca dogme. 

“Măsura tuturor lucrurilor este omul”. Şi ce înseamnă acest lucru? Este o definiție 
a dogmei idolatriei. În felul acesta a sosit momentul când încântarea şi suficiența de sine 
a europeanului a devenit dogmă, un obiectiv după care tipurile de umanism european au 
tânjit cu nostalgie, timp de secole. Dogma referitoare la infalibilitatea papei reprezintă 
afirmaţia nietzscheiană — Ja-Sagung — extinsă la întreaga sa concepție a umanismului 
european. “Ja-Sagung” face parte din cultura şi civilizaţia europeană, amândouă fiind cu 
adevărat idolatre şi politeiste în obiectivele şi metodele lor. Evanghelia şi porunca 
Dumnezeu-omului Hristos este: “Căutaţi mai întâi Împărăţia lui Dumnezeu şi dreptatea 
Lui, şi toate acestea se vor adăuga vouă” (Mt. 6, 33). 

Dar observați ce a fost omis din proclamația culturii umaniste europene şi a 
civilizaţiei sale. Nu există nici o menţiune cu privire la scopul existenței umane sau a 
mijloacelor prin care omul funcționează. Dumnezeu-omul Hristos este Singurul 
Mântuitor al omului din păcatele sale, din moarte şi de sub tirania diavolului, Singurul 
care reînnoieşte şi eternizează, care învie şi înalță, care-l face pe om veşnic şi-l 
îndumnezeieşte, mântuindu-l şi aducându-l în Împărăţia Luminii şi Care, cu tărie şi 

limpezime, susține că scopul suprem al existenței şi al vieții omului este acela al 
desăvârşirii sale, la fel precum şi Dumnezeu este desăvârşit (Matei 5, 48). Ce nu 
pronunță umanismul european drept scop al existenței umane în contradicție cu EI! 
Adevărul evanghelic “lumea întreagă zace sub puterea celui rău” (1 Ioan 5, 9) nu poate 
fi negat, iar aceasta necesită eforturile Dumnezeu-omului Hristos. Dar aşa cum afirmă 
Sfântul Apostol Pavel, diavolul este “Dumnezeul veacului acestuia” (2 Cor. 4, 4). Între 
o astfel de lume care în mod voit “zace sub puterea celui rău” şi persoana care-L 
urmează pe Dumnezeu-omul Hristos nu există nimic comun. 

Cel care-l urmează lui Hristos nu are dreptul, prin ferma cerință a Adevărului 
evanghelic, de a coopera cu umanistul care are justificare pentru toate acele lucruri 
neadevărate şi le socoteşte a fi dogme. În acest punct este întotdeauna necesar să luăm o 
hotărâre de valoare decisivă: fie cu Dumnezeu-omul Hristos, fie cu umanismul. 
Umanistul, în toate eforturile sale, se înfăţişează pe sine ca acționând cu îndreptățire de 
sine şi ca fiind suprema valoare şi criteriul de vârf. Aici nu există loc pentru Dumnezeu- 
omul Hristos. În împărăția umanismului, locul Dumnezeu-omului Hristos a fost luat de 
către Vicarius Christi, în felul acesta Dumnezeu-omul Hristos fiind exilat în ceruri. Prin 
dogma infailibilităţii, papa a uzurpat pentru sine, adică pentru om, întreaga jurisdicție şi 
toate prerogativele care aparţin numai Domnului nostru lisus Hristos. El s-a proclamat 
pe sine drept Biserică, biserica papală, şi a devenit în ea începutul şi sfârşitul tuturor 
lucrurilor, conducătorul autoproclamat al tuturor lucrurilor. În acest fel, dogma 
infailibilității papei a fost ridicată la gradul de dogmă centrală a papalității. lar papa nu 
poate nega acest lucru atâta timp cât rămâne papă al unei papalități umaniste. 

4. În istoria neamului omenesc au existat trei căderi principale: cea a lui Adam, 
cea a lui Iuda şi cea a papei. Principala caracteristică a căderii în păcat este mereu 
aceeaşi: a dori să fii bun de dragul propriei tale persoane, a dori să fii desăvârşit pentru 
tine însuţi şi a vrea să fii Dumnezeu tot de dragul tău. În acest mod, în chip inconştient, 
omul se aseamănă diavolului, fiindcă şi diavolul a dorit să devină Dumnezeu de dragul 
lui, a dorit să se aşeze în locul lui Dumnezeu. lar prin această înălțare de sine, el s-a 
făcut de îndată diavol, cu totul despărțit de Dumnezeu şi pururea în contradicţie cu El. 

Prin urmare, esența păcatului, a oricărui păcat, constă în această arogantă mărire 
de sine. Aceasta este esenţa însăşi a diavolului, a lui satana. Nu este nimic altceva decât 
a dori să te păstrezi doar înlăuntrul propriei tale fiinţe, a nu te dori în adâncul fiinţei tale 
decât pe tine însuţi. Tot diavolul se află aici: în dorinţa de a-L alunga pe Dumnezeu, în 
dorința de a exista doar pentru tine însuţi şi în tine însuţi, de a fi pururea în contradicție 
cu Dumnezeu şi tot ceea ce Îi aparţine Lui. Şi ce este oare aceasta? Este egoismul şi 
iubirea de sine îmbrățişată întru toţi vecii, cu alte cuvinte, iadul. Fiindcă iată ce este în 
esența sa umanistul — întru totul închis înlăuntrul său, trăind prin sine, pentru sine, 
pururea în contradicție cu Dumnezeu. Aici rezidă orice tip de umanism. 

Culmea unui astfel de umanism de orientare satanică este dorinţa de a deveni bun 
de dragul răului, de a deveni Dumnezeu de dragul diavolului. Acest lucru îşi are 
originea în promisiunea diavolului făcută protopărinților noştri în rai — şi anume aceea 
că prin ajutorul său “Ei vor deveni dumnezei” (Gen. 3, 5). Omul a fost creat cu potențial 
teandric de către Dumnezeu Care iubeşte omenirea, aşa încât el să se poată îndrepta în 
mod voit, cu ajutorul lui Dumnezeu, spre a deveni asemenea Dumnezeu-omului Hristos, 
întemeindu-se pe caracterul dumnezeiesc al originii sale. Omul, însă, cu voia sa liberă, a 
căutat nepăcătuirea prin păcat, L-a căutat pe Dumnezeu prin diavolul. Şi desigur că 
mergând pe acest drum ar fi devenit totuna cu diavolul dacă nu ar fi intervenit 
Dumnezeu cu nemăsurata Sa iubire de oameni şi marea Sa milostivire. 

Făcându-Se om, cu alte cuvinte Dumnezeu-om, El l-a îndreptat din nou pe om 
către Sine. El l-a adus în Biserica Sa, care este trupul Său, îi dăruieşte răsplata unirii cu 
Sine prin Sfintele Taine şi fericitele virtuţi. Şi în acest fel i-a dăruit omului tăria de a 
ajunge “la starea bărbatului desăvârşit, la măsura vârstei plinătăţii lui Hristos (Efes. 4, 

13), de a împlini, cu alte cuvinte, destinul său divin, de a deveni în chip voit dumnezeu- 
om prin har. Căderea papei este rezultatul dorinței de a-L înlocui pe Dumnezeu-omul 
Hristos prin om. 

5. După afirmaţiile misticului tâlcuitor, Sfântul loan Damaschin, în lumea noastră, 
Dumnezeu Hristos este “singurul lucru nou sub soare”?. Într-adevăr, această veşnică 
noutate I se aplică nu numai Prezenţei Sale teandrice, ci şi Lucrării Sale teandrice, 
precum şi trupului Său teandric, Biserica. Şi omul este, de asemenea, nou, veşnic nou 
(“o nouă creaţie”) în noutatea sa teandrică, în toate experiențele sale teandrice pe calea 
mântuirii, sfințirii, transfigurării, unirii cu Dumnezeu, a asemănării sale cu Dumnezeu- 
omul Hristos. 

În această lume în care trăim totul îmbătrâneşte şi moare. Doar persoana care s-a 
îmbrăcat pe sine întru Hristos şi se aseamănă cu Dumnezeu-omul Hristos, care participă 
la viaţa trupului Său, Sfânta Biserică Ortodoxă, devenind mădular al ei, nu îmbătrâneşte 
şi nu moare fiindcă unul ca acesta a devenit parte integrantă, vie, a sfântului şi 
veşnicului trup teandric al lui Hristos, Biserica, în care omenitatea fiinţei umane se 
dezvoltă şi “sporeşte în creşterea lui Dumnezeu” (Col. 2, 19), dobândind “starea 
bărbatului desăvârşit, la măsura vârstei deplinătăţii lui Hristos” (Efes. 4, 13). Aceasta 
înseamnă că omul creşte şi se dezvoltă încontinuu şi fără de hotar spre unitatea cu 
Dumnezeu, în dumnezeiasca infinitate în care întreit strălucitorul Domn Dumnezeu a 
înzestrat umanitatea atunci când l-a creat pe om după chipul şi asemănarea Sa. 

Dumnezeu-omul Hristos este atât de extraordinar, de nou şi de unic, încât în 
realitate “Adevărul” venea din El (loan 1, 17) şi prin El a rămas în lumea noastră. 
Înainte de El şi fără El — acum şi pururea Adevărul nu există. Cu adevărat, el nu există 
fiindcă doar Ipostasul Dumnezeu-omului Hristos este Adevărul. “Eu sunt Adevărul” 
(loan 14, 6). Şi întrucât omul nu există în mod independent de Dumnezeu-omul Hristos, 
nu poate exista vreun adevăr pentru el independent de Dumnezeu-omul Hristos. Totul 
este nou în Dumnezeu-omul Hristos şi datorită Lui. El Însuşi este cel dintâi, urmat de 
mântuire, învățătura cu privire la mântuire şi mijloacele de mântuire. lar mesajul 
Dumnezeu-omului Hristos pentru neamul omenesc este absolut nou: să despărțim 
păcatul de păcătos, să urâm păcatul, dar să-l iubim pe păcătos, să ucidem păcatul, totuşi 
să-l mântuim pe păcătos. 

Nu considerați că păcătosul este totuna cu păcatul. Nu-l dați morții pe păcătos din 
pricina păcatului. Mântuiţi-l de păcat! Un exemplu izbitor de acest fel îl reprezintă 
femeia prinsă asupra faptului de adulter. Atotmilostivul Mântuitor a despărțit păcatul ei 
de existenţa ei cea după chipul şi asemănarea lui Dumnezeu. El a condamnat păcatul, 
dar a avut milă față de păcătos. “Nu te osândesc nici eu. Mergi; de-acum să nu mai 
păcătuieşti” (loan 8, 11). Aceasta este metoda ortodoxă a însănătoşirii, fixată ca dogmă, 
aceea de a-l mântui pe păcătos de păcat. 

Această metodă a Sfintei Tradiţii, promovată după înțelepciunea lui Dumnezeu şi 
fixată în Biserica Ortodoxă de către Sfinţii Părinţi, a fost exprimată în concordanță cu 
Duhul lui Dumnezeu de către Sfântul Simeon Noul Teolog: “Binele nu este bine dacă 
nu dă roade bune”. În lumina acestei sfinte, evanghelice Tradiţii Ortodoxe este o 
atrocitate, contrară Evangheliei şi antihristică, faptul de a ucide un păcătos fiindcă a 
păcătuit. Ca atare, nu există nici o “sfântă inchiziție” care să poată fi considerată drept 
sfântă. La o analiză finală, toate tipurile de umanism ucid păcătosul din pricina 
păcatului, exterminând păcătosul dimpreună cu păcatul. Acestea nu-L doresc pe 
Dumnezeu-omul Hristos, Care este singura mântuire a omului de păcat, de moarte şi de 
diavolul. 

Cel ce nu este pentru Dumnezeu-omul Hristos este în consecință şi împotriva 
omului, fiind în acest mod un ucigaş de oameni şi, în plus, se şi sinucide. Unul ca acesta 


? Expunerea credinţei ortodoxe, nota de subsol 3, P.G. 94, Col. 984. 
* Nota de subsol 4, Omiliile 18 şi 68, ediția Zogoraios, Smirna 1886, pp. 105 şi 364. 

îl lasă pe om sub stăpânirea deplină a păcatului, a morţii şi a diavolului, de care numai 
Dumnezeu-omul Hristos îl poate salva, fiindcă nimeni altcineva de sub cer nu poate face 
acest lucru. Folosind el însuşi metodele păcătoşilor, umanistul se sinucide spiritual în 
mod inevitabil. El îşi ucide propriul său suflet, el se predă iadului, unei veşnice însoțiri 
cu diavolul, cel ce este dintotdeauna ucigaş de oameni (loan 8, 44). 

6. Ce lucru îi oferă omului Dumnezeu-omul Hristos, lucru pe care nimeni 
altcineva nu i-l poate oferi? E vorba de biruința asupra morții, păcatului şi asupra 
diavolului; Viaţa veşnică, Adevărul veşnic, Dreptatea, Virtutea, Dragostea, Bucuria 
veşnică: întreaga plinătate a Dumnezeirii şi a desăvârşirii dumnezeieşti. Aşa după cum 
ne spune Apostolul: Dumnezeu-omul Hristos le dăruieşte oamenilor “Cele ce ochiul n-a 
văzut şi urechea n-a auzit şi la inima omului nu s-au suit, pe acestea le-a gătit 
Dumnezeu celor ce-L iubesc pe EI” (1 Cor. 2, 9). De fapt, doar EI, minunatul 
Dumnezeu-om este “partea cea bună” (cf. Luca 10, 42) de care are nevoie omul în 
lumea şi în viața sa. Prin urmare, doar Dumnezeu-omul este îndreptăţit să ne ceară ceea 
ce nimeni altcineva nu a îndrăznit vreodată să ceară: ca noi să-L iubim pe El mai mult 
decât ne iubim părinții, rudele, copiii, prietenii, pământul, îngerii sau pe oricine 
altcineva din lumea cea văzută şi din cea nevăzută” (Mt. 10, 37-39; Le. 14,26; Rom. 8, 
31-39). 

7. Cel de-al doilea Conciliu Vatican a avut drept consecință renaşterea tuturor 
formelor de umanism european, renaşterea cadavrelor. Întrucât Hristos Dumnezeu-omul 
este prezent în lumea noastră, orice formă de umanism nu este decât un cadavru. 
Lucrurile au ajuns până aici întrucât Conciliul a insistat în păstrarea dogmei cu privire la 
infailibilitatea papei. Examinate din punct de vedere al superiorității veşnicului viu 
Dumnezeu-omul nostru lisus Hristos, toate formele de umanism se aseamănă cu nişte 
utopii criminale într-o măsură mai mare sau mai mică. În numele omului, ele găsesc 
diferite căi de a ucide omul, de a-l extermina ca entitate fizică şi spirituală. Toate 
formele de umanism ajung la un rezultat tragic, irațional: se îneacă cu țânţarul şi înghit 
cămila. 

În problema infailibilităţii, noţiunea a fost înălțată la rang de dogmă. Şi este o 
oroare, o oroare cumplită. De ce? Fiindcă însăşi dogma cu privire la infailibilitatea 
omului nu este nimic altceva decât cutremurătoarea înmormântare a oricărei forme de 
umanism evanghelic, de la ideile pe care Vaticanul le-a stabilit drept dogmă până la 
umanismul satanic al lui Sartre. În panteonul umanist al Europei, toţi zeii sunt morţi, în 
frunte cu europeanul Zeus. Morți, până când în inimile ofilite de necredinţă se va naşte 
o căință adevărată, care să nege egoismul şi răutatea, căință însoțită de fulgerele şi 
tunetele Golgotei, împreună cu transformările şi cutremurele învietoare, precum şi cu 
furtunile şi înălțările sale bogate. Şi atunci? Atunci doxologiile lor aduse viului, 
veşnicului, minunatului Dumnezeu-omul Hristos, singurul care iubeşte omenirea cu 
adevărat, vor fi fără de sfârşit. 

8. Ce se află în miezul dogmei referitoare la infailibilitatea papală (adică a 
omului)? Acolo se află îndepărtarea omului de Dumnezeu. Acest lucru este căutat de 
către toate formele de umanism, chiar şi de către cele religioase. Toate îl readuc pe om 
la idolatrie, la politeism, la moartea îndoită: fizică şi spirituală. Îndepărtându-se de 
Dumnezeu-omul Hristos, orice formă de umanism devine treptat nihilism. Acest lucru 
demonstrează falimentul simultan al tuturor formelor de umanism, condus de cel al 
papalității care, direct sau indirect, voit sau fără de voie, este tatăl tuturor formelor de 
umanism european. Falimentul dezastruos al papalității rezidă în dogma infailibilității 
papale. Tocmai această dogmă a mihilismului este cea mai dăunătoare. Din această 
pricină, europeanul, într-o manieră hotărâtă şi doctrinară a proclamat dogma suficienţei 
de sine şi, în acest fel, a declarat că nu mai are nevoie de Dumnezeu-omul Hristos. Nu 
mai este loc pentru El pe pământ. El a fost cu totul înlocuit de reprezentantul lui Hristos 
pe pământ — Vicarius Christi. Cu adevărat, aceasta este dogma prin care toate formele 

de umanism viețuiesc, dogmă pe care o urmează şi o proclamă cu tărie. Toate formele 
de umanism european nu sunt în esenţa lor altceva decât o nesfârşită revoluție împotriva 
Dumnezeu-omului Hristos. Făcând uz de toate metodele cu putință, ele ajung la 
răsturnarea tuturor valorilor (Umwertung aller Werte). Dumnezeu-omul Hristos este 
pretutindeni înlocuit de om. 

Pe toate tronurile europene stau umaniştii europeni. În consecință, nu există doar 
un singur Vicarius Christi, ci nenumărați alții, îmbrăcați în felurite veşminte. La o 
analiză finală, dogma cu privire la infailibilitatea papei a condus la proclamarea 
infailibilității generale a omului. Şi de aici au urmat nenumăraţii papi ai tuturor 
culturilor europene, ai Vaticanului şi ai protestantismului. Între ei nu există diferenţe 
esenţiale fiindcă, după cum afirmă Homiakov, vizionarul adevărului, papalitatea este 
cea dintâi formă de protestantism. 

9. Infailibilitatea este o trăsătură teandrică naturală şi o funcţie teandrică naturală a 
Bisericii, care este Trupul teandric al lui Hristos şi al cărei veşnic conducător (cap) este 
Adevărul, Adevărul atotcuprinzător, Cel de-al doilea Ipostas al Atotsfintei Treimi, 
Domnul nostru Iisus Hristos, Dumnezeu-omul. În ceea ce priveşte dogma cu privire la 
infailibilitatea papei, acesta a fost practic proclamat a fi însăşi biserica, iar papa — om 
fiind — a uzurpat locul Dumnezeu-omului Hristos. Acesta este cel din urmă triumf al 
umanismului şi în acelaşi timp “cea de-a doua moarte” (Apoc. 20, 14; 21, 8) a 
papalității, iar prin ea şi după ea, moartea oricărei forme de umanism. Aşadar, dogma 
infailibilității papale nu este numai o erezie oarecare, ci cu adevărat cea mai mare erezie 
împotriva Adevăratei Biserici a lui Hristos care a existat în lumea noastră de la venirea 
Dumnezeu-omului Hristos printre noi. Nici o altă erezie nu a fost atât de violentă şi de 
totală împotriva Dumnezeu-omului Hristos şi a Bisericii Sale precum a fost papalitatea 
cu dogma infailibilității papei (adică a omului). Nu există nici o îndoială asupra ei. 
Această dogmă este erezia ereziilor, o revoltă fără precedent împotriva Dumnezeu- 
omului Hristos pe acest pământ, o nouă trădare a lui Hristos, o nouă răstignire a 
Domnului, de data aceasta nu pe lemn, ci pe crucea de aur a umanismului papal. Iar 
toate aceste lucruri sunt iad, blestem pentru biata făptură pământească numită om. 

10. Există oare vreo cale de ieşire din aceste nenumărate iaduri umaniste? Există 
oare vreo înviere din aceste nenumărate morminte europene? Există oare vreun remediu 
pentru acele nenumărate boli mortale? Există, sigur că există. Pocăinţa. Acesta este 
mesajul veşnic al Evangheliei lui Hristos: “pocăiți-vă spre cunoaşterea adevărului” (2 
Tim. 2, 25). Altminteri nu este cu putință ca cineva să creadă în atotmântuitoarea 
Evanghelie a Dumnezeu-omului Hristos: “Pocăiți-vă şi credeți în Evanghelie” (Marcu 1, 
15). Pocăinţa dinaintea Dumnezeu-omului Hristos este singurul leac pentru păcat, 
singurul leac pentru toate păcatele, chiar pentru cele mai mari cu putință. Nu există 
îndoială. Pocăinţa este leacul chiar şi pentru acesta, pentru cel mai mare păcat al 
papalității, şi anume acel arogant păcat al infailibilității papale, aşa cum este unicul 
remediu şi pentru fiecare formă de umanism luată în parte şi pentru toate luate la un loc. 

Da, da, da. Din acest mare păcat al infailibilității, europeanul “infailibil”, 
europeanul umanist poate fi salvat numai printr-o pocăință din toată inima şi 
transfiguratoare dinaintea minunatului, atotmilostivului Iisus Hristos, Dumnezeu-omul, 
singurul Mântuitor al neamului omenesc din toate păcatele, din orice rău, din orice iad, 
de orice demon, din orice raționalism umanist, din orice fel de păcat pe care imaginația 
omenească şi-l poate imagina. 

Pentru aceste motive, toți sfinții de Dumnezeu purtători şi de Dumnezeu 
înțelepțiții Părinți, şi în mod deosebit în cei de la cele şapte sfinte sinoade ecumenice, 
concentrează toate problemele din Biserica lui Hristos problema Persoanei lui Hristos, 
Dumnezeu-omul, până când Cel ce este cea mai mare, unica, cea mai de preţ comoară 
pentru toate ființele umane va fi aflată, nu pe acest pământ, ci în Împărăţia lui 
Dumnezeu. Problema hristologică este întreaga lor problemă, unica şi cea mai 

importantă. Pentru ei, Hristos Dumnezeu-omul este întreaga lor problemă, unica şi cea 
mai importantă. Pentru ei Hristos Dumnezeu-omul este unica valoare a Bisericii lui 
Hristos. Mesajul lor veşnic este acesta: renunțaţi la toate pentru Hristos; nu renunțați 
pentru nimic în lume la Hristos! Iar în jurul acestui sfânt semnal răsuna veşnicul lor 
mesaj plin de bucurie: nu umanismul, ci umanismul divino-uman! Nu omul, ci 
Dumnezeu-omul Hristos mai înainte de orice şi mai presus de orice! 

11. Cum se simte un creştin ortodox în prezenţa Dumnezeu-omului Hristos? El se 
simte cu totul şi cu totul păcătos. Acesta este sentimentul lui, aceasta este atitudinea lui, 
gândirea lui, felul lin de a vorbi, conştiinţa sa, spovedania sa, întreaga sa ființă. Acest 
sentiment al totalei păcătoşenii personale în prezenţa Prea Dulcelui Domn lisus Hristos 
este sufletul sufletului său şi inima inimii sale. Cercetaţi pe scurt rugăciunile de 
pocăință, odele, imnele, stihirile acatistelor şi paracliselor şi veți constata de îndată că 
acest sentiment constituie o sfântă îndatorire şi o realitate a rugăciunii pentru fiecare 
creştin ortodox fără excepție. Această cale a fost bătută de către nemuritorii noştri 
dascăli, Sfinții Părinţi care pururea ne călăuzesc şi ne învaţă. Să-i amintim măcar pe doi 
dintre aceştia: Sfântul loan Damaschin şi Sfântul Simeon Noul Teolog. Sfinţenia lor 
este heruvimică, fără nici o îndoială. Rugăciunea lor este absolut serafimică. Cu toate 
acestea, ei înşişi îşi exprimă un sentiment şi o conştiinţă de totală păcătoşenie personală 
şi în acelaşi timp o atitudine de profundă pocăință. 

Aceasta este contradicția (antinomia) existențială din credinţa noastră apostolică, 
evanghelică, ortodoxă şi smerenia, pe de o parte, şi mândria pe de alta. Inegalabila 
privighetoare a Evangheliei Dumnezeu-omului Hristos, Sfântul loan Hrisostom spune: 
“Temelia oricăreia dintre filosofiile noastre este smerenia”. Smerenia este temelia 
filosofiei noastre cu privire la viaţă şi la lume, la timp şi veşnicie, cu privire la 
Dumnezeu-omul Hristos şi la Biserică. Pe de o parte, temelia oricărei forme de 
umanism, inclusiv cea care a fost stabilită drept dogmă, este mândria, credința în 
puterea rațiunii umane, în mintea sa. Mândria l-a transformat chiar şi pe strălucitorul 
Lucifer în diavol. Mândria este boala mintală incurabilă a diavolului. Înlăuntrul ei se 
află şi din ea emană toate celelalte rele diabolice. 

Pe de altă parte, smerenia ne învață să ne punem toată nădejdea şi toată încrederea 
în sfânta, soborniceasca şi teandrica minte a Bisericii care este “mintea lui Hristos”. 
“Noi avem mintea lui Hristos” (1 Cor. 2, 16). În cadrul trupului teandric al lui Hristos, 
Biserica Ortodoxă, noi Îl avem pe Hristos Dumnezeu-omul drept orice: cap, trup, viaţă, 
adevăr, dragoste, credincioşie, timp şi veşnicie, precum şi prin credinţa în El şi în viaţa 
noastră întru El (Efes. 4, 11-21). Aceasta fiindcă “Întru El au fost făcute toate ŞI pentru 
EI. El este mai înainte decât toate şi toate prin El sunt aşezate. Şi El este capul trupului, 
al Bisericii, ca să fie El cel dintâi întru toate” (Col. 1, 16-18). El, Dumnezeu-omul 
Hristos şi nu un om, oricine ar fi acesta. 

12. Cu smerenie îmi cer iertare fiindcă eu, un biet nevrednic păcătos, cu adevărat 
un nevrednic păcătos, am îndrăznit să rostesc aceste puţine cuvinte cu privire la Cel de- 
al doilea Conciliu Vatican. Am făcut acest lucru din ascultare. Mi s-a cerut acest lucru 
mie, unui neînsemnat şi nevrednic păcătos. Mi-am îndeplinit sarcina, sub ascultare, cu 
sinceritate, conştiincios, cu inima grea, cu multe suspine şi bizuindu-mă pe ajutorul 
celui dintâi şi mai mare dintre apostoli, Sfântul Petru (cf. 1 Petru 3, 15). Dacă vreunul 
dintre cei ce citesc aceste cugetări se simte jignit, îmi cer iertare. Doar din pricina 
păcătoşeniei mele nu am putut exprima mai bine realitatea care izvorăşte din veşnicul 
Adevăr. Şi încă vă mai rog ca să-L rugați pe Dulcele nostru Domn lisus Hristos Care e 
plin de milostivire faţă de fiecare păcătos care se pocăieşte, să-mi ierte multele păcate 
pe care le-am săvârşit din tinerețile mele până în acest ceas. Fiindcă cred din toată inima 


4 PG 51, 312. 

că rugăciunea dreptului este de mare preţ (Iacov 5, 16), chiar în cazul unui păcătos atât 
de nevrednic ca mine, aşa cum sunt eu în toată ființa mea. 


KKK 


Nota traducătorului ediției în limba engleză: Desigur, aşa cum sunt ei folosiți de 
autor, termenii “Europa” şi “european” nu au doar o semnificație geografică, ci se referă 
la un mod de viaţă care s-a răspândit în Europa creştină, care astăzi funcționează ca un 
fel de controlor prin excelență a problemelor întregii lumi şi a vieţii omului în general. 
De aici şi folosirea de către autor a termenilor de “umanism european” şi “ecumenism”. 
În biserica zilelor noastre, ecumenismul este parţial acceptat, iar felurite aspecte ale 
acestei poziții au pătruns şi sunt aplicate în toate aspectele vieții omeneşti, oferindu-i 
trăsături ecumenice sau universale. 

Doar cel ce poate recunoaşte înspăimântătoarele dimensiuni ale acestui fenomen şi 
consecințele sale, şi care înţelege în acelaşi timp ceea ce este Biserica cu adevărat, va 
putea aprecia nevoia de “asprime” a cugetului exprimată de autor faţă de “civilizația 
europeană” şi “ecumenismul” ei. În acest punct, responsabilitatea individuală se 
transmite crucii responsabilității universale, acolo unde responsabilitatea fiecăruia se 
răsfrânge asupra tuturor lucrurilor şi fiinţelor, aşa după cum spune autorul, acesta fiind 
“atributul caracteristic al fiecărui sentiment creştin”. 


Surorile şi maicile de la mănăstire Chelie. 


55 


TEORIA CUNOAȘTERII 
LA SFÂNTUL ISAAC SIRUL! 


Introducere 


În filosofia europeană, într-o măsură mai mare sau mai mică, omul apare 
întotdeauna ca fiind o ființă fragmentată. Nicăieri, el nu este văzut ca un întreg, ca fiind 
împlinit şi unificat, ci întotdeauna ca fiind fărâmiţat în fragmente care ar birui încercarea 
oricărui gânditor de a le uni într-un singur tot. Pe de o parte, realismul separă omul de 
înțelegerea sa, văzând-o pe aceasta din urmă drept izvorul principal al adevărului şi 
măsura cea mai înaltă a tot ceea ce există, atribuindu-i întreaga valoare, conferindu-i 
putere absolută şi idolatrizând-o, diminuând în acelaşi timp celelalte forțe fizice şi 
psihice ale omului. 

Gândirea critică, din punctul ei de vedere, este o apologie a raționalismului şi 
senzualismului care coboară înțelegerea şi omul dimpreună cu ea, la nivelul simţurilor. 
Cât despre panteism şi toate celelalte sisteme moniste de acest fel, acestea consideră 
lumea şi omul drept o masă de elemente opuse şi contradictorii care nu pot fi aduse 
niciodată la o unitate logică, singulară. Toate aceste sisteme filosofice conduc la acelaşi 
rezultat: o înţelegere superficială, fenomenală, atât a omului, cât şi a lumii. 

Omul filosofiei fenomenaliste — o filosofie care este întotdeauna şi relativistă — 
este omul fără un punct focal central. Unde se află situată lumea? Şi unde se află situat 
omul? Care este temelia intelectului şi a cunoaşterii? Omul încearcă să se explice pe 
sine în termenii lucrurilor, dar cu o totală lipsă de reuşită, fiindcă definindu-se pe sine în 
termenii lucrurilor, omul se reduce în cele din urmă şi pe sine la un lucru, la materie. 
Oricât de mult ar lupta el să convingă, omul filosofiei fenomenaliste nu e capabil să 
certifice realitatea obiectivă a lucrurilor şi cu atât mai puţin poate el să arate că lucrurile 
posedă adevăr. 

Încercând să-l explice pe om prin om, filosofia ajunge la un rezultat bizar: ea 
prezintă o imagine oglindă a unei imagini oglinzi. Într-o ultimă analiză, o astfel de 
filosofie, oricare i-ar fi calea, este focalizată pe materie şi om. Şi atunci, un singur lucru 
poate fi conchis din toate acestea: neputinţa oricărei cunoaşteri adevărate a omului sau a 
lumii. Acest lucru obligă spiritul filosofic al omului să elaboreze tot felul de ipoteze 
care transcend atât omul, cât şi materia. Prin idealism el face un salt în supranatural. Dar 
acest salt, la rândul său, conduce la scepticism, fiindcă idealismul filosofic consideră 
omul drept o realitate metaempirică, care nu poate fi nici descrisă şi nici dovedită. 

Omul, aşa cum este el socotit de filosofia relativistă, este supus unui destin tragic, 
fiindcă el a demonstrat că adevărul transcende atât omul, cât şi materia. Există o 
prăpastie de netrecut între om şi adevăr. Omul se află de o parte a acestei prăpăstii şi nu 
poate afla calea de a ajunge de cealaltă parte unde se află adevărul transcedental. Dar 
puterea Adevărului, de cealaltă parte, răspunde la neputinţa omului aflat de partea 
aceasta. Adevărul transcendent trece prăpastia, ajunge de partea noastră şi se revelează 
pe sine întru persoana lui Hristos, Dumnezeu-omul. Printr-Însul, Adevărul transcendent 
devine imanent în om. Hristos revelează adevărul şi prin Sine. El îl revelează nu prin 
gândire sau rațiune, ci prin viaţa care este a Lui. El nu numai că posedă adevărul, El 
Însuşi este Adevărul. În El Fiinţa şi Adevărul sunt una. 

De aceea EI, în persoana Sa, nu numai că defineşte adevărul, ci arată şi calea către 
EI: cel ce rămâne în cuvântul Său va cunoaşte adevărul, iar adevărul îl va face liber (cf. 


! Toate referirile din text sunt din Sfântul Isaac Sirul, Scrierile ascetice ale Sfântului Părintelui nostru 
Isaac Sirul, Ed. Nichiforos Theotokis (Leipzig, 1770), reeditată de părintele Ioachim Spetsieris (Atena, 
1895); articolul arhim. lustin Popovici Teoria cunoaşterii la Sfântul Isaac Sirul a apărut în Suroj, 15, 16, 
17 — 1984). 

loan 8, 32) de păcat, minciună şi moarte. În persoana Dumnezeu-omului Hristos, 
Dumnezeu şi omul sunt indisolubil uniţi. Înțelegerea omului nu este răsturnată, ci este 
reînnoită, curățită şi sfințită. Este adâncită şi îndumnezeită, dându-i-se posibilitatea de a 
cuprinde adevărurile vieţii în lumina Dumnezeului făcut om. În Hristos, Adevărul 
absolut a fost oferit în totalitatea sa într-un mod personal şi real. lată de ce numai El 
singur, dintre toţi cei născuţi pe pământ, posedă cunoaşterea integrală a adevărului şi o 
poate oferi mai departe. Omul care doreşte să cunoască adevărul trebuie să se facă una 
cu Dumnezeu-omul Hristos, să devină un singur trup cu El şi să ajungă membru al 
Trupului Său divino-uman, Biserica (Efes. 5, 30; 3, 6). Ajungând astfel, unul ca acesta 
dobândeşte “mintea lui Hristos” (1 Cor. 2, 16), gândind, viețuind, simțind întru Hristos, 
ajungând astfel la o cunoaştere integrală a Adevărului. Pentru omul în Hristos, 
antinomiile minţii nu sunt opuşi ireconciliabili; ele sunt doar nişte rupturi cauzate de 
mişcarea păcatului originar din om. 

Unindu-se cu Hristos, omul simte în sine o unire a părților fragmentate, o 
vindecare a intelectului, o integralitate desăvârşită care îi oferă capacitatea unei 
înţelegeri desăvârşite. 

Adevărul este în mod obiectiv oferit în persoana lui Hristos, Dumnezeu-omul. Dar 
modul în care acest lucru devine subiectiv — adică partea practică a teoriei creştine a 
cunoaşterii — a fost pe deplin rezolvat de către Sfinții Părinţi, acei filosofi evanghelici, 
sfinți şi trăitori. Printre cei mai reprezentativi dintre aceşti sfinți filosofi s-a aflat marele 
nevoitor Isaac Sirul. În scrierile sale, cu o rară înțelegere bazată pe experienţă, el descrie 
procesul vindecării şi curăţirii organelor de cunoaştere ale omului, creşterea sa în 
capacitatea de înțelegere şi calea ascendentă de înţelegere a adevărului etern prin 
experienţă. În filosofia Sfântului Isaac Sirul, fondată pe experierea harului, principiile şi 
metodologia teoriei ortodoxe a cunoaşterii şi-au aflat una dintre cele mai desăvârşite 
exprimări. Voi încerca să schițez această teorie a cunoaşterii, această gnoseologie pe 
care a dezvoltat-o sfântul. 


Boala organelor înţelegerii 


Caracterul cunoaşterii omeneşti depinde de predispoziția, natura şi starea 
organelor sale de înţelegere. La toate nivelele, cunoaşterea depinde hotărâtor de 
mijloacele de înţelegere. 

Omul nu creează adevăr; actul înţelegerii este un act de însuşire a unui adevăr care 
este deja oferit în mod obiectiv. Această integrare are un caracter organic, nu deosebit 
de cel al altoirii unei mlădițe pe o viţă de vie, sau a vieţii sale în şi de la viță (cf. Ioan 
15, 1-6). Înțelegerea este, deci, o roadă aflată în pomul persoanei umane. Aşa cum 
este pomul, la fel sunt şi roadele sale, aşa cum sunt organele înţelegerii, la fel este şi 
cunoaşterea pe care ele o oferă. Analizând omul după darurile sale empirice, Sfântul 
Isaac Sirul descoperă că organele sale de înţelegere sunt bolnave. 

“Răul este o boală a sufletului”, de unde se îmbolnăvesc toate organele 
înţelegerii”. Răul îşi are percepțiile sale, patimile, iar “patimile sunt bolile sufletului”. 
Răul şi patimile nu sunt lucruri fireşti pentru suflet; ele reprezintă accidente supărătoare 
ŞI nedorite“, un adaos nefiresc al sufletului”. 

Ce sunt patimile în ele însele? Ele sunt “o anumită asprime sau insensibilitate a 


fiinţei”. Cauzele lor se află în înseşi lucrurile vieţii”. Patimile sunt dorinţa de bogăţie şi 

strângere a bunurilor, pentru tihna vieții şi confortul trupesc; ele sunt o însetare după 
slavă şi exercitarea puterii; ele sunt lux şi frivolitate; sunt dorința de slavă din partea 
oamenilor şi frica pentru propriul trup. 

Toate aceste patimi au un nume comun: lumea”. Lumea înseamnă comportament 
trupesc şi o minte trupească!%. Patimile sunt atacurile lumii asupra omului prin 
intermediul lucrurilor lumii. Harul dumnezeiesc este singura forță capabilă să le 
respingă!|. Atunci când patimile se sălăşluiesc în om, ele îi întunecă sufletul”. Ele îi 
întunecă mintea, umplând-o de forme, imagini şi dorințe fantastice”, aşa încât gândurile 
omului îi sunt tulburate şi pline de imaginaţie. “Lumea este o desfrânată”!* care, prin 
intermediul dorințelor ei de suflet pierzătoare, înşeală sufletul, îi subminează virtuțile şi- 
i distruge curăția dăruită lui de Dumnezeu. 

Atunci, sufletul devenind necurat, dă naştere la o cunoaştere necurată. Un suflet 
plăpând, un intelect bolnav, o inimă şi o voinţă slăbite — pe scurt, organe bolnave ale 
înţelegerii — pot numai să dea naştere unor gânduri bolnave, unor sentimente bolnave, 
unor dorinţe bolnave şi unei cunoaşteri bolnave. 


Vindecarea organelor înţelegerii 


Sfântul Isaac pune un diagnostic precis al bolii sufletului şi al organelor sale de 
înţelegere şi la fel de limpede el oferă şi remediul cu convingere şi tărie. Întrucât 
patimile sunt o boală a sufletului, acesta poate fi vindecat prin curățirea de patimi şi de 
rău”. Virtuțile sunt sănătatea sufletului, tot aşa precum patimile sunt boala sal6, 
Virtuţile sunt remediile care în mod progresiv elimină boala din suflet şi din organele de 
înțelegere. Acesta este un proces lent, necesitând mult efort şi o îndelungă şi mare 
răbdare”. Sufletul este îmbătat de patimi, dar îşi poate redobândi sănătatea dacă va 
folosi virtuțile drept cale către înţelepciune. Virtuţile sunt, totuşi, întrepătrunse de 
durere şi necazuri’. Sfântul Isaac spune că orice virtute este o cruce“ şi că necazurile şi 
durerile sunt izvorul virtuţilor”! Prin urmare, el susține cu tărie dragostea față de 
asupriri şi durere, aşa încât, prin intermediul lor, omul să poată fi eliberat de lucrurile 
acestei lumi şi să dobândească o minte detaşată de tulburările lumii”. Fiindcă omul 
trebuie să se elibereze mai întâi pe sine de lumea materială pentru a se putea naşte întru 
Domnul. Aşa este iconomia harului; tot astfel este şi iconomia cunoaşterii. Dacă un om 
se hotărăşte să-şi trateze şi să-şi vindece sufletul, trebuie mai întâi să se supună unei 
examinări atente a întregii sale ființe. Trebuie să înveţe să discearnă binele de rău, 
lucrurile lui Dumnezeu de cele ale diavolului, fiindcă “discernământul este cea mai 
mare dintre virtuţi”. Dobândirea virtuţilor este un proces organic şi progresiv: o virtute 

urmează alteia”: “Fiecare virtute este maica celeilalte”. Între virtuţi nu există numai o 


ordine ontologică, ci şi una cronologică. Prima dintre ele este credinţa. 


Credinţa 


Doar prin asceza credinţei se poate începe tratamentul unui suflet bolnav de 
patimi. O dată ce credinţa începe să se sălăşluiască într-un om, patimile încep să fie 
dezrădăcinate din sufletul său. Dar “până când sufletul nu se îmbată de credinţa în 
Dumnezeu, până ce nu simte forța credinţei”, nu se poate vindeca nici de patimi şi nici 
nu poate birui lumea materială“. Există şi o parte negativă spre asceza credinței, 
eliberarea de lanţurile materiei, dar şi o latură pozitivă, unirea cu Dumnezeu”. Sufletul, 
care a fost împrăştiat prin simţuri către lucrurile acestei lumi, este readus în sine prin 
asceza credinţei, prin postirea de cele materiale şi îndeletnicindu-se cu o permanentă 
aducere-aminte de Dumnezeu. Aceasta este temelia tuturor lucrurilor bune”. Eliberarea 
din robia materiei este esențială pentru propăşirea în viața duhovnicească”. 

Începutul acestei noi căi de viaţă se află în îndreptarea propriilor gânduri către 
Dumnezeu, în neîncetata meditație asupra cuvintelor lui Dumnezeu şi într-o viață de 
sărăcie“. Prin credință, mintea, care a fost mai înainte împrăştiată prinire patimi, este 
eliberată de simțualitate şi dăruită cu pace şi cu smerenia gândirii 1. Atunci când ea 
trăieşte prin simţuri într-o lume senzorială, mintea este bolnavă”. Cu ajutorul credinţei, 
mintea este eliberată din temniţa acestei lumi, unde a fost înăbuşită de păcat şi intră într- 
o nouă lume, unde respiră într-o minunată atmosferă"*. “Somnul minţii” este la fel de 
periculos ca şi moartea, şi de aceea este esențial să trezim mintea prin credință la 
lucrarea duhovnicească", prin care omul se biruie pe sine şi alungă patimile”. 


“Leapădă-te de tine, iar vrăjmaşul va pleca de la tine”, În asceza credinței, 
omului i se cere să acționeze conform unui paradox care neagă înțelegerea: “Fii mort în 
viața ta, şi vei trăi după moarte”. Prin credință, mintea este vindecată şi dobândeşte 
înțelepciunea. Sufletul devine înţelept atunci când încetează “a se întovărăşi fără de 
ruşine cu gândurile întinate”**. “Dragostea de trup este semn al necredinţei“””. Credinţa 
eliberează mintea de influenţa simţurilor şi o linişteşte cu ajutorul postului, cugetării la 
Dumnezeu“ şi prin privegheri”!. Necumpătarea şi îmbuibarea încetoşează mintea”, o 
abat spre gânduri necuviincioase, întinând-o cu tot felul de năluciri şi patimi. 
Cunoaşterea lui Dumnezeu nu se poate afla într-un trup care iubeşte plăcerile”. Din 

sămânța postului răsare şi creşte o înțelegere sănătoasă — iar din îmbuibare, apare 
desfrânarea, şi, din excese, necurăţia“?. Gândurile şi dorinţele trupeşti sunt ca o flacără 
neobosită în om, iar calea spre vindecare este aceea de a cufunda mintea în oceanul 
tainelor Sfintei Scripturi. Dacă nu este eliberat de bunurile pământeşti, sufletul nu 
poate fi eliberat de gândurile tulburătoare, şi nu poate simţi pacea minţii fără să moară 
simţurilor“? Patimile întunecă gândurile şi orbesc mintea“. Gânduri tulburi, haotice, 
răsar din îmbuibarea pântecelui*. 

Ruşinea şi frica de Dumnezeu potolesc tumultul minții; lipsa acestei ruşini şi a 
acestei temeri tulbură echilibrul înțelegerii, făcând-o nestatornică şi instabilă”?. Mintea 
se află pe o temelie solidă doar dacă ea respectă poruncile Domnului” şi este gata să 
pătimească suferință şi durere”. Dacă ea este înrobită de către lucrurile vieții, ea este 
întunecată”. Adunându-se pe sine din risipirile de dinafară prin credință, omul îşi 
trezeşte intelectul către Dumnezeu” şi prin tăcerea plină de rugăciune îşi curăţeşte 
mintea” şi îşi biruie patimile”. Sufletul îşi reface sănătatea prin tăcere. Prin urmare, 
este necesar să-ți impui tăcerea — şi aceasta este o nevoință care aduce dulceața inimii”. 
Doar prin tăcere ajunge omul la pacea gândurilor”. Credința aduce pace intelectului şi, 
aducând-o, scoate gândurile răzvrătite. Păcatul este izvorul agitaţiei şi luptei gândurilor, 
precum şi un izvor al luptei omului împotriva cerului şi cu alți oameni. “Fii în pace cu 
tine însuți şi astfel vei aduce pace în cer şi pe pământ”. Până când apare credința, 
mintea este împrăştiată printre lucrurile acestei lumi; doar prin credință este biruită 
împrăştierea minții”. Vagabondajul gândurilor este provocat de către demonul curviei“, 
la fel precum vagabondajul ochilor e provocat de către duhul necurăţiei“!. Prin credință, 
mintea este întărită în cugetarea de Dumnezeu. Calea mântuirii este cea a unei 
permanente aduceri-aminte de Dumnezeu“. Mintea despărțită de aducerea-aminte de 
Dumnezeu este ca peştele pe uscat“. Eliberarea unui om constă în izbăvirea sa de 
patimi, în învierea sa dimpreună cu Hristos, aducătoare de bucurie duhovnicească”. 
Patimile pot fi biruite doar prin practicarea virtuților, ŞI cu fiecare patimă trebuie să 
luptăm până la moarte”. 

Credința este cea dintâi şi principala armă în lupta cu patimile, fiindcă credința 
este lumina minții care alungă întunericul patimilor, precum şi tăria minții care alungă 
boala din suflet“. Credinţa poartă în sine însăşi nu numai propriul său principiu şi 

substanță, dar şi principiul şi substanţa tuturor celorlalte virtuți — desfăşurându-se una 
din cealaltă şi încercuindu-se una pe alta precum inelele unui copac. Dacă se poate 
spune despre credinţă că are un limbaj, acel limbaj este rugăciunea. 


Rugăciunea 


Doar prin credință omul biruie egoismul, păşeşte dincolo de hotarele eului şi intră 
într-o nouă realitate transcendentă care transcende, de asemenea, subiectivismul. În 
această nouă realitate, credinciosul este condus şi călăuzit de rugăciune; el simte, 
gândeşte şi trăieşte prin credinţă. 

Trasând această cale a credinţei în mintea omului, Sfântul Isaac notează faptul că 
mintea este apărată şi călăuzită de rugăciune, orice gând bun fiind transformat prin 
rugăciune într-o cugetare la Dumnezeu“. Dar rugăciunea este şi ea o luptă grea, 
chemând la acţiune întreaga persoană. Omul se răstigneşte pe sine în rugăciune 
răstignind patimile şi gândurile păcătoase care se agaţă de sufletul său. “Rugăciunea 
este omorârea gândurilor trupeşti ale vieţii trupeşti a omului” ™®. Perseverența plină de 
răbdare în rugăciune este pentru om o foarte grea nevoință, cea a lepădării de sine”! 
Acest lucru este fundamental pentru lucrarea mântuirii. Rugăciunea este izvorul 
mântuirii şi doar prin rugăciune toate celelalte virtuți — şi lucruri bune — sunt 
dobândite”. De aceea omul de rugăciune este asaltat de cumplite ispite de care este 
protejat şi salvat doar prin rugăciune. Cel mai sigur paznic al minţii este rugăciunea”. 
Ea alungă norii patimilor şi luminează rațiunea’, aducând înţelepciune minții”. 
Neîncetata perseverenţă în rugăciune este un semn adevărat al desăvârşirii s 
Rugăciunea duhovnicească se transformă în extaz, şi aici sunt revelate tainele Sfintei 
Treimi, iar mintea intră în acea sferă a sfintei necunoaşteri care este mai mare decât 
cunoaşterea”. Începută astfel prin credință, vindecarea organelor înţelegerii este 
continuată prin rugăciune. Hotarele personalității umane sunt lărgite din ce în ce mai 
mult, egoismului luându-i locul în mod progresiv dragostea de Dumnezeu. 


Dragostea 


“Dragostea se naşte din rugăciune” ”’, la fel precum rugăciunea se naşte din 
credință. Virtuțile sunt alcătuite dintr-o substanță şi se nasc astfel una dintr-alta. 
Dragostea pentru Dumnezeu este un semn că noua realitate în care omul este condus 
prin credință şi rugăciune este mult mai mare decât cea care a fost mai înainte. 
Dragostea pentru Dumnezeu şi om este lucrarea rugăciunii şi a credinței: o dragoste 
adevărată pentru om este, de fapt, imposibilă fără credinţă şi rugăciune. Prin credință, 
omul schimbă lucrurile: el se mişcă de la lumea cea mărginită la cea nemărginită, acolo 
unde el nu mai trăieşte după legile simţurilor, ci după legile rugăciunii şi iubirii. Sfântul 
Isaac pune un mare accent pe convingerea la care a ajuns în urma experienței sale 

ascetice: faptul că dragostea pentru Dumnezeu vine prin rugăciune — “Dragostea este 
rodul rugăciunii”? Dragostea se poate dobândi de la Dumnezeu prin rugăciune şi în 
nici un alt mod nu se poate dobândi fără lupta rugăciunii. Întrucât omul ajunge la 
cunoaşterea lui Dumnezeu prin credință şi rugăciune, cu adevărat se poate spune că 
“dragostea se naşte din cunoaştere”*0. Prin credință, omul renunţă la legea egoismului; 
el renunţă la sufletul său păcătos. Deşi îşi iubeşte sufletul, el detestă păcatul care se află 
în el. Prin rugăciune, el se luptă să înlocuiască legea egoismului cu legea lui Dumnezeu, 
să înlocuiască patimile cu virtuțile, să înlocuiască viaţa omenească cu cea dumnezeiască 
şi astfel să-şi vindece sufletul de păcatul său. De aceea Sfântul Isaac arată că “dragostea 
de Dumnezeu se află în lepădarea de sine a sufletului”. 

Necurăţia şi boala sufletului sunt lucruri nefireşti; ele nu fac parte din natura sa 
creată fiindcă “curăția şi sănătatea sunt împărăția sufletului”*?. Un suflet slăbit de patimi 
este un teren pregătit pentru cultivarea urii, iar “dragostea e dobândită numai prin 
vindecarea sufletului”. Dragostea este a lui Dumnezeu “pentru că Dumnezeu este 
dragoste” (1 Ioan 4, 8). “Cel ce dobândeşte dragostea ÎL primeşte în sine pe Dumnezeu 
Însuşi”s?. Dumnezeu nu are limite, iar dragostea este, deci, nelimitată şi fără hotare% , 
aşa încât “cel ce iubeşte prin şi întru Dumnezeu, iubeşte toate lucrurile în mod egal şi 
fără deosebire” 

Sfântul Isaac spune despre un astfel de om că a atins desăvârşirea*“. Drept pildă de 
dragoste desăvârşită, Sfântul Isaac citează dorinţa sfântului avvă Agathon: “Să afli un 
lepros şi să-ți schimbi trupul cu acesta”. În împărăția iubirii, antinomiile minţii dispar. 
Omul care se străduieşte întru cele ale dragostei cunoaşte o pregustare a armoniei raiului 
într-însul şi în lumea lui Dumnezeu dimprejurul său, fiindcă unul ca acesta a fost 
eliberat din iadul egoismului şi a intrat în raiul valorilor şi desăvârşirilor dumnezeieşti. 
Iată ce spune Sfântul Isaac: “Raiul este dragostea lui Dumnezeu, în care se află dulceaţa 
tuturor binecuvântărilor”*. “Iadul este lipsa dragostei, iar cei aflaţi în chinuri sunt loviți 
de biciul dragostei”. Atunci când un om dobândeşte desăvârşit dragostea de 
Dumnezeu, el dobândeşte desăvârşirea”. Prin urmare, Sfântul Isaac recomandă: “Mai 
întâi câştigă dragostea, care este adevărata formă de contemplaţie umană a Sfintei 
Treimi”. 

Eliberându-se de patimi, omul se desprinde încetul cu încetul de egoismul 
caracteristic umanismului. El părăseşte sfera antropocentrismului şi intră în sfera Sfintei 
Treimi. Aici el primeşte în sufletul său pacea divină, unde opoziţiile şi contradicţiile 
care răsar din categoriile de timp şi spațiu îşi pierd forţa lor mortală, şi unde el poate 
percepe limpede biruinţa asupra păcatului şi morții. 


Smerenia 

Credinţa îşi are propriile sale tipare de gândire, propriul său mod de viaţă. 
Creştinul nu numai că trăieşte prin credinţă (2 Cor. 5, 7), dar şi gândeşte prin credință. 
Credinţa prezintă un nou mod de gândire, prin care este împlinită întreaga lucrare de 
cunoaştere în omul credincios. Acest nou mod de gândire este smerenia. În cadrul 
infinitei realități a credinţei, mintea se smereşte dinaintea tainelor inefabile ale noii vieți 
în Duhul Sfânt. Mândria minţii face loc smereniei, şi în acest fel omul îşi asigură pentru 
sine cunoaşterea adevărului veşnic. Luându-şi puterea din rugăciune, smerenia continuă 
să crească din ce în ce mai mult, într-un proces fără de sfârşit. Sfântul Isaac ne spune că 
rugăciunea şi smerenia sunt mereu echilibrate în mod egal, iar înaintarea în rugăciune 
înseamnă şi înaintare în smerenie şi viceversa”. Smerenia este o forță care adună inima 
în sine” şi împiedică astfel răspândirea ei în gânduri de mândrie şi dorințe trupeşti. 
Smerenia este sprijinită şi apărată de Duhul Sfânt şi nu numai că îl atrage pe om către 
Dumnezeu, dar şi pe Dumnezeu către om”. În plus, smerenia a fost cauza întrupării 
Fiului lui Dumnezeu, acea prea sfântă unire a lui Dumnezeu cu omul: “Smerenia L-a 
făcut pe Dumnezeu om pe pământ”. Smerenia este “podoaba dumnezeirii, fiindcă 
Cuvântul întrupat a vorbit cu noi prin trup omenesc cu care S-a îmbrăcat pe Sine””®, 
Smerenia este o forță dumnezeiască, tainică, dăruită numai sfinților, celor ce sunt 
desăvârşiți în virtuți, fiind dăruită prin har. Ea “cuprinde toate lucrurile în sine””. Prin 
harul Sfântului Duh, “tainele sunt descoperite celor smeriţi”%, ŞI numai cei smeriți sunt 
desăvârşiți în înţelepciune”. “Omul smerit este izvorul tainelor veacului ce va să fie”1%. 
Smerenia înseamnă cumpătare, iar acestea două închină în sufletul Sfintei Treimi”. 
Cumpătarea vine din smerenie şi doar prin smerenie intelectul este vindecat şi întregit. 
“Din smerenie izvorăşte umilința şi înfrânarea care reprezintă cumpătarea simțurilor”. 
“Smerenia împodobeşte sufletul cu cumpătarea” 19%. Atunci când e îndreptat către lume, 
omul smerit îşi descoperă întreaga personalitate prin smerenie, imitându-L în acest fel 
pe Dumnezeul cel Întrupat. “Aşa precum sufletul este necunoscut şi nevăzut vederii 
celei trupeşti, la fel şi omul smerit este necunoscut printre oameni”'%*. El nu numai că 
doreşte să treacă neobservat de către oameni, ci doreşte să se adune cât mai mult cu 
putinţă înlăuntrul său, devenind “ca unul care nu există pe pământ, care încă nu s-a 
născut şi care este cu totul necunoscut chiar propriului său suflet”! Un om smerit se 
micşorează pe sine dinaintea tuturor celorlalți oameni'%, dar Dumnezeu tocmai de aceea 
îl slăveşte, fiindcă “acolo unde înfloreşte smerenia, acolo slava lui Dumnezeu creşte din 


belşug”, iar planta sufletului rodeşte o floare nepieritoare. 


Har şi libertate 

Persoana Dumnezeu-omului Hristos prezintă în sine imaginea ideală a 
personalităţii şi cunoaşterii umane. Persoana lui Hristos trasează şi defineşte calea vieţii 
creştine în orice aspect al ei. În El se află cea mai desăvârşită împlinire a unirii mistice a 
lui Dumnezeu cu omul în vreme ce, în acelaşi timp, El descoperă atât lucrarea lui 
Dumnezeu în om, cât şi a omului în Dumnezeu. Dumnezeu şi omul care conlucrează 
reprezintă latura fundamentală a activității creştine în lume. Omul lucrează cu 
Dumnezeu şi Dumnezeu cu omul (cf. 1 Cor. 3, 9). Lucrând înlăuntrul şi în jurul său, 
creştinul se dăruieşte pe sine cu totul nevoinţei, dar el face acest lucru şi este în stare să 
îl facă doar prin neîncetata activitate a puterii divine care este harul. Pentru creştini, nici 
un gând, nici un sentiment, nici o acțiune nu poate răsări în chip evanghelic fără ajutorul 
harului divin. Omul, în ceea ce-l priveşte, vine cu dorinţa, dar Dumnezeu dăruieşte 
harul, şi doar din această lucrare reciprocă sau sinergie, se naşte personalitatea creştină. 
Pe fiecare treaptă a scării desăvârşirii, harul este esenţial creştinului. Omul nu-şi poate 
impropria nici măcar o singură virtute evanghelică fără ajutorul şi suportul harului lui 
Dumnezeu. 

Totul în creştinism se realizează prin har şi voie liberă fiindcă totul este lucrarea 
comună a lui Dumnezeu şi a omului. Sfântul Isaac pune accentul mai ales pe această 
lucrare comună a voii omului şi a harului lui Dumnezeu în întreaga viaţă a creştinului. 
Harul deschide ochii omului spre a discerne binele de rău. El întăreşte simțirea lui 
Dumnezeu înlăuntrul său, îi deschide viitorul şi-l umple de lumină mistică!%. Cu cât 
mai mult har îi dăruieşte Dumnezeu credinciosului, cu atât mai mult îi descoperă 
prăpăstiile răului din lume şi din om. În acelaşi timp, El îngăduie ispite din ce în ce mai 
mari asupra lui, ca el să poată gusta forţa harului dăruită de Dumnezeu şi să înveţe că 
doar cu ajutorul harului el poate birui ispite şi mai grele şi mai ruşinoase. Fiindcă de 
îndată ce harul observă că sufletul omului devine mulţumit de sine, mărindu-se în 
propriii săi ochi, acesta îl părăseşte şi îngăduie ispitelor să-l chinuie până când acesta 
devine conştient de boala sa şi îşi caută smerit ajutor la Dumnezeu”, 

Prin împreună-lucrarea harului lui Dumnezeu şi a propriei sale voințe, omul creşte 
în credință la o statură desăvârşită! 10. Aceasta se întâmplă în trepte, fiindcă harul intră în 
suflet “încetul cu încetul” (puţin câte puţin)", fiind dăruit în primul rând celor smeriţi. 
Cu cât este mai mare smerenia, cu atât mai mare este harul, iar înțelepciunea este 
cuprinsă înlăuntrul harului. “Cei smeriți sunt dăruiți cu înțelepciune prin hartie. 
Înţelepciunea plină de har descoperă treptat tainele celui smerit, una după alta, 
culminând cu taina suferinței. 

Cei smeriţi ştiu de ce suferă omul, fiindcă harul le descoperă sensul suferinţei. Cu 
cât este mai mare harul pe care-l are un om, cu atât mai mare este înțelegerea sa în ceea 
ce priveşte sensul şi scopul suferinţei şi al ispitei. Dacă acesta alungă harul de la el prin 
trândăvie şi dragoste față de păcat, omul alungă de la sine singurele mijloace pe care le 
are de a afla sensul şi justificarea suferințelor şi ispitelor sale. 


Curăţirea intelectului 


Printr-o neîncetată reînnoire a eului cu ajutorul unei nevoinţe pline de har, omul 
alungă treptat păcatul şi patimile din întreaga sa fiinţă şi din organele sale de înţelegere, 
în acest mod vindecându-le de aceste boli mortale. Vindecarea organelor înţelegerii de 
păcat şi de patimi reprezintă în acelaşi timp şi curățirea lor. O grijă aparte trebuie avută 


1% Log. 19, p. 72. 

10 Idem. 

110 Idem, p. 73, cf. Log. 46, p. 192 — 3. 
1 Log. 57, p. 233. 

față de organul principal al înţelegerii, mintea, fiindcă ea are un rol deosebit de 
important în cadrul personalității umane. La nimic altceva nu este puternica trezvie atât 
de vitală ca în lucrarea curăţirii minţii. În acest scop, credinciosul trebuie să lupte cu 
toate puterile sale, în aşa fel încât, cu ajutorul virtuților evanghelice pline de har, acesta 
îşi poate reînnoi Şi transforma mintea. 

Sfântul Isaac ne oferă bogata sa experienţă în acest domeniu. După spusele sale, 
necurăția şi îngreunarea activității minţii provin în urma îmbuibării stomacului! 5. 
Postul este, deci, mijlocul de bază al curățirii minții. Mintea este, prin firea sa, fină şi 
delicată"! în timp ce îngreunarea este un adaos nefiresc dobândit prin păcat. Doar prin 
rugăciune mintea este curățată şi limpezită!!5. Lucrând cu sine, omul îşi smulge coaja 
tare a păcatului de pe mintea sa, o curăță şi-o face capabilă de discernământ! 


Transformându-se pe sine cu ajutorul efortului ascetic plin de har, omul dobândeşte 
117 


= ce 


curăția minţii şi cu această minte curăţită “el ajunge să vadă tainele lui Dumnezeu 
“Curățirea trupului produce o stare care respinge pata necurăţiei trupeşti. Curăţirea 
sufletului îl eliberează de patimile ascunse ce încolțesc în minte. Curăţirea minţii are loc 
prin descoperirea tainelor”"!5. Doar mintea care a fost curățită prin har poate oferi o 


cunoaştere duhovnicească, pură. “Până când mintea nu este eliberată de multiplele sale 
RE A y să pila ; 7119 
gânduri şi nu devine cu totul curată, nu poate primi cunoaşterea duhovnicească 


Oamenii acestei lumi nu-şi pot curăți minţile din pricina marii lor cunoaşteri şi din 
cauza acceptării răutăţii. Puţini sunt aceia care se pot întoarce la puritatea originară a 
minții umane”, Perseverența în rugăciune curăță intelectul, îl luminează şi-l umple cu 
lumina adevărului !?!. Virtuţile, îndrumate de compătimire, conferă intelectului pace şi 
lumină!”. Curățirea intelectului nu este o activitate teoretică, discursivă, dialectică, ci 
un act al harului prin experiență, şi este etică din toate punctele de vedere. Intelectul este 
curățit prin post, privegheri, tăcere, rugăciune şi alte nevoinţe!%. “Ce este curăția 
intelectului? Curăţia intelectului este ajungerea la dumnezeiasca iluminare prin 
străduința întru păstrarea virtuților” "4. Ea este roada efortului ascetic întru virtuți. 
Practicarea virtuților creşte harul în om şi venirea harului curăță mintea de gânduri 
necurate!”. Doar prin asceză mintea unui sfânt devine curată, limpede şi plină de 
discernământ". “Curăția sufletului a fost o harismă originară a firii noastre. Până ce nu 
este curățit de patimi, sufletul nu se vindecă de boala păcatului şi nu poate ajunge la 
slava pe care a pierdut-o prin călcarea poruncilor. Dacă un om ajunge demn de curățire 
— sau de sănătatea sufletului — mintea sa primeşte atunci cu adevărat în sine bucurie prin 
conştiinţa duhovnicească, fiindcă el devine fiu al lui Dumnezeu şi frate al lui 
Hristos”!*. Dacă unul ca acesta biruie patimile, atunci ajunge la curăța sufletului". 
“Întunecarea minții” provine din lipsa de compătimire şi din trândăvie!. Virtuţile sunt 

“anpile minţii”, cu ajutorul cărora ea se înalță la ceruri!*%. Hristos a trimis Duhul Sfânt 


asupra apostolilor Săi, iar Mângâietorul, Duhul Adevărului, a curățit mintea fiecăruia 
dintre ei şi i-a desăvârşit, omorând într-înşii pe omul cel vechi al patimilor şi aducând la 
viață pe omul cel nou, duhovnicesc” "’"., Fragmentată de gânduri necurate şi păcătoase, 
mintea se adună în sine prin rugăciune, tăcere şi celelalte nevoinţe!*?. Atunci când 
mintea se eliberează prin pocăință de legătura sa strânsă cu patimile, la început este ca o 
pasăre care a avut aripile scurtate. Se străduieşte să se înalțe deasupra celor pământeşti 
prin rugăciune, dar nu poate, fiind legată de pământ. Puterea de a zbura vine numai după 
o îndelungată străduinţă întru virtuţi, fiindcă numai atunci se adună pe sine şi învaţă să 
zboare!%5. Dragostea de Dumnezeu este o forță care adună mintea în sine", Citirea 
psalmilor şi a textelor evanghelice, cugetarea la moartea şi nădejdea vieţii ce va să fie 
sunt toate “lucruri care adună mintea şi-o protejează de împrăştiere”!%5. Mintea este 
menită să domnească peste patimi!*€, peste simţuri!“ şi să le stăpânească!“ Scopul 
tuturor legilor şi poruncilor lui Dumnezeu este curăția inimii". Dumnezeu S-a întrupat 
spre a ne curăţi inimile şi sufletele de rău şi spre a le readuce la starea lor originară“. 
Dar există o anumită diferență între curăția inimii şi cea a intelectului. Sfântul Isaac 
scrie: “Prin ce diferă curăția intelectului de cea a inimii? Curăția intelectului este un 
lucru, dar cea a inimii este un alt lucru. 

Fiindcă intelectul este unul dintre simțurile sufletului, dar inima cuprinde simțurile 
lăuntrice şi le stăpâneşte. Este rădăcina lor. lar dacă rădăcina este sfântă, atunci şi 
mlădițele sunt sfinte. Dacă, deci, inima este curățită, e clar că şi toate simțurile sunt 
curățite” Inima dobândeşte curăția prin intermediul multor încercări, necazuri şi 
lacrimi şi prin mortificarea faţă de tot ceea ce aparține lumii. Lacrimile (pocăinţei - 
n.n.) curăţă inima de necurăţie!“5. La întrebarea care este semnul prin care se poate şti 
dacă un om a ajuns la curăția inimii, Sfântul Isaac răspunde: “Atunci când unul ca 
acesta îi vede pe toți oamenii că sunt buni şi nimeni nu i se pare a fi necurat sau 
pângărit”*. Curăţia inimii şi a minţii sunt dobândite prin nevoințţă. 

“Nevoinţa este mama sfinţeniei”!%, Practicarea virtuţilor trupeşti curăţă trupul de 
întinăciune!“%. Oricum, “efortul trupesc încordat fără curăția minții este ca un pântece 
sterp şi ca un piept ofilit. Nu poate apropia omul de cunoaşterea lui Dumnezeu. El 
oboseşte trupul, dar nu poartă grija dezrădăcinării patimilor din minte. Astfel că nu are 
nici un folos”!*. Semnul curăției este acesta: să te bucuri cu cei ce se bucură şi să plângi 
cu cei ce plâng; să fii îndurerat cu cei bolnavi şi îndurerat față de cei păcătoşi; să te 
bucuri cu cei ce se căiesc şi să participi la durerea celor ce suferă; să nu critici pe nimeni 
ŞI, în curăția propriei tale minți, să-i vezi pe toți buni şi sfinți". Mintea nu poate fi 

curățită, şi nici nu poate împărăţi cu Hristos dacă trupul nu suferă cu şi pentru Hristos; 
slava trupului este “supunerea liniştită dinaintea lui Dumnezeu, iar slava minţii este 
adevărata contemplare a lui Dumnezeu”! La frumuseţea liniştirii se ajunge prin post, 
rugăciune şi lacrimi”. 

Curăția inimii şi a minții, vindecarea intelectului şi a celorlalte organe ale 
înțelegerii, toate acestea sunt roadă a unei îndelungate lupte sub har, în asceză. În 
mintea curată a credinciosului răsare acel izvor de lumină care revarsă dulceaţă asupra 


ip O E ..151 
tainei vieții şi a lumii ~. 


Taina cunoaşterii 


Vindecarea şi curățirea organelor cunoaşterii umane sunt realizate prin acțiunea 
comună a lui Dumnezeu şi a omului — prin harul lui Dumnezeu şi voinţa omului. Pe 
lungul drum al curățirii şi vindecării, cunoaşterea însăşi devine mai pură şi mai 
sănătoasă. În fiecare etapă a dezvoltării sale, cunoaşterea depinde de structura 
ontologică şi starea etică a organelor sale. 

Curăţite şi vindecate prin străduinţa omului întru virtuțile evanghelice, organele 
cunoaşterii înseşi dobândesc sfințenie şi puritate. O inimă curată şi o minte curată dau 
naştere la cunoaşterea pură. Organele cunoaşterii, atunci când sunt curăţite, vindecate şi 
îndreptate spre Dumnezeu, oferă o cunoaştere pură şi sănătoasă a lui Dumnezeu şi, 
atunci când sunt îndreptate către creație, oferă o cunoaştere pură şi sănătoasă a creaţiei. 
După învăţăturile Sfântului Isaac Sirul, există două feluri de cunoaştere: cea care 
precede credinţa şi cea care se naşte din credință. Cea dintâi este cunoaşterea naturală şi 
implică discernământul binelui de rău. Cea de-a doua este cunoaşterea duhovnicească şi 
reprezintă “simţirea tainelor”, “simţirea a ceea ce este tainic”, “contemplarea 


nevăzutului”!5?. Există, de asemenea, două feluri de credinţă: cea dintâi vine prin auzire 


şi este confirmată şi dovedită de cea de-a doua, “credinţa contemplaţiei”, “credinţa care 
este fondată pe ceea ce a fost văzut”!55. Pentru a dobândi cunoaşterea duhovnicească, 
omul trebuie mai întâi eliberat de cunoaşterea naturală'5. Aceasta este lucrarea 
credinţei. Doar prin credință vine la om acea “putere necunoscută” care îl face capabil 
de cunoaştere duhovnicească. Dacă omul îşi îngăduie să fie prins în păienjenişul 
cunoaşterii naturale îi va fi mai greu să se elibereze de ea decât să rupă nişte cătuşe de 
fier, iar viaţa sa este trăită “pe ascuţişul sabiei”15€. 

Atunci când omul începe să meargă pe calea credinţei, trebuie să dea deoparte o 
dată pentru totdeauna vechile sale metode de cunoaştere, fiindcă credința îşi are 
propriile sale metode. 

În acest fel, cunoaşterea naturală încetează iar cea duhovnicească îi ia locul. 
Cunoaşterea naturală este opusă credinţei, fiindcă credinţa şi tot ceea ce vine din 
credinţă reprezintă, “distrugerea legilor cunoaşterii” — nu a celei duhovniceşti, ci a 
cunoaşterii naturale!*. Principala trăsătură a cunoaşterii naturale este abordarea ei prin 
examinare şi experimentare. Aceasta este în sine “un semn de nesiguranță în ceea ce 
priveşte adevărul”. Credinţa, dimpotrivă, urmează un mod de gândire curat şi simplu, 
care este foarte departe de orice fel de examinare metodică şi de orice înşelăciune. 

Aceste două căi merg în direcţii opuse. Casa credinţei înseamnă “gânduri copilăreşti şi 
simplitatea inimii”, fiindcă este scris: “Slăviţi-L pe Dumnezeu în simplitatea inimii” 
(Col. 3, 22) şi “De nu vă veţi întoarce şi nu veți fi ca pruncii, nu veţi intra în împărăția 
cerurilor” (Mt. 18, 3). Cunoaşterea naturală este opusă atât simplităţii inimii, cât şi 
simplităţii gândirii. Această cunoaştere lucrează doar în cadrul limitelor naturii, “dar 
credinţa îşi are propria sa cale dincolo de natură”. Cu cât omul se dedică mai mult căilor 
cunoaşterii naturale, cu atât mai mult este cuprins de teamă şi cu atât mai puţin se poate 
elibera de ea. 

Dar dacă merge pe calea credinţei, el este de îndată eliberat şi, “în calitate de fiu al 
lui Dumnezeu, el are puterea de a se folosi liber de toate lucrurile”. “Omul care iubeşte 
această credinţă acţionează ca Dumnezeu, folosind toate lucrurile create”, fiindcă 
credinţei i se dă puterea “de a fi asemenea lui Dumnezeu în realizarea unei noi creații”. 
Stă scris: “Tu doreşti şi toate lucrurile îți stau dinainte” (cf. lov 23, 13 LXX). Credinţa 
poate adesea “să nască toate lucrurile din nimic”, în vreme ce cunoaşterea nu poate face 
nimic “fără ajutorul materiei”. Cunoaşterea nu are nici o putere asupra naturii, dar 
credinţa are o astfel de putere. “Înarmaţi cu credință, oamenii au intrat în foc şi au stins 
flăcările, nefiind atinşi de ele. Alţii au umblat pe ape ca pe uscat. Toate aceste lucruri 
sunt “mai presus de fire”; ele stau împotriva căilor cunoaşterii naturale şi le arată 
deşertăciunea. Credinţa “se mişcă deasupra naturii”. Căile cunoaşterii naturale au 
cârmuit lumea timp de mai bine de 5000 de ani, iar omul nu a fost în stare “să-şi înalțe 
privirea de la pământ şi să înţeleagă puterea Creatorului său” până când “credința 
noastră s-a ivit şi ne-a eliberat de umbrele lucrărilor acestei lumi” şi de o minte 
fragmentată. Celui ce are credință “nu-i va lipsi nimic”, iar atunci când nu are nimic “el 
posedă toate lucrurile prin credință”, aşa cum este scris: “Şi toate câte veţi cere, 
rugându-vă cu credinţă, veţi primi” (Mt. 21, 22); şi de asemenea: “Domnul este aproape. 
Nu vă împovăraţi cu nici o grijă” (Filip 4, 6). Legile naturale nu există pentru 
credință. Sfântul Isaac subliniază acest lucru cu foarte mare tărie: “Toate sunt cu putință 
celui ce crede” (Marcu 9, 23), fiindcă la Dumnezeu nimic nu este cu neputinţă! A 
Cunoaşterea naturală îi sileşte pe cei ce cred în ea “să nu se apropie de ceea ce este 
străin naturii”, ci de ceea ce este specific ei'%. Această cunoaştere naturală la care se 
referă Sfântul Isaac apare în filosofia modernă sub trei denumiri: realism bazat pe 
simţuri, criticism epistemiologic şi monism. Toate acestea limitează puterea, realitatea, 
forţa, valoarea, criteriile şi întinderea cunoaşterii la limitele naturii vizibile — în măsura 
în care acestea coincid cu limitele simţurilor umane ca organe ale cunoaşterii. A călca 
dincolo de limitele naturii şi a pătrunde în lumea supranaturalului este considerat un 
lucru contrar naturii, ca fiind ceva irațional şi imposibil, interzis discipolilor celor trei 
căi filosofice aflate în discuție. Direct sau indirect, omul este limitat la simţurile sale şi 
nu îndrăzneşte să treacă dincolo de ele. 

Oricum, după Sfântul Isaac, această cunoaştere naturală, nu este greşită. Ea nu 
trebuie respinsă. Credinţa este însă mult superioară acesteia. Această cunoaştere trebuie 
condamnată doar în măsura în care, prin feluritele mijloace pe care le întrebuinţează, se 
întoarce împotriva credinţei. Dar când această cunoaştere “se uneşte cu credința, 
devenind una cu ea, îmbrăcându-se în gândurile sale arzătoare”, atunci când ea 
“dobândeşte aripile nepăuimirii”, atunci, folosind alte mijloace decât cele naturale, ea se 
înalță de la pământ “în împărăţia Creatorului ei”, în supranatural. Această cunoaştere 
este atunci realizată prin credință şi primeşte puterea de “a se ridica pe înălțimi”, de a-L 
vedea pe Cel ce se află dincolo de orice putere perceptivă şi “de a vedea strălucirea de 
neînțeles pentru minte şi de a se bucura de cunoaşterea ființelor create”. Cunoaşterea 
este nivelul de la care un om se suie pe culmile credinţei. Atunci când ajunge pe aceste 

culmi, nu mai are nevoie de ea, căci este scris: “Pentru că în parte cunoaştem... Dar când 
va veni ceea ce este desăvârşit, atunci ceea ce este în parte se va desființa” (1 Cor. 13, 9- 
10). Credinţa ne descoperă acum adevărul desăvârşirii, ca şi cum s-ar afla dinaintea 
ochilor noştri. Doar prin credință aflăm ceea ce este dincolo de înțelegerea noastră — 
prin credinţă şi nu prin cercetare sau prin puterea cunoaşterii 6. Faptele credincioşiei 
sunt: postul, milostenia, privegherile, curăția trupească, dragostea de aproapele, 
smerenia inimii, iertarea păcatelor, meditarea asupra bunătăților cereşti, studierea 
tainelor Sfintei Scripturi, ocuparea minţii cu lucrurile mai înalte — acestea şi toate 
celelalte virtuți sunt trepte prin care sufletul se înalță spre cele mai înalte nivele ale 
credinţei "2. 

Există trei entități duhovniceşti în care cunoaşterea se înalță şi cade şi prin care ea 
se mişcă şi se schimbă. Acestea sunt trupul, sufletul şi duhul. Deşi cunoaşterea este un 
singur tot (întreg) prin natura sa, ea schimbă modul şi forma acțiunii sale în relaţie cu 
fiecare dintre acestea trei. “Cunoaşterea este un dar al lui Dumnezeu oferit naturii, 
fiinţelor raţionale, dăruit lor de la început, de la crearea lor. Ea este în chip natural 
simplă şi nedespărțită ca lumina de soare, dar în relația sa cu trupul, sufletul şi duhul se 
schimbă şi se împart” 1%, 

La nivelul său cel mai de jos, cunoaşterea “urmează dorinţele trupului”, şi are ca 
obiect bogăţia, slava deşartă, îmbrăcămintea, odihna trupului şi înțelepciunea lumească. 
Această cunoaştere inventează artele şi ştiinţele şi tot ceea ce împodobeşte trupul în 
această lume văzută. Dar în toate acestea, o astfel de cunoaştere este opusă credinţei. Ea 
este cunoscută drept “simplă cunoaştere, fiindcă este lipsită de cele dumnezeiaşti şi, prin 
caracterul ei trupesc, îi aduce minţii o slăbiciune iraţională, fiindcă în ea mintea este 
stăpânită de trup şi întreaga sa grijă este față de lucrurile acestei lumi”. Este plină de 
ifose şi de mândrie, fiindcă orice lucru bun îl raportează la sine şi nu la Dumnezeu. Ceea 
ce a spus Apostolul şi anume faptul că “cunoştinţa semeţeşte” (1 Cor. 8, 1) se referă 
desigur la această cunoaştere care nu este legată de credința şi nădejdea în Dumnezeu şi 
nu este adevărata cunoaştere. Adevărata cunoaştere duhovnicească, legată de smerenie, 
aduce la desăvârşire sufletele celor care au dobândit-o, aşa cum se observă în cazul lui 
Moise, David, Isaia, Petru, Pavel şi a tuturor celor care, în cadrul limitelor naturii 
umane, s-au dovedit vrednici de această desăvârşită cunoaştere. “În cazul lor, 
cunoaşterea este cufundată în meditarea lucrurilor străine acestei lumi, la revelațiile 
dumnezeieşti şi înalta contemplaţie a lucrurilor duhovniceşti şi a tainelor inefabile. În 
ochii lor, propriile lor suflete nu sunt decât praf şi cenuşă”. Cunoaşterea care vine de la 
trup este criticată de către creştini, care o văd ca fiind opusă nu numai credinţei, dar şi 
fiecărui act de virtute“. 

Nu este greu să vezi că în acest prim şi cel mai de jos grad de cunoaştere, despre 
care vorbeşte Sfântul Isaac, este cuprinsă, de fapt, întreaga filosofie europeană, de la 
realismul naiv la idealism — şi întreaga ştiinţă de la atonismul lui Democrates până la 
teoria relativităţii lui Einstein. De la primul şi cel mai de jos grad de cunoaştere, omul 
merge mai departe la cel de-al doilea, atunci când începe atât cu trupul, cât şi cu sufletul 
să practice virtuțile: postul, rugăciunea, milostenia, citirea Sfintei Scripturi, lupta cu 
patimile, şi aşa mai departe. Fiecare lucrare bună, fiecare dispoziție pozitivă a sufletului 
în acest al doilea stadiu al cunoaşterii este început şi săvârşit de către Duhul Sfânt prin 
lucrarea acestei cunoaşteri speciale. Inimii îi sunt arătate căile ce conduc la credinţă, 
chiar dacă cunoaşterea rămâne “trupească şi amestecată”!%5. Cel de-al treilea stadiu al 
cunoaşterii este cel al desăvârşirii. “Atunci când cunoaşterea se ridică deasupra 

pământului şi a grijii pentru cele pământeşti şi începe să-şi cerceteze propriile sale 
gânduri ascunse, din adâncul sufletului, disprețuind tot ceea ce vine de la patimile cele 
rele, începând să meargă pe calea credinței, îngrijindu-se de viața ce va să fie... şi 
cercetând tainele cele ascunse — atunci credința îşi asumă această cunoaştere şi o 
absoarbe, revenind şi dându-i naştere de la început, aşa încât ea însăşi să devină «dintru 
început» în întregime duh”. Apoi ea se poate “într-aripa şi zbura spre împărăția 
duhurilor netrupeşti şi să sondeze adâncurile oceanului de nepătruns, cugetând asupra 
dumnezeieştilor şi minunatelor lucruri care stăpânesc natura făpturilor fizice şi 
duhovniceşti, pătrunzând înlăuntrul tainelor duhovniceşti care pot fi înţelese doar de 
către o minte simplă şi supusă. Atunci simţurile lăuntrice se trezesc la lucrarea duhului 
întru acele lucruri care aparţin celeilalte lumi, nemuritoare şi nestricăcioase. Această 
cunoaştere a primit deja, într-un chip ascuns, aici, în această lume, învierea 
duhovnicească în aşa fel încât să poarte o adevărată mărturie a reînnoirii tuturor 
lucrurilor” 66, 

Acestea, după Sfântul Isaac, sunt cele trei stadii (trepte) ale cunoaşterii de care 
este legată întreaga viață a omului, în trup, suflet şi duh. Din momentul în care el 
“începe să discearnă între bine şi rău şi până în clipa plecării sale din această lume”, 
cunoaşterea sufletului este compusă dintr-una sau din toate aceste trei trepte”. Prima 
treaptă de cunoaştere “răceşte râvna sufletului pentru nevoințe pe calea lui Dumnezeu”. 
Cea de-a doua “o reaprinde pentru calea cea scurtă ce conduce către credință’. Cea de-a 
treia este “o odihnă după atâta trudă”, când mintea “se îndulceşte de tainele vieții ce va 
să fie”. “Dar, întrucât natura nu poate ca atare să se înalțe cu totul la nivelul nemuririi şi 
să biruie povara trupului desăvârşindu-se în cunoaşterea duhovnicească, nici măcar 
această a treia treaptă de cunoaştere nu poate să îndrepte natura umană spre desăvârşirea 
absolută, în aşa fel încât să trăiască în lumea aceasta muritoare şi totuşi să depăşească cu 
totul natura trupească”. Atâta vreme cât omul se află în trup, el trece de la o treaptă de 
cunoaştere la alta. 

El are ajutorul harului, dar este împiedicat de către diavoli, “fiindcă el nu este cu 
totul liber în această lume nedesăvârşită”. Fiecare lucrare a cunoaşterii constă “din efort 
şi Statornică făptuire”, dar lucrarea credinței “nu constă numai din fapte”, ci şi din 
gânduri duhovniceşti şi din curăția sufletului, iar acest lucru este deasupra simţurilor. 
Fiindcă credinţa este mai subtilă decât cunoaşterea, aşa precum cunoaşterea este mai 
subtilă decât simţurile. Toţi sfinţii care au ajuns la o astfel de viaţă “se bucură prin 
credință de bucuriile unei vieți care este deasupra firii”. Această credință se naşte în 
suflet prin lumina harului care “prin mărturia minţii sprijină inima încât aceasta să nu 
poată fi nesigură în nădejde, într-o nădejde care este foarte îndepărtată de orice 
îndoială”. Această credință are “ochi duhovniceşti” care percep “tainele ascunse în 
suflet, comori ascunse ce sunt tăinuite de ochii fiilor care cugetă la cele trupeşti”, dar 
sunt descoperite de către Duhul Sfânt, Care este primit de către ucenicii lui Hristos (cf. 
Ioan 14, 15-17). Duhul Sfânt este “sfânta putere” care sălăşluieşte în omul lui Hristos, 
ferindu-i şi apărându-i sufletul şi trupul de rău. Această forţă nevăzută este percepută cu 
ochii credinţei de cei ale căror minți sunt luminate şi sfințite. Ea este cunoscută sfinților 
“din experiență”. 

Pentru a explica totuşi mai limpede taina cunoaşterii, Sfântul Isaac oferă mai 
departe definițiile atât a cunoaşterii, cât şi a credinţei. “Cunoaşterea care se preocupă de 
cele văzute şi de cele senzoriale se numeşte naturală; cunoaşterea care se preocupă de 
cele duhovniceşti şi netrupeşti se numeşte duhovnicească, fiindcă ea îşi primeşte 
percepțiile prin duh şi nu prin simţuri. Cunoaşterea care vine prin puterea dumnezeiască 
se numeşte suprafirească. Ea este incognoscibilă şi este superioară cunoaşterii”. 

“Sufletul nu primeşte această contemplaţie de la materia care este în afara lui”, aşa cum 
se întâmplă cu cele două feluri de cunoaştere... ci ea vine pe neaşteptate de la sine ca un 
dar nematerial, cuprins în sine însuşi, după cuvintele Mântuitorului: “Împărăţia lui 
Dumnezeu este înlăuntrul vostru” (Luca 17, 21). Nu are nici un rost să-i aştepţi apariția 
sub vreo formă exterioară, fiindcă ea nu vine “în chip văzut” (Lc. 17, 20). 

Cea dintâi cunoaştere vine “dintr-un permanent studiu şi din dorinţa de a învăţa. 
Cea de-a doua vine dintr-un mod de viaţă cuviincios şi prin păstrarea credinţei. Cea de-a 
treia vine doar din credinţă, dar acum cunoaşterea este îndepărtată, activitatea încetează, 
iar simţurile devin de prisos” ®. Pentru tainele duhului “care sunt mai presus de 
cunoaştere şi nu sunt înțelese nici de simțurile trupeşti şi nici de forțele raționale ale 
minții, Dumnezeu ne-a dăruit o credință prin care noi ştim doar că aceste taine există”. 
Mântuitorul numeşte venirea Mângâietorului “darul descoperirii tainelor Duhului” (cf. 
Ioan 14, 16-26) şi se observă deci că desăvârşirea cunoaşterii duhovniceşti constă “în 
dobândirea Duhului, aşa cum s-a întâmplat Apostolilor”. “Credinţa este poarta către 
descoperirea tainelor. Aşa precum ochii trupeşti văd lucrurile materiale, la fel credința 
priveşte cu ochii duhovniceşti asupra a ceea ce este ascuns”. Atunci când un om trece 
prin poarta credinței, Dumnezeu îl conduce către “tainele duhovniceşti şi deschide 
marea înţelegerii sale”!'0. Toate virtuțile au un rol precis în această cunoaştere 
duhovnicească, fiindcă ea este rodul practicării virtuţilor!”!. Credinţa “naşte teama de 
Dumnezeu”, iar din această teamă de Dumnezeu se naşte pocăinţa şi practicarea 
virtuților, care ea însăşi dă naştere la cunoaşterea duhovnicească". Această cunoaştere 
“ce vine dintr-o îndelungată experiență şi practicare a virtuților este plăcută” şi îi 
conferă omului o mare putere!73. Principalul fundament al cunoaşterii duhovniceşti este 
un suflet sănătos, un organ sănătos al cunoaşterii. “Cunoaşterea este rodul unui suflet 
sănătos”, în vreme ce un suflet sănătos este urmarea unei îndelungate practicări a 
virtuților evanghelice!"*. “Sufletul sănătos” aparţine celor desăvârşiți şi doar lor li se 
oferă cunoaşterea!'5. Este foarte greu şi adesea imposibil să exprimi în cuvinte taina şi 
natura cunoaşterii. În domeniul gândirii umane nu există nici o definiţie care s-o poată 
explica pe de-a-ntregul. De aceea, Sfântul Isaac oferă numeroase definiții cunoaşterii. El 
este permanent preocupat de această problemă, iar aceasta stă dinaintea ochilor acestui 
sfânt ascet ca un mare şi arzător semn de întrebare. Sfântul ne oferă răspunsuri din 
bogata şi binecuvântata sa experienţă, dobândită printr-o lungă şi grea asceză. 

Dar cel mai adânc şi cel mai complet răspuns este cel oferit de către Sfântul Isaac 
sub forma unui dialog: 

- Ce este cunoaşterea? 

- Trăirea vieţii veşnice. 

- Şi ce este viaţa veşnică? 

- Înțelegerea tuturor lucrurilor în Dumnezeu. Căci dragostea vine prin înțelegere, 
iar cunoaşterea lui Dumnezeu este stăpână peste toate dorințele. Pentru inima care 
dobândeşte această cunoaştere, orice plăcere care există pe pământ este fără rost, fiindcă 
nimic nu se poate compara cu bucuria cunoaşterii de Dumnezeu”, Cunoaşterea este, 
deci, biruinţă asupra morţii, legătura acestei vieţi cu viața nemuritoare şi unirea omului 
cu Dumnezeu. Actul însuşi de cunoaştere abordează nemurirea, fiindcă doar prin 
cunoaştere omul depăşeşte limitele subiectivului şi intră în zona transsubiectivului. Iar 
atunci când obiectul transsubiectiv este Dumnezeu, atunci taina cunoaşterii devine taina 

tainelor şi enigma enigmelor. O astfel de cunoaştere este o țesătură mistică lucrată pe 
războiul de ţesut al sufletului de către omul care este unit cu Dumnezeu. Pentru 
cunoaşterea umană, problema cea mai importantă este cea a adevărului. Cunoaşterea 
poartă în sine o atracție irezistibilă spre taina infinită, iar această foame de adevăr care 
este în firea cunoaşterii umane nu este niciodată satisfăcută până când Adevărul absolut 
ŞI veşnic nu va deveni substanţa cunoaşterii umane — până când cunoaşterea, în propria 
sa percepție de sine, nu dobândeşte perceperea lui Dumnezeu, şi în propria sa 
cunoaşterea de sine nu ajunge la cunoaşterea lui Dumnezeu. 

Dar acest lucru este dăruit omului doar de către Hristos, Dumnezeul-Om, Cel care 
este singura întrupare şi personificare a adevărului celui veşnic în lumea realităților 
omeneşti. Atunci când un om L-a primit pe Dumnezeul-Om în sine, ca suflet al 
sufletului său şi ca viaţă a vieţii sale, atunci omul acela este mereu plin de cunoaşterea 
adevărului veşnic. Ce este adevărul? 

Sfântul Isaac răspunde astfel: “Adevărul este percepția lucrurilor pe care o 
dăruieşte Dumnezeu”!"!. Cu alte cuvinte, percepţia lui Dumnezeu este adevărul. Dacă 
această percepţie există într-un om, el nu numai că posedă, dar şi cunoaşte adevărul. 
Dacă el nu are această percepție, atunci adevărul nu există pentru el. Un astfel de om se 
poate afla mereu în căutarea adevărului, dar unul ca acesta nu-l va afla niciodată până 
când nu ajunge la perceperea lui Dumnezeu, întru care se află atât percepția, cât şi 
cunoaşterea adevărului. Doar omul care-şi restabileşte şi îşi transformă organele sale de 
cunoaştere prin practicarea virtuților ajunge la percepția şi cunoaşterea adevărului. 
Pentru unul ca acesta, credinţa şi cunoaşterea şi tot ceea ce le însoţeşte reprezintă un tot 
(întreg) organic şi indivizibil. Ele împlinesc şi sunt împlinite una prin cealaltă, şi fiecare 
o confirmă şi o susține pe cealaltă. “Lumina minții dă naştere credinţei” spune Sfântul 
Isaac, “iar credința dă naştere la mângâierea nădejdii, nădejde care întăreşte inima”. 

Credinţa este luminarea înţelegerii. Când înţelegerea este umbrită, atunci credința 
se ascunde şi teama predomină, dând deoparte nădejdea. Credinţa, care scaldă 
înţelegerea în lumină, eliberează omul de mândrie şi îndoială şi este cunoscută drept 
“cunoaştere şi manifestare a adevărului”!'5. Sfânta cunoaştere vine dintr-o viață sfântă, 
dar mândria întunecă acea sfântă cunoaştere”? Lumina adevărului creşte şi descreşte 
după modul de viață al omului 150. 

Grozave ispite se abat asupra celor ce caută să ducă o viaţă duhovnicească. 
Credinciosul trebuie să treacă prin mari suferințe şi necazuri pentru a ajunge la 
cunoaşterea adevărului'5!. O minte tulbure şi gândurile haotice sunt rod al unei vieţi 
dezordonate, iar acestea întunecă sufletul’. Când patimile sunt alungate din suflet cu 
ajutorul virtuţilor, când “perdeaua patimilor este retrasă de pe ochii minţii, atunci mintea 
poate percepe slava celeilalte lumi” 155, 

Sufletul sporeşte cu ajutorul virtuților, mintea este întărită în adevăr şi devine de 
neclintit, “încinsă pentru a înfrunta şi a ucide orice patimă”!5*. Eliberarea de patimi vine 
o dată cu răstignirea atât a intelectului cât şi a trupului. Acest lucru îl face pe om capabil 
de a-L contempla pe Dumnezeu. 

Mintea este răstignită atunci când gândurile necurate sunt alungate din ea, iar 
trupul atunci când patimile sunt stârpite 5. “Un trup dedat plăcerilor nu poate fi sălaşul 

cunoaşterii lui Dumnezeu”15%. Adevărata cunoaştere — “descoperirea tainelor” — este 
atinsă cu ajutorul virtuţilor!” şi aceasta este “cunoaşterea care mântuieşte”I58. 
Principala trăsătură şi “dovadă” a acestei cunoaşteri este smerenia!%. Atunci când 
mintea “se află în sfera cunoaşterii adevărului”, atunci orice îndoială dispare”? ŞI o 
mare pace şi linişte pogoară asupra sa. Această pace a minții se numeşte “sănătate 
desăvârşită”!”!. Atunci când puterea Duhului Sfânt intră în suflet, atunci sufletul “învaţă 
prin Duh”'”. În filosofia Sfântului Isaac, problema naturii cunoaşterii devine o 
problemă etică şi ontologică care, în ultimă instanță, este socotită a fi problema 
personalității umane. Natura şi caracterul cunoaşterii depind ontologic, moral şi 
gnoseologic de constituţia persoanei umane şi, mai ales, de constituția şi starea 
organelor sale de cunoaştere. În persoana credinciosului, cunoaşterea, din propria sa 
natură, se transformă în contemplaţie. 


Contemplaţia 


În filosofia Sfinţilor Părinţi, contemplaţia are o semnificaţie gnoseologică, etică şi 
ontologică. Ea este o concentrare încărcată de rugăciune a sufletului, prin acțiunea 
harului asupra mulțimii de taine care ne depăşesc înţelegerea şi sunt prezente nu numai 
în Sfânta Treime, ci şi în persoana omului însuşi, precum şi în întreaga creaţie a lui 
Dumnezeu. În contemplaţie, credinciosul trăieşte dincolo de simţuri, deasupra 
categoriilor de timp şi spaţiu. El are o conştiinţă vie a legăturilor care-l unesc cu lumea 
de sus şi este hrănit cu revelații care cuprind “ceea ce ochiul n-a văzut şi urechea n-a 
auzit şi la inima omului nu s-au suit, pe acestea le-a gătit Dumnezeu celor ce-L iubesc 
pe EI” (1 Cor. 2, 9). Sfântul Isaac se străduieşte să redea în cuvinte marea sa experienţă 
dobândită prin harul care l-a adus la contemplaţie. Atât cât limbajul omenesc permite 
înţelegerea şi traducerea adevărurilor experienței religioase, el caută să explice cât mai 
clar cu putință ceea ce este contemplația. După el, contemplaţia este simţul tainelor 
dumnezeieşti ascunse în lucruri şi întâmplări” . Contemplaţia se află în cele mai fine 
lucrări ale minții şi în permanenta meditație asupra lui Dumnezeu. Sălaşul ei este 
rugăciunea neîncetată”! şi astfel ea luminează latura duhovnicească a sufletului, 
mintea'*. “Uneori, contemplația izvorăşte (ţâşneşte) din rugăciune, făcând să tacă 
rugăciunea buzelor. Atunci, omul aflat în rugăciune devine prin contemplație un trup 
fără suflare, în afara sa. Această stare e cunoscută drept contemplaţia rugăciunii”. “În 
această contemplaţie încărcată de rugăciune există felurite trepte şi o diversitate de 
daruri”, căci “mintea încă nu a ajuns” în acea sferă unde nu mai există rugăciune (acolo 
unde “nu mai există rugăciune”), fiindcă în acea sferă există ceva mai mare decât 
rugăciunea!*€. Cu ajutorul unei viețuiri în har, credinciosul ajunge la contemplaţie. “De 
la început el devine încrezător în pronia dumnezeiască față de oameni şi este iluminat de 
dragostea față de Creatorul său şi se minunează de grija pe care le-o poartă ființelor 
raționale create de El. După aceasta răsare într-însul dulceaţa lui Dumnezeu şi o 
dragoste arzătoare faţă de El în inima sa, o dragoste care arde atât patimile sufleteşti, cât 
şi pe cele trupeşti. Un astfel de om este atunci “îmbătat de vinul dumnezeieştii iubiri... 


5 Log. 56, p. 226. 

3 Log. 37, p. 161. 

88 Log. 5, p. 19. 

® Log. 5, p. 31. 

iar gândurile sale sunt retrase dinapoia lor, iar inima sa e cucerită de Dumnezeu”. 
“Acestuia 1 se pare uneori că nu se află în timp sau chiar în această lume. Acesta este 
începutul contemplației duhovniceşti la om — a contemplației şi în acelaşi timp a oricărei 
revelații a minții”. Mintea “creşte” cu ajutorul contemplaţiei şi se înalță la revelații “care 
sunt dincolo de natura umană”. Pe scurt: în contemplaţie “îi sunt dăruite omului toate 
dumnezeieştile contemplaţii şi revelaţiile duhovniceşti care pot fi cunoscute în această 
lume”. Virtutea înţelegerii “smereşte sufletul şi-l curăță de gândurile înceţoşate, ca să 
nu poată hoinări printre patimi, ci să înainteze spre contemplație”. Această contemplație 
apropie mintea de natura sa primară şi este denumită “contemplaţie nematerială”. Este o 
“virtute duhovnicească”, fiindcă “ea înalță sufletul sus, deasupra pământului, 
apropiindu-l de contemplarea Duhului, aducând mintea la Dumnezeu şi la contemplarea 
slavei Sale celei de negrăit... depărtând mintea de lumea aceasta şi de perceperea ej” "8, 
Viața Duhului este o activitate la care simțurile nu participă. Sfinții Părinți au scris 
despre acest lucru. “De îndată ce mințile sfinților şi-au impropriat acest fel de viață, 
contemplația materială şi opacitatea celor trupeşti dispar, şi contemplația duhovnicească 
le ia locul”. “Modalităţile de rugăciune” sunt multiple, spune Sfântul Isaac, “dar toate 
acestea au un singur scop: rugăciunea curată. În adâncurile acestei rugăciuni curate se 
află o stare de răpire care nu este rugăciune, fiindcă tot ceea ce poate fi numit rugăciune 
încetează şi rămâne doar o contemplație în care mintea nu poate rosti rugăciuni”. 
“Rugăciunea este un lucru, dar această contemplație în rugăciune este cu totul altceva, 
deşi aceasta decurge din cealaltă. Rugăciunea este semănatul, iar contemplația este 
strângerea snopilor, atunci când secerătorul rămâne uimit de uimitoarea abundență a 
spicelor bogate ce au crescut din bietele grăunţe pe care le-a semănat”. În această stare 
de contemplație, mintea trece dincolo de propriile sale limite şi intră “în lumea 
cealaltă”. Transformată de rugăciune şi de alte practici ascetice, mintea se curățeşte şi 
învață “să-L contemple pe Dumnezeu cu ochi dumnezeieşti şi nu omeneşti”. Cel ce 
îşi păzeşte inima de patimi ÎL contemplă pe Dumnezeu în fiecare clipă. Cel ce păstrează 
o trezvie permanentă asupra sufletului său... “în fiecare ceas ÎI contemplă pe Domnul”. 
“Cel ce veghează asupra propriului său suflet în fiecare ceas îşi va vedea inima 
bucurându-se de revelații. Cel ce îşi adună mintea în sine va contempla zorile Duhului. 

Cel ce-şi adună mintea din rătăcirile ei cele din afară ÎL va contempla pe Domnul 
în tainiţele inimii sale... lată, cerul este înlăuntrul tău dacă eşti curat, şi îi vei vedea pe 
îngeri în strălucirea lor şi o dată cu ei pe Domnul Însuşi... Sufletul unui drept străluceşte 
mai tare decât soarele şi se bucură în fiecare ceas de contemplarea lucrurilor care i s-au 
descoperit”. Atunci când, după severa nevoință evanghelică, omul descoperă 
înlăuntrul său centrul dumnezeiesc al ființei sale — şi află acolo şi centrul dumnezeirii ce 
transcende lumea aceasta văzută — atunci el se înalță deasupra timpului şi se vede pe 
sine ca din veşnicie. El se vede pe sine deasupra timpului şi spațiului, nemuritor şi 
veşnic. 

La rădăcina sa, adevărata cunoaştere de sine înseamnă şi adevărata cunoaştere a 
lui Dumnezeu, fiindcă omul poartă în sine calea cea mai scurtă dintre sine şi Dumnezeu: 
în sufletul său cel după chipul lui Dumnezeu. Aici se află distanţa cea mai scurtă dintre 
om şi Dumnezeu. 'Toate celelalte căi ale omului către Dumnezeu pot foarte bine să 
ajungă într-o fundătură; numai aceasta duce sigur la Dumnezeu întru Hristos. În 
filosofia sa, Sfântul Isaac pune mare accent pe cunoaşterea de sine. “Cel ce s-a 


'% Log. 40, pp. 169 — 170. 
'% Log. 17, p. 59. 

învrednicit a se vedea pe sine”, spune el, “este mai mare decât cel ce s-a învrednicit a 
vedea îngeri”205. 

Pentru a dobândi capacitatea de a-şi vedea propriul său suflet, omul trebuie să-şi 
deschidă mai întâi inima lucrării harului”. “În măsura în care sufletele sunt necurate 
sau întunecate, acestea nu se pot vedea nici pe ele însele şi nici alte suflete”. Revelația 
va veni “dacă omul acela îşi curăţă sufletul şi-l readuce în starea sa dintru început”, 
“Cel ce doreşte să-L vadă pe Dumnezeu înlăuntrul său trebuie să lupte ca prin neîncetate 
aduceri aminte de Dumnezeu să-şi curățească inima; şi astfel, cu lumina din ochii minții 
sale, el ÎI va vedea pe Dumnezeu în tot ceasul. Aşa cum se întâmplă cu peştele pe uscat, 
la fel se întâmplă cu intelectul care s-a îndepărtat de aducerea-aminte de Dumnezeu... 
Pentru omul cu o minte curată, împărăția duhului se află înlăuntrul său; soarele care 
străluceşte înlăuntrul său este lumina Sfintei Treimi, iar aerul respirat de locuitorii 
acestei împărăţii este Duhul Sfânt, Mângâietorul... Viaţa lor, bucuria lor şi fericirea lor 
este Hristos, strălucirea luminii Tatălui. Un astfel de om se bucură pururea 
contemplându-şi sufletul şi minunându-se de frumuseţea sa care este cu adevărat mai 
mare decât o mie de sori. Acesta este Ierusalimul, împărăţia lui Dumnezeu, ascunsă, aşa 
cum spune Domnul (Luca 17, 21) înlăuntrul nostru. Această împărăție este norul slavei 
lui Dumnezeu întru care numai cei curaţi cu inima pot intra spre a vedea chipul 
Stăpânului lor şi spre a-şi lumina minţile cu strălucirea acestei lumini... Omul nu poate 
vedea frumuseţea dinlăuntrul său până ce nu respinge şi dispreţuieşte orice frumuseţe 
dinafara sa... Un om cu suflet sănătos, smerit şi umil, un astfel de om atunci când se 
roagă vede lumina Duhului Sfânt în sufletul său şi se bucură de strălucirea razelor 
acestei lumini, desfătându-se de contemplarea slavei sale”, Omul poate înțelege 
natura sufletului său prin lumina Duhului Sfânt. “Prin fire, sufletul e liber de patimi. 
Atunci când în Sfânta Scriptură se vorbeşte de patimile sufletului şi ale trupului, acest 
lucru se referă la cauzele lor, fiindcă sufletul este din fire nepătimaş. Acest lucru nu este 
acceptat de către susținătorii filosofiei profane” — sau, aşa cum am spune astăzi, de către 
susținătorii filosofiei realiste, materialiste, fenomenologice. Dimpotrivă, Dumnezeu a 
creat sufletul după chipul Său, adică nepătimaş””. Există trei stări ale sufletului: 
firească, subfirească şi suprafirească. “Starea firească a sufletului este cunoaşterea 
creaţiei lui Dumnezeu, atât a celei văzute, cât şi a celei duhovniceşti. Starea 
suprafirească a sufletului este contemplarea dumnezeirii supraesențiale. Starea 
subfirească a sufletului este căderea sa în patimi”, fiindcă patimile nu aparțin firii 
sale’, Patima este o stare nefirească a sufletului, în timp ce virtutea este starea sa 
firească”. Atunci când mintea este hrănită de virtuţi, mai ales de cea a compătimirii, 
“sufletul este atunci împodobit cu acea sfântă frumuseţe” prin care omul este cu 
adevărat după asemănarea lui Dumnezeu". “Sfânta frumuseţe” a ființei omului este 
revelată într-o inimă curată şi cu cât mai mult omul întreţine această sfântă frumuseţe 
înlăuntrul său, cu atât mai mult va vedea unul ca acesta frumuseţea creației lui 
Dumnezeu”!!. Aceasta arată faptul că cunoaşterea de sine reprezintă calea cea mai bună 
de a ajunge la o cunoaştere adevărată a naturii şi a lumii materiale în general. “Cel ce se 
supune pe sine lui Dumnezeu”, spune Sfântul Isaac, “este aproape de a avea puterea să 
supună sieşi toate lucrurile. Celui ce se cunoaşte pe sine i se dă să cunoască toate 

lucrurile, fiindcă cunoaşterea de sine este plinătatea cunoaşterii tuturor lucrurilor” ^. 


Dacă un om se smereşte pe sine dinaintea lui Dumnezeu, întreaga creaţie se smereşte pe 
sine dinaintea sa. “Adevărata smerenie se naşte din cunoaştere, iar adevărata cunoaştere 
este rodul ispitirii”?15, cu alte cuvinte, ea vine prin lupta cu ispitele. 

Natura umană devine capabilă de adevărată contemplație atunci când este curățită 
de patimi prin practicarea virtuţilor. Adevărata contemplare a lumii materiale şi a celei 
nemateriale, precum şi a Înseşi Sfintei Treimi este darul lui Hristos. El a dăruit această 
contemplație oamenilor “atunci când El, în propria sa persoană dumnezeiască, a 
desăvârşit reînnoirea naturii umane şi, prin poruncile Sale de viaţă dătătoare, ne-a 
luminat calea spre adevăr. Natura umană devine capabilă de adevărata contemplaţie 
doar atunci când omul se dezbracă mai întâi de vechiul Adam prin pătimire, prin 
împlinirea poruncilor şi prin multe necazuri... 

Atunci mintea trăieşte naşterea duhovnicească şi este în măsură să contemple 
lumea spirituală, adevărata sa patrie... Contemplarea lumii celei noi descoperită de 
Duhul, întru care mintea îşi găseşte desfătarea duhovnicească, are loc sub acţiunea 
harului... Această contemplare devine o hrană ce hrăneşte mintea, pregătindu-o să 
primească pe cea care este mai desăvârşită. Căci o contemplaţie duce la o altă 
contemplație, până când mintea este adusă în sfera dragostei desăvârşite. Dragostea 
însăşi este sălaşul, “locul” omului duhovnicesc; ea sălăşluieşte în curăţia sufletului. 
Atunci când intelectul ajunge în împărăția iubirii, harul lucrează în el, iar intelectul 
primeşte contemplația duhovnicească şi devine văzătorul lucrurilor ascunse”21?, 
Contemplaţia mistică “este revelaţia intelectului atunci când sufletul s-a adunat în 
sine”?15, Cei ce şi-au curățit sufletele prin practicarea virtuţilor se învrednicesc de 
contemplația duhovnicească”?16. “Cei curaţi cu inima ÎL văd pe Dumnezeu”?! “Cei ce 
s-au curăţit pe ei înşişi de păcat şi neîncetat îşi aduc aminte de Dumnezeu, aceia ÎL şi 
văd”, “Împărăţia lui Dumnezeu se numeşte vedere duhovnicească, fiindcă aşa este ea 
cu adevărat”, spune Sfântul Isaac. “Nu poate fi aflată prin activitatea gândirii, ci poate fi 
gustată doar prin har. Până ce omul nu se curăţă pe sine, nu este capabil nici măcar să 
audă despre Împărăţie, căci nimeni n-o poate dobândi prin învățături, ci doar prin 
curăția inimii”. 

Dumnezeu dăruieşte gânduri curate celor ce trăiesc o viață curată“. “Curăția 
gândirii izvorăşte prin străduința neîncetată întru cele duhovniceşti şi din paza inimii, iar 
din curăția gândirii vine luminarea înţelegerii. De aici harul conduce mintea spre 
împărăția în care simțurile nu mai au nici o putere”. Fiind cu luare aminte şi adunată 
în rugăciune, “mintea se într-aripează şi zboară în înălțimi”, “spre desfătările cele 
dumnezeieşti”. “Ea înoată într-o cunoaştere ce depăşeşte gândirea umană”. “Sufletul 
care se luptă şi perseverează în această permanentă trezvie primeşte ochi de heruvim cu 
care el să se poată afla într-o permanentă şi cerească contemplaţie”"2?. 

Sufletul omului vede adevărul lui Dumnezeu prin puterea felului său de viaţă, 
adică prin viaţa de credință. “Dacă contemplaţia sa este adevărată, el va afla lumina şi 
ceea ce unul ca acesta contemplă se află în sfera adevărului”2%5. “Vederea lui Dumnezeu 

vine din această cunoaştere a lui Dumnezeu şi nu poate precede această cunoaştere”. 


Scopul creştinului este viaţa întru Sfânta Treime şi contemplarea Ei. După Sfântul Isaac, 
dragostea este “contemplarea dintâi a Sfintei Treimi”. “Cea dintâi dintre taine se 
numeşte curăție şi se ajunge la ea prin împlinirea poruncilor. Dar contemplația 
reprezintă, de fapt, contemplarea duhovnicească a minţii”. Ea vine din “intrarea minţii 
în stare de răpire duhovnicească şi de înțelegere atât a ceea ce a fost, precum şi a ceea ce 
va fi. Contemplaţia este vederea minții. În timpul ei, inima este reînnoită şi curăţită de 
rău, cunoscând tainele Duhului şi descoperirile cunoaşterii, înălțându-se din 
contemplație în contemplaţie şi din înţelegere în înțelegere, învățând şi crescând tainic 
până când este prinsă în dragoste, unită cu nădejdea, până când bucuria îşi face lăcaş în 
tainițele ei cele mai adânci, până când este înălțată la Dumnezeu şi încununată cu slava 
firească a propriei sale făpturi”. Astfel, mintea “este curățită şi dăruită cu milostivire, 
fiind de fapt învrednicită de contemplarea Sfintei Treimi”. Fiindcă există trei feluri de 
contemplație naturală în care mintea “este înălțată, devine activă şi angajată”: “două 
aparțin lumii create — a celor raţionale şi neraţionale, a celor duhovniceşti şi trupeşti; iar 
cea de-a treia este contemplarea Sfintei Treimi”. Dacă credinciosul, îmbogățit de 
comorile de negrăit ale contemplaţiei, se întoarce către creaţie, întreaga sa ființă se 
umple de dragoste şi compasiune. “EI îl iubeşte pe păcătos”, spune Sfântul Isaac, “dar îi 
urăşte păcatele”. El este pătruns de smerenie şi milă, de pocăință şi dragoste. Unul ca 
acesta are inima plină de dragoste pentru orice fiinţă creată. “Ce înseamnă o inimă plină 
de milă?”. “Este”, răspunde sfântul Isaac, “o inimă ce arde de dragoste faţă de întreaga 
creație: faţă de oameni, păsări, animale, demoni şi față de orice ființă creată. Ochii i se 
umplu de lacrimi gândindu-se la ei, ori privindu-i pe aceştia. Din marea şi puternica 
întristare care-i cuprinde inima şi din marea sa răbdare, inima 1 se strânge şi unul ca 
acesta nu poate suporta să audă sau să vadă cea mai mică vătămare ori suferință pătimită 
de creație. De aceea, el se roagă cu lacrimi neîncetat pentru fiarele cele neraţionale, 
pentru potrivnicii adevărului, cât şi pentru cei ce îi fac rău, ca aceştia să fie iertați şi 
miluiți. El se mai roagă şi pentru şerpi, cu mare întristare, o întristare fără de hotar în 
inima sa, întristare care-l uneşte cu Dumnezeu”2%. Atunci când, printr-o asceză 
evanghelică, cineva se mută de la cele trecătoare la cele veşnice, când unul ca acesta 
trăieşte în Dumnezeu şi gândeşte în El, atunci când vorbeşte “ca de la Dumnezeu 
înaintea lui Dumnezeu” (2 Cor. 2, 17), atunci priveşte lumea “cu ochii lui Hristos”, 
atunci lumea i se arată în frumuseţea ei cea dintâi. Cu privirea unei inimi curățite, el 
pătrunde prin coaja păcatului şi vede miezul creației făcut de mâna dumnezeirii. 
Contemplarea Sfintei Treimi, fundamental tainică şi de nepătruns, e realizată de 
credincios în această lume a realităților finite şi trecătoare prin dragoste şi milă, prin 
umilință şi smerenie, prin rugăciune şi jertfă pentru fiecare şi pentru toți, prin bucurie cu 
cei ce se bucură şi plângere cu cei ce plâng, prin suferinţă cu cei ce suferă şi cu căință 
dimpreună cu cei ce se căiesc. Viaţa sa din această lume reflectă viaţa sa din lumea 
cealaltă, lumea valorilor nevăzute şi tainice. Gândurile şi faptele sale din această lume 
îşi au rădăcinile în lumea cealaltă şi doar de dincolo îşi trag ele forţa şi tăria lor de viață 
dătătoare şi de minuni făcătoare. Dacă cineva şi-ar urmări gândurile, sentimentele, 
faptele sau practicile ascetice, ar ajunge la Sfânta Treime, care este izvorul lor 
fundamental. Toate lucrurile îi vin de la Tatăl prin Fiul, întru Duhul Sfânt. Avem cel 
mai frumos exemplu de acest fel în cazul Sfântului Isaac însuşi, acel mare teolog al 
Sfintei Treimi care, împreună cu Sfântul Simeon Noul Teolog, a putut să ne ofere cu 
ajutorul harului şi al experienţei ascetice, justificarea cea mai convingătoare a 

adevărului Dumnezeirii Treimice şi a treimii celei asemănătoare lui Dumnezeu a fiinţei 
personale a omului. 


Concluzii 


Teoria cunoaşterii a Sfântului Isaac este dominată de convingerea că problema 
cunoaşterii este în chip fundamental o problemă religioasă şi etică. De la începuturile ei 
până la nesfârşita sa împlinire în har, cunoaşterea depinde de calitatea şi măsura etică şi 
religioasă a persoanei, şi, mai presus de orice, de dezvoltarea şi cultura etică şi 
religioasă a organelor de cunoaştere ale omului. Un lucru este cert: acela că, la toate 
nivelele, cunoaşterea depinde de starea morală şi religioasă a omului. Cu cât un om este 
mai desăvârşit din punct de vedere moral şi religios, cu atât mai desăvârşită este 
cunoaşterea sa. Omul a fost creat într-un asemenea mod încât cunoaşterea şi moralitatea 
sunt întotdeauna echilibrate înlăuntrul său. Este neîndoios faptul că cunoaşterea sporeşte 
prin virtuți şi se împuţinează din pricina patimilor. 

Cunoaşterea este ca o țesătură lucrată de către virtuți pe fondul sufletului uman. 
Caravana sufletului se întinde prin toate lumile văzute şi nevăzute. Virtuţile reprezintă 
nu numai forţe ce creează cunoaştere, ci ele sunt principiile şi izvorul cunoaşterii. Prin 
transformarea virtuților în elemente constitutive ale ființei sale, prin străduinţe ascetice, 
omul avansează din cunoaştere în cunoaştere. S-ar putea spune chiar că virtuțile sunt 
organele senzoriale ale cunoaşterii. Avansând de la o virtute la alta, omul înaintează de 
la o formă de înţelegere la alta. De la cea dintâi virtute, credința, până la cea din urmă, 
care este dragostea faţă de toţi, se întinde o cărare neclintită: nevoinţa. Pe această cale 
lungă, omul se formează, se transformă şi se transfigurează prin harul nevoinţelor sale 
ascetice. În acest mod, el îşi vindecă fiinţa de boala păcatului şi a necunoaşterii, 
restabilind integritatea persoanei sale, unificându-şi şi întregindu-şi sufletul. Vindecat şi 
redevenit întreg prin forța morală şi religioasă a virtuţilor, omul dă expresie curăției şi 
integrității persoanei sale mai ales prin curăţia şi integritatea cunoaşterii sale. După 
înţelegerea evanghelică, ortodoxă, aflată în scrierile Sfântului Isaac, cunoaşterea este o 
acțiune, o asceză a întregii persoane umane şi nu doar a unei singure părți a fiinţei sale — 
fie că este intelectul, înţelegerea, voința, trupul sau simţurile. În fiecare act de 
cunoaştere, în orice gând, simţământ sau dorință, este implicat omul întreg dimpreună 
cu întreaga sa ființă. Vindecate prin harul nevoinţelor ascetice, organele cunoaşterii dau 
naştere unei cunoaşteri sănătoase şi curate, “învăţătura sănătoasă” a Apostolului (1 Tim. 
1, 10; 2 Tim. 4, 3; Tit. 1, 9; 2, 1). În toate treptele creşterii sale, această cunoaştere este 
“plină de har”, fiindcă este o împreună lucrare a ascezei nesilite a omului cu puterea 
plină de har a lui Dumnezeu. Întreaga ființă umană se află în coparticipare cu întreaga 
ființă a lui Dumnezeu. Din această pricină, Sfântul Isaac vorbeşte mereu de adunarea, 
“concentrarea” lăuntrică a sufletului, a minţii şi a gândurilor care se realizează prin 
practicarea virtuților evanghelice. Dar aceste virtuţi sunt diferite de cele ale altor tipuri 
de etică filosofică şi religioasă, nu numai prin conţinutul lor, dar şi în ceea ce priveşte 
metoda lor. Virtuţile evanghelice au un conținut specific, legând pe Dumnezeu de om şi 
având propria lor metodă specifică de lucru. În persoana sa cu totul desăvârşită divino- 
umană sau “teandrică”, Dumnezeu-omul lisus Hristos nu numai că ne-a arătat, dar a şi 
dovedit că această metodă, acest mod de viață divino-uman este singurul mod de viaţă şi 
de cunoaştere normal şi natural. Omul care-şi impropriază acest fel de credință află în el 
şi un mod de cunoaştere. 

Ceea ce este valabil pentru credință este valabil şi pentru celelalte virtuți 
dumnezeieşti: dragostea, nădejdea, rugăciunea, postul, umilinţa, smerenia şi celelalte. 
Căci fiecare din aceste virtuţi devine, în omul care trăieşte întru Hristos, o forță de viață 
şi de cunoaştere creatoare, vie. 

În acest mod de viaţă şi de cunoaştere teandric, nu există nimic nereal, abstract sau 
ipotetic. Aici totul este real, bazându-se pe o realitate irezistibilă, fiindcă totul se 
bazează pe experienţă. În persoana lui Hristos, Dumnezeu-omul, realitatea divină, 
transcendentă, este dovedită şi definită într-un mod absolut empiric. Prin întruparea Sa, 
Hristos i-a oferit omului cea mai subtilă, cea mai transcendentă şi cea mai desăvârşită 
realitate. Această realitate nu are limite fiindcă persoana lui Hristos este nelimitată. 
Conchidem că personalitatea umană nu are limite, la fel ca şi cunoaşterea umană, 
fiindcă s-a spus şi s-a poruncit: “Fiţi, dar, voi desăvârşiţi, precum Tatăl vostru Cel 
ceresc desăvârşit este” (Mt. 5, 48). 

Aceasta înseamnă că singurele limite ale personalității şi cunoaşterii umane sunt 
limitele cele nemăsurate ale lui Dumnezeu. Persoana lui Hristos Dumnezeu-omul 
prezintă realitatea ideală, desăvârşită a monismului teandric: o trecere firească de la 
Dumnezeu la om, de la supranatural la natural, de la viaţa nemuritoare la viaţa umană. O 
astfel de trecere este, de asemenea, firească pentru cunoaştere atunci când, prin puntea 
credinţei, nădejdii şi a dragostei, ea se întinde de la om la Dumnezeu, de la natural la 
supranatural, de la muritor la nemuritor şi de la temporal la veşnic, revelând astfel 
unitatea organică a acestei vieți şi a vieţii ce va să fie, a acestei lumi şi a celeilalte, a 
naturalului şi a supranaturalului. 

Această cunoaştere este o cunoaştere integrală, fiindcă ea se înalță pe aripile 
virtuților umane şi divine, şi trece fără piedică peste barierele timpului şi spaţiului, 
intrând în veşnicie. 

Tocmai la această cunoaştere integrală se gândeşte Sfântul Isaac atunci când, 
definind cunoaşterea, spune că ea este “percepţia vieții celei veşnice” şi atunci când, 
definind adevărul, îl numeşte “perceperea lui Dumnezeu”. Ceea ce este adevărat pentru 
virtuți este adevărat şi pentru cunoaştere. Aşa cum fiecare virtute zămisleşte alte virtuți 
şi zămisleşte cunoaşterea, la fel fiecare tip de cunoaştere zămisleşte un altul. O virtute o 
naşte pe alta şi o susţine, iar acelaşi lucru este valabil pentru cunoaştere. Cu cât un om 
practică mai mult virtuțile, cu atât mai mare devine cunoaşterea sa de Dumnezeu. Cu cât 
ÎI cunoaşte mai mult pe Dumnezeu, cu atât mai mare îi este nevoinţa. Aceasta este o 
cale pragmatică şi empirică. “De vrea cineva să facă voia Lui, va cunoaşte despre 
învățătura aceasta dacă este de la Dumnezeu” (loan 7, 17). Cu alte cuvinte, doar prin 
experierea adevărului lui Hristos ajunge omul să-i cunoască veridicitatea şi unicitatea. 
Aceasta este cu adevărat o cale pragmatică, experimentală şi empirică. Cunoaşterea 
adevărului nu le este oferită celor curioşi, ci acelora care merg pe calea nevoințţei. 
Cunoaşterea este o roadă în copacul virtuților, care este copacul vieții. Cunoaşterea vine 
din nevoință. Pentru adevăratul creştin, filosofia ortodoxă este, de fapt, asceza teandrică 
a minţii şi a întregii persoane. Aici sunt semnificative tocmai acele cuvinte ale 
Mântuitorului: “Celui ce are i se va da; iar de la cel ce nu are şi ce i se pare că are se va 
lua de la el” (Luca 8, 18). Privit în lumina teoriei cunoaşterii a Sfântului Isaac, realismul 
naiv este tragic şi foarte simplist. El nu poate oferi o cunoaştere reală lumii, fiindcă el 
foloseşte organe ale cunoaşterii bolnave şi corupte. Prin contrast, realismul teandric 
oferă o adevărată cunoaştere a lumii şi a adevărului ce se află acolo, fiindcă el foloseşte 
organe ale cunoaşterii care au fost curăţite, vindecate şi reînnoite şi poate privi chiar în 
tainițele inimii a tot ceea ce este creat. Raționalismul consideră că înțelegerea este un 
organ infailibil al cunoaşterii. De aceea, în legătură cu întreaga persoană umană, el ne 
apare ca un apostat anarhic. El este ca o ramură care s-a rupt de viţă, care nu poate avea 
viaţă deplină sau realitate creatoare de sine stătătoare. El nu poate ajunge la cunoaşterea 
adevărului, fiindcă în izolarea sa egocentrică el este divizat şi împrăştiat. 

Adevărul, dimpotrivă, este dăruit unei minţi care a fost curățită, luminată, 
transfigurată şi îndumnezeită prin lucrarea virtuților. Criticismul filosofic este aproape 
în totalitate preocupat de studierea organelor cunoaşterii în starea lor fizică şi psihică 
aşa cum există în sfera pur omenească. La aceasta el adaugă studiul categoriilor şi 


79 


condiţiilor care sunt premizele cunoaşterii, dar nu acordă nici o atenţie nevoii de 
vindecare şi curăţire a organelor cunoaşterii. 

Prin urmare, criticismul filosofic nu poate să ajungă prin el însuşi la cunoaşterea 
adevărului, fiindcă nu este altceva decât un raționalism şi senzualism prudent. 
Idealismul filosofic se bazează pe realități şi criterii transcendente, dar nu are 
posibilitatea de a le dovedi existenţa. 

Deşi fondat pe idei transcedentale, el este totuşi incapabil să ajungă la cunoaşterea 
adevărului, atât de necesar naturii umane, sau să potolească, măcar în parte, setea de 
adevăr veşnic şi realităţile omeneşti. Aceste felurite sisteme epistemologice sunt 
incapabile să ofere omului ceea ce îi oferă filosofia ortodoxă cu teoria sa ascetică a 
cunoaşterii plină de har. Aici, Însuşi Adevărul veşnic stă dinaintea cunoaşterii umane în 
plinătatea desăvârşirii Sale infinite, dăruindu-Se pe Sine omului luminat şi plin de har. 
Fiindcă doar prin persoana lui Hristos Dumnezeu-omul, adevărul transcedental divin 
ajunge la om. În El, adevărul devine în mod obiectiv imanent şi prezintă o realitate 
istorică imediată şi veşnic vie. Pentru a şi-o impropria, pentru a face din aceasta o 
imanențţă subiectivă, este esenţial ca omul, prin practicarea virtuţilor, să-L facă pe 
Domnul lisus Hristos sufletul sufletului său, inima inimii sale şi viaţa vieții sale. 

ECUMENISMUL UMANIST 


Ecumenismul este numele comun pentru pseudo-creştinismul pseudo-bisericilor 
din Europa Occidentală. Înlăuntrul său se află inima umanismului european, având 
papalitatea drept cap al ei. Tot acel pseudo-creştinism, toate acele false biserici nu sunt 
nimic altceva decât o erezie după alta. Numele lor evanghelic comun este panerezie. De 
ce? Întrucât, de-a lungul istoriei, felurite erezii au tăgăduit sau au deformat anumite 
însuşiri ale Dumnezeu-omului şi Domnului lisus Hristos, aceste erezii europene se 
îndepărtează cu totul de EI, înlocuindu-L cu omul european. Nu există nici o diferenţă 
esenţială între catolicism, protestantism, ecumenism şi alte erezii ale căror nume este 
“legiune”. 

Dogmele ortodoxe, adică dogmele sfinte ale Bisericii, sunt respinse şi înlocuite de 
către dogmele latine eretice ale primatului şi infailibilității papei, adică a omului. Din 
această panerezie s-au născut ereziile şi continuă să se nască: Filioque, respingerea 
invocării Duhului Sfânt, pâinea nedospită, introducerea harului creat, purgatoriul, 
meritele prisositoare ale sfinților, învățături standard cu privire la mântuire, iar de aici 
au izvorât învățături standard despre viaţă, papalitate, “Sfânta” Inchiziție, indulgente, 
uciderea păcătoşilor din pricina păcatelor lor, iezuitismul, scolasticii, cazuiştii, 
monarhianismul şi individualismul social de diferite feluri... 

Protestantismul? Este copilul loial al papalității. 

A mers dintr-o erezie într-alta de-a lungul secolelor şi se îneacă încontinuu în 
feluritele otrăvuri ale erorilor sale eretice. În plus, semeţia papală şi neghiobia 
“infailibilă” domnesc în chip absolut înlăuntrul ei, ruinând sufletele credincioşilor săi. 
Mai presus de orice, fiecare protestant este un papă independent atunci când se ajunge la 
probleme de credință. Acest lucru conduce de la o moarte spirituală la alta; şi nu există 
nici un sfârşit al acestei stări “muribunde”, întrucât o persoană poate suferi nenumărate 
morți spirituale (pe parcursul unei vieţi). Întrucât aşa se prezintă lucrurile, nu există nici 
o ieşire din acest impas pentru ecumenismul catolico-protestant dimpreună cu pseudo- 
Biserica sa şi pseudo-creştinismul său fără o pocăință pornită din adâncul inimii făcută 
dinaintea Dumnezeu-omului Hristos şi a Bisericii Sale Ortodoxe. 

Pocăinţa este doctoria pentru orice păcat, medicamentul oferit omului de către 
singurul Prieten al omului (Hristos). Fără pocăință şi fără intrarea în adevărata Biserică 
a lui Hristos este inadmisibil şi nefiresc să vorbim despre unificarea “Bisericilor”, 
despre dialogul dragostei, despre împărtăşania comună (adică despre un potir comun). 

Cel mai important lucru dintre toate este acela că trebuie să fii “unit în trup” cu 
trupul teandric al Bisericii lui Hristos şi prin el să te împărtăşeşti cu sufletul său, Duhul 
Sfânt, şi să devii moştenitor al binecuvântărilor Dumnezeu-omului Hristos. “Dialogul 
contemporan al dragostei” care îmbracă forma unui sentimentalism ieftin, este în 
realitate o negare a sfințirii mântuitoare a Duhului şi a credinţei în adevăr (2 Tes. 2, 13), 
care este unica “dragoste de adevăr” mântuitoare (1 Tes. 2, 10). Esenţa dragostei este 
adevărul; dragostea vieţuieşte şi înfloreşte în adevăr. Adevărul este inima oricărei virtuţi 
dumnezeieşti şi prin urmare şi a dragostei. Şi fiecare dintre aceste virtuți dumnezeieşti 
predică şi propovăduieşte despre Dumnezeu-omul lisus care este singura Persoană Care 
reprezintă întruparea şi chipul Adevărului divin, cu alte cuvinte Pan Adevărul. 

Dacă adevărul ar fi altceva decât Dumnezeu-omul Hristos, dacă ar fi gândire, o 
idee, o teorie, minte, ştiinţă, filosofie, cultură, om, umanitate, lumea sau întregul univers 
sau oricine sau orice altceva sau toate la un loc, ar fi un lucru minor, insuficient, finit, 
muritor. Adevărul, însă, este o persoană şi, într-adevăr, persoana Dumnezeu-omului 
Hristos, cea de-a doua persoană a Sfintei Treimi, şi ca atare este nemuritoare şi 
nesfârşită, veşnică. Aceasta deoarece în Domnul lisus, Adevărul şi Viaţa au aceeaşi 

esenţă: ele sunt Adevărul veşnic şi Viaţa veşnică (cf. loan 14, 6; 1, 4-17). Cel ce crede 
în Domnul lisus Hristos creşte neîncetat prin Adevărul Său în nemărginirea divină. El 
creşte cu toată fiinţa sa, cu toată mintea sa, cu toată inima şi cu tot sufletul său. Oamenii 
viețuiesc în Hristos “ținând adevărul în iubire”, fiindcă doar în acest fel noi trebuie “să 
creştem întru toate pentru El, Care este capul — Hristos” (Efes 4, 15). Acest lucru este 
întotdeauna împlinit “împreună cu toți sfinţii” (Efes. 3, 18), întotdeauna în Biserică şi 
prin Biserică, fiindcă o persoană nu poate creşte în El “Carele este capul” trupului 
Bisericii, cu alte cuvinte în Hristos, în vreun alt fel. 

Să nu ne înşelăm. Există şi “un dialog al falsităţii”, atunci când cei ce discută se 
mint unii pe alţii în mod conştient sau inconştient. Acest tip de dialog este propriu 
“tatălui minciunii”, diavolul, “căci este mincinos şi tatăl minciunii” (loan 8, 44). Este, 
de asemenea, un lucru obişnuit pentru colaboratorii săi conştienţi ori inconştienți să-şi 
atingă “adevărul” lor cu ajutorul minciunilor atunci când ei vor să-şi împlinească binele 
lor prin rău. Nu poate exista nici un “dialog al dragostei” fără dialogul adevărului. 
Altminteri, acest dialog nu este adevărat şi nu este firesc. Ca atare, porunca Apostolului 
cere ca “dragostea să fie nefăţarnică” (Rom. 12, 9). 

Despărțirea şi detaşarea eretico-umanistă față de dragostea de adevăr este un semn 
al lipsei credinţei teandrice, precum şi a pierderii echilibrului şi bunului simţ teandric. În 
orice caz, aceasta nu a fost niciodată şi nici nu este calea urmată de Sfinții Părinţi. 
Ortodocşii sunt înrădăcinaţi şi întemeiaţi în adevăr numai “împreună cu toţi sfinții” şi au 
proclamat această dragoste teandrică şi mântuitoare pentru lume şi pentru întreaga 
creație a lui Dumnezeu din vremea Apostolilor şi până azi. Pacifismul umanist, 
minimalist şi moralist al ecumeniştilor contemporani face doar un singur lucru: aduce la 
lumină rădăcinile lor umaniste bolnave, cu alte cuvinte filosofia lor bolnavă şi plăpânda 
lor moralitate “după predania omenească” (Col. 2, 8). Ei ne descoperă criza credinței lor 
umaniste, precum şi insensibilitatea lor prezumțioasă față de istoria Bisericii, adică față 
de continuitatea sa apostolică şi sobornicească în adevăr şi în har. Iar sfânta, apostolica, 
patristica gândire îndreptată spre Dumnezeu, precum şi cugetarea îndumnezeită sunt 
binevestite prin gura Sfântului Maxim Mărturisitorul care rosteşte acest adevăr: “fiindcă 
credinţa este temelia lucrurilor care-i urmează, adică nădejdea şi dragostea, care desigur 
că sprijină adevărul” (PG 90 c, 1189 A). 

Învățăturile despre erezii ale Bisericii Ortodoxe a Dumnezeu-omului Hristos, 
formulate prin Sfinții Apostoli, Sfinţii Părinţi şi Sfintele Sinoade spun că ereziile nu 
sunt o Biserică şi nici nu pot fi o Biserică. De aceea, ele nu pot avea Sfintele Taine, mai 
ales Taina Euharistiei, taina tainelor. 

Sfânta Euharistie este totul şi toate în Biserică: chiar Dumnezeu-omul lisus 
Hristos, Biserica însăşi şi în general totul cu privire la Dumnezeu-omul Hristos. 
Cuminecarea interconfesională, adică participarea împreună cu ereticii la Sfintele Taine 
ŞI, mai ales, la Sfânta Euharistie, reprezintă cea mai neruşinată trădare a Domnului 
nostru lisus Hristos, trădarea lui luda. Aceasta reprezintă, mai ales, o blasfemie adusă 
întregii Biserici celei una a lui Hristos, a Sfintei Tradiţii a Bisericii. Astfel, unul care 
face aceasta ar trebui să se lipsească de modul de gândire hristic şi de propria conştiinţă 
față de Sfintele Taine, de sfintele lor înțelesuri şi sfintele porunci de a urma această cale. 
Mai întâi, ar trebui să ne întrebăm pe ce fel de eclesiologie şi pe ce fel de teologie a 
Bisericii se bazează “cuminecarea interconfesională”? Aceasta deoarece întreaga 
teologie ortodoxă nu este fondată şi nu se bazează pe “cuminecarea interconfesională”, 
ci pe realitatea teandrică a Împărtăşaniei înseşi (cf. 1 Cor. 1, 9; 10, 16-17; 2 Cor. 13, 13; 
Evrei 2, 14; 3, 14; loan 1, 3). Ideea cuminecării interconfesionale este contradictorie în 
ea însăşi şi de neconceput pentru conştiinţa ortodoxă sobornicească. 

Al doilea fapt, cu adevărat un fapt sfânt al credinţei ortodoxe, este următorul: în 
învățătura ortodoxă cu privire la Biserică şi Sfintele Taine, cea mai mare şi unica taină 
este Biserica însăşi, trupul Dumnezeu-omului Hristos, aşa încât ea este singurul izvor şi 

conţinutul tuturor Sfintelor Taine. În afara acestei taine teandrice a Bisericii, taină peste 
toate tainele, nu există şi nu pot exista alte “taine”; de aceea, nu poate exista o 
cuminecare interconfesională a tainelor. Prin urmare, putem vorbi despre Taine în 
contextul acestei taine atotcuprinzătoare care este Biserica. Aceasta deoarece Biserica 
Ortodoxă, ca Trup al lui Hristos, este izvorul şi temelia Tainelor şi nu invers. Sfintele 
Taine nu pot fi considerate ca fiind deasupra Bisericii sau studiate în afara Trupului 
Bisericii. Din această pricină, în acord cu gândirea Bisericii soborniceşti a lui Hristos şi 
cu întreaga tradiție ortodoxă, Biserica Ortodoxă nu recunoaşte existenţa altor taine în 
afara sa şi nici nu le recunoaşte ca fiind taine, iar omul nu poate primi Sfintele Taine 
până ce unul ca acesta nu se întoarce de la “Bisericile” eretice, adică de la falsele 
biserici, prin pocăință, la Biserica Ortodoxă a lui Hristos. Până atunci, unul ca acela 
rămâne în afara Bisericii, neunit cu ea prin pocăință şi este, după părerea Bisericii, un 
eretic şi, prin urmare, se află în afara posibilității împărtăşirii mântuitoare, fiindcă “ce 
însoţire are dreptatea cu fărădelegea, sau ce împărtăşire are lumina cu întunericul?” (2 
Cor. 6, 14). Apostolul neamurilor, cu autoritatea pe care a primit-o de la Dumnezeu- 
omul Hristos, ne dă această poruncă: “De omul eretic, după întâia şi a doua mustrare, 
depărtează-te” (Tit. 3, 10). Cum poate cineva care nu numai că nu-l respinge pe “eretic”, 
ci I-l şi dăruieşte pe Domnul Însuşi prin Sfânta Împărtăşanie, zic, cum poate unul ca 
acesta să facă parte din rândul celor ce împărtăşesc sfânta credinţă teandrică şi 
apostolică? În plus, iubitul ucenic al Domnului Iisus, apostolul iubirii, ne dă această 
poruncă: “să nu primiţi în casa voastră” (2 Ioan 1, 10) pe cel ce nu crede în întruparea 
lui Hristos şi nu acceptă învăţăturile evanghelice despre El ca Dumnezeu-om. 

Canonul 45 al Sfinților Apostoli spune răspicat: “Orice episcop sau preot care se 
roagă dimpreună cu ereticii să se oprească din slujire, dar dacă unul ca acesta îngăduie 
ca ereticii să slujească în Biserică, atunci să se caterisească” (cf. Canonului 33 al 
Sinodului din Laodiceea). 

Nu este oare limpede acest canon? Canonul 65 al Sfinților Apostoli ne arată: 
“Dacă vreun cleric sau mirean intră în sinagoga evreilor sau în vreun templu al ereticilor 
spre a se ruga, unul ca acesta să fie nu numai caterisit, dar şi afurisit”, iar acest lucru 
este limpede chiar şi pentru mintea cea mai primitivă. Canonul 46 al Sfinților Apostoli 
ne spune: “Poruncim ca orice episcop sau preot care acceptă vreun botez al ereticilor 
sau vreo jertfă de-a lor să fie caterisit; căci în ce fel poate Hristos să se împace cu Veliar 
sau ce are oare de împărțit credinciosul cu cel necredincios?”. 

Este limpede chiar şi pentru un orb că această poruncă ne îndeamnă ca nu numai 
să nu recunoaştem vreuna dintre tainele ereticilor, ci să le şi socotim nelegitime şi lipsite 
de har dumnezeiesc. Sfântul loan Damaschin, de Dumnezeu înţelepțitul purtător al 
Sfintei Tradiţii patristice soborniceşti şi apostolice a Bisericii lui Hristos ne arată din 
inimă faptul că toți Sfinții Părinți, toți Sfinții Apostoli şi toate sfintele sinoade ale 
Bisericii ne-au învăţat următorul adevăr teandric: “Pâinea şi vinul nu reprezintă un 
simbol al trupului şi sângelui lui Hristos (ferească Dumnezeu!); ci însuşi trupul şi 
sângele Domnului... fiind numite Împărtășanie, întrucât noi primim dumnezeirea lui 
Hristos prin intermediul ei. Şi cu adevărat aşa este fiindcă prin ea, noi ne împărtăşim cu 
Hristos şi primim Trupul şi dumnezeirea Sa în noi; prin ea, noi ne împărtăşim şi ne 
unim unul cu celălalt; fiindcă dacă ne împărtăşim dintr-o pâine, noi toţi devenim un trup 
şi un sânge al lui Hristos şi ne unim unul cu celălalt şi suntem socotiți a face parte din 
acelaşi trup cu Hristos. Să ne păzim, deci, cu orice preţ, de a lua Împărtăşania de la 
eretici sau de a le-o oferi acestora. «Nu daţi cele sfinte câinilor, nici nu aruncați 
mărgăritarele voastre înaintea porcilor» (Mt. 7, 6), ne spune Domnul, ca nu cumva să 
devenim părtaşi la învățăturile lor false şi la osândirea lor. 

Dacă există o astfel de unire cu Hristos şi unul cu altul, atunci cu adevărat ne unim 
cu toți cei cu care ne împărtăşim, fiindcă această unire vine în urma unei libere voințe şi 
nu fără intervenţia judecății noastre. Fiindcă noi toți suntem un trup, fiindcă noi «toți ne 

împărtăşim dintr-o pâine» aşa cum spune dumnezeiescul Apostol (1 Cor. 10, 17)”. (Sf. 
loan Damaschin, O expunere exactă a credinţei ortodoxe, 4, 13, P.G. 94; c. 1149, 1152, 
1153). Sfântul Teodor Studitul, mărturisitorul neînfricat al adevărurilor teandrice 
ortodoxe, proclamă către toți oamenii: “A primi împărtăşanie de la un eretic sau de la 
unul care o strică dinaintea unui dumnezeu străin te apropie de diavolul.” (Teodor 
Studitul P.G. c. 1668c). După spusele sale, pâinea ereticilor nu este “trupul lui Hristos” 
(ibid. c. 1597A). Ca atare, “atunci când dumnezeiasca pâine a ortodocşilor este 
împărtăşită, credincioşii devin un trup; în acelaşi mod împărtăşania eretică împlineşte 
acelaşi lucru în cazul celor ce se împărtăşesc din ea, făcându-i pe aceştia un trup care 
este împotriva lui Hristos” (Ibid. c. 1480 CD). În plus, împărtăşania de la eretici nu este 
pâinea comună, ci otravă care vatămă trupul, întunecând şi înnegrind sufletul (ibid. c. 
1189c.). 

Să ne încheiem călătoria noastră în rai şi iad cu gândurile evanghelice ale unui 
episcop ortodox contemporan care este, asemenea Apostolilor, un Hrisostom al Bisericii 
Ortodoxe Sârbe, Nicolae al Ohridei (f 1956). Cu smerenie şi rugăciune nădăjduim să 
lămurim problemele despre care vorbim şi să aruncăm lumină asupra lor într-un chip 
sfânt, patristic, cu ajutorul luminii evanghelice a gândurilor sale de Dumnezeu 
înţelepțite.. 

Despre cealaltă faţă a Europei! 

Vlădica Nicolae Velimirovici 

Fiind absorbit de tainele neamului omenesc în chip patristic, episcopul Nicolae 
afirmă: 

“Slăvitul prooroc Isaia a proorocit următoarele: «Atunci când Domnul se va ridica 
spre a lovi pământul grozav... semeţia oamenilor va fi doborâtă şi singur Domnul va fi 
lăudat în ziua aceea» (Is. 2, 10-11)”. Iar Domnul s-a ridicat adesea spre a lovi pământul 
fiindcă oamenii se închinau altor oameni, în loc să I se închine Lui, singurului 
Dumnezeu; din pricina unor oameni semeţi care se socoteau pe sine dumnezei dinaintea 
semenilor lor. El S-a ridicat în zilele noastre? şi cu adevărat a distrus întregul pământ în 
dreapta Sa mânie, pentru a termina o dată cu semeţia omenească şi pentru a smeri 
mândria minții omeneşti”. Modul de reacție al lui Dumnezeu împotriva omului este 
adesea asemănător răzvrăuirii omului împotriva lui Dumnezeu. Ereticii timpului nostru 
I-au oferit Domnului nostru lisus Hristos cel din urmă loc la masa acestei lumi, ca şi 
cum El ar fi cel mai de pe urmă cerşetor, în timp ce ei şi-au aşezat propriii lor oameni 
mari pe locurile cele dintâi: politicieni, scriitori, oameni de ştiinţă, oameni de afaceri, 
chiar turişti şi jucători de fotbal. Ochii acestui popor erau fixați asupra acestor mari 
oameni, a acestor dumnezei moderni, în vreme ce doar câţiva ochi erau îndreptați către 
Hristos, biruitorul morţii. Această neruşinată răzvrătire a acestor oameni botezați, a 
ereticilor, împotriva Dumnezeului Celui Preaînalt, trebuia să aducă, desigur, o reacție a 
Dumnezeului Celui disprețuit împotriva acestor națiuni şi a acestor oameni nelegiuiți. 
lar Dumnezeu S-a ridicat cu adevărat spre a distruge pământul. lar oamenii pământului 
au pătimit nenumărate necazuri dinaintea ochilor noştri. Nu numai că aceşti mari 
oameni zeificaţi s-au dovedit a fi flăcări ce s-au stins, de la care ceilalți nu mai puteau 
afla căldură, ci s-au dovedit a fi demni de cuvintele proorocului Isaia, după care oamenii 
se vor ascunde «în peşteri şi în crăpăturile stâncilor şi în găurile pământului de teama 
Domnului şi din pricina slavei puterii Sale» (Is. 2, 19). 

Şi nu s-a întâmplat acest lucru în ultimul război? N-au intrat oare oamenii de pe 
diferite continente în crăpăturile stâncilor şi în găurile pământului pentru a se salva de 
semănătorii europeni ai morții, aşa cum s-a întâmplat în ţara noastră (Serbia) şi în alte 
părți? lar aceşti semănători ai morții nu sunt decât acele mărimi din lumea noastră, acei 
idoli ai poporului care stăteau în locurile de frunte de la masa acestei lumi, disprețuindu- 
L pe Hristos ca pe cerşetorul aflat la celălalt capăt al mesei...” 


Episcopul cel purtător de Hristos ne spune următoarele lucruri cu tristețe şi 
nădejde: 

“Fraţii noştri botezați, înşelaţi de ereziile luterane şi catolice, s-au considerat a fi 
mai înţelepţi decât Hristos. Ei ne considerau pe noi, ortodocşii, drept oameni ignoranţi şi 
necivilizaţi. Dar într-adevăr, cuvintele lui Pavel s-au dovedit a fi adevărate şi în cazul 
lor: «Zicând că sunt înţelepţi, au ajuns nebuni.» (Rom. 1, 22). Iar acest lucru era aşa 
fiindcă ei au respins înțelepciunea duhovnicească a lui Hristos, Cel smerit şi plin de 
dragoste, şi au adoptat, după exemplul filosofilor păgâni, înțelepciunea trupească şi 
lumească, plină de mândrie şi viclenie. «Şi au schimbat slava lui Dumnezeu Celui 
nestricăcios cu asemănarea chipului omului celui stricăcios... şi s-au închinat şi au slujit 


! Acest text reprezintă ultima parte a studiului “Ecumenismul umanist”. Deoarece părintele Iustin nu a 
făcut altceva decât să reproducă fragmente din mărturia dascălului său, fără a face comentarii pe marginea 
lor, am socotit că este bine să delimităm cele două articole (n.red.) 

? Acest mesaj al episcopului Nicolae a fost scris în timpul celui de-al doilea război mondial, într-o celulă 
din lagărul de la Dachau, din Germania. Mesajul este publicat aici pentru prima oară şi, chiar dacă poartă 
în sine pecetea împrejurărilor în care a fost scris, nu îşi pierde valoarea sa de importantă mărturie 
duhovnicească. 

? Nicolae a murit în exil, văzând cu tristețe şi durere că Hristos Îşi pierduse şi ultimul loc de la masă. 
Conducătorii acestei lumi aduseseră “Europa” în locul lui Hristos. 

făpturii în locul Făcătorului.» (Rom. 1, 23-25). Cu alte cuvinte, ei au luat toată slava lui 
Hristos şi au pus-o pe umerii muritorilor, pe care mai apoi i-au adus la rangul de noi 
Mesia. Astfel ei percepeau slava după înţelepciunea lor lumească. Iar sensul culturii şi 
al civilizaţiei era pentru ei respect față de creatură, adică faţă de natura vizibilă şi 
închinare la aceasta şi nu închinare la Creator, dumnezeii muritori şi natură zeificată! 
Aceasta este acum ultimul stadiu al umanității occidentale în coborâşul său veşnic şi de 
necontrolat de pe culmile lui Hristos spre prăpăstiile satanei. Acesta este momentul de 
vârf al egalizării oamenilor, începând cu vechea idolatrie a Romei şi până la Asia zilelor 
noastre. Mii de cărți sunt scrise anual, cărți care slăvesc oameni celebri, lăudând 
civilizațiile lor, iar mii de ziare slujesc acestei glorii efemere şi false zilnic, aflându-se în 
slujba lucrărilor omeneşti pe care le slăvesc sub numele exagerat de «civilizaţie». Din 
această pricină, Dumnezeu i-a lăsat în seama plăcerilor şi a patimilor lor ruşinoase, 
pentru a-şi afla satisfacția doar în cele pământeşti şi nu în cele cereşti, şi doar în ceea ce 
îi oferă diavolului satisfacție şi râs, în vreme ce îngerii lui Hristos se vaită. Ei îşi află 
mulțumirea în plăcerile trupeşti, în jefuirea altora, în exploatarea celor mici şi slabi, în 
înmulțirea bunurilor pământeşti şi creşterea puterii şi autorității prin acapararea de noi 
zone de influenţă, în distracții şi petreceri, în respingerea oricărei religii, pe care o 
numesc superstiție, în negarea lui Dumnezeu, într-o viaţă cu totul trupească, în 
neruşinata afirmaţie a descendenţei omului din maimuţă, în coborârea demnității umane 
la nivelul zoologicului. Dar v-aţi putea întreba: va fi oare cu putință ca această generație 
atât de ticăloasă din istoria umanității să revină la cinste şi adevăr? E oare posibil? Fie 
ca Hristos, pe Care ei Îl dispreţuiesc, să îngăduie aceasta cât mai curând cu putinţă. Dar 
când se va întâmpla oare acest lucru? 

Acest lucru se va întâmpla doar când fraţii noştri din Occident vor începe să scrie 
cărți în care să-l slăvească pe Hristos Dumnezeul nostru şi când miile lor de ziare vor 
tipări laude aduse virtuţilor creştine, precum şi adevăratelor fapte creştineşti, în loc de a 
scrie despre crime şi blasfemii împotriva dumnezeirii, precum şi despre comerțul cu 
instinctele cele mai josnice. Atunci când va avea loc această transformare, umanitatea 
eretică occidentală va fi curăţită şi va avea mireasma tămâiei celei cereşti. Atunci noi, 
creştinii ortodocşi, ne vom bucura fiindcă îi vom primi pe frații noştri rătăcitori. Şi 
păgânii Îl vor iubi pe Hristos şi vor cere să devină copiii Săi, fiindcă «creştinii» nu-i vor 
mai împiedica să devină copiii lui Hristos. lar răutatea şi vicleşugul nu vor mai exista 
printre oameni şi nici războaie între națiuni, ci va domni pacea lui Hristos care este 
dincolo de puterea de înţelegere a minţii, precum şi slava Sa, care nu are egal nici în 
veacul acesta şi nici în veşnicie.” 


Episcopul cel luminat mărturiseşte acest adevăr teandric expus mai sus atunci când 
spune: 

“Suprema fericire a omului este întruparea lui Dumnezeu; iar cea mai mare 
catastrofă pentru om este, de asemenea, îndepărtarea sa de la acest Dumnezeu şi 
reîntoarcerea sa în slujba satanei. La popoarele occidentale neortodoxe, această 
nenorocire îşi are izvorul mai ales din pricina a două motive. Cel dintâi e ura unui cler 
eretic, cel de-al doilea este ura împotriva evreilor. Ambele uri au încolțit în inimile 
occidentalilor din aceeaşi sămânță. 

lar această sămânță este efortul atâtor clerici creştini, precum şi al evreilor, de a 
domina cu totul viaţa oamenilor şi a statului în orice domenii. Ura unui astfel de cler s-a 
transformat în ura faţă de Biserică, ura faţă de evrei, care cuprinde şi ura față de Domnul 
nostru lisus Hristos Care a fost evreu. Cu adevărat Hristos a fost evreu datorită Maicii 
Sale şi a poporului în mijlocul căruia S-a născut. Tocmai acest popor a fost cel dintâi 
care L-a respins şi L-a ucis printr-o moarte cumplită. Şi atunci? Dacă cineva este 
împotriva evreilor, cum poate fi oare şi împotriva lui Hristos? Împotriva Celui cu care 
evreii au luptat timp de două mii de ani? 

Dar nu există nici o logică în toate acestea. Conduşi de ura față de evrei şi de cler, 
occidentalii L-au respins treptat şi pe Hristos, până când, în cele din urmă, L-au exclus 
din toate domeniile vieţii şi din instituţiile statului şi L-au limitat doar la cadrul 
bisericesc. De la Cel Care a spus după slăvita Sa înviere din mormânt: «Datu-Mi-S-a 
toată puterea, în cer şi pe pământ» (Mt. 28, 18), tocmai de la El au luat aceşti orbi 
întreaga autoritate. Dar n-au făcut numai atât, ci au îndepărtat de pe pământ orice 
influenţă a Sa: în şcoli, în societate, în politică, în artă, în relaţiile dintre oameni şi 
națiuni, în ştiinţă, în literatură şi în toate celelalte. Dumnezeu, totuşi, nu poate fi 
batjocorit de toate acestea. Ori de câte ori oamenii, ca oaspeţi, devin prea independenți 
la masa lui Dumnezeu, trebuie să vină un eveniment din partea Stăpânului casei. 

Două avertismente grozave le-au fost oferite generaţiilor de azi, două războaie 
mondiale pe parcursul a 20 de ani. Fie ca creştinii să îngenuncheze dinaintea lui Hristos 
pe Care ei L-au batjocorit şi să-l înapoieze acea autoritate, cinste, slavă şi respect ce i se 
cuvin doar Lui. 

Şi voi, de asemenea, frații mei ortodocşi, trebuie să faceți acelaşi lucru dacă vreți 
să scăpaţi de cel de-al treilea război mondial, care va fi mult mai grozav decât primele 


pată 


două”. 


Întristarea apostolică a sfântului episcop întreabă apoi: 

“Ce este Europa? Ea este pofta şi dorinţa după putere, plăcere şi cunoaştere. Toate 
acestea sunt omeneşti: mai întâi dorința şi darul omenesc şi în al doilea rând, 
cunoaşterea umană. Şi cele două sunt personificate de către papă şi Luther. Ce este 
atunci Europa? Europa este papa şi Luther, dorința umană dusă la extrem şi cunoaşterea 
umană dusă la extrem. Europeanul papă este dorinţa umană de autoritate. Europeanul 
Luther este hotărârea plină de încăpățânare a omului ca totul să fie explicat de către 
minte, rațiune; papa este conducătorul lumii iar omul de ştiinţă este suveranul lumii. 
Aceasta este Europa în rezumat, din punct de vedere ontologic şi istoric. 

Una înseamnă capitularea omenirii în foc, iar cealaltă înseamnă capitularea 
omenirii în apă. lar amândouă înseamnă despărțirea omului de Dumnezeu, fiindcă una 
înseamnă respingerea credinţei, iar cealaltă respingerea Bisericii lui Hristos. Căci duhul 
răului lucrează în acest mod asupra trupului Europei de câteva secole. Şi cine poate 
alunga acest duh rău din Europa? Nimeni, în afara Celui al Cărui nume a fost însemnat 
cu roşu în istoria neamului omenesc ca fiind Singurul Care alungă demonii din oameni. 
Ştiţi deja despre Cine vorbesc. E vorba despre Domnul lisus Hristos, Mesia, 
Mântuitorul lumii, Cel Care S-a născut din Fecioară, Cel Ce a fost omorât de evrei, Cel 
Ce a înviat din morți ca un Dumnezeu, Cel adeverit de-a lungul secolelor, Cel 
îndreptățit în ceruri, Cel slăvit de către îngeri, Cel mărturisit de către sfinți şi primit de 
către strămoşii noştri. 

Atâta vreme cât Europa L-a urmat pe Hristos, ca pe «soarele dreptății», şi pe 
sfinții Săi apostoli, mucenici, sfinți şi nenumărați drepți, precum şi alți oameni care au 
bineplăcut Lui, Europa a fost ca o piață luminată de sute şi mii de lumânări, mari şi 
mici, arzând strălucitor. Totuşi, atunci când dorinţa umană şi înţelepciunea omenească 
au bătut ca două vânturi puternice, lumânările au fost stinse şi întunericul a pogorât pe 
pământ, precum întunericul din muşuroaiele din pământ în care trăiesc cârtițele. După 
dorința omenească, orice națiune şi orice persoană caută puterea, plăcerea şi slava, 
imitându-l pe papa de la Roma. 

După înţelepciunea omenească, orice naţiune şi orice persoană crede că este mai 
înţeleaptă decât oricine altcineva şi că merită toate lucrurile pământeşti. Atunci cum 
oare să nu există războaie între oameni şi naţiuni? Cum să nu existe nebunie şi sălbăticie 
în rândul oamenilor? 

Cum să nu existe îmbolnăviri, epidemii şi boli cumplite, secetă şi inundații, 
revoluții şi războaie? Fiindcă la fel precum puroiul trebuie să se scurgă dintr-o rană 

infectată şi duhoarea trebuie să iasă dintr-un loc plin de gunoi. Aceasta trebuie să se 
întâmple. Papalitatea face uz de politică fiindcă aceasta este singura cale de a dobândi 
puterea. Luteranismul face uz de filosofie şi ştiinţă fiindcă consideră că aceasta este 
singura cale de a dobândi înțelepciunea. Şi astfel dorinţa i-a declarat război cunoaşterii, 
iar aceasta s-a declarat împotriva dorinţei. Acesta este noul Turn al lui Babel, aceasta 
este Europa. Dar în vremea noastră a apărut o nouă generație de europeni care a unit 
dorința cu cunoaşterea prin ateism şi i-a respins atât pe papă, cât şi pe Luther. Acum nici 
dorința nu este ascunsă şi nici înţelepciunea lăudată. Dorinţa şi înțelepciunea omenească 
sunt unite în vremurile noastre şi astfel s-a născut o uniune care nu este nici Romano- 
catolică şi nici luterană, ci în mod evident şi declarat satanică. Europa de azi nu este nici 
catolică şi nici luterană. Ea se află deasupra şi în afara amândurora. Ea este cu totul 
papei, fie pe scara înţelepciunii protestante. Ea neagă cu totul călătoria din această lume. 
Ea vrea să rămână aici. Ea vrea ca mormântul să-i fie leagăn. Ea nu are cunoştinţe 
despre cealaltă lume. Ea nu simte mireasma cerească. Ea nu-i vede pe îngeri sau pe 
sfinți în visurile sale. Nu vrea să audă de Prea Sfânta Născătoare de Dumnezeu. 
Destrăbălarea o face să urască fecioria. Întreaga Europă este acum cufundată în 
întuneric. Toate lumânările sunt stinse. Oh, ce întuneric cumplit! Fratele îşi împlântă 
sabia în pieptul fratelui său, crezând că acesta îi este duşman. Toţi îşi reneagă fiii şi 
viceversa. lar lupul este de departe un prieten mai credincios decât este omul. Oh, frații 
mei! Oare nu vedeţi voi toate acestea? Nu ați simțit întunericul şi necredința unei 
Europe necreştine asupra voastră? Preferați Europa în locul lui Hristos, moartea în locul 
vieţii? Moise a pus înaintea poporului său aceste două alternative. lar noi vă punem 
dinainte aceleaşi două alternative. Trebuie să ştiţi că Europa este moarte iar Hristos este 
viața. Alegeţi viaţa şi veţi trăi în veci”. 


Şi iată acum cutremurătorul vaiet adresat Europei de către episcopul cel întocmai 
cu apostolii: 

“Oh, fraţii mei! Secolul al XVIII-lea este tatăl celui de-al XIX-lea, iar secolul al 
XIX-lea este tatăl celui de-al XX-lea. Tatăl a rămas grozav de datornic. Iar fiul a plătit 
datoriile tatălui în întregime, dar el a ajuns şi mai îndatorat, iar datoria sa a trecut mai 
departe la nepot. 

Tatăl era bolnav de o boală foarte gravă, fiul nu s-a vindecat de această boală 
ruşinoasă a tatălui, ci a îngăduit să se transmită chiar mai departe şi în felul acesta ea a 
ajuns la nepot de trei ori mai puternică. Nepotul este secolul al XX-lea, adică tocmai 
secolul în care trăim. Secolul al XVIII-lea semnifică răzvrătirea pontifului roman 
împotriva Bisericii şi a clerului. Secolul al XIX-lea semnifică răzvrătirea împotriva lui 
Dumnezeu. Secolul al XX-lea reprezintă alianţa cu diavolul. Datoriile s-au mărit şi 
boala s-a înrăutățit. Domnul a spus că el va pedepsi păcatele părinților până la a treia şi 
a patra generaţie. 

Nu vedeţi oare că Domnul îi pedepseşte pe nepoți pentru păcatele strămoşilor lor 
europeni? Nu vedeţi biciul pe spatele nepoților din pricina datoriilor neplătite ale 
bunicilor? Regele antihrist este începutul secolului al XIX-lea. Papa-antihrist, este 
mijlocul aceluiaşi secol. Filosofii Europei, antihriştii (de la ospiciul de nebuni) sunt 
sfârşitul acestui secol: Napoleon Bonaparte, Pius, Nietzsche, cele trei nume fatale ale 
celor mai bolnavi trei oameni, suferinzi de boli ereditare. Sunt aceştia victorioşii 
secolului al XIX-lea? Nu, ei sunt purtătorii bolii cumplite moştenite din secolul al 
XVIII-lea. Oamenii cei mai bolnavi, Cezar, papa şi filosoful... ei da, nu în Roma 
idolatră, ci în inima Europei botezate! Aceştia nu sunt biruitorii, ci învinşii. Atunci când 
Bonaparte a râs dinaintea sfintelor biserici ale Kremlinului, când papa Pius a fost 
declarat infailibil şi când Nietzsche a anunţat public că se închină antihristului, atunci 
soarele şi-a ascuns faţa sa pe cer, întunecându-se. 

Şi dacă ar fi fost o mie de sori, aceştia s-ar fi întunecat cu toții de ruşine şi necaz 
din pricina acestui lucru uimitor pe care lumea nu l-a mai văzut vreodată mai înainte: un 
rege ateu, un papă ateu şi un filosof ateu. Pe vremea lui Nero, măcar filosoful nu era un 
ateu. 

Secolul al XVIII-lea a fost secolul lui Pilat: el L-a comandat pe Hristos la moarte. 
Secolul al XIX-lea a fost al lui Caiafa: el L-a răstignit pe Hristos. Secolul al XX-lea este 
secolul Sinedriului format din Iude botezate şi nebotezate. Acest Sinedriu a afirmat că 
Hristos era mort pentru totdeauna şi că nu era înviat. Şi atunci, dacă puteţi crede, 
fraților, au venit neauzite flageluri asupra umanităţii europene, biciuiri până la măduva 
oaselor ei, prin revoluţii şi războaie. Cine este victoriosul atunci, dacă nu este regele, 
papa şi filosoful Europei care au respins şi negat creştinismul? Biruitorul este ţăranul 
din Balcani şi cel rus după cuvântul lui Hristos: «Căci cel ce este mai mic între voi toți, 
acesta este mare» (Luca 9, 48). 

Cine a fost cel mai necunoscut, cel mai neînsemnat şi cel mai mic dintre toți 
oamenii secolului al XIX-lea, secolul marelui Napoleon, al infailibilului papă Pius şi a 
nemaiîntâlnitului Nietzsche? Cine altul, în afara ţăranului pelerin rus «la locurile sfinte» 
şi luptătorul țăran din Balcani împotriva semilunei, eliberatorul Balcanilor? Un câmp de 
luptă satanic, un cler satanic şi o înțelepciune satanică, iată ce au fost împăratul, papa şi 
filosoful secolului al XIX-lea. Țăranul ortodox din Balcani reprezintă antiteza totală a 
acestora: mai întâi, eroismul purtătorului crucii, în al doilea rând, mărturia clerului şi în 
al treilea rând, înțelepciunea apostolică a pescarului. Cuvintele rugăciunii Domnului şi 
Mântuitorului nostru lisus Hristos se referă la ei: «Te slăvesc pe Tine, Părinte, Doamne 
al cerului şi al pământului, căci ai ascuns acestea de cei înţelepţi şi le-ai descoperit 
pruncilor» (Mt. 11, 25). Şi ce le-a descoperit Dumnezeu acestor simpli țărani? El le-a 
descoperit curajul, lumina cerească şi înțelepciunea divină. Cu alte cuvinte, El le-a 
descoperit tot ceea ce era opus împăratului, papei şi filosofului occidental; a fost precum 
ziua faţă de noapte.” 


Sfântul episcop cel iubitor de Hristos spune următoarele despre civilizația Europei 
închinătoare la idoli şi lepădată de Hristos: 

“Dacă Europa ar fi rămas creştină, s-ar fi lăudat cu Hristos şi nu cu civilizaţia ei. 
lar marile, dar nebotezatele naţiuni ale Asiei şi Africii, care au înclinație către 
spiritualitate, ar fi încântate să înțeleagă creştinismul şi să-l cinstească aşa cum se 
cuvine. Şi este aşa fiindcă aceste naţiuni se fălesc cu credinţele lor, cu zeitățile lor, cu 
cărţile lor religioase: una cu Coranul, alta cu Vedele şi aşa mai departe. Cu alte cuvinte, 
ei nu se fălesc cu lucrul mâinilor lor sau cu civilizațiile lor, ci cu ceva mai important pe 
care ei îl consideră mai măreț decât aceste lucruri, cu ceva ce este de maximă 
importanţă pentru poporul lor. Europenii, însă, nu se fălesc cu Hristos şi cu Sfintele 
Scripturi, ci cu maşinile lor periculoase şi cu produsele ieftine ale mâinilor lor, cu alte 
cuvinte, ei se fălesc cu cultura şi civilizaţia lor. lar consecința acestei preamăriri a 
faimoasei lor «culturi» este ura tuturor națiunilor necreştine față de Hristos şi 
creştinism. Urându-i pe cei mici, ele îi urăsc şi pe cei mari. Urându-i pe europeni şi 
produsele lor, aceste naţiuni Îl urăsc şi pe Dumnezeul european. Dar să-i fie ruşine 
Europei fiindcă acest lucru n-o supără şi nici nu o îngrijorează. Din pricina altui lucru, 
ea a fost cea dintâi care şi-a urât şi respins propriul ei Dumnezeu. Din cauza influenţei 
unei Biserici rătăcitoare, Europa a ajuns în această situație nedorită la jumătatea 
secolului al XIX-lea. Dar ca să fim drepți, europenii nu sunt răspunzători de acest lucru; 
responsabilitatea se află în mâna conducătorilor săi spirituali. Nu turma este 
răspunzătoare pentru această stare de lucruri, ci păstorii ei. Cel mai bun lucru pentru 
Europa ar fi să se fălească cu creştinismul ei, cu marea sa valoare şi nepreţuita sa 
moştenire. Aceasta s-ar fi întâmplat aşa cum s-a întâmplat în primele secole creştine 
dacă Europa s-ar fi identificat cu creştinismul. 

Preamărirea lui Hristos şi predicarea cuvântului Său era misiunea dăruită Europei 
de către Dumnezeu. In afara lui Hristos, Europa nu are cu ce se făli. Fără de Hristos, 
Europa este cea mai săracă dintre cerşetori şi cel mai neruşinat exploatator al acestei 
lumi.” 


Episcopul cel luminat de Hristos Domnul ne spune acest amarnic adevăr cu privire 
la educaţia europeană: 

“Şcolile europene s-au îndepărtat de credinţa în Dumnezeu. Şi tocmai aici se află 
moartea umanităţii europene. În cazul civilizaţiilor păgâne, ştiinţa n-a fost niciodată 
despărțită de religie, chiar dacă religiile lor erau primitive şi false. Acest lucru s-a 
întâmplat numai în Europa, în acea Europă care a primit cea mai desăvârşită credinţă. 
Din pricina conflictului cu mai marii bisericii, Europa s-a mâniat şi a respins credința 
cea desăvârşită, dar a păstrat ştiinţa desăvârşită. O, fraților, ea a respins cunoaşterea 
divină şi a acceptat ignoranța omenească! Ce nebunie şi cât întuneric!” 


De Dumnezeu înţelepțitul episcop spune următoarele cu privire la orbirea voită a 
umanității occidentale: 

“Occidentul a devenit ateu. Acesta a fost motivul căderii sale în dizgrație şi în 
rătăcire. În vremurile creştine, pe când Occidentul era ortodox, acesta era preocupat de 
cele duhovniceşti. Dar de îndată ce s-a îndepărtat de adevărul şi virtuțile creştine, 
vederea sa duhovnicească s-a micşorat din ce în ce mai mult, aşa încât aceasta s-a 
întunecat cu totul în secolul al XX-lea. Tot ceea ce i-a mai rămas acum sunt ochii fizici 
cu care vede doar frumuseţea exterioară a lucrurilor. Şi-a înzestrat ochii aceştia exteriori 
cu numeroase aparaturi perfecționate aşa încât să poată vedea lumea perceptibilă mai 
bine şi mai precis, frumuseţea şi culoarea lucrurilor şi a creaturilor, numărul, măsura şi 
mărimea lor. Ea priveşte minusculii viermi şi microbi cu microscopul. Se uită prin 
telescop şi vede stelele de parcă acestea s-ar afla chiar deasupra acoperişului casei, aşa 
cum nimeni n-a mai făcut-o înainte. Dar vederea ei se opreşte aici şi nu poate merge mai 
departe. Preocupându-se doar de aspectele cunoaşterii intelectuale a lucrurilor şi a 
universului ce ne înconjoară, o, fraţii mei, civilizaţia occidentală este astăzi mai oarbă 
decât Arabia musulmană, India brahmană, Tibetul budist şi China taoistă. De fapt, 
Hristos nu S-a ruşinat mai mult în ultimele două milenii de nimic altceva decât de 
Europa, acolo unde oamenii botezați sunt mai orbi decât cei nebotezaţi! Din această 
pricină, marele Pavel i-ar spune aceleaşi lucruri Occidentului ateu de azi, precum 
odinioară galatenilor botezați din vremea sa. lată ce le scria acestora atunci: «O, galateni 
fără de minte, cine v-a ademenit pe voi să nu vă încredeţi adevărului, pe voi, în ochii 
cărora a fost zugrăvit lisus Hristos răstignit...? Atât de fără de minte sunteți? După ce ați 
început în Duh, sfârşiți acum în trup?» (Gal. 3, 1-3). Europa a pornit şi ea cândva în 
duh, dar acum sfârşeşte în trup, cu alte cuvinte, cu vederi trupeşti, cu raţiuni şi dorințe 
trupeşti, de parcă cineva ar fi vrăjit-o! Întreaga sa viaţă se mişcă doar în plan 
bidimensional în zilele noastre: în lungime şi în lăţime. Nu cunoaşte nimic despre 
adâncime şi înălțime. Şi din această pricină se luptă pentru pământ, teritorii, pentru 
spațiu, cât mai mult spaţiu. Vedeţi cum se ajunge de la un război la altul, de la o teroare 
la alta, fiindcă Dumnezeu nu a creat omul doar ca pe un simplu animal în spaţiu, ci 
pentru a pătrunde în adâncurile tainelor cu mintea sa şi pentru ca să urce cu inima spre 
dumnezeieştile culmi. Războiul pentru pământ este împotriva adevărului. Războiul 
împotriva adevărului este război împotriva firii dumnezeieşti şi a celei omeneşti. O, 
amărăciune mai amară decât fierea! Cât de mult suferă oamenii, cât de mult se chinuiesc 
şi cât de mult jertfesc ei pentru această trecătoare şi înşelătoare împărăție pământească! 
Dacă ar fi suferit măcar a suta parte din aceste chinuri şi jertfe pentru împărăția 
cerurilor, războiul ar fi devenit atât de ridicol încât i-ar fi făcut să râdă până la lacrimi. 
Doar cu mare greutate Îi oferă doi bănuţi lui Hristos, dar bisericii lui Moloh — satanei — 


90 


ei îşi dăruiesc întreaga lor avere şi pe toţi copiii lor! Europa ar trebui să se închine şi să- 
L urmeze pe Hristos. Ea ar trebui să-şi amintească de Prea Sfânta Născătoare de 
Dumnezeu şi de cei 12 mari apostoli şi solzii i-ar cădea de îndată de pe ochi. Şi ea va fi 
din nou la fel de frumoasă ca Europa Ortodoxă a lui Hristos din timpul primului mileniu 
al creştinismului. Atunci ea va fi fericită şi noi vom fi fericiți împreună cu ea. Atunci 
toate popoarele suferinde ale Europei se vor bucura şi vor cânta împreună cu noi veşnica 
doxologie: «Sfânt, sfânt, sfânt, Domnul Savaot, plin e cerul şi pământul de mărirea Ta». 
Amin.” 


Episcopul cel plin de smerenia lui Hristos spune despre poporul cel arogant al 
Europei: 

“Europenii cei mândri şi ambiţioşi nu-şi recunosc propriile lor greşeli. Ei au 
pierdut conştiinţa păcatului şi a căinței. 

Pentru ei, altcineva trebuie învinuit pentru orice rău din lumea aceasta şi niciodată 
nu dau vina pe ei înşişi. Atunci cum ar fi oare cu putinţă ca ei să comită vreun păcat, 
fiindcă ei s-au aşezat pe tronul lui Dumnezeu şi s-au proclamat infailibili?! 
Conducătorul lor religios, papa, a fost cel dintâi care s-a declarat infailibil. Liderii şi 
regii occidentului i-au urmat mai apoi exemplul. Fiecare s-a declarat pe sine infailibil, şi 
cel care purta crucea şi cel ce purta sabia”. 


Iubitorul de Hristos episcop spune următoarele despre judecata dintre Hristos şi 
Europa: 

“Dacă istoriei ultimelor trei secole — al XVIII-lea, al XIX-lea şi al XX-lea — ar fi 
să 1 se dea un nume corect, atunci nu ar exista vreo denumire mai potrivită decât 
înregistrarea judecății dintre Europa şi Hristos. Şi aceasta întrucât nimic nu a avut loc în 
Europa ultimilor 300 de ani care să nu fi avut legătură cu Hristos Domnul. În această 
judecată dintre Hristos şi Europa se întâmplă următoarele: Hristos îi spune Europei că 
ea a fost botezată în numele Său şi că aceasta ar trebui să-l rămână credincioasă Lui şi 
evangheliei Sale. La acestea, Europa, cea care se apără, răspunde: toate religiile sunt la 
fel. Ni s-a spus acest lucru de către enciclopediştii francezi. Şi nimeni nu ne poate 
obliga să credem în ceva. Europa tolerează toate religiile ca fiind superstiții, din pricina 
intereselor sale imperialiste. Ea însăşi nu are nici o religie. 

Când, totuşi, îşi împlineşte toate scopurile sale politice, atunci îşi aranjează 
conturile foarte rapid cu toate superstiţiile oamenilor. Hristos întreabă atunci cu tristeţe: 
«Cum puteţi trăi voi, oamenii, doar cu interesele voastre materiale, imperialiste, cu alte 
cuvinte, doar cu dorinţele animalice pentru satisfacerea poftelor voastre trupeşti? Am 
vrut să vă fac dumnezei, fiice şi fii ai lui Dumnezeu, dar voi vă îndepărtați de Mine şi 
încercați să deveniți ca animalele de sub jug». La aceasta Europa răspunde: «Eşti 
demodat. În locul Evangheliei Tale noi am descoperit biologia şi zoologia. Şi acum ştim 
că noi nu suntem urmaşii Tăi şi ai cerescului Tău Părinte, ci ai orangutanilor şi gorilelor, 
adică ai maimuţelor. Noi suntem în stare să devenim dumnezei fiindcă noi nu 
recunoaştem nici un alt dumnezeu în afară de noi înşine». La aceasta Hristos spune: 
«Voi sunteți mai încăpățânaţi decât iudeii de odinioară. V-am înălțat din întunericul 
barbariei la cereasca lumină, dar voi v-aţi întors în întuneric aşa precum hipopotamul se 
duce în noroi. Mi-am vărsat sângele de dragul vostru. V-am arătat dragostea Mea atunci 
când toți îngerii s-au îndepărtat fiindcă nu puteau suferi mirosul de iad ce venea de la 
voi. Când erați în întregime întuneric şi duhoare, Eu am fost singurul Care am rămas să 
vă curăţesc şi să vă luminez. Acum încetaţi cu necredinţa, fiindcă vă veţi reîntoarce doar 
la acel întuneric şi la acea duhoare de nesuportat». La acestea Europa strigă batjocoritor: 
«Pleacă de la noi. Nu Te recunoaştem. Noi mergem pe urmele civilizaţiei şi culturii 
europene şi a filosofilor greci. Vrem să fim liberi. Noi avem universităţi. Ştiinţa este 
steaua care ne călăuzeşte. Lozinca noastră este: libertate, fraternitate, egalitate. Iar 

mintea noastră este dumnezeul tuturor dumnezeilor. Noi Te respingem. Tu eşti doar un 
mit străvechi în care credeau bunicii şi bunicele noastre». 

Cu lacrimi în ochi, Hristos spune: «lată, Eu plec, dar voi veţi vedea. Aţi părăsit 
calea lui Dumnezeu şi mergeţi pe cea a satanei. Binecuvântările şi fericirea v-au fost 
luate. Viaţa voastră este în mâinile Mele, fiindcă Eu am fost răstignit pentru voi. Şi, 
totuşi, în ciuda tuturor acestor lucruri, Eu nu vă voi pedepsi, ci păcatele şi apostazia 
voastră față de Mine, Mântuitorul vostru, vă vor pedepsi. Eu am descoperit dragostea 
Tatălui Meu tuturor, şi prin dragoste am dorit să vă mântuiesc pe voi, pe toți». 

Europa spune atunci: «Dragostea? În programul nostru se află doar o ură cumplită 
şi rea față de toţi cei ce nu sunt de acord cu noi. Dragostea Ta e doar o poveste. Iar în 
locul acestei poveşti noi am înălțat steagul naţionalismului, internaționalismului, al 
progresului, al evoluţiei şi al cultului personalităţii. Noi ne-am aflat mântuirea în toate 
acestea, aşa încât pleacă de la noi». 

Fraţii mei, discuţia s-a încheiat în vremurile noastre. Hristos S-a îndepărtat de 
Europa, aşa cum a făcut-o odinioară cu ţinutul gadarenilor, atunci când gadarenii i-au 
cerut acest lucru. De îndată ce El a plecat, au izbucnit războaiele şi violenţa, teroarea şi 
ororile, catastrofele şi prăbuşirea tuturor valorilor adevărate. Barbaria precreştină a 
revenit în Europa, cea a avarilor, hunilor, lombarzilor, africanilor, numai că a fost de o 
sută de ori mai rău. Hristos Şi-a luat Crucea şi binecuvântările şi a plecat. Iar ceea ce a 
rămas în urma sa a fost întunericul şi duhoarea. lar acum voi trebuie să decideţi cu cine 
veţi merge: cu întunericul şi duhoarea Europei sau cu Hristos?” 


Episcopul, acest mărturisitor care este întocmai cu Apostolii, spune acestea despre 
“demonizarea cea albă”, adică despre Europa: 

“Ce credeți voi despre Europa? Africanii şi asiaticii îi numesc pe europeni 
«diavolii albi». Şi astfel, ei ar putea denumi Europa «demonizarea albă», «albă» datorită 
culorii pielii ei. 

«Demonizare», din pricina întunecimii sufletului ei, fiindcă Europa L-a respins pe 
singurul Dumnezeu adevărat şi a ocupat tronul Cezarilor romani. Şi aceasta este 
întocmai ca în cazul Cezarilor romani. Este întocmai ca în cazul cezarilor de dinainte de 
distrugerea Romei care au proclamat tuturor popoarelor lumii faptul că oricine se putea 
închina la zeii lor după cum le era voia, fiindcă Europa avea să tolereze acest lucru. 

De altfel, este de datoria lor să venereze, de asemenea, Europa ca pe cea mai 
măreaţă dintre toate zeitățile, fie în numele Europei înseși, fie în numele civilizaţiei. Şi 
iată cum, frații mei, acest vampir, Roma cea satanică, a fost reînviată în vremurile 
noastre, acea Romă care, înaintea lui Constantin cel Mare, i-a persecutat pe creştini, 
trecându-i prin foc şi prin sabie, şi a încercat să împiedice venirea lui Hristos în Europa. 
Dar acum, «demonizarea albă» a devenit o boală mai grea decât în Roma antică fiindcă, 
dacă Roma păgână era chinuită doar de un demon, «demonizarea albă» e chinuită de 
şapte duhuri necurate, fiecare dintre ele fiind mult mai puternic decât demonul Romei. 
Şi iată că astfel avem o nouă Romă idolatră şi o nouă mucenicie a creştinismului. 

Fiţi, deci, pregătiți pentru persecuția ce va să vină din mâinile «demonizării albe». 
Noua Europă păgână nu se făleşte cu vreo zeitate mai mare decât ea însăşi. Ea se făleşte 
cu înţelepciunea ei, cu bogăţiile ei, cu puterea ei. Fiind ca un balon umflat care este gata 
să explodeze, ea îi face pe africani şi pe asiatici să râdă de lăudăroşenia ei, care este 
precum un buboi copt, gata să se spargă şi să umple universul cu duhoarea lui. Aceasta 
este Europa anticreştină de azi, «demonizarea albă». Europa trăieşte în ciclul ticălos al 
invențiilor. Ori de câte ori cineva apare cu o invenție nouă, toți îl declară geniu. Şi 
iarăşi, oricine descrie invențiile altora, a acestor genii, unul ca acesta este proclamat 
doctor în ştiinţe. Invențiile Europei sunt numeroase, aproape nenumărate. Şi totuşi, nici 
una dintre aceste invenţii nu-l face pe om mai bun, mai cinstit sau mai luminat. Şi nici 
măcar o singură invenţie morală sau spirituală nu a apărut în Europa ultimilor o mie de 

ani, ci doar invenţii materiale. Şi toate aceste invenţii ale ei au adus Europa pe marginea 
prăpăstiei, a întunericului spiritual şi a unei pustiiri teribile fără precedent în istoria 
creştinătăţii. Nu ştim sigur dacă Europa, cu toate invențiile sale, şi-a întors faţa de la 
Hristos cu voia sa proprie sau influenţată fiind de reaua voinţă a altora. Atunci când a 
fost inventat telescopul aşa încât puteau fi văzute stele îndepărtate, savanții europeni le 
studiau în locul Evangheliilor lui Hristos. Atunci când a fost inventat microscopul, ei au 
râs din nou de Hristos. Atunci când au fost inventate trenul, motorul (maşina) cu aburi, 
telegraful şi telefonul, aerul vibra de lauda de sine a europenilor pentru a străbate 
mările, pentru a zbura prin aer, pentru a comunica de la mari distanţe; Hristos a fost 
considerat de Europa drept nefolositor şi învechit, demodat ca o mumie egipteană. Din 
păcate, Europa şi-a folosit toate invențiile sale în mod sinucigaş în ultimii două sute de 
ani, pentru războaie mondiale, crime, ură, distrugere, înşelăciune, exploatare nemiloasă, 
pentru desacralizarea a tot ceea ce este sfânt şi sacru oamenilor, pentru minciuni, 
nesinceritate, destrăbălări şi ateism în întreaga lume. Şi, astfel, Europa nu înşeală pe 
nimeni cu toate acestea, ci pe sine însăşi. Naţiunile necreştine au înțeles ce este ea, ce 
oferă ea şi ce vrea ea; de aceea ei o numesc «demonizarea albă» (demonii cei albi, cu 
alte cuvinte). 

Ascultaţi ceea ce spune împăratul şi proorocul David: «Unii se laudă cu căruțele 
lor, alţii cu caii lor, iar noi ne lăudăm cu numele Domnului Dumnezeului nostru» (Ps. 
19, 7). Aceşti fanfaroni vor umfla pernele slavei lor deşarte, iar noi ne vom înălța. În 
vreme ce Pavel apostolul strigă şi mai tare: «O, omule, ce ai pe care să nu-l fi primit? lar 
dacă l-ai primit, de ce te făleşti ca şi cum nu l-ai fi primit?» (1 Cor. 4, 7). Să ştiţi că 
toate invențiile au fost descoperite pe pământul care aparține lui Dumnezeu, dinaintea 

ochilor lui Dumnezeu, iar în felul acesta vom învăţa atât smerenia, cât şi cinstirea! 


Notă la ediția românească: Pentru a arăta strânsa legătură dintre gândirea părintelui Iustin 
Popovici şi gândirea dascălului său, reproducem un scurt text al episcopului Nicolae 


Velimirovici: „De ce Ortodoxia nu are un papă al ei? 

Sigur că are! Ortodoxia are un papă al ei, cel mai vechi dintre papii şi patriarhii lumii. ÎL 
are de la facerea lumii, îl are de la începutul vremurilor. Acesta este adevăratul papă, recunoscut 
de către toți apostolii lui Hristos. Duhul înţelegerii, Duhul luminii, Duhul cunoștinței, Duhul 
Mângâietor şi Puterea lui Dumnezeu — El este adevăratul papă al Bisericii lui Hristos din veac şi 
până în veac, neschimbat şi neclintit, neîndoielnic şi nepărtinitor, neavând înaintaş şi nici urmaş. 
Iar despre faptul că apostolii Îl recunoșteau pe Duhul Sfânt drept supremul lor cârmuitor şi papă 
aflăm cu certitudine din documentul scris de mâinile apostoliceşti. La primul sobor de la 
Ierusalim, apostolii au mărturisit aceste cuvinte vestite: «Părutu-s-a Duhului Sfânt şi nouă... 
(Fapte 15, 28), ca să fie aşa şi aşa. E limpede că apostolii ÎI puneau pe Duhul Sfânt înaintea io 
Înainte de asta, şi înainte de orice lucrare de zi cu zi, ei se rugau Lui, Îl chemau pe El, Lui i se 
supuneau. Oare nu tot astfel lucrează până în zilele noastre Biserica Ortodoxă? În fiecare an se 
reunesc sinoadele ortodoxe, şi ele mai întâi de toate îl invocă pe infailibilul lor papă, Duhul 
Sfânt, pe El ÎI cheamă cu frică şi cu cutremur la începutul oricărui lucru, şi Lui I se supun 
negreşit. Şi nu doar mai-marii Bisericii, ci şi conducătorii de stat din ţările pravoslavnice, 
miniştrii şi fruntaşii poporului dintotdeauna, mai întâi Îl chemau pe Duhul Sfânt atunci când îşi 
începeau lucrările lor soborniceşti. Aşa făceau şi mai fac dascălii din şcoli. lar Atotbunul, 
Atotputernicul şi Preaînţeleptul Duh Sfânt pe toate le cârmuieşte, pe toate le întăreşte, pe toate 
le însufleţeşte: şi Biserica , şi Statul (pravoslavnic) şi învățământul. Şi pe toate le stăpâneşte nu 
prin forță, ca dictatorii tereștri, ci ca un Părinte al înţelegerii şi al dragostei. El este Părintele 
nostru, cu botezul Căruia suntem noi botezați. Ştiţi doar că în limba greacă papa înseamnă 
părinte? Prin urmare, în sens moral, istoric şi primar, Duhul Sfânt este Părintele nostru, Papa al 
nostru. Oare Biserica Ortodoxă mai are nevoie de încă un părinte sau papă? Oare nu pe cei ce-şi 
tocmesc papi pământeşti îi preîntâmpină Însuşi Domnul Iisus Hristos? Cu 19 secole în urmă, El 

ne-a lăsat poruncă: «Şi tată al vostru să nu numiți pe pământ, că Tatăl vostru unul este, Cel din 
ceruri» (Matei 13, 9). Pace vouă şi sănătate de la Dumnezeu.” 


Elevi de la seminarul teologic cu dascălii lor: Sfântul loan Maximovici şi lustin 
Popovici în centru, 1933. 


* Biserica şi statul, p.53 

SCRIERI ALESE ALE PĂRINTELUI IUSTIN 


I. Din prefața la cartea părintelui Iustin, Suflete păcătoase, Belgrad, 1968 


e Din clipa în care va fi pusă problema sufletului omenesc, dinaintea noastră se va 
întinde un ocean imens de taine înfricoşate, dumnezeieşti. Când din nou se va pune 
problema păcatului, fiecare conştiinţă umană va avea o temere dinaintea inexplicabilei 
“taine a păcatului” (2 Tesal. 2, 7) şi a puterii sale. Sufletul uman, datorită naturii sale, se 
revarsă încontinuu dincolo de toate hotarele, dar sufletul şi păcatul par a fi nu din lumea 
aceasta, ci fiecare dintr-o altă lume. Şi, cu adevărat, chiar aşa se şi întâmplă; sufletul 
este de la Dumnezeu, păcatul este de la diavolul. Când sufletul se predă lui Dumnezeu şi 
trăieşte după legile Sale, viaţa sa se transformă treptat în rai. Însă când sufletul se lasă 
pradă păcatului, care reprezintă “legea” satanei, viaţa sa se transformă treptat în iad. 


e Păcatul este singurul lucru nefiresc din natura omului şi a lumii. “Ciudat”, străin, 
nepoftit, criminal, ucigaş de oameni, ticălos — acesta este păcatul în fiecare dintre noi. 
Dar din pricina forţei sale distructive, păcatul e mai rău şi mai oribil decât orice altceva. 
Ce anume? În esenţa sa, în energia sa, el se identifică cu diavolul, întrucât şi el corupe şi 
distruge. După definiţia Sfântului loan Hrisostom, “satana este păcatul”. În această 
definiție se află “întreaga taină a păcatului şi a fărădelegii”, precum şi întreaga forță a 
păcatului şi întregul iad al fărădelegii. Nu există satana fără de păcat şi nici păcat fără de 
satana. Chiar şi în cel mai neînsemnat păcat este ascuns diavolul. Satana e nemilos cu 
omul fiindcă “păcatul, odată săvârşit, aduce moarte” (Iacov 1, 15) şi “plata păcatului 
este moartea” (Rom. 6, 23). 

Aceasta este grozăvia de pe urmă a păcatului: moartea. Experienţa neamului 
omenesc certifică faptul că păcatul şi moartea sunt energii distructive identice ale 
diavolului. Cu acestea, diavolul îl ține pe om în strânsoarea lui cumplită. Dar câtă 
vreme? Atâta vreme cât omul rămâne fără de căință. Cel ce se căieşte după voia lui 
Dumnezeu este mântuit. 


e În lumea noastră pământească, “taina fărădelegii”, taina păcatului şi taina răului 
sunt într-o creştere imensă. În timp ce, dimpotrivă, taina binelui care există în adâncul 
conştiinţei umane este pururea legată de rădăcinile ei de viață dătătoare, de temelia, de 
izvorul oricărei fapte bune, adică de Dumnezeu şi, desigur, de Domnul şi Mântuitorul 
nostru lisus Hristos. Viaţa şi nemurirea sunt alimentate şi întreținute prin El. Hristos, 
Dumnezeul oricărui bine, a venit în lumea noastră pământească spre a ne dărui doctoria 
pentru orice păcat, pentru orice rău. În afara păcatului naturii umane nu există nici un 
rău. Aceasta este căinţa: “Pocăiţi-vă, căci s-a apropiat împărăţia cerurilor” (Mt. 4, 17). 
Mântuirea, vindecarea, viaţa fără de păcat şi nemuritoare sunt la îndemână. Dacă omul 
respinge această doctorie universală, ispăşirea păcatelor, pocăinţa, atunci ființa umană 
se îndreaptă în chip inevitabil spre demonizare, spre satanism, spre împărăţia răului, 
spre iad. 


e Prin păcat omul se împotriveşte lui Dumnezeu, el devine un luptător împotriva 
lui Dumnezeu, un vrăjmaş al lui Dumnezeu. Păcatul este energia principală a diavolului 
fiindcă el nu ÎL poate suporta nici pe Dumnezeu, nici cele dumnezeieşti. Atunci când el 
este ferm înrădăcinat în sufletul omului, acesta distruge treptat tot binele din el, mai 
întâi credința, apoi rugăciunea, apoi dragostea, postul, milostenia. Având dorinţa de a 
păcătui, omul îşi planifică treptat sinuciderea. Nu există nici o altă formă de ucidere 
umană decât cea care are loc prin păcat; el este cu adevărat ucigaş de oameni. De aceea, 

principala preocupare a omului cu trezvie duhovnicească este aceea de a ucide păcatul 
dinlăuntrul său şi, în acest fel, să-l ucidă şi pe diavolul însuşi, care ne omoară prin păcat. 
Dar cum poate oare omul să ucidă păcatul? 

Cum îl poate ucide omul pe satana? Acest lucru poate fi realizat doar prin 
Dumnezeu-omul lisus Hristos, care S-a făcut om doar în acest scop. El realizează acest 
lucru prin credința noastră în El, prin dragostea noastră faţă de El, prin căința noastră 
făcută înaintea Sa, prin rugăciunea noastră către El. 


e Drumul şi călătoria vieţii omeneşti, chiar aici pe pământ, se desfăşoară de la iad 
către rai, de la satana către Dumnezeu. Înlăuntrul lor se află ŞI nemurirea şi veşnicia 
omului. Păcatul nepocăit, chiar pe acest pământ, devine pentru om un chin insuportabil, 
un iad cu toate consecinţele sale: mânie — un chin, mândrie — alt chin; ură — al treilea 
chin; zgârcenie, viclenie, răutate — iad, iad, iad. Aceasta se întâmplă deoarece înlăuntrul 
oricărui păcat se află satana, iar înlăuntrul acestuia se află iadul. Mântuirea sufletului 
din aceste chinuri ale iadului este una singură: prin credință şi căință faţă de 
Atotmilostivul şi de viață dătătorul Domn lisus Hristos, Cel care ne inundă sufletul cu 
veşnica pace cerească şi cu nemuritoarea bucurie. Doar astfel îşi poate omul afla, prin 
Sfântul Duh, îndreptăţirea sa în Hristos, nemurirea sa, veşnicia sa. 


e Doar Evanghelia lui Hristos cunoaşte pe deplin taina şi problema păcatului şi tot 
ceea ce se ascunde în el. Fiul risipitor din Evanghelii este exemplul desăvârşit al 
păcătosului pocăit. 

Evanghelia ne arată faptul că omul, prin voia sa liberă, îşi poate împărți viaţa cu 
pământul şi cu cerul, cu satana şi cu Dumnezeu, cu raiul şi cu iadul. Păcatul îl goleşte 
treptat pe om de tot ceea ce este dumnezeiesc în el, până când, în cele din urmă, îl 
aruncă în ghearele satanei. Şi atunci omul ajunge în situaţia de a paşte porcii stăpânului 
său, diavolul. Porcii sunt patimile care sunt întotdeauna lacome şi hulpave. Trăind o 
astfel de viaţă, bietul om este ca unul ieşit din minţi. Într-o parabolă şocantă din Sfânta 
Evanghelie, Domnul spune despre fiul risipitor: “Şi-a venit în sine” (Lc. 15, 17). Cum 
şi-a venit în sine? El şi-a venit în sine prin căinţă. Prin păcat omul devine nebun, îşi iese 
din sine. Orice păcat, chiar şi cel mai nesemnificativ, reprezintă întotdeauna o nebunie, 
o ieşire din sine a sufletului. 

Prin pocăință, omul îşi vine întru sine, redevine sănătos, integru. Atunci el strigă 
tare către Dumnezeu, aleargă către El şi strigă la ceruri:. “Tată, am greşit la cer şi 
înaintea ta” (Lc. 15, 21). Şi ce face atunci Tatăl Cel ceresc? Pururea El este infinit de 
milostiv, văzându-şi copilul în stare de pocăință. El simte compătimire faţă de el, 
aleargă, îl îmbrăţişează şi îl sărută. El le porunceşte cetelor Sale cereşti, sfinților îngeri: 
“Aduceţi degrabă haina lui cea dintâi şi-l înjunghiaţi şi, mâncând, să ne veselim. Căci 
acest fiu al meu mort era şi a înviat, pierdut era şi s-a aflat. Şi au început să se 
veselească” (Lc. 15, 22-24). Iar acest lucru se întâmplă cu fiecare dintre noi şi de dragul 
oricărui păcătos care se pocăieşte. Adică veselia şi bucuria se sălăşluiesc în cerul 
Atotmilostivului Domn şi Dumnezeu şi dimpreună cu El se bucură toți sfinţii îngeri. 


II. Din cartea părintelui Iustin: Filosofia ortodoxă a Adevărului - Dogmatica 
Bisericiii Ortodoxe, vol. I, Belgrad, 1932, pp. 22-23, 41, 70. 


e Sfintele dogme sunt veşnicele şi mântuitoarele Adevăruri dumnezeieşti fiindcă 
ele se bazează pe forța de viață dătătoare a dumnezeieştii Sfintei Treimi, din care 
provine întreaga forță a noii vieți întru Hristos. Noua viaţă întru Hristos este țesută în 
întregime din dogma, din adevărurile dogmatice ale revelării lui Dumnezeu. 

e Veşnicele adevăruri dogmatice, dogmele dumnezeieşti sunt subiectul credinţei, 
iar credinţa este o practică a omului şi, deci, a minții omeneşti. Toate virtuțile 
evanghelice, începând cu credința, sunt pâinea cerească a vieţii celei veşnice, cu care 
omul se hrăneşte, se întăreşte, se sfințeşte, se desăvârşeşte şi este restabilit întru 
asemănarea sa după Dumnezeu. Viaţa trăită în Biserică, prin har, devine inevitabil 
izvorul cunoaşterii veşnicilor adevăruri dogmatice. Experiindu-le drept conținut al vieții 
sale, omul se apropie de autoritate, de Adevăr şi de forța mântuitoare. Aşa precum a 
spus Domnul: “De vrea cineva să facă voia Lui, va cunoaşte despre învățătura aceasta 
dacă este de la Dumnezeu sau dacă Eu vorbesc de la Mine Însumi” (loan 7, 17). 


e Totul în Dumnezeu-omul Hristos este real, este întrupat. Domnul nostru lisus 
Hristos este Dumnezeul Cel întrupat şi într-Însul sunt întrupate toate adevărurile 
dumnezeieşti. De aceea, întrucât Dumnezeu S-a întrupat, şi împreună cu El toate 
adevărurile dumnezeieşti, aceasta înseamnă că se pot întrupa în sfera realității şi vieții 
umane, în limitele timpului şi spațiului, aşa cum ne dă mărturie întregul Nou Testament 
ŞI întreaga istorie a Bisericii lui Hristos şi a sfinților Săi. 


e Aşa numita dovadă logică în ceea ce priveşte existența lui Dumnezeu este de 
ordin cosmologic, teologic, psihologic, istoric, de ordinul dovezilor etice şi al multor 
altora care, odată cu trecerea timpului, au fost formulate în raționalismul filosofic. Ele 
nu pot avea, în Dogmatica Bisericii Ortodoxe, valoarea unei dovezi reale, fiindcă ele se 
bazează pe mințile şi simţurile unei umanități păcătoase, limitate şi relative. Pentru 
Biserică, adevărul despre Dumnezeu este acela pe care El ni l-a relevat şi este prin 
urmare dovada adevărată, de netăgăduit. Ca realitate dată şi dumnezeiască, acest adevăr 
nu depinde de dovezile şi argumentele funcţiilor raționale ale minţii. Mărturia logică Îi 
exprimă pe Dumnezeu cu mult mai mult decât ÎI ascunde. 


III. Din prologul cărţii părintelui Iustin, Filosofia ortodoxă a adevărului - 
Dogmatica Bisericii Ortodoxe, vol. I, Belgrad, 1932, pp. 9, 11. 


Filosofia Sfântului Duh este înțelepciune şi cunoaştere, înţelepciune prin har şi 
cunoaştere prin harul naturii ființei; iar această înţelepciune posedă cunoaşterea 
dumnezeiescului şi a umanului, a celor văzute şi nevăzute. Filosofia Sfântului Duh este 
în acelaşi timp forţa creatoare a divinului şi a umanului, a celor văzute şi nevăzute. 
Filosofia Sfântului Duh este în acelaşi timp forţa creatoare care, prin “a deveni 
asemănătoare cu Dumnezeu” pe calea desăvârşirii ascetico-harismatice, înmulțește în 
om înțelepciunea divină despre Dumnezeu, lume şi om. Tocmai acest caracter al 
filosofiei ortodoxe este scos în evidență de către Sfântul loan Damaschin atunci când 
spune: “Filosofia înseamnă a te asemui cu Dumnezeu” şi, deci, este “arta artelor şi 
ştiinţa ştiinţelor”. Ca izvor al vieţii, filosofia Sfântului Duh este singura artă care are 
posibilități variate de a plăsmui o personalitate asemănătoare lui Hristos şi lui 
Dumnezeu şi este singura ştiinţă care-l poate învăţa pe omul cel muritor şi egoist cum să 
biruie moartea şi să dobândească nemurirea. Prin urmare, filosofia ortodoxă este arta 
artelor şi ştiinţa ştiinţelor. Taina Adevărului nu se află în lucruri, idei şi simboluri, ci 
într-o persoană, iar această persoană este persoana teandrică, Domnul nostru Iisus 
Hristos. De aceea Domnul a spus: “Eu sunt Adevărul”, un Adevăr atotdesăvârşit, 
pururea nemicşorat şi neschimbat, întotdeauna unul şi acelaşi în plinătatea sa 
desăvârşită, întotdeauna unul şi acelaşi “ieri, azi şi în veci” (Evrei 13, 8). 


IV. Din prologul cărţii părintelui Iustin Viețile Sfinţilor Sava şi Simeon, 
Miinchen, 1962, p. 16. 

Doar mintea care a fost curățită de patimi şi de întunericul păcatului şi a fost 
sfințită prin harul Sfântului Duh se află în situația de a simţi şi de a iubi ceea ce este 
sfânt şi a trăi din aceasta şi pentru aceasta. Numai cei curaţi îi pot cunoaşte pe cei curați. 
“Fericiţi cei curaţi cu inima, căci aceia vor vedea pe Dumnezeu”. Mai întâi, ei Îl vor 
vedea pe chipul sfinţilor Săi, fiindcă Dumnezeu “Se odihneşte întru sfinții Săi”. Acolo 
ei vor vedea şi tot darul dumnezeiesc care este dăruit oricărei creaturi a lui Dumnezeu. 


V. Din cartea părintelui Iustin Dostoievski, Belgrad, 1940. 


e Conştiinţa umană este un dar al lui Dumnezeu. Ea este atât de tainică şi 
enigmatică în realitatea şi nemijlocirea ei încât numai Dumnezeu i-o putea dărui omului. 
În structura sa cea mai intimă, conştiinţa umană este conştiinţa de Dumnezeu, fiindcă în 
esenţă conştiinţa i-a fost dăruită omului ca un dar dumnezeiesc. Omul n-ar fi putut avea 
o conştiinţă de sine dacă aceasta nu i-ar fi fost dăruită de Dumnezeul. 


e Adevărata şi reala cunoaştere de Dumnezeu şi de sine este dobândită de către om 
doar pe calea adevăratei iubiri. lubindu-L pe Dumnezeu, omul ştie că sufletul său este 
asemănător lui Hristos şi nemuritor. Experierea iubirii ca metodă de a dobândi 
cunoaşterea de Dumnezeu se află într-una dintre Evanghelii, pe care Dumnezeu-omul a 
dăruit-o neamului omenesc. Folosind această metodă, omul Îl află repede pe Dumnezeu 
şi îşi descoperă şi propriul său eu. Aflându-se pe calea urii, omul ÎL pierde uşor pe 
Dumnezeu, precum şi propriul său eu. După ce a fost introdusă şi folosită de către 
Dumnezeu-omul Hristos, această metodă a devenit şi a rămas metoda precisă a 
gnoseologiei ortodoxe”. 


* În Dumnezeu-omul Hristos, există ceva incomparabil mai mare decât Adevărul, 
Bunătatea, Frumosul. El Însuşi este toate acestea într-un sens absolut şi, în acelaşi timp, 
ceva mult mai măreț decât acestea. Orice bine există pentru sufletul omenesc, Hristos îl 
atrage spre Sine cu invincibilul Său magnet al iubirii. El îi dăruieşte sufletului omenesc 
ceea ce nici măcar Adevărul absolut nu îi poate dărui, nici Bunătatea absolută şi nici 
Frumosul absolut nu îi pot dărui vreodată prin ele însele’. 


e Doar un singur drum conduce spre cunoaşterea Adevărului: dragostea. 
Dobândind dragostea, care este Dumnezeu Însuşi, omul se uneşte într-adevăr cu 
Dumnezeu şi în acest mod se apropie de cunoaşterea reală a Adevărului Veşnic. 
Dragostea îl umple pe om cu Dumnezeu. În măsura în care omul se dăruieşte pe sine lui 
Dumnezeu, omul ajunge să-L cunoască pe Dumnezeu. Plin de Dumnezeu, omul este 
luminat, sfințit, îndumnezeit, şi în acest fel ajunge la adevărata cunoaştere de Dumnezeu 
prin acceptarea şi practicarea celei dintâi şi mari porunci (2 Petru 1, 4). Dumnezeiasca 
energie a dragostei îl îndreaptă pe om pe calea îndumnezeirii: ea îi îndumnezeieşte 
inima, sufletul, voinţa şi tot ceea ce este omenesc; el trăieşte prin Dumnezeu, simte prin 
Dumnezeu, gândeşte prin Dumnezeu, nădăjduind prin Dumnezeu. Pe lângă aceasta, 
taina lui Dumnezeu Îl revelează pe Sfântul Duh omului fiindcă “cele ale lui Dumnezeu 
nimeni nu le-a cunoscut, decât Duhul lui Dumnezeu” (1 Cor. 2, 11). Sfântul Duh este 
“duhul dragostei” şi “duhul înţelepciunii şi al prevederii”, adică Duhul cunoaşterii”. 


e Dumnezeu-omul a făcut ca dragostea să fie esența şi metoda cunoaşterii lui 
Dumnezeu şi a cunoaşterii omului. Aceasta este principala forță creatoare din care este 

format Noul Testament. Taina minunatei Persoane a lui Hristos se află înlăuntrul iubirii. 
Taina gnoseologiei evanghelice se află în Iubire. Iubirea divino-umană este calea cea 
nouă către cunoaştere. Porunca sa imperativă este: iubeşte pentru a cunoaşte. Adevărata 
cunoaştere a oricărui lucru depinde de Iubire, se naşte înlăuntrul Iubirii, creşte prin 
Iubire şi ajunge la desăvârşire prin Iubire. Iubesc, deci ştiu, cunosc. Cunoaşterea este 
consecinţa Iubirii. Întreaga filosofie a cunoaşterii este cuprinsă în întreaga filosofie a 
Iubirii. Numai dacă omul iubeşte cu o Dragoste hristică, devine el cu adevărat filosof şi 
numai atunci cunoaşte el cu adevărat taina vieții şi a lumii. Prin Dragoste, Dumnezeu e 
Dumnezeu, aşa cum prin Dragoste, omul este om”. 


e Creştinul condus de Hristos către tainele lumii lui Dumnezeu, vede Logosul şi 
rațiunile universului, precum şi orice creatură ca venind din mintea Creatorului. Când 
este oglindită în oglinda sufletului unei astfel de personalităţi, creaţia bolnavă şi coruptă 
se înalţă spre o frumuseţe şi o desăvârşire responsabilă. Înlăuntrul sufletului hristofor 
este revelată taina ultimă a creaţiei fiindcă este alături de creație şi o iubeşte. Cel iubit 
îşi revelează întotdeauna taina sa celui de care este iubit. Personalitatea hristoforă 
observă creaţia şi natura nu ca un prădător sălbatic care trebuie cu cruzime să-şi 
dobândească prada, ci o priveşte ca pe o creatură vulnerabilă față de care trebuie să-şi 
arate mila, compasiunea şi dragostea. Pentru o personalitate hristică, creaţia nu este doar 
o simplă materie fără suflet față de care noi trebuie să ne purtăm cu cruzime şi 
îndrăzneală, exploatând-o, ci este o taină de nepreţuit a lui Dumnezeu față de care 
trebuie să dovedim milă şi compasiune prin rugăciune şi dragoste. “lubeşte orice 
creatură a lui Dumnezeu”, spune Dostoievski, “precum şi toate creaturile laolaltă şi 
orice firimitură. lubeşte animalele, iubeşte plantele, iubeşte orice creatură. Dacă iubeşti 
orice creatură, vei începe să înţelegi orice lucru cândva, şi atunci fără efort vei începe să 
înţelegi din ce în ce mai mult în fiecare zi” (Dostoievski, Frații Karamazov”). 


VI. Din cartea Abisul filosofic: 


e În întreaga lume, nu este nimic altceva mai înspăimântător decât omul. Filosofia 
omului este insuportabilă, de neconceput, chiar pentru minţile îngerilor, şi ea provoacă 
întristare în inimile heruvimilor. Nesfârşirea omului este dureroasă. Cine oare să nu se fi 
întristat gustând din această cunoaştere amară? Să fim sinceri până la capăt: dacă 
minunatul Domn şi Mântuitor lisus Hristos nu ar fi înviat şi cu lumina învierii Sale nu 
ar fi luminat şi nu ar fi dat sens nemărginirii omului, atunci omul ar fi ajuns o fiinţă de 
neînțeles, fără sens. 

Doar Preadulcele Domn lisus Hristos, cu dumnezeiasca Sa dragoste, îndulceşte 
taina amară a ființei umane, umplând-o cu eul Său, cu viața Sa şi cu nesfârşirea Sa. 
Unde se află centrul fiinţei umane? În Domnul nostru Iisus Hristos Cel înviat şi înălțat 
la ceruri care “stă de-a dreapta lui Dumnezeu” (Col. 3, 1). Odată cu Hristos Dumnezeu- 
omul, veşnicia a devenit un atribut comun al vieţii omeneşti. Care gând, dorință şi 
sentiment omenesc este acum nemuritor? Numai gândul întru Hristos, dorința şi 
simţământul întru Hristos sunt nemuritoare. Omul este creştin doar dacă el gândeşte prin 
Hristos, crede, simte şi doreşte prin Hristos (cf. Fil. 2, 5). 


e Omul este singura fiinţă din întreaga lume care se întinde de la rai la iad. Gama 
gândirii umane, a meditaţiilor omeneşti, a simţurilor şi sentimentelor omeneşti vibrează 
pe o întindere mult mai mare decât cea a îngerilor şi a satanei. Ea este mai mare decât a 
îngerilor fiindcă omul poate cobori până la satana, dar, în acelaşi timp, este mai mare 

decât a diavolului fiindcă omul poate fi înălțat până la Dumnezeu. Omul este, deci, o 
ființă veşnică, fie că vrea sau nu. 

Când începe nemurirea omului? Ea începe din clipa conceperii sale în pântecele 
mamei. Şi când începe raiul sau iadul omului? Ea începe din libera unire a omului cu 
binele dumnezeiesc sau cu răul diabolic, adică unirea omului cu Dumnezeu sau cu 
satana. Ce este, deci, raiul? După cuvântul Sfinţilor Părinţi, raiul este simțirea lui 
Dumnezeu. Dacă ÎI simţi pe Dumnezeu înlăuntrul tău, atunci ai ajuns deja în rai. 

Un sfânt al vremurilor noastre, Sfântul loan de Kronstadt, spune: “Când 
Dumnezeu este prezent în toate gândurile omului, în toate dorințele sale şi în toate 
intențiile sale, prin vorbele, cuvintele şi faptele sale, împărăția lui Dumnezeu a pogorât 
asupra sa. Atunci omul Îl vede pe Dumnezeu pretutindeni: în Sfânta Sa gândire, în 
Sfânta Sa acțiune, în Sfânta Sa materie”. 


e Inima celor nevăzute este pururea prezentă în inima celor văzute. Ea se află 
înlăuntrul nucleului acestora. Să fim cinstiți şi curaţi şi vom vedea că cele trei lumi — 
universul, pământul şi omul — se constituie ele însele drept forțe sau energii nevăzute 
aflate înlăuntrul materiei. 

Orice creatură din această lume formează un cadru creat în care Dumnezeu Şi-a 
întipărit gândirea, iar toate creaţiile Sale laolaltă creează mozaicul splendid al 
“cuvintelor” necreate ale lui Dumnezeu. Mergând de la o creaţie la alta, noi mergem de 
la o imagine a lui Dumnezeu la alta fiindcă Dumnezeu l-a creat pe om “după chipul 
Său”. Orice cunoaştere a noastră îi spune lumii şi omului foarte limpede: această lume 
văzută există şi se bazează pe lumea cea nevăzută care nu are nici limite şi nici sfârşit. 


e Acesta este idealul suprem de maximă importanţă în cadrul Bisericii Dumnezeu- 
omului Hristos, după învăţăturile credinţei ortodoxe, de a afla persoana lui Dumnezeu 
înlăuntrul omului. 

Atunci când ai descoperit-O în om, I-ai descoperit şi valoarea Sa eternă, unicitatea 
Sa, nemurirea Sa şi veşnicia Sa. Adesea însă, chipul dumnezeiesc din om este acoperit 
cu mizeria plăcerii, cu ghimpii patimilor, cu buruienile păcatului şi cu înfăţişarea 
exterioară a răutăţii. 

Dar tu eşti creştin ortodox şi trebuie să înlături toate acestea de pe chipul cel 
dumnezeiesc pentru a scoate la iveală din nou persoana umană în toată frumuseţea sa 
dumnezeiască. 

Atunci când te comporti în acest mod, îl iubeşti pe om în ciuda păcatelor sale. Nu 
vei identifica niciodată păcatul cu păcătosul şi răul cu criminalul. Vei despărți 
întotdeauna păcatul de păcătos, vei osândi păcatul şi vei avea milă, compătimire şi 
înţelegere față de păcătos, aşa cum a avut Domnul față de femeia cea păcătoasă prinsă în 
faptul adulterului, după cum ne relatează Evanghelia de la loan (8, 3-11). Prea 
milostivul Domn osândeşte păcatul, dar El nu o osândeşte pe femeia cea păcătoasă. Este 
ca şi cum ai spune “Eu nu-ţi osândesc sufletul cel după asemănarea lui Dumnezeu şi 
după chipul lui Dumnezeu. Tu nu eşti totuna cu păcatul, fiindcă tu ai înlăuntrul tău 
puteri dumnezeieşti care te pot libera de acest păcat”. “Mergi. De-acum să nu mai 
păcătuieşti” (loan 8, 11). 


e Statornicia şi simţul nemuririi în simţire şi în cunoaşterea rațiunii dumnezeieşti a 
lumii i-a caracterizat pe îngeri şi pe sfinți. Absența totală a acestui simţ îi caracterizează 
pe demoni şi pe oamenii împietriți de rău. Şovăiala în ceea ce priveşte acest simţ şi 
această cunoaştere îl caracterizează pe omul cu puţină credință. Raiul constă din fermul 
şi nemuritorul simţ şi cunoaştere a rațiunii dumnezeieşti a lumii care a fost creată de 
Dumnezeu Logosul. Diavolul este diavol tocmai fiindcă el neagă veşnic şi total rațiunea 

şi raționalitatea din lume. Pentru el totul este nebunie şi absurditate şi din această 
pricină el trebuie să elimine şi să distrugă valorile eterne ale acestei lumi. 


e Omul se află pe drumul dintre rai şi iad, dintre Dumnezeu şi satana. Fiecare gând 
şi meditaţie a omului, şi fiecare simțământ al său, aduce sufletul cu o treaptă mai 
aproape de rai sau cu o treaptă mai aproape de iad. Dacă este după Dumnezeu, gândirea 
şi meditaţia îl leagă pe om de Dumnezeu, Logosul, Cel de neînțeles şi de nebiruit, iar 
acest lucru înseamnă deja raiul pentru om. 

Dacă, însă, gândirea este împotriva Logosului divin sau Acesta lipseşte din ea, 
omul este în mod inevitabil legat de irațional, de prostesc şi de diavol, iar acest lucru 
înseamnă deja iadul. Tot ceea ce este valabil şi are forță pentru gândire este valabil şi 
are forță şi pentru simţire. 

Totul, deci, începe aici, pe pământ: şi raiul şi iadul pentru om. Viaţa omului pe 
această planetă este o imensă dramă. Aici, lumea temporală şi cea veşnică mereu se 
ciocnesc, ca şi cele muritoare şi cele nemuritoare, binele şi răul, lucrurile diavolului şi 
cele ale Domnului. 


e Gândirea umană este un blestem atunci când ea nu vrea să se transforme în 
rugăciune şi nu doreşte să se desăvârşească prin rugăciune. Este de neconceput ca 
gândirea să existe dinaintea tainei lumilor fără ca ea să se transforme într-o stare şi o 
dispoziție plină de rugăciune. 

Nimic nu este mai minunat decât gândirea care, dinaintea privirii lumii divine, este 
cufundată în rugăciuni. 


VII. Din părintele Iustin, Omul şi Dumnezeu-omul - Studii despre teologia 
ortodoxă, Atena, 1974. 


e Comuniunea noastră cu Mântuitorul Hristos înseamnă mântuire; comuniunea cu 
El ca sfinţitor înseamnă sfințire; comuniunea cu El, ca Dumnezeu, înseamnă 
îndumnezeire; comuniunea cu El, cel nemuritor, înseamnă nemurire; comuniunea cu El, 
Cel înviat, înseamnă Înviere; comuniunea cu El, Cel înălțat, înseamnă înălţare şi locul 
cel de-a dreapta lui Dumnezeu Tatăl (cf. 1 Cor. 1,9). 


e “Vă îndemn fraţilor... ca toţi să vorbiţi la fel” (1 Cor. 1, 10). Creştinii pot vorbi 
toți la fel atunci când au aceleaşi simţăminte, aceleaşi gânduri, acelaşi fel de viaţă. Ei 
dobândesc acest lucru atunci când îşi unesc sufletul cu sufletul sobornicesc al Bisericii, 
inima lor cu inima sobornicească a Bisericii, mintea lor cu mintea sobornicească a 
Bisericii şi gândirea lor cu gândirea sobornicească a Bisericii (cf. Fapte Ap. 4, 32). 
Atunci ei gândesc, simt şi “vorbesc” prin sufletul sobornicesc al Bisericii, prin inima şi 
gândirea ei sobornicească. 


e “Căci noi împreună-lucrători cu Dumnezeu suntem” (1 Cor. 3, 9). Idealul omului 
adevărat şi desăvârşit a fost realizat în persoana Dumnezeu-omului Hristos prin 
împreună lucrarea divino-umană. Această conlucrare divino-umană, având loc prin 
intermediul trupului divino-uman al Bisericii devine o zestre comună a omului şi un 
mod comun de viață, gândire, acţiune şi de existenţă al lor. În Biserică, oamenii sunt 
uniți cu Dumnezeu-omul Hristos, adică sunt născuţi cu El şi de către EI, sunt 
transformați cu El şi de către El, sunt răstigniţi cu El şi de către EI, sunt înviați cu El şi 
de către EI, participă la înălțarea Sa şi cu El, viețuiesc veşnic în El şi cu EI, simt 
împreună cu EI şi prin El, acţionează cu EI şi prin El. În această sobornicească divino- 
umanizare a omului se află chiar mântuirea şi sfințirea sa. Neamul omenesc a fost creat 

în acest scop şi viața paradisiacă a strămoşilor noştri a fost creată în această fericită 
conlucrare cu Dumnezeu. 

Căderea a apărut atunci când noi am respins această sinergie şi am început să 
viețuim în păcat şi în conlucrare cu diavolul. Dumnezeu-Cuvântul S-a făcut om pentru a 
redeschide raiul, a cărui viaţă lăuntrică este conlucrarea cu Dumnezeu. 


e Domnul lisus Hristos este temelia dumnezeiască solidă şi adâncă pentru 
construcția Bisericii lui Dumnezeu. El şi numai El, Dumnezeu-omul Hristos este în chip 
simultan temelia Bisericii personale, familiale, locale şi ecumenice (cf. 1 Cor. 3, 10-11). 


e Dragostea de care vorbeşte Sfântul Apostol Pavel este dragostea lui Hristos; este 
dragostea pe care Domnul a numit-o “noua dragoste”, iar porunca privitoare la ea este 
“noua poruncă”. 

Această dragoste diferă de orice altă dragoste a omenirii. Toată noutatea acestei 
iubiri se bazează pe faptul că ea ne obligă să iubim precum iubeşte Hristos: “Poruncă 
nouă dau vouă: să vă iubiţi unul pe altul. Precum Eu v-am iubit pe voi, aşa şi voi să vă 
iubiţi unul pe altul” (loan 13, 34). “Noua” iubire divino-umană face ca Noul Testament 
să fie pururea nou. Personificarea unei astfel de iubiri ÎL reprezintă pe Însuşi Dumnezeu- 
omul Hristos. Prin El Însuşi, Hristos a dat mărturie şi ne-a asigurat de mesajul 
fundamental al Noului Testament: “Dumnezeu este iubire” (1 Ioan 4, 16). Dar Hristos 
nu este numai dragoste dumnezeiască; El este şi “Dumnezeul iubirii” (2 Cor. 13, 11). 
Din această pricină, adevărata dragoste dumnezeiască, eternă, este numai aceea care 
vine de la El, Dumnezeu-omul Hristos (1 Cor. 13, 1ff.). 

e Fără îndoială, noi suntem mântuiți numai ca membri organici, vii, ai trupului 
teandric al Mântuitorului, adică ai Bisericii sfinte, apostolice, soborniceşti, fiindcă 
Biserica nu este altceva decât întreaga viaţă teandrică a lui Hristos, revărsată de-a lungul 
secolelor şi în vecii vecilor (2 Cor. 13, 4-5). 

Nu există nici o evanghelie adevărată pentru om fără şi în afara Dumnezeu-omului 
Hristos. Întreaga bunavestire, întreaga Evanghelie se leagă doar de Dumnezeu-omul 
Hristos... Ce este Evanghelia? Evanghelia este tot ceea ce este Hristos Care, coborând 
din Cer pe pământ, a adus cu El ca Dumnezeu tot ceea ce a făcut El pentru noi ca 
Dumnezeu-om, precum şi tot ceea ce ne-a dăruit El ca Mântuitor în cadrul trupului Său 
divino-uman, adică în Biserică. Aceste lucruri alcătuiesc Evanghelia. Cu alte cuvinte, 
Evanghelia este Dumnezeu în totalitatea Sa, este tot adevărul lui Dumnezeu, toată 
dreptatea lui Dumnezeu, toată dragostea lui Dumnezeu, toată viaţa lui Dumnezeu, toate 
desăvârşirile lui Dumnezeu care ne-au fost descoperite şi dăruite nouă de către 
Dumnezeu Cuvântul, Domnul lisus Hristos. Dumnezeu-omul Hristos, în întreaga 
plinătate a ipostasului Său divino-uman este singura Evanghelie adevărată, exactă, 
vestea cea bună, adevărată, unică pentru neamul omenesc (Gal. 1, 7). 


e Organismul Bisericii este cel mai complex organism despre care are cunoştinţă 
spiritul omenesc. De ce? Fiindcă el este unicul organism divino-uman în care toate 
tainele lui Dumnezeu şi ale omului, toate forțele umane şi divine formează un trup. 
Numai atotînţeleptul, atotputernicul Dumnezeu-om, Domnul nostru lisus Hristos a putut 
să unească şi să îmbine toate aceste lucruri într-un trup, trupul Său, Biserica, al cărei 
veşnic cap este El Însuși. 

El dirijează întreaga viață în acest minunat şi făcător de minuni trup, minunatul şi 
făcătorul de minuni Dumnezeu şi om. Fiecare membru al ei trăieşte pentru întregul trup, 
dar şi întregul trup trăieşte înlăuntrul fiecărui membru al său. Toţi trăiesc în fiecare şi 
pentru fiecare. Dar, de asemenea, fiecare trăieşte în toți şi pentru toți. Fiecare membru 
creşte o dată cu creşterea de obşte a trupului, dar şi întregul trup creşte o dată cu 
creşterea fiecărui membru. Toate aceste membre numeroase ale trupului, toate aceste 

organe, organele simţurilor, celulele, se unesc într-un singur trup divino-uman, pururea 
viu, în Însuşi Dumnezeu-omul Hristos, adaptând energiile fiecărui membru la viaţa 
sobornicească a trupului... 

Lucrarea evanghelică a fiecărui membru al Bisericii, chiar dacă este cu totul 
specială şi personală, este întotdeauna şi din orice perspectivă sobornicească şi generală. 
Sarcina fiecărui membru al Bisericii este totdeauna personală şi totuşi colectivă, este 
personală şi totuşi sobornicească. Chiar dacă se pare că un membru al Bisericii 
acționează doar pentru sine (de exemplu, asceza unui pustnic), în realitate el acționează 
pentru totalitatea Bisericii. Astfel se prezintă organizarea organismului divino-uman al 
Bisericii, pe care lisus Însuşi îl dirijează şi îl conduce (Efes 4, 16). 


e Toate universurile, toate lumile existente şi toate ființele, opriţi-vă doar o clipă! 
Jos cu toate inimile, cu toate minţile, cu toate vieţile, cu toate neamurile, cu toate 
veşniciile, fiindcă toate acestea fără de Hristos sunt iad pentru mine, un iad lângă 
celălalt iad; toate acestea sunt nenumărate şi nesfârşite iaduri. Viaţa fără Hristos, 
moartea fără Hristos, adevărul fără Hristos, soarele fără Hristos şi universurile fără de El 
sunt toate nebunii, nimicnicii îngrozitoare, mucenicie insuportabilă, chinurile lui Sisif, 
iad! Nu vreau nici viaţă şi nici moarte fără Tine, o, Prea Dulcele meu Domn! Nu vreau 
nici adevăr, dreptate, rai, nici veşnicie. Nu, nu! Te doresc numai pe Tine, numai Tu eşti 
totul. Tu eşti în toate şi deasupra tuturor!... Adevărul, dacă nu este Hristos, nu-mi este 
de folos, este doar un iad. 

Dreptatea, dragostea, binele şi fericirea sunt toate laolaltă un iad fără Hristos; chiar 
Dumnezeu Însuşi este un iad dacă nu este Hristos. Nu vreau nici adevăr fără Hristos, 
nici dreptate fără Hristos, nici dragoste fără Hristos, nici Dumnezeu fără Hristos. Nu 
vreau nimic din toate fără Hristos, nici dragoste fără Hristos, nici Dumnezeu fără 
Hristos. Nu vreau nimic din toate acestea, în nici un chip anume! Sunt gata să primesc 
orice fel de moarte, puteți să mă ucidețţi în orice chip doriţi, fiindcă fără de Hristos nu 
doresc nimic; nimic, nimic, nimic (Filip. 1, 21; 3, 8). 


e Domnul nostru lisus Hristos S-a făcut om, aşa încât “să putem umbla întru EI”, 
să vieţuim în El şi nu să-L privim de departe, să-L admirăm şi să filosofăm la adresa 
Lui... 

“Umblaţi întru El” este porunca poruncilor de a vieţui în El şi cu EI, fără să-L 
adaptăm pe EI la felul nostru de a fi, ci adaptându-ne pe noi la EI, nu schimbându-L şi 
prefăcându-L pe El după noi înşine, ci schimbându-ne pe noi după EI: nu modelându-L 
pe El după chipul nostru, ci modelându-ne pe noi după chipul Său. Numai bezmeticii 
trufaşi, proşti şi de suflet pierzători Îl falsifică şi-L deformează pe Dumnezeu-omul 
Hristos după dorinţele şi modul lor de a-L percepe, din care cauză sunt atât de mulți 
“falşi Hristoşi” în lume şi atât de mulți falşi creştini. Adevăratul Dumnezeu-om Hristos, 
în toată plinătatea realității sale evanghelice divino-umane este cu totul prezent în trupul 
său divino-uman, Biserica, la fel ca pe vremea Apostolilor şi azi şi în vecii vecilor. 

Viaţa Sa divino-umană se îngemănează cu trupul divino-uman al Bisericii în 
veacul veacului. Trăind în Biserică, noi viețuim “într-Însul”, întocmai cum ne 
porunceşte Apostolul în care Hristos vieţuieşte. Iar acest fapt este experiat într-o măsură 
desăvârşită şi totală de către sfinţi, fapt care explică sfinţirea lor minunată. Trăind cu 
trup şi suflet întru Hristos, sfinții sunt sfințiți de către El, devin asemenea Lui, 
îndumnezeiţi, atotputernici, în acelaşi chip în perioada post-apostolică, ca şi în 
vremurile apostolice. Şi în acelaşi fel acum, şi ieri, şi mâine, şi pururea, “până la 
sfârşitul veacurilor”, ei păstrează chipul divino-uman al lui Hristos (Col. 2, 6). 


e Tot Vechiul Testament a fost, ca s-o spunem aşa, o umbră a Dumnezeu- 
Cuvântului. Aşa precum o umbră enormă precede trupul, în acelaşi fel întreaga lume 

umbla înaintea venirii Lui. Întreaga religie a Vechiului Testament este umbra unei 
religii în spatele căreia vine trupul: Dumnezeu — Cuvântul întrupat, trupul Său divino- 
uman, Biserica. lar realitatea este aceasta: întreaga lume văzută nu este decât o umbră, 
care arată dinainte şi vesteşte trupul care vine dinapoia sa, întruparea Dumnezeu — 
Cuvântului. Prin întruparea Sa şi Biserica, trupul Său, descoperă adevărata realitate a 
lumilor create, conţinutul lor, sensul şi scopul lor. În trupul divino-uman al Bisericii, nu 
numai cele văzute, dar şi cele nevăzute îşi primesc “trupul” lor, realitatea lor 
permanentă şi adevărată (Col. 2, 17). 


e Biserica este trupul de viață dătător al Dumnezeu-omului Hristos, şi prin El şi în 
EI trupul Sfintei Treimi. Sfânta Treime lucrează mântuirea lumii în Biserică prin faptele 
harului Său care curăță pe fiecare membru al Bisericii de păcat, de moarte şi de diavolul 
şi îl umplu cu viaţa cea veşnică, cu adevărul veşnic, dreptatea veşnică şi dragostea cea 
veşnică. Adevărata Biserică este “în Dumnezeu, Tatăl nostru şi Domnul lisus Hristos”. 
Astfel, orice membru al Bisericii este membru adevărat atunci când el se află “în 
Dumnezeu, Tatăl nostru şi Domnul nostru lisus Hristos”, atunci când acesta trăieşte în 
Ei şi este mântuit prin harul Lor şi prin luptă (2 Tesal. 1, 7). 


e Ce sunt “tradițiile” noastre? Ele reprezintă tot ceea ce Dumnezeu-omul Hristos 
Însuşi prin Sfântul Duh ne-a poruncit să păzim, vieţuind prin ele; tot ceea ce El ne-a 
lăsat în Biserica Sa, în care El sălăşluieşte permanent cu Sfântul Său Duh (cf. Mt. 28, 
19-29). 

“Tradițiile” noastre sunt întreaga noastră viaţă trăită în harul Domnului nostru 
lisus Hristos şi întru Sfântul Duh, viaţa noastră, a creştinilor, care a început în Biserica 
lui Hristos, prin sfinții Apostoli, după Pogorârea Sfântului Duh. Toată această viață a 
noastră nu este de la noi, ci de la Domnul Iisus, prin harul Sfântului Duh sau, mai exact, 
întreaga noastră viaţă este de la Tatăl, prin Fiul şi în Sfântul Duh... Astfel, “tradițiile” 
noastre sunt viaţa cea nouă a harului în Sfântul Duh, care este sufletul Bisericii, viaţa în 
Adevărul cel veşnic al lui Dumnezeu, în Dreptatea veşnică a lui Dumnezeu, în 
Dragostea veşnică a lui Dumnezeu, în viaţa veşnică a lui Dumnezeu. Aici, omul nu 
creează nimic, nici nu poate crea el Adevărul veşnic, Dreptatea veşnică, Dragostea 
veşnică, Viaţa veşnică, ci toate acestea trebuie primite de el, trebuie impropriate de către 
om. În Hristos şi în Biserica Sa, toate acesta sunt dăruite omului prin harul Sfântului 
Duh. Omul este obligat să accepte aceste “tradiţii” şi să viețuiască după ele... Tot ceea 
ce a fost dăruit Apostolilor de către Mântuitorul Hristos şi Sfântul Duh constituie exact 
“tradiția”, Sfânta Tradiţie, adică întreaga învăţătură în viaţa omului. Toate acestea ne-au 
fost dăruite “fie prin cuvânt, fie prin epistole”. Tradiţia la un loc reprezintă 
dumnezeiasca Revelaţie, adică Evanghelia lui Hristos, Evanghelia mântuirii, dăruită de 
Dumnezeu în Biserică spre mântuirea neamului omenesc “de acum şi până în vecii de 
veci”. Întreaga Evanghelie a fost dăruită Bisericii de către Domnul lisus Hristos şi 
Sfântul Duh, şi tocmai de aceea Evanghelia este “tradiția” lui Dumnezeu în toată 
lărgimea ei. 

Evanghelia scrisă se completează cu Evanghelia nescrisă a Bisericii şi, prin 
aceasta, ea este interpretată cu ajutorul energiilor harului Sfântului Duh care sălăşluiesc 
în Biserică. În realitate, toate acestea constituie în cadrul Bisericii o totalitate, un trup 
duhovnicesc viu, adică tradiţia scrisă şi nescrisă. De aceea, aşa cum spune Sfântul Ioan 
Hristostom: “Tradiţia înseamnă a nu mai căuta nimic altceva” (PG 62, 488), fiindcă în 
ea este cuprins tot ceea ce este necesar pentru mântuirea oamenilor şi pentru viaţa lor 
veşnică, acum şi în veacul ce va să fie... 

Într-un cuvânt, tradiţia divino-umană înseamnă descoperirea, mărturisirea de-a 
lungul secolelor şi a generaţiilor, a Domnului nostru Iisus Hristos Însuşi, cu toate 
dumnezeieştile Sale adevăruri şi porunci, cu tainele şi virtuțile Sale, ca Dumnezeu viu şi 

Mântuitor în Biserică. Şi “aceasta este exact Biserica vie a lui Hristos ca trup al Său 
divino-uman şi Sfânta 'Tradiţie împărtăşită de-a lungul veacurilor, veşnicul viu 
Dumnezeu-om Hristos şi tot ceea ce are El în Sine, împreună cu tot ceea ce El aduce cu 
Sine (2 Tesal. 2, 15). 


Fotografie a părintelui lustin Popovici. 


Imagine p. 234 — fotografie a părintelui Iustin Popovici 

Cuprins 


În loc de prefaţă 
Un urmaş al Sfântului Maxim Mărturisitorul... 

